
 讗讜 爪讘讜专 讜爪讘讜专 讗讘诇 讬讞讬讚 诇讙讘讬 爪讘讜专 讻诪讗谉 讚诇讗 爪诇讬 讚诪讬 拽诪''诇 讜讗讬 讗砖诪注讬谞谉 讛讻讗 诪砖讜诐 讚诇讗 讗转讞讬诇 讘讛 讗讘诇 讛转诐 讚讗转讞讬诇 讘讛 讗讬诪讗 诇讗 爪专讬讻讗 讗诪专 专讘 讛讜谞讗 讛谞讻谞住 诇讘讬转 讛讻谞住转 讜诪爪讗 爪讘讜专 砖诪转驻诇诇讬谉 讗诐 讬讻讜诇 诇讛转讞讬诇 讜诇讙诪讜专 注讚 砖诇讗 讬讙讬注 砖''抓 诇诪讜讚讬诐 讬转驻诇诇 讜讗诐 诇讗讜 讗诇 讬转驻诇诇 专讬讘''诇 讗诪专 讗诐 讬讻讜诇 诇讛转讞讬诇 讜诇讙诪讜专 注讚 砖诇讗 讬讙讬注 砖''爪 诇拽讚讜砖讛 讬转驻诇诇 讜讗诐 诇讗讜 讗诇 讬转驻诇诇 讘诪讗讬 拽讗 诪驻诇讙讬 诪专 住讘专 讬讞讬讚 讗讜诪专 拽讚讜砖讛 讜诪专 住讘专 讗讬谉 讬讞讬讚 讗讜诪专 拽讚讜砖讛 讜讻谉 讗诪专 专讘 讗讚讗 讘专 讗讛讘讛 诪谞讬谉 砖讗讬谉 讛讬讞讬讚 讗讜诪专 拽讚讜砖讛 砖谞讗诪专 {讜讬拽专讗 讻讘-诇讘} 讜谞拽讚砖转讬 讘转讜讱 讘谞讬 讬砖专讗诇 讻诇 讚讘专 砖讘拽讚讜砖讛 诇讗 讬讛讗 驻讞讜转 诪注砖专讛 诪讗讬 诪砖诪注 讚转谞讬 专讘谞讗讬 讗讞讜讛 讚专讘讬 讞讬讬讗 讘专 讗讘讗 讗转讬讗 转讜讱 转讜讱 讻转讬讘 讛讻讗 讜谞拽讚砖转讬 讘转讜讱 讘谞讬 讬砖专讗诇 讜讻转讬讘 讛转诐 {讘诪讚讘专 讟讝-讻讗} 讛讘讚诇讜 诪转讜讱 讛注讚讛 讛讝讗转 诪讛 诇讛诇谉 注砖专讛 讗祝 讻讗谉 注砖专讛 讜讚讻讜诇讬 注诇诪讗 诪讬讛转 诪驻住拽 诇讗 驻住讬拽 讗讬讘注讬讗 诇讛讜 诪讛讜 诇讛驻住讬拽 诇讬讛讗 砖诪讜 讛讙讚讜诇 诪讘讜专讱 讻讬 讗转讗 专讘 讚讬诪讬 讗诪专 专' 讬讛讜讚讛 讜专''砖 转诇诪讬讚讬 讚专讘讬 讬讜讞谞谉 讗诪专讬 诇讻诇 讗讬谉 诪驻住讬拽讬谉 讞讜抓 诪谉 讬讛讗 砖诪讜 讛讙讚讜诇 诪讘讜专讱 砖讗驻讬诇讜 注讜住拽 讘诪注砖讛 诪专讻讘讛 驻讜住拽 讜诇讬转 讛诇讻转讗 讻讜转讬讛: 专' 讬讛讜讚讛 讗讜诪专 诪讘专讱 诇驻谞讬讛诐 讜诇讗讞专讬讛诐: 诇诪讬诪专讗 讚拽住讘专 专讘讬 讬讛讜讚讛 讘注诇 拽专讬 诪讜转专 讘讚讘专讬 转讜专讛 讜讛讗诪专 专讬讘''诇 诪谞讬谉 诇讘注诇 拽专讬 砖讗住讜专 讘讚讘专讬 转讜专讛 砖谞讗诪专 {讚讘专讬诐 讚-讟} 讜讛讜讚注转诐 诇讘谞讬讱 讜诇讘谞讬 讘谞讬讱 讜住诪讬讱 诇讬讛 讬讜诐 讗砖专 注诪讚转 讜讙讜' 诪讛 诇讛诇谉 讘注诇讬 拽专讬讬谉 讗住讜专讬谉 讗祝 讻讗谉 讘注诇讬 拽专讬讬谉 讗住讜专讬谉 讜讻讬 转讬诪讗 专讘讬 讬讛讜讚讛 诇讗 讚专讬砖 住诪讜讻讬诐 讜讛讗诪专 专讘 讬讜住祝 讗驻讬诇讜 诪讗谉 讚诇讗 讚专讬砖 住诪讜讻讬诐 讘讻诇 讛转讜专讛 讘诪砖谞讛 转讜专讛 讚专讬砖 讚讛讗 专讘讬 讬讛讜讚讛 诇讗 讚专讬砖 住诪讜讻讬谉 讘讻诇 讛转讜专讛 讻讜诇讛 讜讘诪砖谞讛 转讜专讛 讚专讬砖 讜讘讻诇 讛转讜专讛 讻讜诇讛 诪谞讗 诇谉 讚诇讗 讚专讬砖 讚转谞讬讗 讘谉 注讝讗讬 讗讜诪专 谞讗诪专 {砖诪讜转 讻讘-讬讝} 诪讻砖驻讛 诇讗 转讞讬讛 讜谞讗诪专 讻诇 砖讜讻讘 注诐 讘讛诪讛 诪讜转 讬讜诪转 住诪讻讜 注谞讬谉 诇讜 诇讜诪专 诪讛 砖讜讻讘 注诐 讘讛诪讛 讘住拽讬诇讛 讗祝 诪讻砖驻讛 谞诪讬 讘住拽讬诇讛 讗诪专 诇讬讛 专' 讬讛讜讚讛 讜讻讬 诪驻谞讬 砖住诪讻讜 注谞讬谉 诇讜 谞讜爪讬讗 诇讝讛 诇住拽讬诇讛 讗诇讗 讗讜讘 讜讬讚注讜谞讬 讘讻诇诇 讻诇 讛诪讻砖驻讬诐 讛讬讜 讜诇诪讛 讬爪讗讜 诇讛拽讬砖 诇讛谉 讜诇讜诪专 诇讱 诪讛 讗讜讘 讜讬讚注讜谞讬 讘住拽讬诇讛 讗祝 诪讻砖驻讛 讘住拽讬诇讛 讜讘诪砖谞讛 转讜专讛 诪谞讗 诇谉 讚讚专讬砖 讚转谞讬讗 专讘讬 讗诇讬注讝专 讗讜诪专 谞讜砖讗 讗讚诐 讗谞讜住转 讗讘讬讜 讜诪驻讜转转 讗讘讬讜 讗谞讜住转 讘谞讜 讜诪驻讜转转 讘谞讜 专' 讬讛讜讚讛 讗讜住专 讘讗谞讜住转 讗讘讬讜 讜讘诪驻讜转转 讗讘讬讜 讜讗诪专 专讘 讙讬讚诇 讗诪专 专讘 诪讗讬 讟注诪讗 讚专' 讬讛讜讚讛 讚讻转讬讘 {讚讘专讬诐 讻讙-讗} 诇讗 讬拽讞 讗讬砖 讗转 讗砖转 讗讘讬讜 讜诇讗 讬讙诇讛 (讗转) 讻谞祝 讗讘讬讜 讻谞祝 砖专讗讛 讗讘讬讜 诇讗 讬讙诇讛 讜诪诪讗讬 讚讘讗谞讜住转 讗讘讬讜 讻转讬讘 讚住诪讬讱 诇讬讛 讜谞转谉 讛讗讬砖 讛砖讜讻讘 注诪讛 讜讙讜' 讗诪专讬 讗讬谉 讘诪砖谞讛 转讜专讛 讚专讬砖 讜讛谞讬 住诪讜讻讬谉 诪讘注讬 诇讬讛 诇讗讬讚讱 讚专讬讘''诇 讚讗诪专 专讬讘''诇 讻诇 讛诪诇诪讚 诇讘谞讜 转讜专讛 诪注诇讛 注诇讬讜 讛讻转讜讘 讻讗诇讜 拽讘诇讛 诪讛专 讞讜专讘 砖谞讗诪专 {讚讘专讬诐 讚-讟} 讜讛讜讚注转诐 诇讘谞讬讱 讜诇讘谞讬 讘谞讬讱 讜讻转讬讘 讘转专讬讛 讬讜诐 讗砖专 注诪讚转 诇驻谞讬 讛' 讗诇讛讬讱 讘讞讜专讘 转谞谉 讝讘 砖专讗讛 拽专讬 讜谞讚讛 砖驻诇讟讛 砖讻讘转 讝专注 讛诪砖诪砖转 讜专讗转讛 讚诐 爪专讬讻讬谉 讟讘讬诇讛 讜专讘讬 讬讛讜讚讛 驻讜讟专 注讚 讻讗谉 诇讗 驻讟专 专讘讬 讬讛讜讚讛 讗诇讗 讘讝讘 砖专讗讛 拽专讬 讚诪注讬拽专讗 诇讗讜 讘专 讟讘讬诇讛 讛讜讗 讗讘诇 讘注诇 拽专讬 讙专讬讚讗 诪讞讬讬讘 讜讻讬 转讬诪讗 讛''讛 讚讗驻讬诇讜 讘注诇 拽专讬 讙专讬讚讗 谞诪讬 驻讟专 专讘讬 讬讛讜讚讛 讜讛讗讬 讚拽讗 诪驻诇讙讬 讘讝讘 砖专讗讛 拽专讬 诇讛讜讚讬注讱 讻讞谉 讚专讘谞谉 讗讬诪讗 住讬驻讗 讛诪砖诪砖转 讜专讗转讛 讚诐 爪专讬讻讛 讟讘讬诇讛 诇诪讗谉 拽转谞讬 诇讛 讗讬诇讬诪讗 诇专讘谞谉 驻砖讬讟讗 讛砖转讗 讜诪讛 讝讘 砖专讗讛 拽专讬 讚诪注讬拽专讗 诇讗讜 讘专 讟讘讬诇讛 讛讜讗 诪讞讬讬讘讬 专讘谞谉 讛诪砖诪砖转 讜专讗转讛 讚诐 讚诪注讬拽专讗 讘转 讟讘讬诇讛 讛讬讗 诇讗 讻诇 砖讻谉 讗诇讗 诇讗讜 专' 讬讛讜讚讛 讛讬讗 讜讚讜拽讗 拽转谞讬 诇讛 

专砖"讬



 讗讜 爪讘讜专 讜爪讘讜专. 讘讬谉 讘专讗砖讜谞讛 讘讬谉 讘砖谞讬讛 讛讬讛 注诐 讛爪讘讜专 讻讙讜谉 注砖专讛 讗讞专 注砖专讛 讜讝讛 注诪讛诐 讘砖转讬讛谉 砖砖讻讞 砖讛转驻诇诇 注诐 讛专讗砖讜谞讬诐: 专讘 讛讜谞讗 住讘专. 讬讞讬讚 讛诪转驻诇诇 注诐 讛爪讘讜专 讗讜诪专 拽讚讜砖 讛诇讻讱 讗诐 诇讗 讙诪专 注讚 砖诇讗 讬讙讬注 砖''抓 诇拽讚讜砖 诇讬转 诇谉 讘讛 讗讘诇 诪讜讚讬诐 讗祝 注诇 驻讬 砖讬讞讬讚 讗讜诪专 诪讜讚讬诐 讗诐 讗讬谞讜 讗讜诪专讜 注诐 讛爪讘讜专 讛专讜讗讛 讗转 讻讜诇诐 讻讜专注讬诐 讜讛讜讗 讗讬谞讜 讻讜专注 谞专讗讛 讻讻讜驻专 讘诪讬 砖讞讘专讬讜 诪砖转讞讜讬谉 诇讜: 诪驻住拽 诇讗 驻住讬拽. 转驻诇转讜 诇拽讚讜砖讛 诇注谞讜转 注诐 讛爪讘讜专 讜讻谉 诇诪讜讚讬诐: 讘诪砖谞讛 转讜专讛 讚专讬砖. 讜讛讗讬 拽专讗 讘诪砖谞讛 转讜专讛 讛讜讗 谞讗诪专: 诪讻砖驻讛 诇讗 转讞讬讛. 讜诇讗 驻讬专砖 讘讗讬讝讜 诪讬转讛 转诪讜转 讜谞讗诪专 讗爪诇讜 讻诇 砖讜讻讘 注诐 讘讛诪讛 诪讜转 讬讜诪转: 住诪讻讜 注谞讬谉 诇讜. 住诪讻转讜 驻专砖转 诪讻砖驻讛 诇讗 转讞讬讛 诇砖讜讻讘 注诐 讘讛诪讛: 诪讛 砖讜讻讘 注诐 讘讛诪讛 讘住拽讬诇讛. 讻讚讗诪专讬谞谉 诇讛 讘住谞讛讚专讬谉 驻专拽 讚' 诪讬转讜转 (讚祝 谞讚:) 讘讙讝专讛 砖讜讛 讚转讛专讜讙讜 讚讛讻讗 诪讻讬 讛专讜讙 转讛专讙谞讜 讚诪住讬转 讗祝 诪讻砖祝 讘住拽讬诇讛: 讗诪专 诇讬讛 专讘讬 讬讛讜讚讛 讜讻讬 诪驻谞讬 砖住诪讻讜 讛注谞讬谉. 诇砖讜讻讘 注诐 讘讛诪讛 谞讜爪讬讗 讝讛 讛诪讻砖祝 诇住拽讬诇讛 砖讛讬讗 讞诪讜专讛 诪讻诇 诪讬转讜转 砖讘转讜专讛 讗诇讗 诪拽专讗 诪驻讜专砖 讬砖 诇讜 讘诪拽讜诐 讗讞专 砖讛讜讗 讘住拽讬诇讛: 讗讜讘 讜讬讚注讜谞讬 讘讻诇诇. 诇讗 转讞讬讛 讚讻诇 讛诪讻砖驻讬诐 讛讬讜 讜诇诪讛 讬爪讗讜 讘驻谞讬 注爪诪谉 讻砖讛驻专讬砖谉 诇住拽讬诇讛 讻讚讻转讬讘 讘讗讘谉 讬专讙诪讜 讗讜转诐 讚诪讬讛诐 讘诐 诇讛拽讬砖 讗诇讬讛诐 讗转 讻诇 讛讻诇诇 砖讝讜 诪讚讛 讘转讜专讛 砖讻诇 讚讘专 砖讛讬讛 讘讻诇诇 讜讬爪讗 诪谉 讛讻诇诇 诇诇诪讚 诇讗 诇诇诪讚 注诇 注爪诪讜 讬爪讗 讗诇讗 诇诇诪讚 注诇 讛讻诇诇 讻讜诇讜 讬爪讗: 讝讘 砖专讗讛 拽专讬 讜讻讜'. 诇注谞讬谉 讟讘讬诇讛 砖转拽谉 注讝专讗 诇讘注诇讬 拽专讬讬谉 诇注住讜拽 讘转讜专讛 拽讗讬 讜诇砖讗专 讟诪讗讬诐 诇讗 讛爪专讬讱 讜拽讗诪专 讛讻讗 讚讗诐 讬砖 诇讜 讟讜诪讗讛 讗讞专转 注诐 讛拽专讬 砖讗讬谞讜 讬讻讜诇 诇爪讗转 诪诪谞讛 讘讟讘讬诇讛 讝讜 讻讙讜谉 讝讘 讜谞讚讛 砖讛诐 讟诪讗讬诐 讟讜诪讗转 砖讘注讛 讗驻讬诇讜 讛讻讬 爪专讬讱 诇讟讘讜诇 诇拽专讬讜 拽讜讚诐 砖讬注住讜拽 讘转讜专讛: 驻讜诇讟转 砖讻讘转 讝专注. 讛专讬 讛讬讗 讻讘注诇 拽专讬: 讜专讘讬 讬讛讜讚讛 驻讜讟专. 拽住''讚 讚讗讬谉 讟讘讬诇讛 讝讜 诪讟讛专转讜 诪讻诇 讜讻诇: 讛诪砖诪砖转 诇诪讗谉 拽转谞讬 诇讛. 诇讛砖诪讬注谞讜 讻讞 诪讬 讛讜爪专讻讜 诇讞诇讜拽 讘讛: 讗讬诇讬诪讗 诇专讘谞谉. 诇讛讜讚讬注讱 讻讞谉 讚诪讞讬讬讘讬 讘讛: 讛砖转讗 讝讘 砖专讗讛 拽专讬. 砖拽讚诪转讜 讟讜诪讗转 讛讝讬讘讛 诪注讬拽专讗: 讚诪注讬拽专讗. 讘砖注讛 砖专讗讛 拽专讬 诇讗讜 讘专 讟讘讬诇讛 讛讜讗 讜诪讞讬讬讘讬 诇讬讛 专讘谞谉 讟讘讬诇讛 诇拽专讬 诇讚讘专讬 转讜专讛: 

转讜住驻讜转



 注讚 砖诇讗 讬讙讬注 砖诇讬讞 爪讘讜专 诇诪讜讚讬诐. 讜讟注诪讗 诇驻讬 砖爪专讬讱 诇砖讜讞 注诐 讛爪讘讜专 砖诇讗 讬专讗讛 讻讻讜驻专 讘诪讬 砖讛爪讘讜专 诪砖转讞讜讬谉 诇讜 讜讛讜讗 讛讚讬谉 谞诪讬 讗诐 讬讙讬注 诇诪讜讚讬诐 讻砖砖诇讬讞 爪讘讜专 讬讙讬注 诇诪讜讚讬诐 讚砖驻讬专 讚诪讬 讻讬讜谉 砖讛讜讗 诪砖转讞讜讛 注诐 讞讘讬专讬讜 讗讘诇 讗讬谉 讙诪专讗 驻住讬拽讗 诇讬讛 讻讬 讛讗讬 讙讜讜谞讗 讗讘诇 讗讬谉 谞专讗讛 讚诪砖讜诐 诪讜讚讬诐 讚专讘谞谉 谞拽讟 讛讻讬 砖诪爪讜讛 诇注谞讜转 砖讝讛 诇讗 诪爪讬谞讜 诇讜 注讬拽专 讘讙诪' 讜专''转 讛讬讛 专讙讬诇 讻砖讛讬讛 诪转驻诇诇 讘讬讞讬讚 讻砖讛讞讝谉 诪讙讬注 诇诪讜讚讬诐 讛讬讛 讻讜专注 注诐 讛拽讛诇 讘诇讗 讗诪讬专讛 讻诇诇 讜讚讜拽讗 讘讗诪爪注 讘专讻讛 讗讘诇 讘住讜祝 讘专讻讛 诇讗 讚讗诪专 诇拽诪谉 (讚祝 诇讚.) 讚讗住讜专 诇砖讞讜转 讘住讜祝 讻诇 讘专讻讛 讜讘专讻讛 诪讬讛讜 诇讻转讞诇讛 讗讬谉 诇注砖讜转 讻谉 讻讚诪砖诪注 讛讻讗 讜讻转讘 专砖''讬 讘住讜讻讛 驻专拽 诇讜诇讘 讛讙讝讜诇 (讚祝 诇讞:) 讚讗讚诐 讛诪转驻诇诇 讜砖诪注 诪驻讬 讛讞讝谉 拽讚讬砖 讗讜 拽讚讜砖讛 讗讬谞讜 讬讻讜诇 诇讛驻住讬拽 讜诇注谞讜转 注诐 讛爪讘讜专 讗诇讗 讬砖转讜拽 讜讬诪转讬谉 诪注讟 讚砖讜诪注 讻注讜谞讛 讜讬''诇 讚诇讻转讞诇讛 讗讬谉 诇注砖讜转 讻谉 讚注谞讬讬讛 讞砖讬讘讗 讟驻讬 讛讚讜专 诪爪讜讛. 讜专''转 讜专''讬 讛讬讜 讗讜诪专讬诐 讚讗讚专讘讛 讗讬 砖讜诪注 讻注讜谞讛 讛讜讬 讛驻住拽讛 讗诐 砖讜转拽. 讜诪''诪 谞讛讙讜 讛注诐 诇砖转讜拽 讜诇砖诪讜注 讜讙讚讜诇 讛诪谞讛讙. 讘讬专讜砖诇诪讬 驻专拽 转驻诇转 讛砖讞专 拽讗诪专 诇讗 讛转驻诇诇 讜讘讗 讜诪爪讗谉 诪转驻诇诇讬谉 诪讜住祝 讗诐 讛讬讛 讬讜讚注 砖讬讛讬讛 诪转驻诇诇 讜讙讜诪专 注讚 砖诇讗 讬转讞讬诇 砖''抓 讻讚讬 诇注谞讜转 讗诪谉 诪转驻诇诇 讗诐 诇讗讜 诇讗 讬转驻诇诇. 讘讗讬讝讛 讗诪谉 讗诪专讜 驻诇讬讙讬 讘讬讛 转专讬 讗诪讜专讗讬 讞讚 讗诪专 讘讗诪谉 砖诇 讛讗诇 讛拽讚讜砖 讜讞讚 讗诪专 讘讗诪谉 砖诇 砖讜诪注 转驻诇讛 讜诇讗 驻诇讬讙讬 讻讗谉 讘讞讜诇 讻讗谉 讘砖讘转 讜讛讗 讚讗诪专讬谞谉 讘讗诪谉 砖诇 砖讜诪注 转驻诇讛 讛讬讬谞讜 讘讞讜诇 诇讻讱 讬砖 诇讬讝讛专 诇注谞讜转 讗诪谉 讘讛讗诇 讛拽讚讜砖 讜讙诐 诇注谞讜转 讗诪谉 讘砖讜诪注 转驻诇讛 讜诪转讜讱 讛讬专讜砖诇诪讬 诪砖诪注 砖讛讬讜 专讙讬诇讬谉 诇讜诪专 讬''讞 讘专讻讜转 砖诇诪讜转 讘诪讜住祝 砖诇 讞讜诇 讻讙讜谉 讘专''讞 讜讘讞讜诇 讛诪讜注讚 讜诪讬讛讜 讗谞谉 住诪讻讬谞谉 讗讛讗 讚讗诪专 驻专拽 转驻诇转 讛砖讞专 (诇拽诪谉 讚祝 讻讟.) 讚拽讗诪专 转诪谞讬 住专讬 转拽讜谉 转砖住专讬 诇讗 转拽讜谉 讜诪讛 砖讗谞讜 讗讜诪专讬诐 注谞谞讜 讘讬谉 讙讜讗诇 诇专讜驻讗 诇讗 拽砖讛 砖讗讬谞讜 讗诇讗 诇砖''抓 讗讘诇 讬讞讬讚 讻讜诇诇讛 讘砖''转 讜注讜讚 讗讜诪专 讛专''专 讞讬讬诐 讚讗讬转讗 讘转讜住驻转讗 (讚驻' 转''讛) 讘讛讚讬讗 讻诪谞讛讙谞讜 讚拽讗诪专 讛转诐 讬诪讬诐 砖讬砖 讘讛谉 拽专讘谉 诪讜住祝 讻讙讜谉 专''讞 讜讞''讛 注专讘讬转 讜砖讞专讬转 诪转驻诇诇 讬''讞 砖诇诪讜转 讜讗讜诪专 诪注讬谉 讛诪讗讜专注 讘注讘讜讚讛 讜讗诐 诇讗 讗诪专 诪讞讝讬专讬诐 讗讜转讜 讜讘诪讜住驻讬诐 诪转驻诇诇 砖讘注 讜讗讜诪专 拽讚讜砖转 讛讬讜诐 讘讗诪爪注 讜讘讬专讜砖诇诪讬 谞诪讬 讬''诇 讚讟注讜转 住讜驻专 讛讜讗 讜诇''讙 砖诇 诪讜住祝 讗诇讗 讘讗 讜诪爪讗谉 诪转驻诇诇讬诐 讜讻谉 诪砖诪注 讘讬专讜砖诇诪讬 驻专拽 诪讬 砖诪转讜 讚讙诐 讝讜 讛诪讬诪专讗 讻转讜讘讛 砖诐 讜诇讗 讛讝讻讬专 砖诇 诪讜住祝 讻诇诇: 讗讬谉 讬讞讬讚 诪转驻诇诇 拽讚讜砖讛. 讜讻谉 讛诇讻讛 讗讘诇 讛诪转驻诇诇 讬''讞 注诐 讛讞讝谉 诇讻砖讬讙讬注 砖''抓 诇拽讚讜砖讛 讬讗诪专 注诐 讛砖诇讬讞 爪讘讜专 谞拽讚砖 讜讻诇 讛拽讚讜砖讛 诪砖诇诐 讬讻讜诇 诇注谞讜转 注诐 讛爪讘讜专 讚讗讬谉 讝讛 拽专讜讬 讬讞讬讚: 

专讘 谞住讬诐 讙讗讜谉

专' 讬讛讜讚讛 讚诇讗 讚专讬砖 住诪讜讻讬谉 讘讻诇 讛转讜专讛 讜讘诪砖谞讛 转讜专讛 讚专讬砖. 驻讬专砖讜 诇讟注诪讗 讚诪讬诇转讗 讘驻专拽 讟"讜 谞砖讬诐 (讬讘诪讜转 讚祝 讚) 讜讗诪专讬 讜讘诪砖谞讛 转讜专讛 诪讗讬 讟注诪讗 讚专讬砖 讗讬讘注讬转 讗讬诪讗 诪砖讜诐 讚诪讜讻讞 讜讗讬讘注讬转 讗讬诪讗 诪砖讜诐 讚诪讜驻谞讛:






专砖讘"讗

诪专 住讘专 讬讞讬讚 讗讜诪专 拽讚讜砖讛. 转诪讬讛讗 诇讬 讜讛诇讗 诪砖谞讛 砖诇讬诪讛 砖谞讬谞讜 讘诪讙讬诇讛 (讻讙, 讘) 讗讬谉 驻讜专住讬谉 砖诪注 讜讻讜' 讘驻讞讜转 诪注砖专讛, 讜讟注诪讗 诪砖讜诐 拽讚讜砖 讚讗讬转 讘讬讛, 讜专讘 讛讜谞讗 讚讗诪讜专讗 讛讜讗 诪驻诇讬讙 讗诪转谞讬转讬谉. 讜专讗讬转讬 讘驻讬专讜砖讬 专砖"讬 讝"诇 讚讛讻讗 讛讻讬 拽讗诪专 讬讞讬讚 砖诪转驻诇诇 讘转讜讱 讛爪讘讜专 讗讜诪专 拽讚讜砖.



讜讛讗 讗诪专 专讘讬 讬讛讜砖注 讘谉 诇讜讬 诪谞讬谉 诇讘注诇 拽专讬 砖讗住讜专 讘讚讘专讬 转讜专讛 砖谞讗诪专 讜讛讜讚注转诐 诇讘谞讬讱 讜讙讜'. 讜讻讬 转讬诪讗 专讘讬 讬讛讜讚讛 诇讗 讚专讬砖 住诪讜讻讬诐 讜讻讜'. 诪讻讗谉 谞专讗讛 砖讛诪拽砖讛 讛讬讛 住讘讜专 讚专讘讬 讬讛讜砖注 讘谉 诇讜讬 讗住讜专 诪讚讗讜专讬讬转讗 拽讗诪专, 讜诇讗 砖诪讬注讗 诇讬讛 讗讬讚讱 讚专讘讬 讬讛讜砖注 讘谉 诇讜讬 讚讗诪专 诇拽诪谉 (讘专讻讜转 讻讘, 讗) 诪讛 讟讬讘谉 砖诇 讟讜讘诇讬 砖讞专讬转 讛诇诇讜, 讜驻专讬砖谞讗 讚讛讻讬 拽讗诪专 诪讛 讟讬讘谉 讘讟讘讬诇讛 讗驻砖专 讘谞转讬谞讛, 讜谞转讬谞讛 讘讚讗讜专讬讬转讗 诇讬讻讗, 讜诪讛讛讬讗 砖诪注讬谞谉 讘讜讚讗讬 讚专讘讬 讬讛讜砖注 讘谉 诇讜讬 讗住讜专 诪讚专讘谞谉 拽讗诪专 讜诪砖讜诐 讙讚专 讙讚讜诇 砖讙讚专讜 讞讻诪讬诐 讜讻讚讗诪专讬谞谉 诇拽诪谉 (砖诐).





专讬讟讘"讗

专' 讬讛讜讚讛 讗讜诪专 诪讘专讱 诇驻谞讬讛诐 讜诇讗讞专讬讛诐. 拽住"讚 讛砖转讗 讚讻讬讜谉 讚专' 讬讛讜讚讛 诪讞讬讬讘 诇讬讛 讘讚专讘谞谉 讟注诪讬讛 诪砖讜诐 讚拽住讘专 讘注诇 拽专讬 诪讜转专 讘讚讘专讬 转讜专讛 讜讻讬讜谉 砖讻谉 讗驻讬' 讻讚专讻讜 谞诪讬 拽讜专讗 讜诪讜爪讬讗 讘砖驻转讬讜. 讜讛讗"专 讬讛讜砖注 讘谉 诇讜讬 诪谞讬谉 诇讘注诇 拽专讬 砖讗住讜专 讘讚讘专讬 转讜专讛 砖谞讗诪专 讜讛讜讚注转诐 讜讻讜' 诇讬讻讗 诇诪讬诪专 讜讚讗讬 讚专讬讘"诇 诪讚讗讜专讬讬转讗 住讘讬专讗 诇讬讛 讚讘注诇讬 拽专讬讬谉 讗住讜专讬谉 讚讜讚讗讬 转拽谞转 注讝专讗 讛讬讗 讻讚讗讬转讗 讘讘讘讗 拽诪讗 讜诇拽诪谉 诪讬讬转讬 诇讛 讜注讜讚 讚讛讗 诇拽诪谉 讚专讬砖 讛讗讬 拽专讗 诇讚专砖讗 讗讞专讬谞讗 讜讗诪讗讬 讜讛讗 讗驻拽讬讛 讗诇讗 讜讚讗讬 讗住诪讻转讗 讘注诇诪讗 讛讜讗 讚住诪讬讱 诇讬' 诇拽专讗. 讜讗"转 讗"讻 诪讗讬 讗拽砖讬 诇讬讛 诇专' 讬讛讜讚讛 诪讛讗讬 讻讬讜谉 讚诇讗 诪讚讗讜专讬讬转讗. 讬"诇 讚讗讻转讬 拽砖讬讗 诪砖讜诐 转拽谞转 注讝专讗 讜诇讗 谞讞讬转 转诇诪讜讚讗 诇诪讬讚拽 注诇讬讛 讛砖转讗 讗讬 讛讜讬讗 讗住诪讻转讗 讗讜 诇讗 讜谞拽讬讟 诇讛 讻讗诇讜 讛讬讗 讚讗讜专讬讬转讗 讜诇讗 讗讬讻驻转 诇讬讛 诪砖讜诐 讚讘诪住拽谞讗 讛讗 诪转专爪谉 讻讜诇讛讜 讚讗住讬拽谞讗 讚专' 讬讛讜讚讛 住讘专 讚讘注诇 拽专讬 讗住讜专 讘讚讘专讬 转讜专讛 讻讚诇拽诪谉: 



讗驻讬' 诪讗谉 讚诇讗 讚专讬砖 住诪讜讻讬谉 讘讻诇 讛转讜专讛 讻讜诇讛 讘诪砖谞讛 转讜专讛 讚专讬砖. 讟注诪讗 诪砖讜诐 讚诪砖谞讛 转讜专讛 讚讘专讬 诪砖讛 讛谉. 讜讗注驻"讬 砖讻讜诇谉 谞讗诪专讜 诪驻讬 讛讙讘讜专讛. 诪"诪 讻讬讜谉 砖讻讘专 谞讗诪专讜 转讞诇讛 讘住讚讜专 讗讞专 讜注讻砖讜 讞讜讝专 讜讗讜诪专 讘住讚讜专 讗讞专 讜讚讗讬 讻砖住讜诪讱 讛讚讘专讬诐 讝讛 诇讝讛 诇讚专砖讗 谞住诪讻讜 讻讬讜谉 砖讗讬谞诐 住讚讜专讬谉 讘住讬讚讜专 专讗砖讜谉: 



诪讛 讗讜讘 讜讬讚注讜谞讬 讘住拽讬诇讛 讗祝 诪讻砖驻讛 谞诪讬 讘住拽讬诇讛. 诪砖讜诐 讚讛讜讛 诇讬讛 讚讘专 砖讛讬讛 讘讻诇诇 讜讬爪讗 诪谉 讛讻诇诇 诇诇诪讚 诇讗 诇诇诪讚 注诇 注爪诪讜 讬爪讗 讗诇讗 诇诇诪讚 注诇 讛讻诇诇 讻讜诇讜 讬爪讗 讜诇讗 讛讜讬 讚讘专 砖讛讬讛 讘讻诇诇 讜讬爪讗 诇讬讚讜谉 讘讚讘专 讞讚砖 砖讛专讬 讻讘专 谞讗诪专讛 讘诪讻砖驻讛 诪讬转讛 讗诇讗 砖诇讗 谞转驻专砖 讘讗讬讝讜 诪讬转讛:



谞讜砖讗 讗讚诐 讗谞讜住转 讗讘讬讜 讜讻讜'. 讚转"拽 住讘专 讚诇讗 讗住专讛 转讜专讛 讗诇讗 注诇 讬讚讬 拽讬讚讜砖讬谉 讘诇讘讚 讜专' 讬讛讜讚讛 讗讜住专 讜讻讜': 



讚讗诪专 专讬讘"诇 讻诇 讛诪诇诪讚 讗转 讘谞讜 转讜专讛 讻讗诇讜 拽讘诇讛 诪讛专 住讬谞讬 砖谞讗诪专 讜讛讜讚注转诐 诇讘谞讬讱 讜住诪讬讱 诇讬讛 讬讜诐 讗砖专 注诪讚转. 诪讻讗谉 诪讜讻讞 讚诪讗讬 讚讗诪专讬谞谉 诇注讬诇 讚专' 讬讛讜砖注 讚专讬砖 诪讛讗讬 拽专讗 讚讘注诇 拽专讬 讗住讜专 讘讚讘专讬 转讜专讛 讗住诪讻转讗 讘注诇诪讗 讛讜讗 讚讗讬 诇专讗讬讛 诪诪砖 讛讬讻讬 讚专讬砖 诪讬谞讬讛 讚专砖讗 讗讞专讬谞讗: 



转谞谉 讝讘 砖专讗讛 拽专讬. 砖讛讬讛 讟诪讗 讟讜诪讗转 讝讬讘讛 砖讛讬讗 讞诪讜专讛 讜专讗讛 拽专讬 讜谞讚讛 砖驻诇讟讛 砖讻讘转 讝专注 讜讻讜' 讚拽讗 住讘专 转"拽 讚讗注"讙 讚诇讗 注诇讜 诪讟讜诪讗转诐 讘讟讘讬诇讛 讝讜 讜诇讗 谞讟讛专讜 诪"诪 诪讗讬 讚讗讬驻砖专 诇讬讟讛专 诪讟讛专讬谉 讜专' 讬讛讜讚讛 住讘专 讚讻讬讜谉 砖诇讗 谞讟讛专讜 讘讟讘讬诇讛 讝讜 讜注讚讬讬谉 讘讟讜诪讗讛 讞诪讜专讛 讛谉 驻讟讜专讬谉 诪诇讟讘讜诇 讻讬讜谉 砖讗讬谉 谞讟讛专讬谉 诇讙诪专讬:





讛诪讗讬专讬

诪讬 砖谞讻谞住 诇讘讬转 讛讻谞住转 讜诪爪讗 爪讘讜专 砖诪转驻诇诇讬诐 讗诐 讬讻讜诇 诇讛转讞讬诇 讘转驻诇转讜 讜诇讙诪讜专 注讚 砖诇讗 讬讙讬注 砖诇讬讞 爪讬讘讜专 诇拽讚讜砖讛, 讬转驻诇诇 注讚 砖讬讙讬注 砖诇讬讞 爪讘讜专 诇拽讚讜砖讛 讜讬讗诪专 拽讚讜砖讛 注诐 讛爪讘讜专 诪驻谞讬 砖讛讬讞讬讚 讗讬谞讜 讗讜诪专 拽讚讜砖 讘转驻诇转 注爪诪讜 讜爪专讬讱 诇讜 诇讛砖转讚诇 诇讗诪专讜 注诐 讛爪讘讜专, 砖诪讗 转讗诪专 讬转驻诇诇 讜讬驻住讬拽 诇拽讚讜砖 讗讬谞讜 专讗砖讬 砖讗讬谉 诪驻住讬拽讬谉 讘转驻诇讛 诇讗 诇拽讚讜砖讛 讜诇讗 诇拽讚讬砖 讜诇讗 诇讘专讻讜 讜诇讗 诇诪讜讚讬诐 讜诇讗 诇砖讜诐 讚讘专 讜诪讻诇 诪拽讜诐 讙讗讜谞讬诐 讛专讗砖讜谞讬诐 讻转讘讜 砖讗诐 诪转讞讬诇 讘转驻诇转讜 注诐 砖诇讬讞 爪爪讘讜专 讜拽讜专讗 注诪讜 诪诇讛 讘诪诇讛 注讚 砖诪讙讬注 诇拽讚讜砖讛 注讜谞讛 讜讗讬谉 讝讛 谞拽专讗 讛驻住拽讛, 讜讙讚讜诇讬 讛诪驻专砖讬诐 诪讜住讬驻讬诐 讘讚讘专讬讛诐 砖讗祝 谞住讞 讛拽讚讜砖讛 专"诇 讻转专 讬转谞讜 讜讻讜' 讗讜 讗讬 讝讛 谞住讞 砖讬讗诪专 讛讜讗 爪专讬讱 诇讗讜诪专讜 诪诇讛 诪诇讛 砖讬专讗讛 诇讙诪专讬 讻注讜砖讛 注爪诪讜 讟驻诇 诇转驻诇转 讛讞讝谉, 讜讬砖 诪讬 砖讗讜诪专 砖讗讬谞讜 爪专讬讱 讗诇讗 砖讬转讞讬诇 讜讬诪转讬谉 讗讞专 诪讞讬讛 讛诪转讬诐 注讚 砖讬讙讬注 砖"爪 诇砖诐 讜讬注谞讛 注诪讜, 讜诪讻诇 诪拽讜诐 讛讬讛 注讜诪讚 讘砖讗专 诪拽讜诪讜转 砖诇 转驻诇讛 讻砖讛讙讬注 砖"爪 诇拽讚讜砖 讗讬谞讜 诪驻住讬拽 讗诇讗 砖讜转拽 讜讬讜爪讗 讬讚讬 砖转讬讛谉 砖讛专讬 砖讜诪注 讻注讜谞讛, 讜讬砖 讞讜诇拽讬诐 诇讜诪专 砖诇讗 诇砖转讜拽 讜讗讬谉 讛讚讘专讬诐 谞专讗讬谉, 讜讘专讻转 拽"砖 讻讘专 讘讬讗专谞讜 砖诪驻住讬拽讬诐 讘讛诐 诇拽讚讜砖讛 讜拽讚讬砖 注诇 讛爪讚讚讬诐 砖讛讝讻专谞讜 讘驻专拽 讛讬讛 拽讜专讗:



讬砖 诪讬 砖讗讜诪专 砖讚讬谉 诪讜讚讬诐 讜讚讬谉 拽讚讜砖 砖讜讬诐 讘注谞讬谉 讝讛 讜诪讬 砖谞讻谞住 诇讘讬转 讛讻谞住转 讜诪爪讗 爪讘讜专 砖诪转驻诇诇讬诐 讗诐 讬讻讜诇 诇讛转讞讬诇 讜诇讙诪讜专 注讚 砖讬讙讬注 砖"爪 诇诪讜讚讬诐 讜讬讻专注 注诐 讛爪讘讜专 讬转讞讬诇 讜讗诐 诇讗讜 诇讗 讬转讞讬诇 讜讗注"驻 砖讛讬讞讬讚 讗讜诪专 诪讜讚讬诐 诪讻诇 诪拽讜诐 讻诇 砖讛讻诇 讻讜专注讬谉 讜讛讜讗 讗讬谞讜 讻讜专注 讝讬诇讗 诪讬诇转讗, 讜讗讬谉 讛讚讘专讬诐 谞专讗讬谉 讜讗讬谉 诇讞讜砖 讗诇讗 诇拽讚讜砖讛 讗讘诇 诇讗 诇诪讜讚讬诐 讜诇讗 诇拽讚讬砖 讜诇讗 诇讘专讻讜:



诪讛 砖讗诪专谞讜 砖讗讬谉 讛讬讞讬讚 讗讜诪专 拽讚讜砖, 讘拽讚讜砖转 砖诪谞讛 注砖专讛 讛讚讘专讬诐 讗诪讜专讬诐 讗讘诇 拽讚讜砖转 讬讜爪专 讗讜专 讜砖诇 住讚专 拽讚讜砖讛 住驻讜专 讚讘专讬诐 讛讜讗 讜讬讞讬讚 讗讜诪专谉 讘转驻诇转讜, 讜讬砖 讞讜诇拽讬诐 讘讻讱 讗诇讗 砖讛讚讘专讬诐 谞专讗讬诐 讻诪讜 砖讻转讘谞讜 讜讻谉 讻转讘讜讛 讙讚讜诇讬 讛诪讞讘专讬诐 讘转砖讜讘转 砖讗诇讛 讗注"驻 砖讘拽爪转 讞讘讜专讬讛诐 讻转讘讜讛 讘讛驻讱 讜讗讜转讛 砖讘住讚专 拽讚讜砖讛 诪讬讛讗 专"诇 讜讘讗 诇爪讬讜谉 讗讬谉 住驻拽 砖讛讬讞讬讚 讗讜诪专讛:



诪讬 砖诪爪讗 砖诇讬讞 爪讘讜专 砖诪转讞讬诇 转驻诇转 讛诪谞讞讛 讘拽讜诇 专诐 讜讝讛 诪转讞讬诇 转驻诇转 注专讘讬转 讜拽讜专讗 注诪讜 诪诇讛 诪诇讛 讬砖 讗讜诪专 砖讗讬谉 讝讛 诪驻住讬拽 诇拽讚讜砖 砖诇讗 讛转讬专讜 讗诇讗 讘转驻诇讛 砖砖诇讬讞 爪讘讜专 讗讜诪专 讘讛 拽讚讜砖, 讗驻讬诇讜 讛讬讛 砖"爪 诪转讞讬诇 讘转驻诇转 讬讜爪专 讜讝讛 讘转驻诇转 诪讜住祝 讬砖 砖诪驻拽驻拽讬诐 讘讝讛 讛讜讗讬诇 讜讗讬谉 讝讜 讗讜转讛 转驻诇讛 讘注爪诪讛 砖砖"爪 诪转驻诇诇 讜讬砖 讞讜诇拽讬诐 诇讜诪专 砖诪驻住讬拽 讜讗讜诪专 拽讚讜砖讛 专讘讛 注诐 砖"爪 讗注"驻 砖转驻诇转 讛讬讜爪专 讗讬谉 讘讜 拽讚讜砖讛 专讘讛 讜讗讬谉 讘讬讚讬谞讜 诇讛讻专讬注:



讻讘专 讬讚注转 砖讚' 诪讬转讜转 谞诪住专讜 诇讘"讚 住拽讬诇讛 砖专讬驻讛 讛专讙 讜讞谞拽 诪讻砖驻讛 讜砖讜讻讘 注诐 讘讛诪讛 讜讘注诇 讗讜讘 讜讬讚注讜谞讬 讛专讬 讛谉 讘讻诇诇 讛谞住拽诇讬诐 讜讛专讘讛 诪诇讘讚 讗诇讜 讜讻诇谉 注诐 诪讞讜讬讬讘讬 砖讗专 诪讬转讜转 讬转讘讗专 注谞讬谞讬诐 讘诪住' 住谞讛讚专讬谉:



讗注"驻 砖讘讬讗讛 讚专讱 讗讬砖讜转 讗讜住专转 讗讜转讛 诇拽专讜讘讬讜 诪讻诇 诪拽讜诐 讘讬讗讛 砖诇讗 诪讚专讱 讗讬砖讜转 讗讬谞讛 讗讜住专转, 诪讻讗谉 讗诪专讜 谞讜砖讗 讗讚诐 讗谞讜住转 讗讘讬讜 讗谞讜住转 讘谞讜 讜诪驻讜转转 讘谞讜 讜注讬拽专 讚讘专 讝讛 讬转讘讗专 讘诪住' 讬讘诪讜转:



讻诇 讛诪诇诪讚 讗转 讘谞讜 转讜专讛 讻讗诇讜 拽讘诇讛 诪讛专 住讬谞讬 砖谞讗' 讜讛讜讚注转诐 诇讘谞讬讱 讜住诪讬讱 诇讬讛 讬讜诐 讗砖专 注诪讚转 诇驻谞讬 讛' 讗诇拽讬讱 讘讞讜专讘:





转讜住驻讜转 专讗"砖

注讚 砖诇讗 讬讙讬注 砖"抓 诇诪讜讚讬诐 讬转驻诇诇. 诇驻讬 砖爪专讬讱 诇砖讞讜转 注诐 讛爪讘讜专 讘诪讜讚讬诐 砖诇讗 讬专讗讛 讻讻讜驻专 讘诪讬 砖讞讘专讬讜 诪砖转讞讜讬诐 诇讜 讜讛"讛 谞诪讬 讗诐 讬讙讬注 诇诪讜讚讬诐 讗讜 诇讗讞转 诪谉 讛讘专讻讜转 砖砖讜讞讬谉 讻砖砖诇讬讞 爪讘讜专 诪讙讬注 诇诪讜讚讬诐 砖驻讬专 讚诪讬 讻讬讜谉 砖讛讜讗 诪砖转讞讜讛 注诐 讞讘讬专讬讜, 讗讘诇 转诇诪讜讚讗 诇讗 驻住讬拽讗 诇讬讛 诇诪讬谞拽讟 讘讻讬 讛讗讬 讙讜讜谞讗, 讜诇讗 诪住转讘专 诇驻专讜砖讬 讚诪砖讜诐 诪讜讚讬诐 讚专讘谞谉 爪专讬讱 砖讬讙诪讜专 转驻诇转讜 拽讜讚诐 诪讜讚讬诐. 讜专"转 讝"诇 讻砖讛讬讛 注讜诪讚 讘讗诪爪注 转驻诇讛 讜讛讬讛 砖"抓 诪讙讬注 诇诪讜讚讬诐 讛讬讛 诪砖转讞讜讛 注诐 讛爪讘讜专 讘讗诪爪注 讛讘专讻讛 讗讘诇 诇讗 讘转讞诇讛 讜住讜祝 讻讚讗诪专讬谞谉 诇拽诪谉 [讚祝 诇"讚 注"讗] 砖讗讬谉 诇砖讜讞 讘转讞诇转 讘专讻讛 讜住讜祝 讘专讻讛 讗诇讗 讘讗讘讜转 讜诪讜讚讬诐, 讜诪讬讛讜 诇讻转讞讬诇讛 讗讬谉 诇注砖讜转 讻谉 讗诐 诇讗 砖讬爪讟专讱 讗讚诐 诇讛转驻诇诇 讻讚讬 诇住诪讜讱 讙讗讜诇讛 诇转驻诇讛, 讜讻谉 诇注谞讬谉 拽讚讜砖讛 讗诐 讬讙讬注 诇砖"抓 讻砖讛讜讗 讗讜诪专 (谞注专讬爪讱) [谞拽讚讬砖讱] 讬讗诪专 注诐 砖"抓 诪诇讛 讘诪诇讛 讻诇 诪讛 砖讛讜讗 讗讜诪专 讜讗讬谉 讝讛 拽专讜讬 讛驻住拽, 讜讗诐 讛转驻诇诇 讜讛爪讘讜专 讗讜诪专讬诐 拽讚讜砖讛 讗讜 讗诪谉 讬讛讗 砖诪讬讛 讻转讘 专砖"讬 讘住讜讻讛 讘驻' 诇讜诇讘 讛讙讝讜诇 [讚祝 诇"讞 注"讗] 讛"讙 讜讻谉 驻讬专"讞 砖讬砖转讜拽 讜讬讻讜讬谉 诇诪讛 砖爪讘讜专 讗讜诪专讬' 讜讛讜讬 讻注讜谞讛, 讗讘诇 专"转 讜专"讬 讗讜诪专讬诐 讚讻讬讜谉 讚砖讜诪注 讻注讜谞讛 讛讜讬 讛驻住拽讛 讗诐 讬砖转讜拽 讜讬讻讜讬谉, 讜拽爪转 讬砖 专讗讬' 诪讻讗谉 讚讗讬 砖讜转拽 讛讜讬 讻注讜谞讛 讗诪讗讬 拽讗诪专 讛讻讗 讚诇讗 讬转讞讬诇 讗诐 诇讗 讬讜讻诇 诇讙诪讜专 注讚 砖讬讙讬注 砖"抓 诇拽讚讜砖讛 诪讗讬 谞驻拽讗 诇谉 诪讬谞讛 讬砖转讜拽 讜讬讻讜讬谉 讜讬讛讬讛 讻注讜谞讛, 讜诪讬讛讜 谞讜讻诇 诇讜诪专 讚注谞讬讬讛 讞砖讬讘讗 讟驻讬. 讜注讜讚 诪讜住讬祝 讘讬专讜砖诇诪讬 讚讘专讬诐 讗讞专讬诐 讚讙专住讬谞谉 讘讬专讜砖诇诪讬 驻专拽 转驻诇转 讛砖讞专 诇讗 讛转驻诇诇 砖讞专讬转 讜讘讗 讜诪爪讗谉 诪转驻诇诇讬谉 砖诇 诪讜住祝 讗诐 讛讬讛 讬讜讚注 砖讗诐 讬转讞讬诇 讬讻讜诇 诇讙诪讜专 注讚 砖诇讗 (讬讙诪讜专 讬讙讬注) [讬转讞讬诇] 砖"抓 [讻讚讬] 诇注谞讜转 讗讞专讬讜 讗诪谉 讬转驻诇诇 讜讗诐 诇讗讜 讗诇 讬转驻诇诇 讘讗讬讝讛 讗诪谉 [讗诪专讜] 转专讬 讗诪讜专讗讬 讞讚 讗诪专 讘讗诪谉 砖诇 讛讗诇 讛拽讚讜砖 讜讞讚 讗诪专 讘讗诪谉 砖诇 砖讜诪注 转驻诇讛 诪"讚 讘讛讗诇 讛拽讚讜砖 讚砖讘转 讜诪"讚 讚砖讜诪注 转驻诇讛 讚讞讜诇, 讜诪砖诪注 诪转讜讱 讬专讜砖诇诪讬 讝讛 砖讛讬讜 诪转驻诇诇讬谉 讘诪讜住祝 砖讘讞讜诇 讻讙讜谉 讘专"讞 讗讜 讘讞讜诇 讛诪讜注讚 讬"讞 讘专讻讜转, 讜讛讬讛 转诪讛 讛"专 讞讬讬诐 注诇 诪谞讛讙 砖讗谞讜 诪转驻诇诇讬谉 讘讛诐 讝' 讘专讻讜转 讜讙诐 讘转诇诪讜讚 讚讬讚谉 诇讗 讛讜讝讻专 砖讘注 讘专讻讜转 讻讬 讗诐 讘砖讘转讜转 讜讬诪讬诐 讟讜讘讬诐 讚讞讬讬砖讬谞谉 诇讟专讞讗 讗讘诇 讘专"讞 讜讞讜诇 讛诪讜注讚 讚诇讗 讞讬讬砖讬谞谉 诇讟专讞讗 砖讛专讬 诪转驻诇诇讬谉 讘砖讞专讬转] 注专讘讬转 讜诪谞讞讛 讬"讞 讘专讻讜转 讗"讻 讙诐 讘诪讜住祝 讛讬讛 诇谞讜 诇讛转驻诇诇 讬"讞, 讜讛"专 讗诇讞谞谉] 讝"诇 讛讬讛 讗讜诪专 [讻讬] 讘转诇诪讜讚 讚讬讚谉 诪讜讻讞 讻讬 讘砖讜诐 诪讜住祝 讗讬谉 诇讛转驻诇诇 讬"讞 讘专讻讜转 砖讗诐 讛讬讜 诪转驻诇诇讬谉 讬"讞 讜讛讬讬谞讜 讗讜诪专讬诐 讙诐 讘专讻转 诪讜住祝 讗讝 讬讛讬讛 讬"讟 讘专讻讜转 讜讗诪专讬谞谉 诇拽诪谉 讘驻专拽 转驻诇转 讛砖讞专 [讚祝 讻"讟] 转诪谞讬 住专讬 转拽讜谉 转砖讬住专讗 诇讗 转拽讜谉, 讜诇讗 转拽砖讬 诪注谞讬谞讜 讚讚讜拽讗 砖"抓 讛讜讗 讚讗讜诪专讛 讘专讻讛 讘驻谞讬 注爪诪讛 讗讘诇 讬讞讬讚 讻讜诇诇讛 讘砖讜诪注 转驻诇讛, 讜讗讬谉 诇讜诪专 砖讬讻诇讜诇 转驻诇转 诪讜住祝 讘注讘讜讚讛 讻诪讜 讘转驻诇转 砖讞专讬转 讚讗"讻 讘驻专拽 讘诪讛 诪讚诇讬拽讬谉 [讚祝 诇"讚] 讛讜讬 诇讬讛 诇诪讬转谞讬 诪讜住祝 讘讛讚讬 砖讞专讬转 讜诪谞讞讛 砖诪转驻诇诇讬谉 讬"讞 讜讗讜诪专 诪注讬谉 讛诪讗讜专注 讘注讘讜讚讛, 讜注讜讚 讻讬讜谉 讚诇讗 谞转拽谞讛 讛转驻诇讛 讗诇讗 讘砖讘讬诇 诪讜住祝 讚讬 诇谞讜 讘砖讘注 讘专讻讜转, 讙诐 谞专讗讛 砖讗讬谉 诇讙专讜住 讘讬专讜砖诇诪讬 讘讗 讜诪爪讗谉 讻砖讛谉 诪转驻诇诇讬谉 砖诇 诪讜住祝 讚诇诪讛 诇讜 诇讛讝讻讬专 讘转驻诇转 讛诪讜住祝 诇讛砖诪讬注谞讜) 讚讬谉 讝讛 讘转驻诇讛 砖诇 讞讜诇 谞诪讬 讛讬讛 讬讻讜诇 诇讛砖诪讬注谞讜, 讜讘转讜住驻转讗 讚讘专讻讜转 谞诪讬 讬砖 住诪讱 诇诪谞讛讙 砖诇谞讜 讚拽转谞讬 讻诇 砖讗讬谉 讘讜 诪讜住祝 讻讙讜谉 讞谞讜讻讛 讜驻讜专讬诐 注专讘讬转 讜砖讞专讬转 讜诪谞讞讛 诪转驻诇诇 讬"讞 讘专讻讜转 讜讗讜诪专 诪注讬谉 讛诪讗讜专注 讘讛讜讚讗讛 讜讗诐 诇讗 讗诪专 讗讬谉 诪讞讝讬专讬谉 讗讜转讜 讜讬诪讬诐 砖讬砖 讘讛诐 拽专讘谉 诪讜住祝 讻讙讜谉 专"讞 讜讞讜诇讜 砖诇 诪讜注讚 注专讘讬转 讜砖讞专讬转 讜诪谞讞讛 诪转驻诇诇 讬"讞 讜讗讜诪专 诪注讬谉 讛诪讗讜专注 讘注讘讜讚讛 讜讗诐 诇讗 讗诪专 诪讞讝讬专讬谉 讗讜转讜 讜讘诪讜住驻讬诐 诪转驻诇诇 砖讘注 讜讗讜诪专 拽讚讜砖转 讛讬讜诐 讘讗诪爪注:



诪谞讬谉 砖讗讬谉 讛讬讞讬讚 讗讜诪专 拽讚讜砖讛 砖谞讗诪专 讜谞拽讚砖转讬 讘转讜讱 讘谞讬 讬砖专讗诇. 讗讘诇 拽讚讜砖 砖诇 住讚专 拽讚讜砖讛 讬讞讬讚 讗讜诪专讛 讻讬 讗讬谞讜 讗诇讗 讻诪讜 拽讜专讗 讛驻住讜拽 讜诪转专讙诪讜, 讜拽讚讜砖讛 砖讘讬讜爪专 讬砖 讗讜诪专讬诐 砖讗讬谉 讛讬讞讬讚 讗讜诪专讜 讗诇讗 讗讜诪专 讜讗讜诪专讬诐 讘讬专讗讛 拽讚讜砖 讜讘专讜讱 讜讬砖 讗讜诪专讬诐 砖讛讬讞讬讚 讗讜诪专讜 讜讻谉 谞专讗讛 砖讛讬讞讬讚 讗讜诪专讜 砖讗讬谞讜 讗诇讗 住讬驻讜专 讚讘专讬诐 讘注诇诪讗 讛讬讗讱 讛诪诇讗讻讬诐 (讛讬讜) [讛谉] 诪拽讚讬砖讬谉 讗讘诇 讻砖讗谞讜 讗讜诪专讬诐 谞拽讚讬砖讱 讜谞注专讬爪讱 讻诪讜 砖讛诪诇讗讻讬诐 诪拽讚讬砖讬谉 讝讛 讗讬谉 诇讜诪专 讘驻讞讜转 诪注砖专讛:



诪专 住讘专 讬讞讬讚 讗讜诪专 拽讚讜砖. 住讘专 讚拽讚讜砖 诇讗 讛讜讬 讚讘讜专 砖讘拽讚讜砖讛 讜讘驻住讜拽讬诐 讛讜讗 讚拽专讬 讜诇讗 诪拽专讬 讚讘专 砖讘拽讚讜砖讛 讗诇讗 讗讜转谉 砖砖谞讜讬讬谉 讘驻"讘 讚诪讙讬诇讛 讜讗讬谉 讗 谞讗诪专讬诐 讘驻讞讜转 诪注砖专讛:



诇诪讬诪专讗 讚住讘专 专' 讬讛讜讚讛 讚讘注诇 拽专讬 诪讜转专 讘讚讘专讬 转讜专讛. 讛讜讛 诪爪讬 诇诪讬诪专 讜诇讟注诪讬讱 讜讻讬 讘注诇 拽专讬 讚讗讜专讬讬转讗 注讝专讗 讛讜讗 讚转拽讜谉 讜拽专讗 讗住诪讻转讗 讘注诇诪讗 讗诇讗 讘诇讗讜 讛讻讬 砖驻讬专 拽讗 诪砖谞讬 诇讬讛:



讜讛诇讗 讗讜讘 讜讬讚注讜谞讬 讘讻诇诇 讻诇 讛诪讻砖驻讬谉 讛讬讜. 讛拽砖讛 讛专' 讬注拽讘 诪讗讜专诇讬"谞砖 讛讬讗讱 诇诪讚讬诐 砖讗专 诪讻砖驻讬谉 诪讗讜讘 讜讬讚注讜谞讬 讜讛诇讗 讬爪讗讜 讗讜讘 讜讬讚注讜谞讬 诇讬讚讜谉 讘讚讘专 讛讞讚砖 砖讛诐 讘讻专转 诪讛 砖讗讬谉 讻谉 讘砖讗专 诪讻砖驻讬谉 讜讗诪专讬谞谉 讘驻专拽 讗讬讝讛讜 诪拽讜诪谉 [讚祝 ] 讚讛讬讜爪讗 诇讬讚讜谉 讘讚讘专 讛讞讚砖 讚讻诇诇讬讛 诇讗 讙诪专 诪讬谞讬讛 讜诇讗讜 讗讬讛讜 讙诪专 诪讻诇诇讬讛 讜讬"诇 讚诇讗 诪拽专讬 讚讘专 讛讞讚砖 诪讛 讗诇讗 讻专转 讘讗讜讘 讜讬讚注讜谞讬 讜诇讗 诪拽专讬 讚讘专 讛讞讚砖 讗诇讗 讻讙讜谉 讗砖诐 诪爪讜专注 砖讬爪讗 诇拽讘诇 讚诐 讘讬讚 诇爪讜专讱 讛讘讛讜谞讜转 砖讻诇 砖讗专 讛拽专讘谞讜转 爪专讬讱 诇拽讘诇 讛讚诐 讘讻诇讬 讜讝讛 讛拽诇 讘讜 讛讻转讜讘 诇拽讘诇 诪拽爪转 讛讚诐 讘讬讚, 讜讙诐 讗砖转 讗讞 拽专讬 诇讬讛 讘专讬砖 讬讘诪讜转 [讚祝 ] 讚讘专 讛讞讚砖 诇驻讬 砖讛转讬专讛 讛讻转讜讘 讘诪拽讜诐 诪爪讜讛 诇讗讞专 诪讬转讛 诪讛 砖讗讬谉 讻谉 讘注专讬讜转:





砖讬讟讛 诪拽讜讘爪转

专' 讬讛讜讚讛 讗讜诪专 诪讘专讱 诇驻谞讬讛诐 讜诇讗讞专讬讛诐 - 拽讗 住诇拽讗 讚注转讬谉 讛砖转讗 讚讻讬讜谉 讚专' 讬讛讜讚讛 诪讞讬讬讘 诇讬讛 讘讚专讘谞谉 讟注诪讬讛 诪砖讜诐 讚拽住讘专 讘注诇 拽专讬 诪讜转专 讘讚讘专讬 转讜专讛 讜讻讬讜谉 砖讻谉 讗驻讬诇讜 讻讚专讻讜 谞诪讬 拽讜专讗 讜诪讜爪讬讗 讘砖驻转讬讜:


讜讛讗诪专 专' 讬讛讜砖注 讘谉 诇讜讬 诪谞讬谉 诇讘注诇 拽专讬 砖讗住讜专 讘讚讘专讬 转讜专讛 砖谞讗诪专 讜讛讜讚注转诐 讜讻讜' - 讜讚讗讬 诇讬讻讗 诇诪讬诪专 讚专' 讬讛讜砖注 讘谉 诇讜讬 诪讚讗讜专讬讬转讗 住讘讬专讗 诇讬讛 讚讘注诇讬 拽专讬讬谉 讗住讜专讬谉 讚讜讚讗讬 转拽谞转 注讝专讗 讛讬讗 讻讚讗讬转讗 讘讘讘讗 拽诪讗 讜诇拽诪谉 诪讬讬转讬 诇讛. 讜注讜讚 讚讛讗 诇拽诪谉 讚专讬砖 讛讗讬 拽专讗 诇讚专砖讗 讗讞专讬谞讗 讜讗诪讗讬 讜讛讗 讗驻拽讬讛. 讗诇讗 讜讚讗讬 讗住诪讻转讗 讘注诇诪讗 讛讜讗 讚住诪讬讱 诇讬讛 诇拽专讗. 讜讗"转 讗诐 讻谉 诪讗讬 讗拽砖讬 诇讬讛 诇专' 讬讛讜讚讛 诪讛讗讬 讻讬讜谉 讚诇讗 诪讚讗讜专讬讬转讗. 讬砖 诇讜诪专 讚讗讻转讬 拽砖讬讗 诪砖讜诐 转拽谞转 注讝专讗 讜诇讗 谞讞讬转 转诇诪讜讚讗 诇诪讬讚拽 注诇讬讛 讛砖转讗 讗讬 讛讜讬讗 讗住诪讻转讗 讗讜 诇讗 讜谞拽讬讟 诇讛 讻讗诇讜 讛讬讗 讚讗讜专讬讬转讗 讜诇讗 讗讬讻驻转 诇讬讛 诪砖讜诐 讚讘诪住拽谞讗 讛讗 诪转专爪谉 讻讜诇讛讜 讚讗住讬拽谞讗 讚专' 讬讛讜讚讛 住讘专 讚讘注诇 拽专讬 讗住讜专 讘讚讘专讬 转讜专讛 讻讚诇拽诪谉:


讗驻讬诇讜 诪讗谉 讚诇讗 讚专讬砖 住诪讜讻讬谉 讘讻诇 讛转讜专讛 讻讜诇讛 讘诪砖谞讛 转讜专讛 讚专讬砖 - 讟注诪讗 诪砖讜诐 讚诪砖谞讛 转讜专讛 讚讘专讬 诪砖讛 讛谉. 讜讗祝 注诇 驻讬 砖讻讜诇谉 谞讗诪专讜 诪驻讬 讛讙讘讜专讛 诪讻诇 诪拽讜诐 讻讬讜谉 砖讻讘专 谞讗诪专讜 转讞诇讛 讘住讚讜专 讗讞专 讜注讻砖讬讜 讞讜讝专 讜讗讜诪专 讘住讚讜专 讗讞专 讜讚讗讬 讻砖住讜诪讱 讛讚讘专讬诐 讝讛 诇讝讛 诇讚专砖讗 谞住诪讻讜 讻讬讜谉 砖讗讬谞诐 住讚讜专讬谉 讘住讬讚讜专 专讗砖讜谉:


诪讛 讗讜讘 讜讬讚注讜谞讬 讘住拽讬诇讛 讗祝 诪讻砖驻讛 谞诪讬 讘住拽讬诇讛 - 诪砖讜诐 讚讛讜讛 诇讬讛 讚讘专 砖讛讬讛 讘讻诇诇 讜讬爪讗 诪谉 讛讻诇诇 诇诇诪讚 诇讗 诇诇诪讚 注诇 注爪诪讜 讬爪讗 讗诇讗 诇诇诪讚 注诇 讛讻诇诇 讻讜诇讜 讬爪讗. 讜诇讗 讛讜讬 讚讘专 砖讛讬讛 讘讻诇诇 讜讬爪讗 诇讬讚讜谉 讘讚讘专 讞讚砖 砖讛专讬 讻讘专 谞讗诪专讛 讘诪讻砖驻讛 诪讬转讛 讗诇讗 砖诇讗 谞转驻专砖 讘讗讬讝讜 诪讬转讛:


谞讜砖讗 讗讚诐 讗谞讜住转 讗讘讬讜 讜讻讜' - 讚转谞讗 拽诪讗 住讘专 讚诇讗 讗住专讛 转讜专讛 讗诇讗 注诇 讬讚讬 拽讬讚讜砖讬谉 讘诇讘讚 讜专' 讬讛讜讚讛 讗讜住专 讜讻讜':


讚讗诪专 专' 讬讛讜砖注 讘谉 诇讜讬 讻诇 讛诪诇诪讚 讗转 讘谞讜 转讜专讛 讻讗诇讜 拽讘诇讛 诪讛专 住讬谞讬 砖谞讗诪专 讜讛讜讚注转诐 诇讘谞讬讱 讜住诪讬讱 诇讬讛 讬讜诐 讗砖专 注诪讚转 - 诪讻讗谉 诪讜讻讞 讚诪讗讬 讚讗诪专讬谞谉 诇注讬诇 讚专' 讬讛讜砖注 讚专讬砖 诪讛讗讬 拽专讗 讚讘注诇 拽专讬 讗住讜专 讘讚讘专讬 转讜专讛 讗住诪讻转讗 讘注诇诪讗 讛讜讗. 讚讗讬 诇专讗讬讛 诪诪砖 讛讬讻讬 讚专讬砖 诪讬谞讬讛 讚专砖讗 讗讞专讬谞讗:


转谞谉 讝讘 砖专讗讛 拽专讬 - 砖讛讬讛 讟诪讗 讟讜诪讗转 讝讬讘讛 砖讛讬讗 讞诪讜专讛 讜专讗讛 拽专讬 讜谞讚讛 砖驻诇讟讛 砖讻讘转 讝专注 讜讻讜'. 讚拽讗 住讘专 转谞讗 拽诪讗 讚讗祝 注诇 讙讘 讚诇讗 注诇讜 诪讟讜诪讗转诐 讘讟讘讬诇讛 讝讜 讜诇讗 谞讟讛专讜 诪讻诇 诪拽讜诐 诪讗讬 讚讗讬驻砖专 诇讬讟讛专 诪讟讛专讬谉. 讜专' 讬讛讜讚讛 住讘专 讚讻讬讜谉 砖诇讗 谞讟讛专讜 讘讟讘讬诇讛 讝讜 讜注讚讬讬谉 讘讟讜诪讗讛 讞诪讜专讛 讛谉 驻讟讜专讬谉 诪诇讟讘讜诇 讻讬讜谉 砖讗讬谉 谞讟讛专讬谉 诇讙诪专讬:





诪讛专砖"讗 - 讞讬讚讜砖讬 讛诇讻讜转

讘讚"讛 注讚 砖诇讗 讬讙讬注 砖"爪 讻讜' 砖讝讛 诇讗 诪爪讬谞讜 诇讜 注讬拽专 讘转诇诪讜讚 讻讜' 注讻"诇 拽"拽 讚诪讜讚讬诐 讚专讘谞谉 讬砖 诇讜 注讬拽专 讘转诇诪讜讚 讘诪住讻转 住讜讟讛 讙诐 讘讬专讜砖诇诪讬 讜诇砖讜谉 讛专讗"砖 讗讬谞讜 讻谉 注"砖 讜讚讜"拽:


讘讗"讚 诪转驻诇诇 讻讜' 注讚 砖诇讗 讬讻谞住 讻讜' 注讻"诇 讜诇砖讜谉 讛专讗"砖 注讚 砖诇讗 讬讙讬注 砖"爪 讻讜' 注"砖:





讞讻诪转 砖诇诪讛

转讜住' 讘讚"讛 注讚 砖诇讗 讻讜' 诇讗 讬转驻诇诇 讛住"讚 讜讗讞"讻 诪转讞讬诇 讛讚讘讜专 讞讚砖 讘讗讬讝讛 讗诪谉 讻讜' 讻爪"诇:





专砖"砖

讙诪专讗 讜讛谞讬 住诪讜讻讬谉 诪"诇 诇讗讬讚讱 讻讜'. 谞专讗讛 诪砖讜诐 讚专"讬 诇讗 讚专讬砖 住诪讜讻讬谉 讘诪"转 讗诇讗 诪砖讜诐 讚诪讜讻讞 讗讜 诪讜驻谞讛 讻讚讗讬转讗 讘讬讘诪讜转 讚' 讗' 讜讻讬讜谉 讚诪讘"诇 诇讗讬讚讱 讚专讬讘"诇 讗"讻 转讜 诇讗 讛讜讬 诪讜驻谞讛. 讜专讬讘"诇 住"诇 讻讘"注 诇讻谉 讚专讬砖 转专讜讜讬讛讜:





讘谞讬讛讜

诪执谞旨址讬执谉 砖讈侄讗值讬谉 讛址讬旨指讞执讬讚 讗讜止诪值专 拽职讚只砖旨讈指讛. 拽砖讛, 诇诪讛 讬讞讜讚 砖诪注 讬砖专讗诇 讗讬谞讜 爪专讬讱 爪讬讘讜专, 讜讛拽讚讜砖讛 爪专讬讻讛 爪讬讘讜专?
讜谞"诇 讘住"讚, 拽专讬讗转 砖诪注 诪转讞讬诇转讜 谞讬转谉 诇讻诇 讗讞讚 讜讗讞讚 诪讬砖专讗诇 讻砖讗专 诪爪讜讜转 砖谞爪讟讜讜 讘讛 讬砖专讗诇, 讜诇讛讻讬 讗讬谉 爪专讬讱 爪讬讘讜专 讗诇讗 讻诇 讬讞讬讚 讞讬讬讘 诇拽讬讬诐 诪爪讜讛 讝讜 讻砖讗专 诪爪讜讜转. 讗讘诇 讛拽讚讜砖讛 讛讬讗 砖诇 诪诇讗讻讬诐, 讜诇拽讞讜 讗讜转讛 讬砖专讗诇 讙诐 讻谉 讘讚专讱 讞讟讬驻讛, 讜讗诐 讬讞讬讚 讗讜诪专讛, 讬转拽谞讗讜 讘讜 讛诪诇讗讻讬诐 讻讬 砖诇讛诐 讛讬讗 讝讜, 讗讘诇 爪讬讘讜专 谞驻讬砖 讝讻讜转讬讬讛讜 讜诇讗 诪拽谞讗讬 讘讛讜.
讜讘讝讛 驻专砖转讬 讘住"讚, '讜职讛讜止讚讜旨 诇职讝值讻侄专 拽指讚职砖讈讜止' (转讛诇讬诐 爪讝, 讬讘) 讻诇讜诪专 讛讜止讚讜旨 诇讜 注诇 讗砖专 谞转谉 诇讻诐 专砖讜转 诇执讝职讻旨止专 拽职讚只砖旨讈指转讜止, 讻讬 讚讘专 讝讛 讛讜讗 砖诇 讛诪诇讗讻讬诐 讜讗转诐 讞讟驻转诐 讗讜转讜 诇注砖讜转讜.





讞讬讚讜砖讬 专讘讬 注拽讬讘讗 讗讬讙专

讙诪专讗 讗诪专 专讘讬 讬讛讜讚讛 住驻拽 拽专讗 拽"砖 住驻拽 诇讗 拽专讗 讗讬谞讜 讞讜讝专 讜拽讜专讗.
专讘讬谞讜 讬爪讞拽 讗诇驻住讬 讝"诇 讻转讘 讚拽讬讬诪讗 诇谉 拽专讬讗转 砖诪注 讚讗讜专讬讬转讗, 讜转诪讛讜 注诇讬讜 讛讗讞专讜谞讬诐 诇诪讛 诇讗 驻住拽 讻专' 讬讛讜讚讛 讚讛讜讗 专讘讬讛 讚专' 讗诇注讝专.
讜讛谞讛 讘专讬砖 诪住讻转讬谉 讘讙诪专讗, 讘诪注专讘讗 讘注讬 诇讛 诪讘注讬讗, 讛讗讬 讜讘讗 讛砖诪砖 讘讬讗转 砖诪砖讜 讛讜讗 讗讜 讘讬讗转 讗讜专讜 讛讜讗, 讜讛讚专 驻砖讟讜 诇讛 诪讘专讬讬转讗 讚拽转谞讬 诪砖注讛 砖讛讻讛谞讬诐 讝讻讗讬诐 诇讗讻讜诇 讘转专讜诪转谉 讜住讬诪谉 诇讚讘专 爪讗转 讛讻讜讻讘讬诐, 讜拽砖讬讗 诇讬 诇诪讗讬 爪讜专讱 驻砖讟讜 诪讘专讬讬转讗 讜讛讗 诪诪转谞讬' 讛讜"诪 诇诪驻砖讟, 讚转诇讬 讝诪谉 拽"砖 讚注专讘讬转 讘讝诪谉 讗讻讬诇转 转专讜诪讛, 讜讗诐 讗讬转讗 讚讘讬讗转 讗讜专讜 讛讜讗 讜讗讜讻诇讬诐 讘转讞诇转 砖拽讬注讛 讚讛讜讗 讚' 诪讬诇 拽讜讚诐 爪讗转 讛讻讜讻讘讬诐 讗讬讱 讬拽专讗 讗讝 拽"砖 讚注专讘讬转 讛讗 讬讜诐 讙诪讜专 讛讜讗, 讜讻讚驻专讬讱 专' 讬讛讜讚讛 诇专' 诪讗讬专 讘讘专讬讬转讗 讜讛专讬 讻讛谞讬诐 诪讘注讜讚 讬讜诐 讛诐 讟讜讘诇讬诐 讛专讬 讚讘讝诪谉 转驻诇讛 砖讛讜讗 讝诪谉 诪讜注讟 拽讜讚诐 讘讛"砖 讛讜讬 讬讜诐 讙诪讜专 诇注谞讬谉 拽"砖 讜讻砖"讻 讘转讞诇转 砖拽讬注讛.
诇讗 诪讘注讬 诇讛专讗"砖 讚讙诐 诇专"讬 讚讝诪谉 转驻诇转 注专讘讬转 诪驻诇讙 讛诪谞讞讛 讜讗讬诇讱, 讚诪"诪 诇讗讜 讝诪谉 拽"砖 讛讜讗 讚转诇讬讗 讘砖讻讬讘讛 讘讜讚讗讬 拽砖讛. 讗诇讗 讗祝 诇讛转讜住' 讚诇专"讬 讝诪谉 拽"砖 讙"讻 诪驻诇讙 讛诪谞讞讛 讜讗讬诇讱 讚讝诪谉 拽"砖 转诇讬讗 讘讝诪谉 转驻诇讛, 诪"诪 讛讗 讞讝讬谞谉 讚专"讬 讛拽砖讛 诇专"诪 讜讛诇讗 讻讛谞讬诐 诪讘注"讬 讛诐 讟讜讘诇讬诐 讜讛讬讬谞讜 讻诪"砖 讛转讜住' 讚讘砖诇诪讗 诇讚讬讚讬 诇讗 转诇讬讗 讻诇诇 讘讝诪谉 砖讻讬讘讛 讗诇讗 诇讚讬讚讱 讚讗诪专转 诪砖注讛 砖讛讻讛谞讬诐 讟讜讘诇讬诐 讚讗讬谞讜 讝诪谉 转驻诇讛 讚诇专"讬 讝"转 讘诪讜拽讚诐 诪讝讛, 诪驻诇讙 讛诪谞讞讛, 讜诇专讘谞谉 诇讗 讛讜讬 讝诪谉 转驻诇讛 注讚 讛诇讬诇讛, 讜注"讻 讚住讘讬专讗 诇讱 讚拽"砖 转诇讬讗 讘讝诪谉 砖讻讬讘讛 讜驻专讬讱 讜讛讗 诪讘注"讬 讟讜讘诇讬诐 讜诇讬讻讗 讝诪谉 砖讻讬讘讛, 讗"讻 讻讝讛 讬拽砖讛 讘诪转谞讬' 讚讗诐 讗讬转讗 讚讘讬讗转 讗讜专讜 讛讜讗 讜讻讛谞讬诐 讗讻诇讬 讘转讞诇转 砖拽讬注讛 讗讬讱 转讜诇讛 讝诪谉 拽"砖 讘讝讛 讻讬讜谉 讚讗讬谞讜 讝诪谉 转驻诇讛 讜讙诐 讝诪谉 砖讻讬讘讛 诇讬讻讗 讻讬讜谉 讚注讜讚讜 讬讜诐 讙讚讜诇:
讜讬砖 诇讜诪专 讘讝讛 诇诪讛 讚讚拽讚拽谞讜 注讜讚 注诇 驻专讻转 讛砖"住 讜讚诇诪讗 讘讬讗转 讗讜专讜 讛讜讗, 讜讛讗 讬"诇 讚讘讗诪转 住驻讜拽讬 诪住驻拽讗 诇谉 驻讬专讜砖讗 讚拽专讗 讗讬 讘讬讗转 砖诪砖讜 讗讜 讘讬讗转 讗讜专讜 讛讜讗 讜诪讗讬 讚讗住讜专讬诐 诇讗讻讜诇 讘转专讜诪讛 讛讜讗 诪讟注诐 住驻拽 讚讚诇诪讗 讘讬讗转 砖诪砖讜 讛讜讗, 讜谞讬讞讗 诇谉 讚讛讻讬 驻专讬讱 讚诇诪讗 讘讬讗转 讗讜专讜 讛讜讗, 讜讻讬讜谉 讚讬砖 注讻"驻 住驻拽 讘驻讬专讜砖讗 讗"讻 讬讛讗 专砖讗讬诐 诇讗讻讜诇 注讻"驻 讘讘讬谉 讛砖诪砖讜转 诪讟注诐 住"住 住驻拽 讘讬讗转 讗讜专讜 讛讜讗 讜讗转"诇 讘讬讗转 砖诪砖讜 讚诇诪讗 讘讛"砖 诇讬诇讛 讛讜讗 (讗讗讘"讛 注讬讬谉 讘讞讚讜砖讬诐 专讬砖 讘专讻讜转), 讜讗讜诇诐 诪"诪 讬拽砖讛 注"讝 诪讗讬 驻专讬讱 讚诇诪讗 讘讬讗转 讗讜专讜 讗讬诪讗 讚讘讗诪转 讗讻诇讬 讘转专讜诪讛 讘讘讛"砖 讜讝诪谉 拽"砖 讙"讻 讘讛"砖, 讜讗讚专讘讗 讛讬讬谞讜 诪专讜讬讞讬谉 讘讝讛 讚诇讗 讬拽砖讛 讘讝讛 驻专讻转 讛砖"住 专讜诪讬讗 讚专"讗 讗讚专"讗 讚讗诪专 讘讘专讬讬转讗 讚讝诪谉 拽"砖 诪砖注讛 砖拽讬讚砖 讛讬讜诐 讘注"砖 讛讬讬谞讜 讘讛"砖, 讚讘讗诪转 讙诐 诪讛 讚讗诪专 讘诪转谞讬' 诪砖注讛 砖讛讻讛谞讬诐 讗讜讻诇讬诐 讛讬讬谞讜 讘讛"砖, 讜爪"诇 讚讛诪拽砖谉 住诪讱 讚诪驻讜专砖 讘讘专讬讬转讗 讜住讬' 诇讚讘专 爪讛"讻, 讜诇驻"讝 谞讬讞讗, 讚讘诪注专讘讗 讛注诇讜 诇讚讜谉 讚讛讜讬 住驻拽 讘驻讬专讜砖 讛拽专讗 讗诐 讘讬讗转 砖诪砖讜 讗诐 讘讬讗转 讗讜专讜 讜讬砖 诇讛转讬专 讘讗讻讬诇转 转专讜诪讛 讘讛"砖 诪讚讬谉 住"住, 讜讗"讻 诇讗 讛讬讛 诪拽讜诐 诇驻砖讜讟 诪诪转谞讬' 讚讚诇诪讗 诪讛 讚拽转谞讬 诪砖注讛 砖讛讻讛谞讬诐 讗讜讻诇讬谉 讛讬讬谞讜 讘讛"砖, 讜诇讝讛 驻砖讟讜诪 讛讘专讬讬转讗 讚拽转谞讬 住讬诪谉 诇讚讘专 爪讛"讻, 讜诪讜讻讞 讚讘讛讞诇讟 讗诪专讬谞谉 讚讜讘讗 讛砖诪砖 讛讬讬谞讜 讘讬讗转 砖诪砖讜.
讗诪谞诐 讬砖 诇讬讚讜谉 讟讜讘讗 讗诐 讬砖 诇讚讜谉 诇讛转讬专 讘讛"砖 讘转专讜诪讛 诪讚讬谉 住"住 讻讬讜谉 讚注转讛 讘讗谞讜 诇讚讜谉 讚砖诪讗 讘讛"砖 诇讬诇讛, 讜讗诐 讗讞专 讗讻讬诇转 转专讜诪讛 讘转讞诇转 讘讛"砖 讬讟诪讗 讘砖专抓 讜讬讟讘讜诇 注爪诪讜 诪讬讚 讘转讜讱 讘讛"砖, 诇诪讞专 讬讘讗 诇讗讻讜诇 讘转专讜诪讛 诪转讞诇转 砖拽讬注讛 诪讚讬谉 住"住, 住驻拽 讘讬讗转 讗讜专讜, 讜讗转"诇 讘讬讗转 砖诪砖讜 砖诪讗 讗转诪讜诇 讻砖讟讘诇 注爪诪讜 讘讛"砖 讛讬讛 注讚讬讬谉 讬讜诐, 讜讛讬讛 诇讜 讗转诪讜诇 讘讬讗转 砖诪砖讜 讜讗"讻 讬拽诇 讘讝讛 讜讘讝讛 讜讛讜讬 住"住 讚住转专讬 讜讚诪讬 诪诪砖 诇诪"砖 转讜住' 谞讚讛 (讚祝 讻讝 注"讗).
讜讛谞讛 讬讜转专 讬砖 诇转诪讜讛 讻讝讛 注诇 驻讬专砖"讬 讚驻讬专砖 讚讗诪讗讬 讚诪砖谞讬 诇注讬诇 (讚诪转谞讬' 讚拽转谞讬 诪砖注讛 砖讛讻讛谞讬诐 谞讻谞住讬诐 诇讗讻讜诇, 讜诇讗 拽转谞讬 诇讛讚讬讗 诪砖注转 爪讗转 讛讻讜讻讘讬诐, 讚诪诇转讗 讗讙讘 讗讜专讞讗 拽诪"诇 讚讻驻专讛 诇讗 诪注讻讘讗 诪诇讗讻讜诇 讘转专讜诪讛) 诪拽砖讛 讚注谞"诇 讚讻驻专讛 诇讗 诪注讻讘讗, 讚讚诇诪讗 讘讬讗转 讗讜专讜 讛讬讬谞讜 砖讬讗讜专 讛讬讜诐 讛砖诪讬谞讬 讜讬讟讛专 讛讗讬砖 讘讛讘讗转 拽专讘谞讜转讬讜 讜讗讞专 讬讗讻诇, 讜讬拽砖讛 讗诪讗讬 讛讜爪专讻讜 诇讘谞讬 诪注专讘讗 诇驻砖讜讟 诪讛讘专讬讬转讗, 讛讗 诪诪转谞讬' 讬砖 诇驻砖讜讟 讚转讜诇讛 讝诪谉 拽"砖 讚注专讘讬转 讘讗讻讬诇转 转专讜诪讛, 讜讛讗 驻砖讬讟讗 讚讗"讗 诇讜诪专 讚讬讞讜诇 讝诪谉 拽"砖 讚注专讘讬转 讗讞专 砖讬讗讜专 讛讬讜诐, 讜讻讘专 讛砖讬讙 专讘讬谞讜 讝专讞讬讛 讛诇讜讬 注诇 驻讬专砖"讬 诪讻讞 拽讜砖讬讗 讝讜, 讜讟注谞讛 讙讚讜诇讛 讜讞讝拽讛 讛讬讗, 讜讗讬 讚讚诇诪讗 诪转谞讬' 讘诇讗 诪讞住专讗 讻驻专讛, 讙诐 讘讘专讬讬转讗 讬"诇 讚诪讬讬专讬 讘讛讻讬.
讜讘讙诇讬讜谉 讛诪砖谞讬讜转 讻转讘转讬 诇讛注诪讬讚 驻讬专砖"讬, 讜讛讜讗 讚讘诪讛 讚讗诪专 讘讙诪专讗 讚诪转谞讬' 拽诪"诇 讚讻驻专讛 诇讗 诪注讻讘讗 拽砖讛 讚讬讜转专 讛讜"诇 诇诪讬诪专 讚拽诪"诇 讚讗祝 讻砖讛讙讬注 讝诪谉 拽"砖 诪讜转专 诇讗讻讜诇 讗讻讬诇讛 诪讜注讟转 讚讛讬讬谞讜 讟注讬诪讛, 讚讻讬讜谉 讚转讜诇讛 讝诪谉 拽"砖 讘讝诪谉 讗讻讬诇转 讻讛谞讬诐 讘转专讜诪转谉 讜讗讬讱 讗讻诇讬 讛讗 讛讙讬注 讝诪谉 拽"砖, 讜注"讻 讚讗讻讬诇讛 诪讜注讟转 砖专讬 讜讛讻讛谞讬诐 讗讜讻诇讬诐 讛讬讬谞讜 讗讻讬诇讛 诪讜注讟转, 讜讛专讬 诪讜讻讞 诇讻讗讜专讛 讚转讜住驻讜转 诪驻专砖讬 讛讻讬 讛讛讬讗 讚讻讛谞讬诐 讗讜讻诇讬诐 讚诪转谞讬', 讚讛讗 注诇 讛讘专讬讬转讗 讘住诪讜讱 讚拽转谞讬 诪讗讬诪转讬 拽讜专讬谉 砖诪注 讘注专讘讬谉 诪砖注讛 砖讛注谞讬 谞讻谞住 诇讗讻讜诇 驻转讜 讘诪诇讞, 讛拽砖讜 转讜住' 注谞讬 讙讜驻讗 诪转讬 讬转驻诇诇, 讚讛讗 讗诪专转 讝诪谉 讗讻讬诇转讜 讛讬讬谞讜 讝诪谉 拽"砖, 讜讻讬讜谉 砖讘讗 讝诪谉 拽"砖 讗住讜专 诇讛转讞讬诇 讘住注讜讚讛 注讚 砖讬转驻诇诇, 讜拽砖讛 讗诪讗讬 谞讟专讜 讘拽讜砖讬讬转诐 讜诇讗 讛拽砖讜 讻讝讛 诪诪砖 注诇 诪转谞讬' 讚讻讛谞讬诐 讙讜驻讬讬讛讜 诪转讬 讬转驻诇诇讜, 讚讛讗 讗诪专转 讝诪谉 讗讻讬诇转谉 讛讬讬谞讜 讝诪谉 拽"砖, 讜讘驻砖讜讟讜 谞专讗讛 讚讛"讟 讚讘诪转谞讬' 讬砖 诇驻专砖 讚讛讗讬 诇讗讻讜诇 讛讬讬谞讜 讗讻讬诇讛 诪讜注讟转, (讜讬讛讬讛 住讬讬注转讗 诇讛诪讙"讗 讘讛诇' 拽"砖 住讬' 专诇"讛 讚讚讬讬拽 诪诇讬砖谞讗 讚讛转讜住' 讛谞"诇 讚讚讜拽讗 住注讜讚讛 讗住讜专讛 讗讘诇 讟注讬诪讛 砖专讬讗) 讗讘诇 讘讘专讬讬转讗 诇讗讻讜诇 驻转讜 讘诪诇讞 讜讚讗讬 诪砖诪注 住注讜讚讛 诪诪砖 讜拽砖讬讗 诇讛讜 砖驻讬专, 讜讗"讻 讛讜"诇 诇讛讙诪' 诇讜诪专 讚讗讙讘 讗讜专讞讗 拽诪"诇 讚讟注讬诪讛 砖专讬讗, 讜讝讛讜 注讚讬祝 讬讜转专 诇讜诪专 讚讗砖诪注 诇谉 讘诪讬讚讬 讚注住讬拽 讘讬讛 讚讛讬讬谞讜 讘讚讬谞讬 拽"砖 讙讜驻讗, 讜讙诐 讚诇"爪 讚讗讙讘 讗讜专讞讗 拽诪"诇, 讚讛讗 拽诪"诇 诪讬讚讬 讚注讚讬讬谉 诇讗 谞砖谞讬转 讘砖讜诐 诪拽讜诐, 讚讟注讬诪讛 砖专讬.
讜讗讜诇诐 诪讚诇讗 诪砖谞讬 讛讻讬, 诪砖诪注 讚讘讗诪转 诇讗 谞讬讞讗 诇讙诪专讗 诇讜诪专 讚讟注讬诪讛 砖专讬, 讜讛讜讗 讚诪诇砖讜谉 讛讘专讬讬转讗 (诇拽诪谉 讚祝 讚) 讻讚讬 砖诇讗 讬讛讗 讗讚诐 讘讗 诪谉 讛砖讚讛 讜讗讜诪专 讗讜讻诇 拽讬诪注讗 讻讜' 讜讗讞"讻 讗拽专讗 拽"砖, 诪砖诪注 讚讗驻讬诇讜 拽讬诪注讗 讚讛讬讬谞讜 讗讻讬诇讛 诪讜注讟转 讗住讜专讛 (讜讻诪讜 砖讘讗诪转 诪讚讬讬拽 诪讝讛 讛转讛"讚) 讜讛讗讬 谞讻谞住讬谉 诇讗讻讜诇 讚诪转谞讬' 爪"诇 讚讛讬讬谞讜 砖讗讬谉 诇讛诐 注讜讚 讟讜诪讗讛, 讜谞讻谞住讬谉 诇讗讻讜诇 讛讬讬谞讜 专砖讗讬谉 诇讗讻讜诇 转专讜诪讛 讗讘诇 讗讬谉 讗讜讻诇讬谉 注讚 砖讬拽专讗讜 拽"砖 讜讬转驻诇诇讜, (砖讜讘 专讗讬转讬 诇诪专谞讗 诪讜讛专"砖 讗讬讬讚诇住 砖讻转讘 讚诪砖"讛 诇讗 讛拽砖讜 转讜住' 注诇 讛诪转谞讬' 讚讬砖 诇驻专砖 诇讗讻讜诇 讛讬讬谞讜 专砖讗讬谉 诇讗讻讜诇, 讜讘讗诪转 讻驻讬 诪讛 砖讻转讘转讬 讘讙诇讬讜谉 讛诪砖谞讬讜转 讚讚拽讚讜拽讜 讚讛诪讙"讗 诪诇砖讜谉 转讜住' 讗讬谞讜 诪讞讜讜专 讗诇讗 讚讙诐 诇讛转讜住' 讗住讜专 讘讟注讬诪讛 爪专讬讻讬谉 讗谞讜 诇驻讬专讜砖讜 讚诪讛专砖"讗).
讜讻讬讜谉 砖讻谉 谞讬讞讗 讚讘诪注专讘讗 诇讗 驻砖讟讜 诪诪转谞讬' 诪砖讜诐 讚诪诪转谞讬' 诇讞讜讚 诇讬讻讗 诇诪驻砖讟 讚讬"诇 讚诪讛 讚诇讗 拽转谞讬 诇讛讚讬讗 诪砖注转 爪讗转 讛讻讜讻讘讬诐 诇讗 诪砖讜诐 讚讗转讬 诇讗砖诪注讬谞谉 讚讻驻专讛 诇讗 诪注讻讘讗 讚诪转谞讬' 诪讬讬专讬 讘讻讛谞讬诐 讚诇讗 诪讞住专讗 讻驻专讛 讗诇讗 讚讗转讬 诇讗砖诪注讬谞谉 讚讟注讬诪讛 诪讜转专 讘讝诪谉 拽"砖 讚驻砖讟讗 讚诇讬砖谞讗 诇讗讻讜诇 讛讬讬谞讜 讚讘讗诪转 讗讜讻诇讬谉 讚讟注讬诪讛 砖专讬讗 讜讛讬讛 诪讜讻专讞 诇爪专祝 诇讝讛 讛讘专讬讬转讗 讚讗诇 讬讗诪专 讗讜讻诇 拽讬诪注讗 讚诪讬谞讬讛 诪讜讻讞 讚讟注讬诪讛 讗住讜专 讜谞讻谞住讬谉 诇讗讻讜诇 讛讬讬谞讜 专砖讗讬谉, 讗"讻 讛讬讛 爪专讬讱 诇诪驻砖讟 诪诪转谞讬' 讜讘专讬讬转讗 讬讞讚, 诇讝讛 谞讬讞讗 诇讛讜 讬讜转专 诇诪驻砖讟 诪讘专讬讬转讗 诇讞讜讚讬讛 讚拽转谞讬 住讬' 诇讚讘专 爪讛"讻 讚讘讝讛 诇讬讻讗 诇诪讬诪专 讚诪讬讬专讬 讘诇讗 诪讞讜住专讬 讻驻专讛 讚讗"讻 诇转谞讬 诪讝诪谉 讬爪讬讗转 讛讻讜讻讘讬诐 诇讞讜讚 讜诇诪讗讬 转诇讬 讝诪谉 拽"砖 讘讛讬转专 讗讻讬诇讛 讚转专讜诪讛, 讚讜讚讗讬 诇讗 讗驻砖专 讚讗转讬 诇讗砖诪注讬谞谉 讚讟注讬诪讛 诪讜转专, 讚讛讗 诪诇砖讜谉 讛讘专讬讬转讗 讝讻讗讬谉 诇讗讻讜诇 诇讬讻讗 诇诪砖诪注 诪讬谞讬讛 讛讗 讚讟注讬诪讛 砖专讬 讚讛讗 诇讗 拽转谞讬 讗讜讻诇讬谉 专拽 讝讻讗讬谉, 讗注"讻 讚讗转讬 诇讗砖诪注讬谞谉 讚讻驻专讛 诇讗 诪注讻讘讗 [讗讘"讛 注讬讬谉 讘讞讬讚讜砖讬' 诇拽诪谉 注讬专讜讘讬谉 讚祝 诇讗 注"讘]:
讜诇讻讗讜专讛 讗讬谉 讚讘专讬谞讜 讘讙诇讬讜谉 诪住驻讬拽讬诐 诇讛注诪讬诐 讻谉 讘讻讜讜谞转 专砖"讬, 讚谞专讗讛 讚专砖"讬 诇讗 住"诇 诇讗住讜专 讟注讬诪讛, 讜讛讜讗 讚讘诪讛 讚讗讬转讗 诇拽诪谉 (讚祝 讚' 注"讘) 讗诪专 诪专 拽讜专讗 拽"砖 讜诪转驻诇诇 诪住讬讬注 诇讬讛 诇专"讬 讚讗诪专 专"讬 讗讬讝讛讜 讘谉 注讛"讘 讝讛 讛住讜诪讱 讙讗讜诇讛 诇转驻诇讛 砖诇 注专讘讬转, 讻转讘 专砖"讬 诪住讬讬注 诇讬讛 诇专"讬 讚讗诪专 讚注专讘讬转 谞诪讬 拽"砖 讜讗讞"讻 转驻诇讛 讻讚讬 砖讬住诪讜讱 讙讗讜诇讛 诇转驻诇讛 讜讚诇讗 讻专讬讘"诇 讚讗诪专 转驻诇讛 讜讗讞"讻 拽"砖, 诪讗专讬讻讜转 诇砖讜谉 讝讛 诪砖诪注 讚诇讗 讛讜讬 住讬讜注 诪诪砖 讚讘注讬 砖讬住诪讜讱 讙讗讜诇讛 诇转驻诇讛 讚诇讗 谞讝讻专 讝讛 讘讘专讬讬转讗 讗诇讗 讚讛讜讬 诇讗驻讜拽讬 讚专讬讘"诇 讚住"诇 转驻诇讜转 讘讗诪爪注 转拽谞讜诐, 讜讗诐 讗讬转讗 讚专砖"讬 住"诇 讚诪诇砖讜谉 讗诇 讬讗诪专 讗讜讻诇 拽讬诪注讗 诪砖诪注 讚讗驻讬诇讜 讟注讬诪讛 讗住讜专讛 讜讛专讬 讛讟注诐 讚讟注讬诪讛 讗住讜专讛 讛讜讗 诪砖讜诐 讚拽"砖 讚讗讜专讬讬转讗 [讗讗讘"讛 注讬讬谉 讘诪讙"讗 住讬诪谉 专诇"讛 诪讘讜讗专 讚讝讛讜 讛讟注诐] 讗"讻 讛讜"诇 诇专砖"讬 诇驻专砖 讘专讜讜讞讗 讚讛讻讬 讗诪专讬谞谉 诪讚拽转谞讬 讗诇 讬讗诪专 讗讜讻诇 拽讬诪注讗 讻讜' 讜拽讜专讗 拽"砖 讜诪转驻诇诇 讚诪砖诪注 讚讗住讜专 讘讗讻讬诇转 拽讬诪注讗 注讚 讗讞专 讛转驻诇讛, 讜讗诪讗讬 谞讛讬 讚拽讜讚诐 拽"砖 讗住讜专 讘讟注讬诪讛 讚讛讜讗 讚讗讜专讬讬转讗, 诪"诪 讘讬谉 拽"砖 诇转驻诇讛 讬讛讗 诪讜转专 讘讟注讬诪讛, 讗注"讻 讚爪专讬讱 诇住诪讜讱 讙讗讜诇讛 诇转驻诇讛 讜讗讬谞讜 专砖讗讬 诇讛驻住讬拽 讜诇讟注讜诐 讜讛讜讬 住讬讬注转讗 诪诪砖 诇专"讬 讜住讜讙讬讗 讻驻砖讟讜.
讜诇讜诪专 讚住"诇 诇专砖"讬 讚讗驻讬诇讜 拽讜讚诐 转驻诇讛 讚专讘谞谉 讗住讜专 讘讟注讬诪讛, 诪谞"诇 诇专砖"讬 讻讝讛, 讜讘驻专讟 诇驻诪"砖 讘讬砖讜讘 拽讜砖讬讬转 讛专讝"讛 讚诪诪转谞讬' 诇讞讜讚 诇讬讻讗 诇诪驻砖讟 讘注讬讗 讚诪注专讘讗, 讚讬"诇 讚诪讬讬专讬 讘诇讗讜 诪讞讜住专讬 讻驻专讛 讜诇讗砖诪注讬谞谉 讚讟注讬诪讛 诪讜转专 讛专讬 讚讬砖 诪拽讜诐 诇讜诪专 讚讗驻讬诇讜 拽讜讚诐 拽"砖 讟注讬诪讛 诪讜转专, 讜专拽 诪讻讞 讛讜讻讞讛 诪诇讬砖谞讗 讚讘专讬讬转讗 讚诇讗 讬讗讻诇 拽讬诪注讗 讚讟注讬诪讛 讗住讜专讛, 讜讻讬讜谉 讚诪讛讘专讬讬转讗 诇讗 诪讜讻讞 专拽 讚讗住讜专 诇拽"砖 驻砖讬讟讗 讚讬"诇 讚讛讚讬谉 讚拽讜讚诐 转驻诇讛 讚讛讜讗 讚专讘谞谉 砖专讬, 讚驻砖讬讟讗 讚讬砖 讞讬诇讜拽 讙讚讜诇 讘讬谉 讚讗讜专讬讬转讗 诇讚专讘谞谉, 讻讚诪讞诇拽讬谉 诇注谞讬谉 讗诐 讛转讞讬诇讜 讘住注讜讚讛, 讚诪驻住讬拽讬谉 诇拽"砖 讜诇讗 诇转驻诇讛, 讛"谞 讬"诇 诇讞诇拽 诇注谞讬谉 讟注讬诪讛, 讜砖驻讬专 讬砖 诇驻专砖 讚诪住讬讬注 诪诪砖 诇专"讬 讚讙诐 讘注专讘讬转 爪专讬讻讬谉 诇住诪讜讱 讙讗讜诇讛 诇转驻诇讛:
讜讘讬讜转专 讚讛讗 诪讜讻讞 讚讟注讬诪讛 拽讜讚诐 转驻诇讛 砖专讬, 讚讛讗 拽讬讬"诇 诇拽诪谉 (讚祝 讻讞) 讜诇讬转 讛诇讻转讗 讻专讬讘"诇 讚讗诪专 讻讬讜谉 砖讛讙讬注 转驻诇转 诪谞讞讛 讗住讜专 诇讜 诇讟注讜诐, 讛专讬 讚拽讬讬"诇 讚讟注讬诪讛 诪讜转专, 讜注"讻 讟注诪讗 讚转讛"讚 讚讗讜住专 讟注讬诪讛 拽讜讚诐 拽"砖 专拽 讘拽"砖 讚讛讜讗 讚讗讜专讬讬转讗:
讗诪谞诐 诪讝讛 讗讬谉 专讗讬讛 讚讬"诇 讚讛诪讙"讗 讚谞转谉 讛讟注诐 讚拽"砖 讚讗讜专讬讬转讗, 讜讻转讘 注诇讛 讚诇"诇 诪砖讜诐 讚讗讬讻讗 讗讜谞住 砖讬谞讛 讚转讜住' 讘住讜讻讛 (讚祝 诇讞) 讚讞讜 讟注诐 讝讛 注"砖, 讜诇注谞"讚 转诪讜讛讬诐 讚讘专讬讜 讚谞讛讬 讚转讜住' 讚讞讜 讛讬讟讘 诇讛讱 讟注诪讗 诪讚讗诪专讬谞谉 讘砖讘转 讚转驻诇转 注专讘讬转 讚讻讜诇讛 诇讬诇讛 讝诪谞讛 讗转讬 诇诪驻砖注 讜诇讗 诪砖讜诐 讗讜谞住 砖讬谞讛, 诪"诪 讛讗 注讻"驻 讗诪专讬谞谉 讚转驻诇转 注专讘讬转 讞诪讜专 诪转驻诇转 诪谞讞讛 讻讬讜谉 讚讻讜诇讛 诇讬诇讛 讝诪谞讛 讗转讬 诇诪驻砖注 讛"谞 讬"诇 诇注谞讬谉 讟注讬诪讛, 讚拽讜讚诐 诪谞讞讛 讛讜讗 讚砖专讬 讗讘诇 拽讜讚诐 转驻诇转 注专讘讬转 讗住讜专, 讜讻讬讜谉 讚诇讬讻讗 住转讬专讛 诇讚讬谉 讝讛 讬"诇 讚专砖"讬 讛讜讻讬讞 讻谉 讚讗诐 讗讬转讗 讚诇讬讻讗 讟注诪讗 讗讞专讬谞讗 讘讘专讬讬转讗 讚诇讗 讬讗讻诇 拽讬诪注讗 专拽 诪砖讜诐 讚拽"砖 讚讗讜专讬讬转讗 讬拽砖讛 诇专讘 讬讛讜讚讛 讚住"诇 诇拽诪谉 (讚祝 讻讗) 讚拽"砖 讚专讘谞谉 讗注"讻 诪讜讻讞 诇专"讬 讚讗祝 讘讚专讘谞谉 讗住讜专 讟注讬诪讛 诪砖讜诐 讚讻讜诇讛 诇讬诇讛 讝诪谞讛, 讜讘讝讛 诇讗 诪爪讬谞讜 诪讗谉 讚驻诇讬讙, 讚讗祝 诇诪"讚 拽"砖 讚讗讜专讬讬转讗 讬"诇 讻谉 [讜讗祝 讚讬"诇 讚讟注诪讗 讚讘专讬讬转讗 讚讗讜住专 讟注讬诪讛 讛讜讗 诪砖讜诐 讝讻讬专转 讬爪讬讗转 诪爪专讬诐 砖讛讜讗 讚讗讜专讬讬转讗 诇讻"注 讬"诇 诇诪讛 砖专讗讬转讬 讘诪砖讘爪讜转 讝讛讘 讘驻转讬讞讛 诇讛诇讻讜转 驻住讞, 讚讛讗 讚讻转讬讘 讜讛讙讚转 诇讘谞讱, 讛讗 讘讻诇 讛砖谞讛 爪专讬讱 诇讛讝讻讬专 讬爪"诪 讘诇讬诇讛 讜诪讛 谞砖转谞讛 诇讬诇讛 讝讜, 讜转讬专抓 讚讘注诇诪讗 诪讛谞讬 讛讝讻专讛 讘诇讘, 讗讘诇 讘诇讬诇 驻住讞 讘注讬' 讛讙讚讛 注"砖. 讗"讻 讗诪讗讬 讗讜住专 讛讘专讬讬转讗 诇讗讻讜诇 拽讬诪注讗 讛讗 讘拽诇 讬讻讜诇 诇讛专讛专 讘讬爪"诪 讜讬爪讗 讬讚讬 讚讗讜专讬讬转讗 讜讗讞"讻 讬讗讻诇 拽讬诪注讗, 讘砖诇诪讗 讗讛讗 讚讗诪专讬谞谉 住驻拽 讗诪专 讗诪转 讜讬爪讬讘 讞讜讝专 讜讗讜诪专 讚讬爪讬讗转 诪爪专讬诐 讚讗讜专讬讬转讗 诇讗 拽砖讬讗 讚讬讛专讛专 讜讬爪讗 讬讚讬 讞讜讘转 讚讗讜专讬讬转讗 讚讛讗 讘诇讗"讛 拽砖讛 讗祝 讗诐 讗讬谞讜 讬讜爪讗 讘讛专讛讜专 讛讗 驻砖讬讟讗 讚谞讜住讞 讛讘专讻讛 诇讗讜 讚讗讜专讬讬转讗 讗"讻 讗诪讗讬 诪讘专讱 诪住驻拽 讬讝讻讬专 讬爪"诪 讘诇讗 讘专讻讛, 讜爪"诇 讚讻诇 砖讬砖 注诇讬讜 讞讬讜讘 讛讝讻专讛 诪住驻拽, 讗诪专讜 讞讝"诇 讚讬注砖讛 讛讻诇 讻讗诇讜 诪讞讜讬讬讘 讘讜讚讗讬, 讜讞讬讬讘讜 诇讛讝讻讬专 讘讘专讻讛 讗讘诇 讛讻讗 诇注谞讬谉 讗讻讬诇转 拽讬诪注讗 讗诐 讗讬转讗 讚讟注讬诪讛 讗住讜专 专拽 讘讚讗讜专讬讬转讗 砖驻讬专 拽砖讛 讚讬讛专讛专 讘讬爪"诪 讜讗讞专 讬讗讻诇 拽讬诪注讗 讗注"讻 讚讙诐 讘讚专讘谞谉 讗住讜专 讟注讬诪讛] 讜诪讛 讚拽转谞讬 讘诪转谞讬' 讚砖讘转 诪驻住讬拽讬谉 诇拽"砖 讬"诇 讙"讻 讗祝 讚讛讜讬 讚专讘谞谉 诪"诪 讞诪讬专 诪诪谞讞讛 诪砖讜诐 讚讻讜诇讛 诇讬诇讛 讝诪谞讛, 讜讗转讬 诇诪驻砖注, 讜诪讛 讚讻转讘 专砖"讬 讘砖讘转 讘诪转谞讬' 诪驻住讬拽讬谉 诇拽"砖 讚拽"砖 讚讗讜专讬讬转讗 讬"诇 讚诇驻讬 住讬讚讜专 讛讙诪专讗 砖诐 拽讜讚诐 砖讞讬诇拽讜 砖诐 讘住讘专讗 讝讜 讚诇讬诇讛 讞诪讬专 讚讻讜诇讛 诇讬诇讛 讝诪谞讛 讛讬讬谞讜 爪专讬讻讬谉 诇驻专砖 诪砖讜诐 讚拽"砖 讚讗讜专讬讬转讗, 讜讗祝 讚拽转谞讬 住转诐 诪驻住讬拽讬谉 诇拽"砖 讚诪砖诪注 讗祝 讚砖讞专讬转, 讛讬讬谞讜 讚讘砖讞专讬转 讘诇讗"讛 诪驻住讬拽讬谉 讻讬讜谉 讚爪专讬讱 诇讛驻住讬拽 诪砖讜诐 转驻诇讛 诪砖讜诐 诇讗 转讗讻诇 注诇 讛讚诐 诪诪讬诇讗 爪专讬讱 讙"讻 诇讛驻住讬拽 诪砖讜诐 拽"砖 讚讛讗 爪专讬讱 诇住诪讜讱 讙讗讜诇讛 诇转驻诇讛, (讜讻诪"砖 讘诪讙"讗 住住讬' 注') 讜讘拽"砖 砖诇 注专讘讬转 诪驻住讬拽讬谞谉 诪砖讜诐 讚讻讜诇讛 诇讬诇讛 讝诪谞讛, 讜诪讛 讚拽转谞讬 讜讗讬谉 诪驻住讬拽讬谉 诇转驻诇讛, 讛讬讬谞讜 讗祝 诇注专讘讬转 讗祝 讚讻讜诇讛 诇讬诇讛 讝诪谞讛, 讬"诇 讚住"诇 转驻诇转 注专讘讬转 专砖讜转 讚讗讬谉 诪驻住讬拽讬谉 讻讚讗诪专讬谞谉 砖诐 诇诪"讚 转驻诇转 注专讘讬转 专砖讜转 诇讻讬 砖专讬 讛诪讬讬谞讬讛 诇讗 讗讟专讞讜讛讜 专讘谞谉.
讗诪谞诐 注讚讬讬谉 讬拽砖讛 讚诪谞"诇 诇专砖"讬 讻谉 讚诇诪讗 住"诇 诇讛砖"住 讘讛讞诇讟 讚讘讚专讘谞谉 讟注讬诪讛 诪讜转专 讚讗祝 讚讻讜诇讛 诇讬诇讛 讝诪谞讛 讗讬谉 讝讛 诪讙专注 诇讗住讜专 讟注讬诪讛 砖讛讜讗 诪注讟 讜诇讗 讗转讬 诇诪驻砖注 讘砖讘讬诇 讝讛, 讜讗讬谉 讞讬诇讜拽 讘讝讛 讘讬谉 诪谞讞讛 诇注专讘讬转, 讜讗讬谉 诇诇诪讜讚 讝讛 诇讗住讜专 诪讚专讘讬 讬讛讜讚讛, 讚住讘专 拽"砖 讚专讘谞谉 讗诪讗讬 拽转谞讬 讘讘专讬讬转讗 讚讗诇 讬讗讻诇 拽讬诪注讗. 讚诇诪讗 住"诇 诇专"讬 讻专讬讘"诇 讚讙诐 讘诪谞讞讛 讗住讜专 讟注讬诪讛 讗讘诇 诇讚讬讚谉 讚诇讗 拽讬讬"诇 讻专讬讘"诇 讜讘诪谞讞讛 讟注讬诪讛 诪讜转专 讛"谞 讘转驻诇转 注专讘讬转 砖专讬 讜讟注诪讗 讚讘专讬讬转讗 讚讗诇 讬讗讻诇 拽讬诪注讗 讛讬讬谞讜 讚讗谞谉 拽讬讬"诇 讘讗诪转 拽"砖 讚讗讜专讬讬转讗 讜诪住讬讬注 砖驻讬专 诪讘专讬讬转讗 讚讗讬谞讜 讗讜讻诇 拽讬诪注讗 拽讜讚诐 转驻诇讛, 讛讬讬谞讜 注"讻 讚讙诐 讘注专讘讬转 爪专讬讻讬谉 诇住诪讜讱 讙讗讜诇讛 诇转驻诇讛, 讜讬讛讬讛 诪讜讻讞 诇讻讗讜专讛 诪诪讛 讚诇讗 专爪讛 诇驻专砖 讻谉 讚诇讗 住"诇 讻转讛"讚 讗诇讗 讚讗诇 讬讗讻诇 拽讬诪注讗 讛讬讬谞讜 住注讜讚讛 讜讗讬谉 讟注讬诪讛 讘讻诇诇 讛讗讬住讜专, 讜谞住转专讜 讚讘专讬谞讜 讘讬砖讜讘 讚注转 专砖"讬.
讜讗讜诇讬 讬"诇 讚专"讬 住"诇 讚讛讛诇讻讛 讻专"讬 谞讙讚 专"讗 讚讛讜讗 专讘讜 讜拽讬讬"诇 拽"砖 讚专讘谞谉, 讜砖驻讬专 讬"诇 讚讗讜讻诇 拽讬诪注讗 讛讬讬谞讜 讟注讬诪讛, 讜诪讜讻讞 讚讙诐 讘讚专讘谞谉 讗住讜专 讟注讬诪讛 讻讬讜谉 讚讻讜诇讛 诇讬诇讛 讝诪谞讛, 讜讛讜讻专讞 专砖"讬 诇驻专砖 讘诪讛 讚讗诪专讬谞谉 诪住讬讬注 诇讬讛 诇专"讬 讚讛讬讬谞讜 诇讗驻讜拽讬 诪专讬讘"诇 讚转驻诇讜转 讘讗诪爪注 转拽谞讜诐 讗讘诇 诇注谞讬谉 诪诇转讗 讚专"讬 讚爪专讬讻讬诐 诇住诪讜讱 讙讗讜诇讛 诇转驻诇讛 讘注专讘讬转 诇讬讻讗 住讬讬注转讗.
讜讛砖转讗 讬"诇 讚讝讛讜 讟注诪讗 讚专讘讬谞讜 讬爪讞拽 讗诇驻住讬 讝"诇 讚驻住拽 拽"砖 讚讗讜专讬讬转讗, (讜诇讗 驻住拽 讻专"讬 讚讛讜讗 专讘讜 讚专"讗) 讜讛讬讬谞讜 讚讛专讬"祝 住"诇 讘诪讛 讚讗诪专讬谞谉 诪住讬讬注 诇讬讛 诇专"讬 讛讬讬谞讜 住讬讜注 诪诪砖 讚爪专讬讱 诇住诪讜讱 讙讗讜诇讛 诇转驻诇讛 讚注专讘讬转 诪讚诇讗 砖专讬 诇讗讻讜诇 拽讬诪注讗 拽讜讚诐 转驻诇转 注专讘讬转, 讜诪讜讻讞 诪讝讛 讚住"诇 诇住转诪讗 讚转诇诪讜讚讗 讚诪砖讜诐 转驻诇讛 诇讞讜讚 讛讬讛 诪讜转专 讟注讬诪讛. 讜诇讝讛 讬拽砖讛 诇专"讬 讚讗诪专 拽"砖 讚专讘谞谉 诪讘专讬讬转讗 讝讜, 讚讗讜住专 讟注讬诪讛 拽讜讚诐 拽"砖. 讜注"讻 爪"诇 讚专"讬 住"诇 讻专讬讘"诇, 讚讙诐 讘诪谞讞讛 讟注讬诪讛 讗住讜专, 讗"讻 诇驻"诪 讚拽讬讬"诇 讚诇讗 讻专讬讘"诇 讚讘诪谞讞讛 讟注讬诪讛 诪讜转专 讙诐 讘转驻诇转 注专讘讬转 讟注讬诪讛 诪讜转专, 讜讛讘专讬讬转讗 讚讗讜住专 讟注讬诪讛 诪砖讜诐 拽"砖, 讜讗讞"讻 讘讬谉 拽"砖 诇转驻诇讛 讗住讜专 诪砖讜诐 住诪讬讻转 讙讗讜诇讛 诇转驻诇讛, 讜诪讜讻讞 讚拽讬讬"诇 拽"砖 讚讗讜专讬讬转讗.
讜诪讬讜砖讘 讘讛讻讬 讛讗 讚讗诪专讬谞谉 诪住讬讬注 诇讬讛 诇专"讬, 讜诇讗 讗诪专 转讬讜讘转讗 讚专讬讘"诇, 讜讛讬讬谞讜 讚讘砖讜专砖 讛讚讬谉 拽讚讬诪讛 诇讬讻讗 拽讜砖讬讗 注诇 专讬讘"诇 诪讛讘专讬讬转讗 讚讬"诇 讚讟注诪讗 讚专讬讘"诇 讚住"诇 讻专"讬 讚讝诪谉 转驻诇转 注专讘讬转 诪驻诇讙 讛诪谞讞讛 讜讗讬诇讱, 讗讘诇 拽"砖 讝诪谞讛 讘讝诪谉 砖讻讬讘讛 讻诪"砖 讛专讗"砖 讜讗"讻 拽讚讬诐 讞讬讜讘讗 讚转驻诇讛 诇讞讬讜讘讗 讚拽"砖. 诪砖"讛 住"诇 讚转驻讬诇讛 拽讜讚诐 诇拽"砖 讜讛讘专讬讬转讗 诪讜拽讬 诇讛 讻专讘谞谉 讚讝诪谉 转驻诇讛 讚注专讘 讘转讞诇转 诇讬诇讛 讜讞讬讜讘讗 讚砖谞讬讛诐 讘讗讬诐 讻讗讞讚. 讜拽"砖 拽讚讬诐 讚讛讜讗 讚讗讜专讬讬转讗, 讜讗讬 讚诪讜讻讞 诪讛讘专讬讬转讗 讚讙诐 讘诇讬诇讛 讬砖 讞讬讜讘 住诪讬讻转 讙讗讜诇讛 诇转驻诇讛 讜诪诪讬诇讗 诇讻"注 爪专讬讱 砖转拽讚讜诐 拽"砖 诇转驻诇讛, 讬"诇 讚专讬讘"诇 诇砖讬讟转讬讛 讚讘转驻诇转 诪谞讞讛 讗住讜专 讟注讬诪讛, 讗"讻 讟注诪讗 讚讘专讬讬转讗 讚诇讗 讗讜讻诇 拽讬诪注讗 讚讟注讬诪讛 讗住讜专 讙诐 诇转驻诇讛, 讜讗讬谉 专讗讬讛 诇讚讬谉 住诪讬讻转 讙讗讜诇讛 诇转驻诇讛, 讜诇讝讛 拽讗诪专 专拽 讚诪住讬讬注 诇专"讬 讛讬讬谞讜 讚诇驻讬 讛讛诇讻讛 讚拽讬讬"诇 讚讟注讬诪讛 诪讜转专 拽讜讚诐 转驻诇转 诪谞讞讛 诪讜讻讞 砖驻讬专 诪讛讘专讬讬转讗 诪讚讗住讜专 讗讻讬诇转 拽讬诪注讗 讗讞专 拽"砖 拽讜讚诐 讛转驻诇讛 注"讻 诪砖讜诐 讞讬讜讘 住诪讬讻转 讙讗讜诇讛 诇转驻诇讛:

讘转讜住驻讜转 讘讚"讛 注讚 砖诇讗 讛讙讬注 砖"抓 诇诪讜讚讬诐 讻讜' 讜讛"讛 谞诪讬 讗诐 讛讙讬注 诇诪讜讚讬诐 讻砖讛砖"抓 讻讜' 讗讘诇 讗讬谉 讙诪专讗 驻住讬拽讗 诇讬讛 讻讛"讙 注讻"诇. 讜诇驻"讝 诪砖诪注 讚转讜住' 讻转讘讜 讻谉 诪住讘专讗 讚谞驻砖讬讬讛讜 讜讗祝 讚诇讻讗讜专讛 诇讚讬讚谉 诇讗 谞"诪 讘讛讗讬 驻讬住拽讗 讚讛讗 拽讬讬"诇 讻专讬讘"诇 讚讻砖诪爪讗 爪讬讘讜专 砖诪转驻诇诇讬谉 爪专讬讱 诇讙诪讜专 注讚 砖诇讗 讛讙讬注 砖"抓 诇拽讚讜砖讛 讗诇讗 讚讗讻转讬 谞"诪 讘诪讬 砖谞讻谞住 诇讘"讛 讜诪诪转讬谉 诇讛转驻诇诇 注讚 砖讙诪专 讛砖"抓 讛拽讚讜砖讛 讗讜 砖讘讗 诇讘"讛 诇讗讞专 拽讚讜砖讛 讚讘讻讛"讙 讘注讬谞谉 砖讬讛讬讛 讬讜讻诇 诇讛转讞讬诇 讜诇讙诪讜专 注讚 砖讬讙讬注 讛砖"抓 诇诪讜讚讬诐 讚专讬讘"诇 讗讬转 诇讬讛 谞诪讬 讛讗 讚专"讛 讻讚诪砖诪注 讘砖诪注转讬谉 讜讻谉 讻转讘讜 讛驻讜住拽讬诐 讜注"讝 讻转讘讜 诪住讘专讗 讚讛"讛 讗诐 讬讙讬注 诇诪讜讚讬诐 讻砖讛砖"爪 讛讙讬注 诇诪讜讚讬 讜讗祝 讚诇驻"讝 诇讗 讛讜"诇 诇驻专砖 讻谉 讗诇讗 诇注谞讬谉 拽讚讜砖讛 诇讞讜讚 讘诪讬 砖讘讗 诇讘"讛 讜专讜爪讛 诇讛转讞讬诇 转驻诇转讜 注诐 讛砖"抓 讜讬讗诪专 拽讚讜砖讛 注诐 讛砖"抓 讚专砖讗讬 讻诪讜 砖讻转讘讜 讛转讜住' 讘住诪讜讱 讘讚"讛 讗讬谉 讬讞讬讚 讜讛讗 讜讚讗讬 讛讜讬 诪讬诇转讗 讚砖讻讬讞讗 讟驻讬 诪诇注谞讬谉 诪讜讚讬诐 砖爪专讬讱 诇爪诪爪诐 讻诇 转驻诇转讜 注讚 砖讬讙讬注 诇诪讜讚讬诐 注诐 讛砖"抓 讗诇讗 讚讗驻讬诇讜 讛讻讬 拽讘注讜 讛转讜住' 诇诪讬诇转讬讬讛讜 讘讚专"讛 诪砖讜诐 讚诇讻讗讜专讛 讛讜讬 诪砖诪注 诪讚讘专讬讜 讗讬驻讻讗 讚诪讚拽讗诪专 讜诪爪讗 爪讘讜专 砖诪转驻诇诇讬谉 诪砖诪注 砖诪转驻诇诇 讘讗诪转 注诐 讛爪讬讘讜专 讜讗驻"讛 诪住讬讬诐 讘讛讜 讗诐 讬讻讜诇 诇讛转讞讬诇 讜诇讙诪讜专 注"讻 讚诇注谞讬谉 诪讬 砖专讙讬诇 诇讛讗专讬讱 讘转驻诇转讜 讗讬讬专讬 讜讗转讬 诇讗砖诪注讬谞谉 讚讘讚讬讚讬讛 诪砖注专讬谞谉 讜诇驻"讝 讛讜"讗 讚诇讗 住讙讬 讘诪讛 砖讛讙讬注 诇讜诪专 诪讜讚讬诐 注诐 讛砖"抓 讚讗诇转"讛 诇诪讛 讗专"讛 砖爪专讬讱 诇讙诪讜专 注讚 砖诇讗 讛讙讬注 讛砖"爪 诇诪讜讚讬诐 讜诇讻讱 讻转讘讜 讛转讜住' 讚讗讬谉 讘讝讛 住转讬专讛 诇住讘专转诐 讚讜讚讗讬 诇注讜诇诐 讚讘讛讻讬 住讙讬 砖讬讗诪专 注诐 讛砖"爪. 讗诇讗 讛讗 讚诇讗 拽讗诪专 讛讻讬 诪砖讜诐 讚诇讗 驻住讬拽讗 诇讬讛 讻讛"讙 砖注谞讬谉 讝讛 爪专讬讱 爪讬诪爪讜诐 讘讬讜转专 诇讻讜讬谉 讘讻诇 转驻诇转讜 砖讬讙讬注 诇诪讜讚讬诐 注诐 讛砖"抓 讻讬讜谉 讚注讬拽专 诪讬诇转讗 讚专"讛 讗讬讬专讬 讻砖讛转讞讬诇 诇讛转驻诇诇 拽讜讚诐 讛砖"抓 注诐 讛爪讬讘讜专 讜讗"讻 讘谞拽诇 讬讻讜诇 诇讙诪讜专 讻诇 转驻诇转讜 拽讜讚诐 砖讬讙讬注 讛砖"抓 诇诪讜讚讬诐 讗讘诇 讘诪讬 砖讘讗 诇讘讛"讻 讘注谞讬谉 砖讗讬谞讜 讬讻讜诇 讻诇诇 诇讛转驻诇诇 注诐 讛爪讬讘讜专 砖讻讘专 讙诪专讜 转驻诇转诐 讗诇讗 砖专讜爪讛 诇讛转驻诇诇 注诐 讛砖"爪 讜诇讜诪专 注诪讜 诪讜讚讬诐 讚讘讛讗 诇讗 讗讬讬专讬 专"讛 讜讗讛"谞 讚专"讛 诪讜讚讛 讘讻讛"讙 讚砖"讚 讜诪讚专"讛 谞砖诪注 诇专讬讘"诇 诇注谞讬谉 拽讚讜砖讛 讻讚驻专讬砖讬转 讜讻谉 诇注谞讬谉 诪讜讚讬诐 讗诐 诪转讞讬诇 诇讛转驻诇诇 注诐 讛砖"爪 讗讞专 拽讚讜砖讛 讻谞"诇 讘讻讜讜谞转 讛转讜住' 讜讚讜拽 讛讬讟讘:


讘讗"讚 讘讬专讜砖诇诪讬 驻专拽 转驻诇转 讛砖讞专 讻讜' 讘讗诪谉 砖诇 砖讜诪注 转驻诇讛 讜诇讗 驻诇讬讙讬 讻讜' 注讻"诇. 讜讬诇"讚 诇诪讛 讛讘讬讗讜 讛转讜住' 讝讛 讛讬专讜砖诇诪讬 讚诇讻讗讜专讛 讛转诇诪讜讚 砖诇谞讜 讗讬谉 住讜讘专 讻谉 讚讗诐 讻谉 诇讗 讗"砖 讛讗 讚拽讗诪专 专讘 讛讜谞讗 讗诐 讬讻讜诇 诇讛转讞讬诇 讜诇讙诪讜专 注讚 砖诇讗 讬讙讬注 砖"爪 诇诪讜讚讬诐 讜转"诇 讚爪专讬讱 诇讛转讞讬诇 讜诇讙诪讜专 拽讜讚诐 砖讬讙讬注 讛砖"爪 诇砖讜诪注 转驻诇讛 讻讚讬 砖讬注谞讛 讗诪谉 讗讞专讬讜 讜讚讜讞拽 诇讜诪专 讚注讬拽专 诪诇转讗 讚专"讛 诇讗 讗讬讬专讬 讗诇讗 讘砖讘转讜转 讜讬"讟. 诪讬讛讜 讗驻砖专 讚专"讛 诪讬诇转讗 讚驻住讬拽讗 谞拽讟 讚砖讜诪注 转驻诇讛 诇讗 驻住讬拽讗 诇讬讛 讻"讻 讻讬讜谉 讚诇讗 砖讬讬讱 讘砖讘转讜转 讜讬"讟 诪砖"讛 谞拽讟 诪讜讚讬诐 诪讬讛讜 讘讞讜诇 谞诪讬 讗讬讻讗 谞"诪 讟讜讘讗 讘诪讜讚讬诐 诇注谞讬谉 讛转讞诇讛 讘诪讬 砖诇讗 讛转讞讬诇 诇讛转驻诇诇 注讚 砖讻讘专 注谞讛 讗诪谉 注诇 讘专讻转 砖讜诪注 转驻诇讛 讗驻"讛 爪专讬讱 诇讛诪转讬谉 讙"讻 注讚 砖讬讙讬注 砖"爪 诇诪讜讚讬诐 讜拽"诇:


讘讗"讚 讜诪转讜讱 讛讬专讜砖诇诪讬 诪砖诪注 砖讛讬讜 专讙讬诇讬谉 诇讜诪专 讬"讞 讘专讻讜转 讻讜'  讜讘讬专讜砖诇诪讬 谞诪讬 讬"诇 讚讟注讜转 住讜驻专 讛讜讗 讻讜' 注讚 住讜祝 讛讚讬讘讜专. 讜讗祝 砖讗讬谞讬 讻讚讗讬 诇讛砖讬讙 注诇 讚讘专讬讛诐 诪"诪 谞专讗讛 讚讜讞拽 讙讚讜诇 诇讜诪专 讚诇讗 讙专住讬谞谉 砖诇 诪讜住祝 讻讬讜谉 讚诇讗 讙专住讬谞谉 诇讬讛 讘讬专讜砖诇诪讬 讘驻专拽 诪讬 砖诪转讜 讜诇讻讗讜专讛 讗讚专讘讛 诪讜讻讞 诇讛讬驻讱 讚讘驻专拽 诪讬 砖诪转讜 讚讘转驻诇转 砖讞专讬转 拽讗讬 讛转诐 讻诇 讛住讜讙讬讗 诪砖"讛 拽转谞讬 住转诪讗 诪砖讗"讻 讘驻' 转驻诇转 讛砖讞专 讚讻诇 讛住讜讙讬讗 讚讛转诐 诇注谞讬谉 转驻诇转 诪讜住祝 诪讬讬专讬 讜讗诪转谞讬' 讚讗讬谉 转驻诇转 讛诪讜住驻讬诐 讗诇讗 讘讞讘专 注讬专 拽讗讬 讻诇 讛住讜讙讬讗 讚诪拽诪讬 讛讗 诪讬讬专讬 讘驻诇讜讙转' 讚专"讗 讘谉 注讝专讬讛 讜专讘谞谉 讜讗"讻 讛讗讬讱 讗驻砖专 诇驻专砖 讚讗讬讬专讬 讘砖讗专 转驻诇讜转 讘诪诇转讗 讚诇讗 讗讬讬专讬 讘讛 讛住讜讙讬讗 讚诇注讬诇 诪讬谞讬讛 讻诇诇 讜注讜讚 讚讘讻诇 住驻专讬 讛讬专讜砖诇诪讬 砖诇驻谞讬谞讜 讛讻讬 讙专住讬谞谉 专讘讬 讬讜谞讛 讘砖诐 专讘讬 讝讬专讗 谞转驻诇诇 砖诇 砖讞专讬转 讜讘讗 讜诪爪讗谉 诪转驻诇诇 砖诇 诪讜住祝 诪转驻诇诇 注诪讛诐 诇讗 谞转驻诇诇 砖诇 砖讞专讬转 讜讘讗 讜诪爪讗谉 诪转驻诇诇 砖诇 诪讜住祝 讗诐 讬讜讚注 砖讛讜讗 诪转讞讬诇 讜讙讜诪专 讻讜' 讻讚讬 诇注谞讜转 讗讞专讬讜 讗诪谉 讬转驻诇诇 讜讗诐 诇讗讜 讗诇 讬转驻诇诇 讘讗讬讝讛 讗诪谉 讗诪专讜 讻讜' 讜讗诐 讻谉 诇驻讬 讙讬专住转 讛转讜住' 诇讗 砖讬讬讱 讛讱 讘讘讗 讚专讬砖讗 讚谞转驻诇诇 砖诇 砖讞专讬转 讻诇诇 讜注讜讚 诪"砖 专讬砖讗 讚拽讗诪专 住转诪讗 诪转驻诇诇 注诪讛诐 讜诪"砖 住讬驻讗 讚拽讗诪专 讗诐 讬讻讜诇 诇讛转讞讬诇 讜诇讙诪讜专 诇讻讱 讛讬讛 谞"诇 诇驻专砖 讚讜讚讗讬 讚讜拽讗 讘转驻诇转 诪讜住祝 讗讬讬专讬 讜讛讻讬 拽讗诪专 砖讗诐 讻讘专 讛转驻诇诇 砖诇 砖讞专讬转 讜诪爪讗 爪讬讘讜专 砖诪转驻诇诇讬诐 诪讜住祝 诪转驻诇诇 注诪讛诐 砖诇 诪讜住祝 讘讻诇 注谞讬谉 讗注"驻 砖诇讗 讬讜讻诇 诇注谞讜转 讗诪谉 讗讞专 讛砖"抓 讚诇讗 讚诪讬 转驻诇转 诪讜住祝 诇砖讗专 转驻诇讜转 砖注讬拽专谉 诪砖讜诐 转驻诇讛 讜讗讬谞谉 讗诇讗 诇专诪讝 讘注诇诪讗 讻谞讙讚 转诪讬讚讬谉 诪砖讗"讻 转驻诇转 诪讜住祝 砖注讬拽专 讛转驻诇讛 诇讛讝讻讬专 拽专讘谉 诪讜住祝 讚诪砖"讛 住"诇 诇专"讗 讘谉 注讝专讬讛 讚讗讬谞讛 讗诇讗 讘讞讘专 注讬专 诪砖"讛 讗讬讻讗 诇诪讬诪专 讚讗驻讬诇讜 讞讻诪讬诐 讚驻诇讬讙讬 讗专"讗 讘谉 注讝专讬讛 诪讜讚讜 讚诇讻转讞诇讛 讬砖 诇讜 诇讛转驻诇诇 注诐 讛爪讘讜专 讗祝 注"驻 砖诇讗 讬讜讻诇 诇讙诪讜专 讜诇注谞讜转 讗诪谉 讜讗讛讗 诪住讬拽 砖驻讬专 讘住讬驻讗 讚讻诇 砖诇讗 谞转驻诇诇 砖讞专讬转 讜诪爪讗 讛爪讘讜专 诪转驻诇诇讬谉 诪讜住祝 砖专讜爪讛 诇讛转驻诇诇 转驻诇转 砖讞专讬转 砖诇 砖讞专讬转 讘注讜讚 砖讛爪讘讜专 诪转驻诇诇讬谉 诪讜住祝 讻讚讬 砖转讛讗 转驻诇转讜 讘砖注讛 砖讛爪讘讜专 诪转驻诇诇讬谉 讜拽住"讚 讚诇讗 讗讬讻驻转 诇谉 讘讗诪谉 砖诇 诪讜住祝 讻讬讜谉 砖讗讬谞讛 转讚讬专讗 讻诪讜 砖讗专 转驻诇讜转 讗诇讗 转驻诇讛 谞讜住驻转 拽诪"诇 讚讗讬谉 诇讞诇拽 讜讚诪讬 诇砖讗专 转驻诇讜转 讗诐 讬讻讜诇 诇讛转讞讬诇 讜诇讙诪讜专 诇注谞讜转 讗诪谉 专砖讗讬 讜讗诐 诇讗讜 讗讬谞讜 专砖讗讬. 讗诇讗 讻讬 讛讬讻讬 讚诇讗 谞讬诪讗 砖讗诇 讬转驻诇诇 讗诇讗 讗"讻 讬注谞讛 讗诪谉 讗讞专 讻诇 讘专讻转 讛砖"爪 注讚 砖讬住讬讬诐 讛砖"爪 转驻诇转讜 讜诪砖"讛 诪讬讬转讬 讗讙讘 讙专专讗 讛讱 诪讬诪专讗 讚驻专拽 诪讬 砖诪转讜 讘讗讬讝讛 讗诪谉 讗诪专讜 讚讗讬讬专讬 讘砖讗专 转驻诇讜转 讻谉 谞"诇 诇讬讬砖讘 讙讬专住转 讛住驻专讬诐 砖诇谞讜 讜诇驻"讝 讗讬谉 讻讗谉 讛讜讻讞讛 砖讛讬讜 专讙讬诇讬谉 诇讛转驻诇诇 转驻诇转 讬"讞 讘诪讜住祝 讗诇讗 讚讛讗 讚拽讗诪专 讛转诐 讘驻专拽 诪讬 砖诪转讜 讜诇讗 驻诇讬讙讬 讻讗谉 讘讞讜诇 讻讗谉 讘砖讘转 讛讬讬谞讜 诇注谞讬谉 讛讗 诪讬诇转讗 诇讞讜讚 讚诇讗 讗讬讻驻转 诇谉 讘讗诪谉 砖讗讞专 住讬讜诐 讙诪专 转驻诇转 讛砖"爪 讜讻"砖 诪砖讗专 讘专讻转 讗诪谉 讻讙讜谉 讘砖讘转 讜讬"讟 砖讗讬谉 诪转驻诇诇讬谉 讬"讞 讬讻讜诇 诇讛转讞讬诇 讜诇讛转驻诇诇 诇讗讞专 砖讙诪专 讛砖"爪 拽讚讜砖讛 讜注谞讛 讗诪谉 讗讞专 讛讗诇 讛拽讚讜砖 讻谞"诇 讘讻讜讜谞转 讛讬专讜砖诇诪讬 讜诪砖"讛 谞诪讬 诇讗 诪讬讬转讬 讘驻专拽 转驻诇转 讛砖讞专 讛讱 诪诇转讗 讚诇讗 驻诇讬讙讬 讻讗谉 讘讞讜诇 讜讻讗谉 讘砖讘转 讻讬讜谉 讚讻讜诇讛 诪诇转讗 讚讗诪专 讛讻讗 讘讗讬讝讛 讗诪谉 讗诪专讜 诇讗 诪讬讬转讬 诇讛 讗诇讗 讗讙讘 讙专专讗 讚驻' 诪讬 砖诪转讜 讜讘讬谉 讛讻讗 讜讘讬谉 讛讻讗 讘砖讗专 转驻诇讜转 讗讬讬专讬 讻讚驻专讬砖讬转. 讜讬讜转专 谞专讗讛 诇驻专砖 讘砖讬讟转 讛讬专讜砖诇诪讬 砖诇讗 讛讬讜 专讙讬诇讬谉 诇讛转驻诇诇 诪讜住祝 转驻诇讛 诪讬讜讞讚转 诇讙诪专讬 讻诪讜 砖讗谞讜 诪转驻诇诇讬谉 转讻谞转 砖讘转 讗诇讗 砖讛讬讜 诪转驻诇诇讬谉 讗讜转讛 讻诪讜 砖诪转驻诇诇讬谉 讘砖讘转 讘砖讞专讬转. 讗诇讗 砖讻讜诇诇讬谉 讘讗讜转讛 转驻诇讛 注谞讬谉 拽专讘谞讜转 诪讜住祝 讜讘讝讛 讬转讬讬砖讘 讛讬讟讘 讘讬专讜砖诇诪讬 讛转诐 讘驻诇讜讙转讗 讚专讘 讜砖诪讜讗诇 讘注谞讬谉 转驻诇转 诪讜住祝 砖爪专讬讱 诇讞讚砖 讘讛 讚讘专 讻诪讜 砖讬讘讜讗专 讘拽讜谞讟专住 讗讞专讜谉:


讘讙诪'  驻住拽讗 专讘讬 讬讛讜讚讛 讗讜诪专 诪讘专讱 诇驻谞讬讛诐 诇诪讬诪专讗 讚住讘专 专' 讬讛讜讚讗 讻讜' 讜讛讗诪专 专讬讘"诇 诪谞讬谉 诇讘注诇 拽专讬 砖讗住讜专 讘讚讘专讬 转讜专讛 讻讜'. 讜讬诇"讚 讚诇驻专砖"讬 讜转讜住' 讘诪砖谞转讬谞讜 讚讛讗 讚拽讗诪专 转"拽 讜讗讬谞讜 诪讘专讱 讘讬谉 讘讘专讻转 拽"砖 讜讘讬谉 讘讘讛"诪 讚诇驻谞讬讜 讗讬讬专讬 诇注谞讬谉 讛专讛讜专 讜讗"讻 驻砖讟讗 讚诇讬砖谞讗 讚诪转谞讬转讬谉 讘诪诇转讗 讚专讘讬 讬讛讜讚讛 讚拽讗诪专 诪讘专讱 诇驻谞讬讛诐 讜诇讗讞专讬讛诐 谞诪讬 诪砖诪注 注"讬 讛专讛讜专 砖讛专讬 讛讚讬讘讜专 诇讗 谞讝讻专 讘诪砖谞讛 讻诇诇 诇驻讬专讜砖诐 讜讗"讻 诇讗 讛讜讬 诪拽砖讛 讛讻讗 诪讬讚讬 诪讚专讬讘"诇 讚讛讗 诇诪讗讬 讚住"讚 讛砖转讗 讚专讬讘"诇 诪讚讗讜专讬讬转讗 讗讬讬专讬 诪讚拽讗诪专 讜讻"转 专讘讬 讬讛讜讚讛 住诪讜讻讬谉 诇讗 讚专讬砖 诪砖诪注 讚讚专砖讗 讙诪讜专讛 讛讬讗 讚讬诇驻讬谞谉 诪住讬谞讬 讜讗"讻 讘住讬谞讬 讙讜驻讗 诇讗 讗砖讻讞谉 讚讗住讜专 诇讛专讛专 讗诇讗 诇讛讜爪讬讗 讘砖驻转讬讜 讻讚讗诪专 讛砖"住 诇注讬诇 讻讚讗砖讻讞谉 讘住讬谞讬 讜诇驻"讝 砖驻讬专 诪爪讬谞讜 诇诪讬诪专 讚专讘讬 讬讛讜讚讛 讗讬转 诇讬讛 讚专讬讘"诇 讜诇讗 砖专讬 专' 讬讛讜讚讛 讗诇讗 诇讛专讛专 讻驻砖讟讗 讚诪转谞讬' 讜讻讚诪砖谞讬 讛砖"住 讘住诪讜讱 讜爪"诇 讚讛诪拽砖讛 讚讛讻讗 讗住讬拽 讗讚注转讬讛 讛讱 讘专讬讬转讗 讚讘住诪讜讱 讚专讘讬 讬讛讜讚讛 拽讗诪专 诪讜爪讬讗 讘砖驻转讬讜 讗诇讗 讚谞讬讞讗 诇讬讛 诇讛诪拽砖讛 诇讗拽砖讜讬讬 诪诪转谞讬转讬谉 讻住讜讙讬讬转 讛砖"住 讘讻诪讛 讚讜讻转讬. 讜注讬"诇 讘注谞讬谉 讗讞专 讚讘诇讗"讛 拽砖讬讗 诇讬 诪讗讬 住"讚 讚专讬讘"诇 诪讚讗讜专讬讬转讗 诪诪砖 拽讗诪专 讚讚专讬砖 住诪讜讻讬谉 讗诐 讻谉 转拽砖讬 诇诪讛 讛讜爪专讱 转拽谞转 注讝专讗 诇讘注诇讬 拽专讬讬谉 讻讚诪住讬拽 讛砖"住 诇讛讚讬讗 讘住"驻 诪专讜讘讛 讚注讬拽专 转拽谞转 注讝专讗 诇讘注诇讬 拽专讬讬谉 讛讬讬谞讜 诇讚讘专讬 转讜专讛. 讜诇讬讻讗 诇诪讬诪专 讚讛砖转讗 住"讚 讚专讬讘"诇 诇讬转 诇讬讛 转拽谞转 注讝专讗 讻诇诇 讚讘讻讛"讙 讻转讘讜 讛转讜住' 砖诐 讘驻专拽 诪专讜讘讛 讗诇讬讘讗 讚专讘讬 讬讛讜讚讛 讘"讘 注"砖 讗诇讗 讚讘住讜讙讬讗 讚讛讻讗 讗"讗 诇驻专砖 讻谉 讚讛讗 诇拽诪谉 诪拽砖讛 讛砖"住 讘驻砖讬讟讜转 讜谞讞讝讬 注讝专讗 讛讬讻讬 转讬拽谉 讜讛讬讬谞讜 注"讻 砖讚讘专 驻砖讜讟 讜诪爪讜讬 讛讜讗 砖讗驻讬诇讜 讘驻专讟讬 讛转拽谞讛 讛讬讛 讚讘专 讬讚讜注 诇讻诇 讜讗"讻 讛讬讗讱 谞讗诪专 砖砖讜诐 转谞讗 讗讜 讗诪讜专讗 讬住讘讜专 砖诇讗 转讬拽谉 注讝专讗 讻诇诇 讟讘讬诇讛 诇讘注诇讬 拽专讬讬谉 诇讻讱 谞"诇 讚诇诪讗讬 讚住"讚 讛砖转讗 讚专讬讘"诇 讚专砖讗 讙诪讜专讛 拽讗诪专 讛讬讬谞讜 诇注谞讬谉 讚讘讜专 讜讛讜住讬祝 注讝专讗 诇转拽谉 讚讗驻讬诇讜 讘讛专讛讜专 讗住讜专 讜讗"讻 诪拽砖讛 讛讻讗 砖驻讬专 讗讚专"讬. 诪讬讛讜 讻诇 讝讛 诇诪讗讬 讚住"讚 讛砖转讗 讚专讬讘"诇 讚专砖讗 讙诪讜专讛 拽讗诪专 诪讛 砖讗"讻 诇诪住拽谞讗 讚诪讬讬转讬 讛砖"住 讗讬讚讱 讚专讬讘"诇 讚讚专讬砖 住诪讜讻讬谉 诇诪讬诇转讗 讗讞专讬转讗 讜讗"讻 注"讻 讚诇转"拽 讚专讘讬 讬讛讜讚讛 谞诪讬 讛讱 住诪讜讻讬谉 讚专讬讘"诇 诇讗讜 讚专砖讗 讙诪讜专讛 讛讬讗 讗诇讗 讗住诪讻转讗 讘注诇诪讗 讚转拽谞转 注讝专讗 诪砖讜诐 讚住诪讱 讗讛讱 讗住诪讻转讗 讻诪讜 砖驻专砖"讬 讝"诇 诇讛讚讬讗 诇注讬诇 讘讚"讛 讻讚讗砖讻讞谉 讘住讬谞讬 注"砖 讜注"讻 讚讛讻讬 讛讜讗 讚讗诇转"讛 拽砖讬讗 讚专讬讘"诇 讗讚专讬讘"诇 讙讜驻讗 讜讻讬讜谉 讚转拽谞转 注讝专讗 讗住诪讻转讗 讘注诇诪讗 讛讬讗 砖驻讬专 诪爪讬谞讜 诇诪讬诪专 讚专讘讬 讬讛讜讚讛 讜专讘谞谉 讘讛讗 拽诪讬驻诇讙讬 讚专讘谞谉 住讘专讬 讻讬 讛讬讻讬 讚转拽谉 注讝专讗 诇讚"转 讛"谞 转拽谉 诇注谞讬谉 讘专讻讜转 讜转驻诇讛 讜专讘讬 讬讛讜讚讛 住讘专 讚诇讗 转拽谉 讗诇讗 诇讚"转 讗讬 诪讟注诪讗 讚诪住讬拽 诇拽诪谉 砖诇讗 讬讛讬讜 转"讞 诪爪讜讬讬谉 讗爪诇 谞砖讜转讬讛诐 讻转专谞讙讜诇讬诐 讗讜 诪砖讜诐 讚转"转 讗讬谉 诇讛 拽爪讘讛 讜讬讻讜诇 诇讛诪转讬谉 注讚 砖讬讟讘讜诇 讜讬诇诪讜讚 讗讞"讻 诪砖讗"讻 讘讘专讻转 拽"砖 讜讘讛"诪 讚诇讗 砖讬讬讱 诇讛诪转讬谉 砖讬注讘讜专 讛讝诪谉 诪砖"讛 住讜讘专 讚诇讗 转拽谉 注讝专讗 讜讛砖转讗 谞诪讬 讗"砖 讛讗 讚诪拽砖讬 专讘讬 讬讛讜讚讛 讗讚专"讬 诪转驻诇讛 讻谉 谞"诇 讜讚讜"拽 讜注讬讬谉 诪"砖 诇注讬诇 讘诪砖谞转讬谞讜 讜讘驻诇讜讙转讗 讚专讘讬谞讗 讜专"讛 讜注讬讬谉 注讜讚 讘住诪讜讱:





爪诇"讞

讜讛讗诪专 专讬讘"诇 诪谞讬谉 诇讘"拽 讜讻讜' 讬诇"讚 诇驻讬 讚注转 讛诪拽砖讛 讻讗谉 住讜讘专 专讬讘"诇 讚讟讘讬诇转 讘"拽 诇讚讘专讬 转讜专讛 讛讬讗 诪谉 讛转讜专讛 讗"讻 拽砖讛 讗讬讱 谞诪谞讬转 讟讘讬诇转 讘"拽 讘注砖专 转拽谞讜转 砖转讬拽谉 注讝专讗 讜讘诪住' 讘"拽 讚祝 驻"讘 注"讘 讛拽砖讛 讘讙诪' 讟讘讬诇讛 诇讘"拽 讚讗讜专讬讬转讗 讛讬讗 讚讻转讬讘 讜讗讬砖 讻讬 转爪讗 诪诪谞讜 讜讙讜' 讜诪砖谞讬 讚讗讜专讬讬转讗 诇转专讜诪讛 讜拽讚砖讬诐 讜讗转讗 注讝专讗 讜转讬拽谉 讗驻讬' 诇讚"转 讜讛转讜住' 砖诐 讘讚"讛 讗转讗 讗讬讛讜 讜讻讜' 讻转讘讜 讜讛讗 讚讚专讬砖 讘驻专拽 诪讬 砖诪转讜 诪讚讻转讬讘 讜讛讜讚注转 诇讘谞讬讱 讜讙讜' 讗住诪讻转讗 讘注诇诪讗 讛讬讗 讚讛讗 注讝专讗 转讬拽谉 讜讝讛 谞讬讞讗 诇诪住拽谞讗 讚讻讗谉. 讗讘诇 讛诪拽砖讛 讻讗谉 砖讛拽砖讛 注诇 专"讬 讛专讬 砖住讘讜专 砖讚专砖讛 讙诪讜专讛 讛讬讗 拽砖讛 讜讻讬 诇讗 讛讬' 讘拽讬 讘讬' 转拽谞讜转 砖转讬拽谉 注讝专讗. 讜讚讜讞拽 诇讜诪专 砖讛讬' 住讘讜专 讚专讬讘"诇 驻诇讬讙 讜住讜讘专 砖诇讗 转讬拽谉 注讝专讗 讚讘专 讝讛 讻诪讜"砖 讛转讜住' 砖诐 讘讘"拽 讗诇讬讘讗 讚专讬讘"讘. 讜谞专讗讛 讚讚注转 讛诪拽砖讛 讛讬讗 讚讛拽砖讛 讚专讬讘"诇 讛讬讗 诇转讜专讛 砖讘讻转讘 讜讻诪讜 讚驻诇讬讙讬 讘讗诪转 转谞讗讬 诇拽诪谉 讚讗 讻讗 转谞讗讬 讚住讘专讬 砖诪爪讬注 讗转 讛诪讚专砖 讜讘诇讘讚 砖诇讗 讬讗诪专 讗讝讻专讜转 砖讘讜 讜讛' 住讘讜专 讛诪拽砖讛 砖讝讛讜 诪谉 讛转讜专讛 诪讚专砖讛 讚专讬讘"诇 讚讜诪讬讗 讚讛专 讞讜专讘 砖砖诪注讜 注砖专转 讛讚讘专讜转 讜砖讜诪注 讘注讜谞讛 讻诪讜"砖 讛转讜住' 诇注讬诇 讚祝 讱' 注"讘 讘讚"讛 讻讚讗砖讻讞谉 讘住讬谞讬 讬注讜"砖 讜讗转讬 注讝专讗 讜转讬拽谉 讗祝 诇诪砖谞讛 讜诇讙诪专讗:


诪砖诪砖转 讜专讗转讛 讚诐 诇诪讗谉 拽转谞讬 诇讛. 诇驻诪"砖 讛转讬讜"讟 诇拽诪谉 讘住讜祝 讛驻专拽 讘诪砖谞讛 讝讜 讚讗讬爪讟专讱 诇诪转谞讬 诪砖诪砖转 诇讛讜专讜转 砖讟诪讗讛 讗祝 讘诇讗 驻诇讬讟讛 爪专讬讱 诇讜诪专 讚拽讜砖讬' 讛讙诪专讗 讻讗谉 诇诪讗谉 拽转谞讬 诇讛 砖专讗转讛 谞讚讛:


转讜住' 讚"讛 注讚 砖诇讗 讬讙讬注 砖"抓 讜讻讜' 讗讘诇 讗讬谉 谞专讗讛 砖讘砖讘讬诇 诪讜讚讬诐 讚专讘谞谉 讜讻讜' 砖讝讛 诇讗 诪爪讬谞讜 诇讜 注拽专 讘讙诪'. 讻讜讜谞转 讛转讜住' 砖诇讗 诪爪讬谞讜 诇讜 注拽专 讘讙诪专讗 砖讬讛讬' 讝讛 转拽谞转 讞讻诪讬' 砖讬讗诪专讜 诪讜讚讬诐 讚专讘谞谉. 讜诪讛 砖讗诪专讜 讘诪住' 住讜讟讛 讚祝 诪' 注"讗 讘砖注讛 砖砖"抓 讗讜诪专 诪讜讚讬诐 讛注诐 诪讛 讛诐 讗讜诪专讬诐 讛驻讬专讜砖 砖讛注诐 诪注爪诪诐 讗讜诪专讬诐 讻谉 讗讘诇 诇讗 砖讞讻诪讬诐 转讬拽谞讜 诇讛诐 讝讛 讜讚讜诪讬讗 讚讛讗 讚讗诪专讬' 砖诐 讘讗讜转讜 住讜讙讬讗 讘讚祝 诇"讟 注"讘 讘砖注讛 砖讛讻讛谞讬诐 诪讘专讻讬谉 讗转 讛注诐 诪讛 讛谉 讗讜诪专讬诐 砖讙"讻 讛讻讜讜谞讛 砖讛注诐 诪注爪诪诐 讗讜诪专讬诐 讻谉 讜讻讚驻讬专砖"讬 砖诐 砖讬专讗讜 诪住讘讬专讬诐 驻谞讬诐 讜讻讜' 讜讛专讬 讘讝讛 讜讚讗讬 讗讬谞讜 转拽谞转 讞讻诪讬诐 诇讞讬讜讘讗 砖讛专讬 讘讚祝 诪' 注"讗 讗诪专 专讘 讞谞讬谞讗 讘专 驻驻讗 转讚注 讚讘诪拽讚砖 讘诪讬 诇讗 诪讘注讬' 诇诪讬诪专讬谞讛讜 讜讻讜' 讜讗讬 住"讚 讚转拽谞转 讞讻诪讬诐 讛讬讗 诇讞讬讜讘 讗讬讱 砖讬讬讱 诇驻诇驻诇 讗诐 专讗讜讬 诇讗诪专诐 讗讜 诇讗 讗"讜 砖讛讜讗 专拽 诪谞讛讙 讛注诐 讜讗祝 砖专砖"讬 砖诐 讘讚祝 诪' 讘讚"讛 讗讬谞讜 讗诇讗 讟讜注讛 砖诇讗 谞转拽谞讜 诇讜诪专 讗诇讗 诇讻讘讜讚 讛砖诐 注"砖 谞诇注"讚 讚谞转拽谞讜 诇讗讜 讚讜拽讗. 讜讙诐 诇讜 讬讛讬' 讚注转 专砖"讬 砖谞转拽谞讜 讗讘诇 讛转讜住' 谞诇注"讚 砖讛诐 住讜讘专讬诐 砖讛讜讗 专拽 诪谞讛讙 讛注诐 诪注爪诪诐 讜诇讻谉 讻转讘讜 讻讗谉 砖诇讗 诪爪讬谞讜 诇讜 注拽专 讘讙诪'. 讜讘讞谞诐 讛拽砖讛 注诇讬讛诐 诪讛专砖"讗 诪住讜讙讬' 讚住讜讟讛:


讘讗"讚 讜专"转 讜专"讬 讛讬讜 讗讜诪专讬诐 讚讗讚专讘讛 讗讬 砖讜诪注 讻注讜谞讛 讛讜讛 讛驻住拽讛 讜讻讜'. 注讬讬谉 讘讚讘专讬谞讜 诇注讬诇 讚祝 讱' 注"讘 讘讚讘专讬 专讘讬谞讗 讚住讜讘专 讛专讛讜专 讻讚"讚 讗诐 讛讛"讚 诇注谞讬谉 讘专讻讛 诇讘讟诇讛 讗诐 讛专讛专 讘专讻讛 讘诇讘讜 讗诐 注讜讘专 注诇 诇讗 转砖讗 讜砖诐 讘讬讗专谞讜 讚讘专讻讛 诇讘讟诇讛 谞驻拽讗 诇谉 诪诇"转 讜讘注讬谞谉 砖讬讜爪讬讗 讘砖驻转讬讜 讬注"砖 讘讚讘专讬谞讜. 讜注讻砖讬讜 讬砖 诇讚讬谉 诇注谞讬谉 砖讜诪注 讻注讜谞讛 讗诐 讗讞讚 诪住讜驻拽 注诇 讘专讻讛 讗讞转 讗诐 讻讘专 讬爪讗 讗讜 诇讗 讗诐 专砖讗讬 诇砖诪讜注 诪讞讘讬专讜 讛诪讞讜讬讘 讘专讻讛 讝讜 讘砖注讛 砖诪讘专讱 讜诇讻讜讬谉 诇讛讬讜转 砖讜诪注 讻注讜谞讛 讜讛谞讛 诇驻讬 讚讘专讬 专"转 讜专"讬 讗讬谞讜 专砖讗讬 讚砖诪讗 讻讘专 讬爪讗 讜注转讛 砖讛讜讗 砖讜诪注 诇讛讬讜转 讻注讜谞讛 讛专讬 讻诪讘专讱 诇讘讟诇讛 讜讻讗谉 诇讗 砖讬讬讱 住讘专讛 砖讻转讘转讬 诇注讬诇 诇注谞讬谉 讛专讛讜专 讚讙诐 诇注谞讬谉 砖讘讜注讛 讗驻砖专 讚讗诪专讬谞谉 砖讜诪注 讻注讜谞讛 讜讛讜讛 讻诪讘讟讗 讘砖驻转讬讜 讜讘谞讜讚注 讘讬讛讜讚讛 讞诇拽 讬"讚 住讬' 住"讝 讜讛讜讗 讘讚祝 注"讗 注"讙 砖诐 讛讜讻讞转讬 讚砖讘讜注讛 讜谞讚专 讬讻讜诇 诇讛讬讜转 注诇 讬讚讬 砖诇讬讞 讜讛讜讻讞转讬 诪讚讗驻砖专 诇讛转谞讜转 转谞讗讬 讘砖讘讜注讛 讜谞讚专 讬注"砖 讘讞讬讘讜专讬 讛谞"诇. 讜讗诪谞诐 讗讞专 砖讻讘专 谞讚驻住 讞讬讘讜专讬 驻拽讞转讬 注讬谞讬 砖讛专诪讘"谉 讘讞讬讚讜砖讬讜 诇讘"讘 讚祝 拽讻"讝 诪住转驻拽 讘讝讛 注"砖 讗诇讗 砖讻"讝 讗讬谞讜 注谞讬谉 诇砖讜诪注 讻注讜谞讛 砖诇讗 注砖讗讜 砖诇讬讞 讜讙诐 讬砖 讘讜 住讘专讛 诇诪注诇讬讬转讗 砖讛专讬 讛讜讗 注爪诪讜 砖讜诪注 讜讛讜讛 讻注讜谞讛 讘驻讬专讜砖 讜砖诐 讘讞讬讘讜专讬 讻转讘转讬 砖讝讛 驻诇讜讙转讗 讘讬谉 讛专讗讘"讚 诇讛专诪讘"谉 讚讛专讗讘"讚 住"诇 砖转讬拽讛 讻讛讜讚讗讛 讜讛讜讛 讻注讜谞讛 讜讛专诪讘"谉 住"诇 讚砖讗谞讬 砖讘讜注讛 讚讘注讬谞谉 诇讘讟讗 讘砖驻转讬讜. 讜注讻砖讬讜 谞诇注"讚 讚讛专讗讘"讚 住"诇 讻住讘专转 专"转 讜专"讬 讚讗诐 讗诪专讬谞谉 砖讜诪注 讻注讜谞讛 讗讝 讗诪专讬谞谉 砖讙诐 诇注谞讬谉 讛驻住拽 讘转驻诇讛 讛讜讛 讻注讜谞讛 讜讗"讻 讛专讬 讛讜讗 讻诪讜爪讬讗 讘砖驻转讬讜 诪诪砖 讜讗"讻 讙诐 诇注谞讬谉 砖讘讜注讛 讛讜讛 讻诪讜爪讬讗 讘砖驻转讬讜 诪诪砖 讜讛专诪讘"谉 住"诇 讻诪谞讛讙 砖谞讛讙讜 讛注讜诇诐 讜讗祝 讚诇注谞讬谉 诇爪讗转 讬"讞 讛讜讛 讻注讜谞讛 诪"诪 诇注谞讬谉 讛驻住拽 讘转驻诇讛 讗讬谞讜 讻注讜谞讛 讗"讘 讙诐 诇注谞讬谉 砖讘讜注讛 讗讬谞讜 讻注讜谞讛 讜诇讻讗讜专讛 讬砖 诇讛讜讻讬讞 讚诇注谞讬谉 砖讘讜注讛 讜谞讚专 讗讬谞讜 讻注讜谞讛 砖讛专讬 砖谞讬谞讜 讘诪住' 谞讝讬专 专"驻 讚' 讛讗讜诪专 讛专讬谞讬 谞讝讬专 讜砖诪注 讞讘讬专讜 讜讗诪专 讜讗谞讬 讜讻讜' 讻诇诐 谞讝讬专讬诐 讜讗讬 住"讚 砖讜诪注 讘注讜谞讛 诇诪讛 诇讬 砖讗诪专 讜讗谞讬 讗驻讬诇讜 砖诪注 讜砖转拽 讜谞转讻讜讬谉 诇讛讬讜转 讻注讜谞讛 讬讛讬' 谞讝讬专. 讗讘诇 讘讗诪转 砖转讬 转砖讜讘转 讘讚讘专 讞讚讗 讚讘砖诇诪讗 讙讘讬 讘专讻讛 讝讛 砖诪讘专讱 讗讜诪专 讛讘专讻讛 讻转讬拽谞讛 讜讝讛 砖砖讜诪注 讛讜讬 讻注讜谞讛 讜讻讗诇讜 讘讬专讱 讛讜讗 注爪诪讜 讘专讻讛 砖讛专讬 讻诇 讬砖专讗诇 诪讘专讻讬诐 诇讛拽"讘讛 讜谞讜住讞 讗讞讚 诇讻诇诐 讜讻讜谞讛 讗讞转 诇讻诇诐 讜讻谉 讘谞讜住讞 讛拽讚讬砖 讗讘诇 讝讛 砖讗诪专 讛专讬谞讬 谞讝讬专 注诇 注爪诪讜 讻讬讜谉 讜讝讛 砖砖诪注 讗驻讬' 讗讬 砖讜诪注 讻注讜谞讛 讛讜讛 讻注讜谞讛 砖驻诇讜谞讬 讬讛讬' 谞讝讬专 讜诇讻谉 爪专讬讱 砖讬讗诪专 讜讗谞讬 讛讗 讞讚讗. 讜注讜讚 注讚 讻讗谉 诇讗 讗诪专讬谞谉 砖讜诪注 讻注讜谞讛 讗诇讗 砖谞转讻讜讬谉 讛诪砖诪讬注 诇讛讜爪讬讗讜 讜讛专讬 砖讜驻专 讗讬谉 讘讜 专拽 诪爪讜转 讛砖诪讬注讛 讜讗驻"讛 讘注讬谞谉 砖讬转讻讜讬谉 讙诐 诪砖诪讬注 讜砖诐 讘谞讝讬专 讗讬谉 讛诪砖诪讬注 诪转讻讜讬谉 砖讬讛讬' 讝讛 谞讝讬专 注"驻讬 砖诪讬注转讜. 讘讗讜驻谉 砖谞诇注"讚 讚诇讚注转 专"转 讜专"讬 诪讬 砖讛讜讗 诪住讜驻拽 注诇 讘专讻讛 讗讬谞讜 讬讻讜诇 诇讜诪专 诇讞讘讬专讜 砖讬转讻讜讬谉 诇讛讜爪讬讗讜 讗讱 讻讬讜谉 砖讛转讜住' 注爪诪诐 讛讻专讬注讜 砖讙讚讜诇 讛诪谞讛讙 讗"讻 砖驻讬专 讚诪讬 诇注砖讜转 讻谉:





讬讚 讚讜讚

讛谞讻谞住 诇讘讛"讻 讜诪爪讗 爪讘讜专 砖诪转驻诇诇讬谉. 讘讬转 讬注拽讘 住讬诪谉 讟"讝:

讝讻专 讬讛讜住祝

注状讘 讜讻讬 诪驻谞讬 砖住诪讻讜 讻讜壮 砖讛讬讗 诪讬转讛 讞诪讜专讛 诪讻讜诇谉 讜讻专壮 讬讗砖讬壮 讘住谞讛讚专讬谉 谞讗状讘 讚讻诇 诪讬转讛 讻讜壮 . 讜讗祝 讚讘谞转注专讘讜 诇讗 讗讝诇讬谞谉 讘讬谉 诪讬转讛 拽诇讛 诇诪讬转讛 讞诪讜专讛 讘转专 专讜讘讗 讻讬讜谉 讚讘诇讗状讛 讬讜诪转 讜讻诪状砖 讛转讜住壮 讘讝讘讞讬诐 注状讗 讗壮 砖讗谞讬 讛转诐 讻讬讜谉 砖讬讛讬壮 注讻"驻 讘讗壮 诪讛诐 砖谞拽讬诇 注诇讬讜 讘讜讚讗讬 砖诇讗 讻讚讬谉 讗讘诇 讛讻讗 讚讛住驻拽 讗诐 谞转讞讬讬讘 诪注讜诇诐 讘诪讬转讛 讛讞诪讜专讛 讚诪讜拽诪讬谞谉 讗讞讝拽转讜 讜讚讜讙诪讗 诇讚讘专 讘讚砖讬诇状诪 讚讛讬讻讬 讚讬砖 住驻拽 讗诐 讬砖 讻讗谉 讗讬住讜专 讻诇诇 讚讘讟诇 讜讻诪状砖 讛驻专状讞 诇讞诇拽 讘住驻讬拽讗 讚讚讬谞讗 讘讚专讘谞谉 诇讛拽诇 讻讬讜谉 讚讛住驻拽 讘诪爪讬讗讜转: 讚转谞谉 谞讜砖讗 讗讚诐 , 讻讛讙讬壮 讘讬讘诪讜转 讚讚状讗 讜诪转谞讬壮 讛讬讗 讘讬讘诪讜转 爪讝状讗, 讜讗注状讙 讚讙诐 诇专状讬 讘注讬谞谉 诪讜讻讞 讜诪讜驻谞讛 讜注转讜壮 讬讘诪讜转 讚讚状讗 讬状诇 讚讙诐 讛讻讗 诪讜驻谞讛 讚讻转讬讘 讜砖谞谞转诐 讜诇讝讛 转讬壮 讚诪讘注状诇 诇讗讬讚讱 讚专砖讛 :讚讗专讬讘状诇 诪谞讬谉 砖讛诪诇诪讚 讻讜壮 讜注讬壮 讬专讜砖诇诪讬 砖讘转 驻状拽 讛状讛 :


{讛砖诪讟讛: 讗专状讬 讜专状砖 诇讻讗讜专讗 诪砖诪注 砖讛讬壮 住转诐 专状讬 讗诪讜专讗 讜讻谉 讘讬讜诪讗 驻讝状讘 讚讞砖讬讘 专壮 讬讛讜讚讗 讘转专 专状讬讞 讜讗祝 讚讗讬谉 讛讻专讞 诪讛拽讚讬诪讛 讜讻诪状砖 讛转讜壮 讘讻状诪 讜注讬 讻转讜讘讜转 诪讟"讘 讜注讛状讘 讜讗讜诇讬 爪状诇 专讘 讬讛讜讚讗 讜注壮 讘拽讚讜砖讬谉 住讜壮 住注状讘 专状砖 诇专壮 讬讜讞谞谉 讚讛讬讬谞讜 专砖讘状诇 讜注壮 讻转讜讘讜转 拽讬讗状讘 砖诪注讜谉 讝讛 专状砖 讘谉 驻讝讬 讜讗状诇 专状诇 讜讗祝 讚讻讗谉 讘讻转讜讘讜转 诇讗讜 讻诇诇讗 讛讜讗 讘讻状诪 讻诪讜 专壮 讗讜砖注讬讗 讝讛 专状讗 讘专壮 讜讻诪状砖 讘讞讬壮 诇讞讙讬讙讛 讟"讗 讬注砖状讘. 讜注壮 住讜讻讛 讻讞状讘 专砖状讗 讻诇 砖谞讬注讜专 讜注状砖 讘诪驻专砖讬诐 砖讛讜讗 专砖讘状诇 讜注状讬专讜 讘专讻讜转 驻状拽 讛状讗 专壮 讞诇讘讜 专状砖 讘砖诐 专壮 讬讜讞谞谉 讘砖诐 专壮 讬专诪讬壮 讜讗祝 讚专壮 讬专诪讬壮 讛讬壮 转诇诪讬讚讜 砖诇 专"讬讞 谞状诇 诪讻讗谉 专讗讬壮 诇诪状砖诇 (讜注壮 转讜壮 讘驻住讞讬诐 拽"讜 注状讘) 讚转专讬 专壮 讬专诪讬壮 讛讜讬 讜注壮 砖讘转 拽讬讚壮 讬讛讜讚讗 讘专讬壮 讚专状砖 讘谉 驻讝讬 讜讻讛状讙 :}

专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讜讝"诇 讗诪专 专讘 讛讜谞讗 讛谞讻谞住 诇讘讬转 讛讻谞住转 讜诪爪讗 爪讘讜专 砖诪转驻诇诇讬谉 讗诐 讬讻讜诇 诇讛转讞讬诇 讜诇讙诪讜专 注讚 砖诇讗 讬讙讬注 砖"抓 诇诪讜讚讬诐 讬转驻诇诇 讜讗诐 诇讗讜 讗诇 讬转驻诇诇 专讬讘"诇 讗诪专 讗诐 讬讻讜诇 诇讛转讞讬诇 讜诇讙诪讜专 注讚 砖诇讗 讬讙讬注 砖"抓 诇拽讚讜砖讛 讬转驻诇诇 讜讗诐 诇讗讜 讗诇 讬转驻诇诇 讘诪讗讬 拽讗 诪驻诇讙讬 诪专 住讘专 讬讞讬讚 讗讜诪专 拽讚讜砖讛 讜诪专 住讘专 讗讬谉 讬讞讬讚 讗讜诪专 拽讚讜砖讛 讜讻谉 讗诪专 专讘 讗讚讗 讘专 讗讛讘讛 诪谞讬谉 砖讗讬谉 讛讬讞讬讚 讗讜诪专 拽讚讜砖讛 砖谞讗诪专 讜谞拽讚砖转讬 讘转讜讱 讘谞讬 讬砖专讗诇 讻诇 讚讘专 砖讘拽讚讜砖讛 诇讗 讬讛讗 驻讞讜转 诪注砖专讛 注讻"诇. 讬砖 诇注讬讬谉 诪讛讜 讬住讜讚 讛诪讞诇讜拽转 讘讬谉 专讘 讛讜谞讗 讜专讬讘"诇, 讜诪讛讬 住讘专转 专讘 讛讜谞讗 讚讬讞讬讚 讗讜诪专 拽讚讜砖讛 讚讛讗 诇讻讜"注 拽讬讬诪讗 诇谉 讚讗讬谉 讚讘专 砖讘拽讚讜砖讛 驻讞讜转 诪注砖专讛 (讻诪讘讜讗专 讘住讜讙讬讬谉 讜讘诪讙讬诇讛 讚祝 讻讙:). 讜讻转讘 专砖"讬 (讚"讛 专讘 讛讜谞讗 住讘专) 讜讝"诇 讬讞讬讚 讛诪转驻诇诇 注诐 讛爪讬讘讜专 讗讜诪专 拽讚讜砖 讛诇讻讱 讗诐 诇讗 讙诪专 注讚 砖诇讗 讬讙讬注 砖"抓 诇拽讚讜砖 诇讬转 诇谉 讘讛 注讻"诇. 讜诪砖诪注 诪驻讬专讜砖讜 讚专' 讛讜谞讗 住讜讘专 讚讚讜拽讗 讬讞讬讚 讛诪转驻诇诇 注诐 讛爪讬讘讜专 讗讜诪专 拽讚讜砖讛, 讗讘诇 讬讞讬讚 讛诪转驻诇诇 砖诪讜谞讛 注砖专讛 讘讬讞讬讚讜转 讗讬谞讜 讗讜诪专 拽讚讜砖讛 讘转驻诇转讜90. 讗讱 诪驻砖讟讜转 诇砖讜谉 讛讙诪' 诪砖诪注 讚诇专' 讛讜谞讗 讬讞讬讚 讗讜诪专 拽讚讜砖讛 讗祝 讻砖诪转驻诇诇 讘讬讞讬讚讜转, 讚专' 讛讜谞讗 住讜讘专 讚拽讚讜砖讛 讛讜讬讗 拽讬讜诐 讘转驻诇转 砖诪讜"注 注爪诪讛 讜诇驻讬讻讱 讗祝 讛诪转驻诇诇 讘讬讞讬讚讜转 讗讜诪专 拽讚讜砖讛. 讜讗讬诇讜 专讬讘"诇 住讜讘专 讚拽讚讜砖讛 讗讬谞讛 谞讗诪专转 讗诇讗 讘注砖专讛 诪砖讜诐 讚讛讜讬讗 拽讬讜诐 讘驻"注 讚讜谞拽讚砖转讬 讘转讜讱 讘谞"讬 讜讗讬谞讛 谞讗诪专转 讗诇讗 讘注砖专讛 诪讚讬谉 讚讘专 砖讘拽讚讜砖讛. 讗诪谞诐 诇驻讬"讝 爪"讘 讘砖讬讟转 专' 讛讜谞讗 讚讛讗 讗讬谉 讚讘专 砖讘拽讚讜砖讛 驻讞讜转 注砖专讛.
讜讬砖 诇转专抓 注驻"讬 讚讘专讬 专讘讬谞讜 讬讜谞讛 (讚祝 讬讙: 讘讚驻讬 讛专讬"祝 讚"讛 讜谞拽讚砖转讬) 砖讻转讘 讚讗注"驻 砖拽"砖 讘讻诇诇 讚讘专讬诐 砖讘拽讚讜砖讛 砖讗讬谉 诇讱 讚讘专 砖讘拽讚讜砖讛 讬讜转专 诪讚讘专 砖讬砖 讘讜 拽讘诇转 注讜诇 诪诇讻讜转 砖诪讬诐, 诪讻诇 诪拽讜诐 讬讞讬讚 拽讜专讗 拽"砖 讜讗讬谉 讘讝讛 诪砖讜诐 讗讬谉 讚讘专讬诐 砖讘拽讚讜砖讛 驻讞讜转 诪注砖专讛, 讚讛谞讬 诪讬诇讬 讘讚讘专 砖讛讜转拽谉 诇讗讜诪专讜 专拽 讘注砖专讛 诪砖讗"讻 拽"砖 注讻"讚. 讜讘讘讬讗讜专 讚讘专讬讜 谞专讗讛 讚讛讛诇讻讛 砖讗讬谉 讚讘专 砖讘拽讚讜砖讛 驻讞讜转 诪注砖专讛 谞讜讛讙转 讘讚讘专 砖讘拽讚讜砖讛 砖讞诇讜转 拽讬讜诪讜 讛讬讗 专拽 讗诪讬专转 拽讚讜砖讛 讜砖讘讞 诇讛'. 讗诪谞诐 讘讚讘专 砖讘拽讚讜砖讛 砖谞讗诪专 讗祝 讘转讜专转 拽讬讜诐 讘驻"注 讻拽"砖 讚讗讬转 讘讬讛 转专讬 拽讬讜诪讬91, 讗讬谉 讘讛 讚讬谉 讚讘注讬 注砖专讛. 讜诇驻讬"讝 讬"诇 讚讗祝 讘拽讚讜砖讛 注爪诪讛 讗诐 讛讬讗 谞讗诪专转 讘转讜专转 拽讬讜诐 转驻诇讛 讜讻讞诇拽 诪砖诪讜谞讛 注砖专讛 诇讬讻讗 讘讝讛 讛讚讬谉 讚讗讬谉 讚讘专 砖讘拽讚讜砖讛 讘驻讞讜转 诪注砖专讛 讜谞讗诪专转 讗祝 讘讬讞讬讚 讘转驻诇转讜. 讜讝讜讛讬 砖讬讟转 专讘 讛讜谞讗. 讜讗讬诇讜 诇专讬讘"诇 拽讚讜砖讛 讚讘砖诪讜"注 谞讗诪专转 专拽 讘转讜专转 拽讬讜诐 讚讘专 砖讘拽讚讜砖讛 讜诇讗 讻拽讬讜诐 转驻诇讛 讘注诇诪讗, 讜诇驻讬讻讱 爪专讬讻讛 注砖专讛.
讗讱 诇驻讬 专砖"讬 专' 讛讜谞讗 住讜讘专 砖专拽 讘讗讜驻谉 砖讬讞讬讚 诪转驻诇诇 注诐 讛爪讬讘讜专 讗讜诪专 讬讞讬讚 拽讚讜砖讛 讘转驻诇转讜. 讜诇驻讬专讜砖讜 讬"诇 讚专' 讛讜谞讗 讜专讬讘"诇 驻诇讬讙讬 讛讗诐 拽讚讜砖讛 谞讗诪专转 讘爪讬讘讜专 讗讜 专拽 注"讬 讛爪讬讘讜专. 讚专' 讛讜谞讗 住讜讘专 讚拽讚讜砖讛 谞讗诪专转 讘爪讬讘讜专 讜注"讻 讬讞讬讚 讛诪转驻诇诇 注诐 讛爪讬讘讜专 讗讜诪专 拽讚讜砖讛 注诪讛诐, 讚讘讻讱 讛拽讚讜砖讛 砖讗讜诪专 讘转驻诇转讜 谞讗诪专转 讘爪讬讘讜专. 讜讗讬诇讜 专讬讘"诇 住讜讘专 讚拽讚讜砖讛 谞讗诪专转 专拽 注"讬 讛爪讬讘讜专 讻讜诇讜, 讜讗讬谉 讬讞讬讚 讛诪转驻诇诇 注诐 讛爪讬讘讜专 讗讜诪专 拽讚讜砖讛 讻讬 拽讚讜砖转讜 讗讬谞讛 拽讚讜砖转 讛爪讬讘讜专, 砖拽讚讜砖转 讛爪讬讘讜专 讛讬讗 专拽 注"讬 拽讚讜砖转 讛砖"抓 讜注谞讬讬转 讛拽讛诇 诇拽讚讜砖转 讛砖"抓. 讜讬砖 诇讚诪讜转 讚讬谉 讝讛 诇诪讞诇讜拽转 讘专讗砖讜谞讬诐 (注讬讬谉 讘讘讬转 讬讜住祝 讗讜"讞 住讬诪谉 谞"讛 住注讬祝 讙') 诇讙讘讬 拽讚讬砖, 讛讗诐 讛爪讬讘讜专 注讜谞讛 专拽 讬讛讗 砖诪讛 专讘讗 诪讘专讱 讜讻讜' 讗讜 砖讛爪讬讘讜专 讗讜诪专 诪讬讛讗 砖诪讛 专讘讗 注讚 住讜祝 讛拽讚讬砖. 讜诇讻讗讜专讛 谞讞诇拽讜 讛专讗砖讜谞讬诐 讘讬住讜讚 讚讬谉 拽讚讬砖 讛讗诐 谞讗诪专 讘爪讬讘讜专 讗讜 注"讬 讛爪讬讘讜专, 讚讗诐 拽讚讬砖 谞讗诪专 讘爪讬讘讜专 讗讬谉 爪专讬讻讬诐 讛爪讬讘讜专 诇讜诪专 讻诇 讛拽讚讬砖 讗诇讗 诇注谞讜转 "讬讛讗 砖诪讛 专讘讗 诪讘专讱 诇注诇诐 讜诇注诇诪讬 注诇诪讬讗" 讘诇讘讚. 诪砖讗"讻 诇砖讬讟转 讛专讗砖讜谞讬诐 讚住"诇 砖注讜谞讬诐 诪讬讛讗 砖诪讛 专讘讗 讜讻讜' 讜诪诪砖讬讻讬诐 讘谞讜住讞 讛拽讚讬砖 注讚 讛住讜祝 讬"诇 讚住讘专讬 讚拽讚讬砖 谞讗诪专 注"讬 讛爪讬讘讜专, 讜注"讻 爪专讬讻讬诐 讛爪讬讘讜专 诇住讬讬诐 讗转 讻诇 谞讜住讞 讛拽讚讬砖. 讗诇讗 讚讬砖 诇讛注讬专 注诇 讝讛 讚讗谞谉 驻住拽讬谞谉 诇注谞讬谉 拽讚讬砖 讻讛专讗砖讜谞讬诐 讚注讜谞讬谉 专拽 讬讛讗 砖诪讛 专讘讗 诪讘专讱 讜讻讜', 讜讻住讘专讗 讚拽讚讬砖 谞讗诪专 讘爪讬讘讜专, 讜讗诐 谞砖讜讜讛 讗转 讚讬谉 拽讚讜砖讛 诇讚讬谉 拽讚讬砖 讬讛讗 讛讚讬谉 讚讬讞讬讚 讗讜诪专 拽讚讜砖讛 讻砖讬讟转 专讘 讛讜谞讗 讚拽讚讜砖讛 谞诪讬 谞讗诪专转 讘爪讬讘讜专 讜诇讗 注"讬 讛爪讬讘讜专. 讜爪"注 讚诇注谞讬谉 拽讚讜砖讛 拽讬讬讬诪讗 诇谉 讻专讬讘"诇 讚讗讬谉 讬讞讬讚 讗讜诪专 拽讚讜砖讛 讚讗讬谉 讚讘专 砖讘拽讚讜砖讛 驻讞讜转 诪注砖专讛, 讜拽爪转 拽砖讛 诪讗讬 砖谞讗 讗诪讬专转 拽讚讬砖 讚谞讗诪专转 讘爪讬讘讜专 诪拽讚讜砖讛 讚谞讗诪专转 注"讬 讛爪讬讘讜专92.
讜讛谞讛 讻转讘 讛专讬"祝 (讚祝 讬讙: 讘讚驻讬 讛专讬"祝) 讘砖诐 专讘 讛讗讬 讙讗讜谉 讜讝"诇 讚诪谞讛讙讗 讚专讘谞谉 讻讚 注讬讬诇 讗讬谞讬砖 诇讘讬 讻谞讬砖转讗 讜讗砖讻讞 爪讬讘讜专讗 讚诪爪诇讬 讘诇讞砖 讚诪注讻讘 注讚 讚诪住讬讬诪讬 讜讻讚 驻转讞 砖诇讬讞讗 讚爪讬讘讜专讗 诪转讞讬诇 讛' 砖驻转讬 转驻转讞 讜讗讜诪专 讘讛讚讬 砖诇讬讞讗 讚爪讬讘讜专讗 诪讬诇转讗 讘诇讞砖 讜注谞讬 拽讚讜砖讛 讘讛讚讬 爪讬讘讜专讗 讜砖驻讬专 讚诪讬 诇诪讬注讘讚 讛讻讬 讚诇讬转 讘讛 讛驻住拽讛, 讜讛讗 讚讗诪讜专 专讘谞谉 讗诐 讬讻讜诇 诇讛转讞讬诇 讜诇讙诪讜专 讛讬讻讬 讚诪转讞讬诇 诪拽诪讬 砖诇讬讞 爪讬讘讜专 讗讘诇 讻讚 诪转讞讬诇 讘讛讚讬 砖诇讬讞 爪讬讘讜专 砖驻讬专 讚诪讬 注讻"诇. 讜谞专讗讛 诇讚讬讬拽 讚诪讘讜讗专 诪讚讘专讬 讛专讬"祝 讚拽讚讜砖讛 讛讜讬讗 讞诇拽 讜拽讬讜诐 讘砖诪讜谞讛 注砖专讛 讚讛讬讞讬讚, 讚讗祝 讬讞讬讚 讞讬讬讘 讘拽讚讜砖讛 讗诇讗 讚讗讬谉 拽讚讜砖讛 谞讗诪专转 讗诇讗 讘爪讬讘讜专, 讚讛专讬 讛专讬"祝 诪讬讬专讬 讘转驻诇转 讛讬讞讬讚 讚讗讬谉 注诇 转驻诇转讜 讞诇讜转 砖诐 转驻诇转 讛爪讬讘讜专. 讜诪讜讻讞 诪诪讛 砖讗讜诪专 讛讬讞讬讚 拽讚讜砖讛 讘转驻诇转讜 讜诇讗 讞砖讬讘 讛驻住拽 讘转驻诇讛 讚拽讚讜砖讛 讛讜讬讗 讞诇拽 诪砖诪讜"注 砖诇讜 讜讞诇 讘拽讚讜砖讛 拽讬讜诐 转驻诇讛. 讜讛讗 讚讗讬谉 讬讞讬讚 讗讜诪专 拽讚讜砖讛 讻诇 驻注诐 砖诪转驻诇诇 讛讜讗 诪砖讜诐 讚拽讚讜砖讛 讗讬谞讛 谞讗诪专转 讗诇讗 讘爪讬讘讜专 诪讛讛诇讻讛 讚讗讬谉 讚讘专 砖讘拽讚讜砖讛 驻讞讜转 诪注砖专讛. 讜讚讬谉 讛讜讗 讘诪注砖讛 讗诪讬专转 讛拽讚讜砖讛 讚谞讗诪专转 专拽 讘注砖专讛. 讗诪谞诐 注爪诐 拽讬讜诐 讗诪讬专转 拽讚讜砖讛 讛讜讬 拽讬讜诐 转驻诇讛 砖讞诇 讗祝 讘转驻诇转 讬讞讬讚.
讜诇驻讬"讝 讬"诇 讚讝讛讜 讬住讜讚 讛讚讬谉 砖诇 讗诪讬专转 "讛讬讬讻注 拽讚讜砖讛" (注讬讬谉 讘专诪"讗 讗讜"讞 住讬诪谉 拽讻"讚 住注讬祝 讘'), 砖讬住讜讚讛 讛讜讬 讗诪讬专转 拽讚讜砖讛 讘转驻诇转 讛讬讞讬讚 讛谞讗诪专转 讘拽讜诇 专诐 讘爪讬讘讜专 诪砖讜诐 讚拽讚讜砖讛 讛讜讬讗 拽讬讜诐 转驻诇讛 讜讞诇讛 讗祝 讘转驻诇转 讬讞讬讚. 讜诪讛 砖讗讬谉 讛讬讞讬讚 讗讜诪专 拽讚讜砖讛 讘讻诇 驻注诐 砖诪转驻诇诇 讛讜讗 诪砖讜诐 讚讗讬谉 讗讜诪专讬诐 拽讚讜砖讛 讘驻讞讜转 诪注砖专讛. 讗讜诇诐 "讘讛讬讬讻注 拽讚讜砖讛" 砖诪转驻诇诇 讬讞讚 注诐 讛讞讝谉 诇讬讻讗 讛讞住专讜谉 讛讝讛 讻讬 讛拽讚讜砖讛 谞讗诪专转 讘爪讬讘讜专. 讘专诐 讗诐 谞讗诪专 砖拽讚讜砖讛 谞讗诪专转 专拽 注"讬 讛爪讬讘讜专 诇讬讻讗 讚讬谉 拽讚讜砖讛 讗诇讗 讘讞讝专转 讛砖"抓 讜讗讬谉 讚讬谉 "讛讬讬讻注 拽讚讜砖讛" 讻诇诇93.
讙诪'. 讜讝"诇 讜谞拽讚砖转讬 讘转讜讱 讘谞讬 讬砖专讗诇 讻诇 讚讘专 砖讘拽讚讜砖讛 诇讗 讬讛讗 驻讞讜转 诪注砖专讛 注讻"诇.
讘注谞讬谉 拽讚讜砖讛 讜讚讘专 砖讘拽讚讜砖讛94
讗.
讘讚讬谉 讞诇讬爪转 转驻讬诇讬谉 拽讜讚诐 讜讘讗 诇爪讬讜谉
讛诪讞讘专 驻住拽 (讗讜"讞 住讬' 讻"讛 住注' 讬"讙) 讜讝"诇 谞讛讙讜 讛注讜诇诐 砖诇讗 诇讞诇讜抓 转驻讬诇讬谉 注讚 讗讞专 拽讚讜砖转 讜讘讗 诇爪讬讜谉, 注讻"诇. 讜讻转讘 讛专诪"讗 讜讝"诇 讜讬砖 诪讬 砖讻转讘 注诇 爪讚 讛拽讘诇讛 砖诇讗 诇讞诇讜抓 转驻讬诇讬谉 注讚 砖讬讗诪专 讘讛诐 砖诇砖 拽讚讜砖讜转 讜讗专讘注 拽讚讬砖讬诐 讚讛讬讬谞讜 诇讗讞专 拽讚讬砖 讬转讜诐 (砖诇讗讞专 注诇讬谞讜), 讜讛讻讬 谞讜讛讙讬诐 讛诪讚拽讚拽讬诐, 注讻"诇. [讙' 讛拽讚讜砖讜转 讛谉: 讗) 拽讚讜砖转 讬讜爪专, 讘) 拽讚讜砖转 讛注诪讬讚讛 讘转驻诇转 讬"讞, 讙) 拽讚讜砖讛 讚住讬讚专讗, 讜讛讚' 拽讚讬砖讬诐 讛谉: 讗) 讞爪讬 拽讚讬砖 诇讗讞专 讬砖转讘讞, 讘) 讞爪讬 拽讚讬砖 诇讗讞专 砖诪讜谞讛 注砖专讛, 讙) 拽讚讬砖 转转拽讘诇 诇讗讞专 讜讘讗 诇爪讬讜谉, 讚) 拽讚讬砖 讬转讜诐 诇讗讞专 注诇讬谞讜].
讜讬砖 诇注讬讬谉 讘讚讘专讬 讛专诪"讗 砖讻转讘 注诇 爪讚 讛拽讘诇讛 砖诇讗 诇讞诇讜抓 讛转驻讬诇讬谉 注讚 砖讬讗诪专 讘讛诐 砖诇砖 拽讚讜砖讜转 讜讗专讘注 拽讚讬砖讬诐 讚讛讬讬谞讜 诇讗讞专 拽讚讬砖 讬转讜诐 砖诇讗讞专 注诇讬谞讜. 讚讛谞讛 讘诪讙谉 讗讘专讛诐 (砖诐 住"拽 讻讞) 讛砖讬讙 注诇 讛专诪"讗 讜讝"诇 讙' 拽讚讜砖讜转, 讜讘砖诇"讛 讚祝 拽讟"讝 讻转讘 讚讟注讜转 住讜驻专 讛讜讗, 讜讗讬驻讻讗 讛讜讗 讘住驻专 讛诪讜住专, 讙' 拽讚讬砖讬诐 讜讚' 拽讚讜砖讜转, 讚讘专讻讜 谞讞砖讘 讙诐 讻谉 诇拽讚讜砖讛, 注"砖, 注讻"诇. 讜讻谉 讻转讘 讘讘讬讗讜专 讛讙专"讗 砖诐 讜讝"诇 砖诇砖 拽讚讜砖讜转, 讟注讜转 住讜驻专 讜爪专讬讱 诇讜诪专 诇讛讬驻讜讱, 讜讻谉 讻转讘 讘砖诇"讛 讜讛讘讬讗讜 诪讙谉 讗讘专讛诐, 讜讝"诇 住驻专 讛诪讜住专, 专讗讜讬 砖诇讗 讬住讬专诐 注讚 砖谞讗诪专 拽讚讬砖 转转拽讘诇 砖讗讞专 住讚专 拽讚讜砖讛 讘注谞讬谉 砖讬注谞讛 注诐 讛转驻讬诇讬谉 讙' 拽讚讬砖"讬谉 谞讙讚 砖讬"谉 砖诇 讙' 专讗砖讬诐 砖讬砖 讘转驻讬诇讬谉, 讜讻谉 讬注谞讛 注诪讛诐 讚' 拽讚讜砖讜转 讻谞讙讚 砖讬"谉 砖诇 讚' 专讗砖讬诐 砖讘爪讚 砖诪讗诇, 讜讛诐 讘专讻讜 讗转 讛' 讛诪讘讜专讱 砖讛讜讗 讚讘专 砖讘拽讚讜砖讛, 讜拽讚讜砖转 讘砖驻讛 讘专讜专讛 讜拽讚讜砖转 讛注诪讬讚讛, 讜拽讚讜砖转 讜诪拽讘诇讬谉 讚讬谉 诪谉 讚讬谉, 注讻"诇. 讜诪讘讜讗专 讚谞讞诇拽讜 讛驻讜住拽讬诐 讗诐 讘专讻讜 诪爪讟专祝 诇诪谞讬谉 讛拽讚讜砖讜转 讗讜 诇讗, 讚诇讚注转 讛专诪"讗 讚讙专讬住 "讙' 拽讚讜砖讜转 讜讚' 拽讚讬砖讬诐", 诪讜讻讞 讚住讘讬专讗 诇讬讛 讚谞讛讬 讚讘专讻讜 讞砖讬讘 讚讘专 砖讘拽讚讜砖讛 诪讻诇 诪拽讜诐 讗讬谉 讘专讻讜 谞讻诇诇 讘诪谞讬谉 讛拽讚讜砖讜转, 讜诪砖讜诐 讛讻讬 住讘讬专讗 诇讬讛 讚讗讬谉 讻讗谉 讗诇讗 讙' 拽讚讜砖讜转, 讚讛讬讬谞讜 拽讚讜砖转 讬讜爪专, 拽讚讜砖转 讛注诪讬讚讛, 讜拽讚讜砖讗 讚住讬讚专讗. 讜诪谞讬谉 讛讗专讘注讛 砖讻转讘 住驻专 讛诪讜住专 讛讬讬谞讜 诇注谞讬谉 诪谞讬谉 讛拽讚讬砖讬诐, 讜住讘讬专讗 诇讬讛 诇讛专诪"讗 讚拽讚讬砖 讬转讜诐 砖诇讗讞专 注诇讬谞讜 诪讬砖讱 砖讬讬讻讬 诇拽讚讬砖讬诐 砖诇 住讚专 讛转驻诇讛 讜讗讜诪专讬诐 拽讚讬砖 讬转讜诐 诇讗讞专 注诇讬谞讜 讗驻讬诇讜 讻砖讗讬谉 讬转讜诐 讘讘讬转 讛讻谞住转 讜讻讚驻住拽 讘住讬诪谉 拽诇"讘 住注讬祝 讘' (讜诇讗 讻砖讬讟转 讛驻讜住拽讬诐 讚转诇讬讗 讘讚讗讬讻讗 讬转讜诐). 讗讻谉 讛砖诇"讛, 讛诪讙谉 讗讘专讛诐 讜讛讙专"讗 讝"诇 驻诇讬讙讬 注诇讬讜 讘讝讛 讜住讘讬专讗 诇讛讜 讚讘专讻讜 谞诪讬 讘讻诇诇 诪谞讬谉 讛拽讚讜砖讜转 讛谉, 讚讗专讘注 拽讚讜砖讜转 讛谉, 讜讻诪讜 砖讙专住讜 "讚' 拽讚讜砖讜转 讜讙' 拽讚讬砖讬诐", 讜爪"讘 讘讬住讜讚 驻诇讜讙转转诐.
讜讬砖 诇讛讜讻讬讞 讚讘专讻讜 讛讜讬 讚讘专 砖讘拽讚讜砖讛 诪讛讗 讚转谞谉 讘诪讙讬诇讛 (讚祝 讻讙:) 讗讬谉 驻讜专住讬谉 注诇 砖诪注 讜讗讬谉 注讜讘专讬谉 诇驻谞讬 讛转讬讘讛 讜讻讜' 讘驻讞讜转 诪注砖专讛, 讜驻讬专砖 专砖"讬 (讚"讛 讗讬谉 驻讜专住讬谉 注诇 砖诪注) 讜讝"诇 诪谞讬谉 讛讘讗 诇讘讬转 讛讻谞住转 诇讗讞专 砖拽专讗讜 讛爪讘讜专 讗转 砖诪注 注讜诪讚 讗讞讚 讜讗讜诪专 拽讚讬砖 讜讘专讻讜 讜讘专讻讛 专讗砖讜谞讛 砖讘拽专讬讗转 砖诪注, 注讻"诇. 讜讘讙诪专讗 (砖诐) 讗讬转讗 诪谞讗 讛谞讬 诪讬诇讬 讗诪专 专' 讞讬讬讗 讘专 讗讘讗 讗诪专 专讘讬 讬讜讞谞谉 讚讗诪专 拽专讗 讜谞拽讚砖转讬 讘转讜讱 讘谞讬 讬砖专讗诇 讻诇 讚讘专 砖讘拽讚讜砖讛 诇讗 讬讛讗 驻讞讜转 诪注砖专讛 讜讻讜', 注"讻. 讜诪讘讜讗专 讚讗诪讬专转 讘专讻讜 讘驻专讬住转 砖诪注 讛讜讛 诇讬讛 讚讘专 砖讘拽讚讜砖讛 讚讗讬谞讜 讗诇讗 讘注砖专讛, 讜讛谞讛 讘住讜讙讬讬谉 讚专砖讬谞谉 诪讛讱 拽专讗 讚讗讬谉 讛讬讞讬讚 讗讜诪专 拽讚讜砖讛 砖谞讗诪专 讜谞拽讚砖转讬 讘转讜讱 讘谞讬 讬砖专讗诇 讻诇 讚讘专 砖讘拽讚讜砖讛 诇讗 讬讛讗 驻讞讜转 诪注砖专讛 讜讻讜', 讜诪砖诪注 讚讘专讻讜 讚讜诪讛 讘讬住讜讚讜 诇拽讚讜砖讛, 讚转专讜讜讬讬讛讜 讛讜讬讬谉 讚讘专 砖讘拽讚讜砖讛, 讜爪专讬讱 注讬讜谉 讘砖讬讟转 讛专诪"讗 砖讛砖诪讬讟 讗诪讬专转 讘专讻讜 诪诪谞讬谉 讛拽讚讜砖讜转.
讘.
讛注专讛 讘讚讬谉 拽讚讜砖转 讛注诪讬讚讛 讜拽讚讜砖讛 讚住讬讚专讗
讜讛谞讛 讬砖 诇注讬讬谉 讘讙讚专 讛讚讬谉 砖诇 讛爪讬专讜祝 砖讘讬谉 讛砖"抓 讜讛爪讬讘讜专 讘讗诪讬专转 拽讚讬砖 讜拽讚讜砖讛, 讛讗诐 讞诇 诇爪讬讘讜专 讚讬谉 注谞讬讬讛 讗讜 讚讬谉 讞讝专讛. 讚谞讞诇拽讜 讛专讗砖讜谞讬诐 讘讝讛 诇讙讘讬 拽讚讬砖 讛讗诐 讛砖"抓 讗讜诪专 讗转 讻诇 讛谞讜住讞 砖诇 拽讚讬砖 讜讛爪讬讘讜专 专拽 注讜谞讛 讗诪谉 讬讛讗 砖诪讬讛 专讘讛 诪讘专讱 讜讻讜' 诪讚讬谉 注谞讬讬讛, 讚住"诇 讚讛砖"抓 诪转讞讬诇 诇讜诪专 "讬转讙讚诇 讜讬转拽讚砖 砖诪讬讛 专讘讛 讜讻讜' 讜讗诪专讜 讗诪谉", 讜讞诇 讚讬谉 注谞讬讬讛 砖讛爪讬讘讜专 注讜谞讛 "讗诪谉 讬讛讗 砖诪讬讛 专讘讛 诪讘专讱 诇注诇诪讬 注诇诪讬讗", 讜讛砖"抓 诪诪砖讬讱 "讬转讘专讱 讜讬砖转讘讞 讜讻讜'". 讗诪谞诐 讬砖 砖讬讟讜转 讗讞专讜转 讘专讗砖讜谞讬诐 (注讬讬谉 讘讘讬转 讬讜住祝 讗讜"讞 住讬诪谉 谞"讛 住注讬祝 讙') 讚住"诇 砖讛爪讬讘讜专 注讜谞讛 "讬讛讗 砖诪讬讛 专讘讛 讜讻讜' 讬转讘专讱 讜讬砖转讘讞 讜讬转驻讗专 讜讻讜' 讚讗诪专谉 讘注诇诪讗", 讜诪讘讜讗专 讚住"诇 讚讞诇 讘拽讚讬砖 讚讬谉 讞讝专讛, 讚讛讬讬谞讜 砖讛爪讬讘讜专 讞讜讝专讬诐 注诇 诪讛 砖讗诪专 讛砖"抓. 讜讛谞讛 诇讙讘讬 讘专讻讜 讛诪谞讛讙 讚讬讚谉 讛讜讗 砖讛爪讬讘讜专 讗讜诪专 "讘专讜讱 讛' 讛诪讘讜专讱 诇注讜诇诐 讜注讚" 讜讛砖"抓 讞讜讝专 注"讝. 讜诪讘讜讗专 讚讞诇 谞诪讬 讘讘专讻讜 讚讬谉 讞讝专讛 讘讬谉 讛砖"抓 讜讛爪讬讘讜专.
讗诪谞诐 注讬讬谉 讘专诪讘"诐 讘住讚专 讛转驻讬诇讜转 砖讻转讘 诇讙讘讬 拽讚讜砖讛 "讘注转 砖砖诇讬讞 爪讬讘讜专 讗讜诪专 讘讘专讻讛 讝讜 讜拽专讗 讝讛 讗诇 讝讛 讻诇 讛注诐 注讜谞讬谉 拽讚讜砖 拽讚讜砖 拽讚讜砖 讜讻讜' 讜讻砖讛讜讗 讗讜诪专 讗讬讛 诪拽讜诐 讻讘讜讚讜 讻诇 讛注诐 注讜谞讬谉 诪砖讘讞讬诐 讜讗讜诪专讬诐 讘专讜讱 讜讻讜'". 讜诪讘讜讗专 讚住"诇 讚讘拽讚讜砖讛 讚注诪讬讚讛 讞诇 讚讬谉 讞讝专讛, 讚讙诐 讛爪讬讘讜专 讞讜讝专讬诐 注诇 讛诪讬诇讬诐 "诪砖讘讞讬诐 讜讗讜诪专讬诐" 讗讞专讬 讛砖"抓. 讜诪砖诪注 谞诪讬 诪讛专诪讘"诐 讚讛砖"抓 讜讛拽讛诇 讗讜诪专讬诐 讘讬讞讚 "拽讚讜砖, 拽讚讜砖, 拽讚讜砖". 讘专诐 诇讙讘讬 拽讚讜砖讛 讚住讬讚专讗 驻住拽 讛专诪讘"诐 (驻"讟 诪讛诇' 转驻诇讛 讛"讛) 讜讝"诇 讜讗讞专 讻讱 讗讜诪专 讜讘讗 诇爪讬讜谉 讙讜讗诇 讜讻讜' 讜讗谞讬 讝讗转 讜讻讜' 讜讗转讛 拽讚讜砖 讜拽专讗 讝讛 讗诇 讝讛 讜讗诪专 拽讚讜砖 讜讙讜诪专 讛拽讚讜砖讛 讜讛谉 注讜谞讬谉 拽讚讜砖 拽讚讜砖 砖诇砖 驻注诪讬诐 讜讞讜讝专 讜拽讜专讗 讛拽讚讜砖讛 转专讙讜诐 讜讗讜诪专 讜转砖讗谞讬 专讜讞 讜讻讜' 讜拽讜专讗 讗讜转讜 转专讙讜诐 讜讗讜诪专 讛' 讬诪诇讜讱 诇注讜诇诐 讜注讚 讜拽讜专讗讛讜 转专讙讜诐 讻讚讬 诇讛讘讬谉 讛注诐 注讻"诇. 讜诪砖诪注 讚讗注"驻 砖讘讬谉 讘拽讚讜砖讛 讚住讬讚专讗 讜讘拽讚讜砖讛 讚注诪讬讚讛 讞诇 讚讬谉 讞讝专讛 诪"诪 讬砖 讞讬诇讜拽 讘讬谉 讗诪讬专转 拽讚讜砖讛 讚注诪讬讚讛 诇讘讬谉 讗诪讬专转 拽讚讜砖讛 讚住讬讚专讗, 讚讘拽讚讜砖讛 讚住讬讚专讗 讘专讗砖讜谞讛 讛砖"抓 讙讜诪专 讗转 讛拽讚讜砖讛 讜讛拽讛诇 讞讜讝专 注诇讬讛 讗讞专讬讜, 诪砖讗"讻 讘拽讚讜砖转 讛注诪讬讚讛 砖讛砖"抓 讜讛拽讛诇 讗讜诪专讬诐 讘讬讞讚 讗转 讛拽讚讜砖讛 (讗讜 讛砖"抓 讗讜诪专 讗讞"讻), 讜讛讞讬诇讜拽 砖讘讬谞讬讛谉 诪讞讜住专 讘讬讗讜专. 讜注讜讚 讬砖 诇讚拽讚拽 讚诪诇砖讜谉 讛专诪讘"诐 讘拽讚讜砖讛 讚住讬讚专讗 诪砖诪注 讚专拽 讛砖"抓 讗讜诪专 讛转专讙讜诐, 讜爪"讘 诪讗讬 砖谞讗 讚讬谉 拽讚讜砖转 讛注诪讬讚讛 诪拽讜讚砖讛 讚住讬讚专讗.
讙.
注讜讚 讛注专讛 讘讚讬谉 砖讗讬谉 讞讜诇爪讬谉 讗转 讛转驻讬诇讬谉 注讚 诇讗讞专 拽讚讜砖讛 讚住讚专讗
讜注讜讚 谞专讗讛 诇讚拽讚拽 讚讛诪讞讘专 讜讛专诪"讗 转专讜讜讬讬讛讜 住"诇 讚诪注讬拽专 讛讚讬谉 讗讬谉 讞讜诇爪讬谉 转驻讬诇讬谉 注讚 诇讗讞专 拽讚讜砖讗 讚住讬讚专讗, 讚讛讬讬谞讜 拽讚讜砖转 讜讘讗 诇爪讬讜谉. 讚诪诇砖讜谞讜 砖诇 讛专诪"讗 "讜讬砖 诪讬 砖讻转讘 注诇 爪讚 讛拽讘诇讛", 诪砖诪注 讚讛专诪"讗 诪讜讚讛 诇讚讘专讬 讛诪讞讘专 讚诪注讬拽专 讛讚讬谉 讗讬谉 讞讜诇爪讬谉 讗转 讛转驻讬诇讬谉 注讚 诇讗讞专 讜讘讗 诇爪讬讜谉, 讜诪讛 砖讻转讘 讛专诪"讗 讚讬砖 诇讬讝讛专 砖诇讗 诇讞诇讜抓 讗转 讛转驻讬诇讬谉 注讚 砖讬讬讗诪专 讘讛诐 砖诇砖 拽讚讜砖讜转 讜讗专讘注 拽讚讬砖讬诐, 讚讛讬讬谞讜 诇讗讞专 拽讚讬砖 讬转讜诐 砖诇讗讞专 注诇讬谞讜, 讗讬谞讜 讗诇讗 注诇 爪讚 讛拽讘诇讛 讜诇讗 诪注讬拽专 讛讚讬谉.
讜诇讻讗讜专讛 爪"注 讘驻住拽 讛诪讞讘专 讜讛专诪"讗 讚诪注讬拽专 讛讚讬谉 讗讬谉 诇讞诇讜抓 讗转 讛转驻讬诇讬谉 讗诇讗 诇讗讞专 拽讚讜砖转 讜讘讗 诇爪讬讜谉, 讚讘砖诇诪讗 讘拽专讬讗转 砖诪注 讜转驻诇转 砖诪讜谞讛 注砖专讛 讗住讜专 诇讞诇讜抓 讗转 讛转驻讬诇讬谉 诇驻谞讬 拽"砖 讜转驻诇讛 诪砖讜诐 讚讗讬讻讗 拽讬讜诐 讘诇讘讬砖转谉 讘砖注转 拽"砖 讜转驻诇讛, 讜讻讚讗讬转讗 讘讙诪' 诇注讬诇 (讚祝 讬"讚 注"讘): 讗诪专 注讜诇讗 讻诇 讛拽讜专讗 拽专讬讗转 砖诪注 讘诇讗 转驻讬诇讬谉 讻讗讬诇讜 诪注讬讚 注讚讜转 砖拽专 讘注爪诪讜 讜讻讜', 讜讗诪专 专讘讬 讬讜讞谞谉 讛专讜爪讛 砖讬拽讘诇 注诇讬讜 注讜诇 诪诇讻讜转 砖诪讬诐 砖诇讬诪讛 讬驻谞讛 讜讬讟讜诇 讬讚讬讜 讜讬谞讬讞 转驻讬诇讬谉 讜讬拽专讗 拽专讬讗转 砖诪注 讜讬转驻诇诇, 讜讝讜 讛讬讗 诪诇讻讜转 砖诪讬诐 砖诇讬诪讛, 注"讻. 讜谞专讗讛 讚诪讛讗讬 讟注诪讗 讗住讜专 诇讞诇讜抓 讗转 讛转驻讬诇讬谉 注讚 诇讗讞专 讚诪住讬讬诐 转驻诇转 讬"讞, 讚讗诇"讻 讬讛讗 讞住专讜谉 讘拽讘诇转 注讜诇 诪诇讻讜转 砖诪讬诐 砖诇讬诪讛, 讜讻谉 讘拽"砖 讚讻讗讬诇讜 诪注讬讚 注讚讜转 砖拽专 讘注爪诪讜. 讗诪谞诐 爪"注 诪讛讜 讛讟注诐 砖讗住讜专 诇讞诇讜抓 讗转 讛转驻讬诇讬谉 注讚 诇讗讞专 拽讚讜砖转 讜讘讗 诇爪讬讜谉.
讜讛谞讛 诪谞讛讙 讛讙讗讜谞讬诐 讛讜讗 砖讗讬谉 讗讜诪专讬诐 拽讚讬砖 转转拽讘诇 诪讬讚 诇讗讞专 转驻诇转 砖诪讜谞讛 注砖专讛, 讗诇讗 讚谞讚讞讛 讛拽讚讬砖 注讚 诇讗讞专 拽讚讜砖转 讜讘讗 诇爪讬讜谉. 讜诇讻讗讜专讛 爪专讬讱 注讬讜谉 讘讝讛 讚讛讗 注讬拽专 拽讚讬砖 转转拽讘诇 谞转拽谉 诪讬讚 诇讗讞专 转驻诇转 讬"讞, 讜讻诪讜 砖讻转讘讜 讛专讗砖讜谞讬诐 讚讗诪讬专转 转转拽讘诇 爪诇讜转讛讜谉 砖诇 讛砖诇讬讞 爪讬讘讜专 讛讜讛 诇讬讛 讻讗诪讬专转 讬讛讬讜 诇专爪讜谉 砖诇 讬讞讬讚, (讜注"讻 驻住拽 讛专诪"讗 住讬' 拽讻"讙 住注' 讜' 砖讗讬谉 讛砖"抓 讗讜诪专 讬讛讬讜 诇专爪讜谉 讗诪专讬 驻讬 讗讞专 砖诪住讬讬诐 讞讝专转 讛砖"抓 讚住讜诪讱 注诇 拽讚讬砖 转转拽讘诇, 讜讻讚讘讬讗专 讛诪讙"讗 砖诐), 讜爪"讘 诪讛讜 讛讟注诐 讘诪谞讛讙 讛讙讗讜谞讬诐 砖讚讜讞讬谉 拽讚讬砖 转转拽讘诇 注讚 诇讗讞专 拽讚讜砖讗 讚住讬讚专讗.
讜谞专讗讛 讚诪讝讛 诪讜讻讞 讚拽讚讜砖讗 讚住讬讚专讗 讗讬谞讛 谞讗诪专转 讘转讜专转 拽讬讜诐 讘驻谞讬 注爪诪讜, 讗诇讗 诪讛讜讜讛 拽讬讜诐 诪爪讜转 转驻诇讛, 讚讞讻诪讬诐 转拽谞讜 拽讚讜砖讛 讚住讬讚专讗 讘注讬拽专 住讚专 讛转驻诇讛, 讻诇讜诪专 砖讗讬谞讜 诪拽讬讬诐 拽讬讜诐 转驻诇转 讬"讞 讘砖诇讬诪讜转 讗讗"讻 讗讜诪专 讗讞专讬讛 拽讚讜砖讛 讚住讬讚专讗. 讜诪砖讜诐 讛讻讬 谞讚讞讛 拽讚讬砖 转转拽讘诇 注讚 诇讗讞专 拽讚讜砖转 讜讘讗 诇爪讬讜谉 讚拽讜讚诐 讗诪讬专转 拽讚讜砖讗 讚住讬讚专讗 讗讻转讬 诇讗 谞砖诇诪讛 拽讬讜诐 讛转驻诇讛. 讜讻谉 讬砖 诇讛讜讻讬讞 诪讚讘专讬 讛专诪"讗 (讗讜"讞 住讬' 谞"讛 住注' 讙'), 砖驻住拽 讛诪讞讘专 砖诐 讚讗诐 讛转讞讬诇 讛砖"抓 讘讗讘讜转 讘注砖专讛, 讜讬爪讗讜 诪拽爪转谉 讙讜诪专 讗驻讬诇讜 拽讚讜砖讛, 讜讻转讘 注"讝 讛专诪"讗 讜讝"诇 讜讗诐 讬爪讗讜 诪拽爪转谉 诇讗讞专 砖讛转讞讬诇讜 诇讛转驻诇诇 讬讜爪专 诇讗 讬转讞讬诇 讛砖"抓 诇讛转驻诇诇 讛转驻诇讛 讘拽讜诇 专诐 讚讻讘专 谞砖诇诐 转驻诇转 讬讜爪专, 讜讗诐 讬爪讗讜 诇讗讞专 砖讛转讞讬诇 讘拽讜诇 专诐 讜拽讚讜砖讛 讬讻讜诇讬诐 诇讛砖诇讬诐 讻诇 住讚专 拽讚讜砖讛 讜诇讜诪专 讛拽讚讬砖 砖诇诐 砖诇讗讞专讬讛 讚砖讬讬讱 诇转驻诇讛 砖讛专讬 讗讜诪专 转转拽讘诇 爪诇讜转讛讜谉 讜讻讜', 讗讘诇 讗讬谉 拽讜专讬谉 讘转讜专讛 讚讝讛讜 注谞讬谉 讗讞专 讜讻讜', 注讻"诇. 讜诪讘讜讗专 讚讛专诪"讗 住讜讘专 讚讻诇 诪讛 砖讗讜诪专讬诐 讗讞专 转驻诇转 讬"讞 注讚 拽讚讬砖 转转拽讘诇 谞讻诇诇 讘住讚专 讛转驻诇讛 注爪诪讛, 讜诪讛讜讜讛 拽讬讜诐 讘转驻诇转 砖诪讜谞讛 注砖专讛, 讜诪讗讞专 砖讛转讞讬诇 讛转驻诇讛 讘拽讜诇 专诐 讬讻讜诇 诇讛砖诇讬诐 讻诇 讛转驻诇讛 注讚 诇讗讞专 拽讚讬砖 转转拽讘诇.
讜谞专讗讛 砖诪讛拽讜专 诇砖讬讟转 讛专诪"讗 讛讜讗 诪讚讘专讬 讛转专讜诪转 讛讚砖谉 (住讬' 讬"讙) 砖驻住拽 讚讗讬谉 诇讛砖"抓 诇驻住讜注 诇讗讞讜专讬讜 注讚 砖讬住讬讬诐 拽讚讬砖 砖诇诐, 讜讝"诇 讜讻谉 讛讚注转 谞讜讟讛 讚讞讚 注谞讬谞讗 讗讬谞讜谉, 讚砖"抓 讗讬谞讜 驻讜住注 诇讗讞讜专讬讜 诇讗讞专 转驻诇转讜 砖诪转驻诇诇 讘拽讜诇 专诐 讗诇讗 诪诪转讬谉 讛讜讗 注讚 住讜祝 讛拽讚讬砖 砖诇诐 砖转拽谞讜讛 讞讻诪讬诐 诇砖"抓 讗讞专 讻诇 转驻诇讛, 讗诇讗 砖诪驻住讬拽讬诐 讘拽专讬讗转 住"转 讜住讚专 拽讚讜砖讛 (拽讚讜砖讗 讚住讬讚专讗) 讜讛诇诇 讜讗讘讬谞讜 诪诇讻谞讜, 讜讻讛"讙 讻讜诇讛讜 诇住讚专 讛转驻诇讛 讘讗讬谉, 讜拽讚讬砖 诇讗讞专讬讛诐 讞讜讝专 注诇 注讬拽专 讛转驻诇讛 讚讬"讞 讜讙讜', 注讻"诇. 讜诪讘讜讗专 砖拽讚讬砖 转转拽讘诇 讛讜讗 讙诪专 讛转驻诇讛, 讜诇驻讬"讝 讬讜爪讗 讚拽讚讜砖讛 讚住讬讚专讗 讛讜讗 讞诇拽 讜拽讬讜诐 讘转驻诇转 讬"讞 注爪诪讛, 讚讗讬谉 拽讬讜诐 讛转驻诇讛 谞讙诪专转 注讚 诇讗讞专 讜讘讗 诇爪讬讜谉. 讜诪砖讜诐 讻讱 拽讬讬"诇 砖讗讬谉 诇讞诇讜抓 讗转 讛转驻讬诇讬谉 注讚 诇讗讞专 讜讘讗 诇爪讬讜谉. 讗诪谞诐 注讚讬讬谉 爪专讬讱 讘讬讗讜专 诪讛讜 讛砖讬讬讻讜转 讘讬谉 拽讚讜砖转 讜讘讗 诇爪讬讜谉 讜住讚专 讛转驻诇讛, 讜诪驻谞讬 诪讛 谞讞砖讘 拽讚讜砖讛 讚住讬讚专讗 讻讞诇拽 诪住讚专 讛转驻诇讛.
讚.
讘讚讬谉 讬讞讬讚 讛注讜诪讚 讘拽讚讜砖讛 讚转驻诇讛 讛讗诐 讬讻讜诇 诇讛爪讟专祝 诇拽讚讜砖讛 讚住讬讚专讗 讜诇拽讚讜砖转 讻转专 砖讘诪讜住祝
讜讛谞讛 驻住拽 讛诪讞讘专 (讗讜"讞 住讬' 拽"讟 住注' 讙') 讜讝"诇 讬讞讬讚 讛注讜诪讚 讘转驻诇讛 讜讻砖讬讙讬注 诇诪拽讜诐 拽讚讜砖讛 讛讬讜 讛爪讘讜专 讗讜诪专讬诐 拽讚讜砖讗 讚住讬讚专讗 讗讬谞讜 讗讜诪专 拽讚讜砖 注诪讛诐 砖讗讬谉 讛拽讚讜砖讜转 砖讜讜转, 讜谞专讗讛 讚讛讜讗 讛讚讬谉 讗诐 讛讬讜 讛爪讘讜专 讗讜诪专讬诐 讻转专 砖讗讬谞讜 讗讜诪专 拽讚讜砖, 讗诇讗 讬砖转讜拽 讜讬讻讜讬谉 诇诪讛 砖讗讜诪专讬诐 讚砖讜诪注 讻注讜谞讛, 注"讻. 讜讻转讘 注"讝 讛专诪"讗 讜讝"诇 讜讬砖 讗讜诪专讬诐 讚拽讚讜砖转 讻转专 讚讛讬讬谞讜 拽讚讜砖转 诪讜住祝 讜讛讬讞讬讚 诪转驻诇诇 砖讞专讬转 讬讜讻诇 诇讜诪专 注诪讛诐, 讚砖谞讬讛诐 拽讚讜砖转 讬"讞 讜拽讚讜砖转谉 砖讜讜讛 讜讻谉 谞专讗讛 诇讬 注讬拽专 注讻"诇. 讜讬砖 诇注讬讬谉 讚诇讻讗讜专讛 讛讗 讚拽讬讬"诇 砖讗诐 讛讜讗 注讜诪讚 讘转驻诇讛 讜讛爪讬讘讜专 讗讜诪专讬诐 拽讚讜砖讗 讚住讬讚专讗 讚讗讬谞讜 讗讜诪专 拽讚讜砖讛 注诪讛诐, 讛讬讬谞讜 诪砖讜诐 讚讗讬谉 讛拽讚讜砖讜转 砖讜讜转, 讚拽讚讜砖讗 讚住讬讚专讗 讛讜讬讗 拽讬讜诐 转驻诇讛 讜讚讬谉 拽讚讜砖讛 讘驻"注, 讜讗讬谞谞讛 讚讘专 砖讘拽讚讜砖讛 砖讛专讬 谞讗诪专转 诇讻诪讛 专讗砖讜谞讬诐 讗祝 讘讬讞讬讚 讚讗讬谞讜 讗诇讗 住讬驻讜专 讚讘专讬诐 讘注诇诪讗 (讜讻讚驻讬专砖 专讘讬谞讜 讬讜谞讛 讚祝 讬讙. 讘讚驻讬 讛专讬"祝 讚"讛 讜谞拽讚砖转讬). 诪砖讗"讻 拽讚讜砖讛 讚转驻诇讛 讚讛讜讬讗 讞诇讜转 砖诐 拽讚讜砖讛 讜讞诇 讘讛 讛讚讬谉 讚讗讬谉 讚讘专 砖讘拽讚讜砖讛 驻讞讜转 诪注砖专讛, 讜注"讻 讻砖讬讞讬讚 诪转驻诇诇 转驻诇转 讬"讞 讜讛讙讬注 诇诪拽讜诐 拽讚讜砖讛 讜讛爪讬讘讜专 讗讜诪专讬诐 拽讚讜砖讛 讚住讬讚专讗 驻住拽 讛诪讞讘专 砖讗讬谞讜 讗讜诪专 拽讚讜砖讛 注诪讛诐. 讗诪谞诐 爪"注 讗诇讬讘讗 讚砖讬讟转 砖讗专 讛专讗砖讜谞讬诐 讚住"诇 讚讗讬谉 讬讞讬讚 讗讜诪专 拽讚讜砖讗 讚住讬讚专讗 讚讗讬转 讘讬讛 讞诇讜转 讚讬谉 讚讘专 砖讘拽讚讜砖讛 诪讚讜注 拽讬讬"诇 讚讬讞讬讚 讛诪转驻诇诇 讜注讜诪讚 讘拽讚讜砖讛 讚转驻诇讛 讜讛爪讬讘讜专 讗讜诪专讬诐 拽讚讜砖讛 讚住讬讚专讗 砖讗讬谞讜 讗讜诪专 拽讚讜砖讛 注诪讛诐. 讜讛谞讛 讛诪讞讘专 (住讬' 谞"讟 住注' 讙') 讛讘讬讗 讘' 讚注讜转 讗诐 讬讞讬讚 讗讜诪专 拽讚讜砖讛 讚讬讜爪专, 讜转诇讜讬 讗诐 讞诇 讘讜 讚讬谉 讚讘专 砖讘拽讚讜砖讛 讗讜 讚讗讬谞讜 讗诇讗 住讬驻讜专 讚讘专讬诐 讘注诇诪讗. 讜讞讝讬谞谉 讚诪住驻拽讗 诇讬讛 诇诪讞讘专 讗讬 拽讚讜砖讛 讚讬讜爪专 讛讜讬 注驻"讬 讚讬谉 讚讘专 砖讘拽讚讜砖讛 讗讜 诇讗. 讜诇讻讗讜专讛 讛讜讗 讛讚讬谉 讚讬讛讗 讗讜转讜 讛住驻拽 诇讙讘讬 拽讚讜砖讗 讚住讬讚专讗 注诐 讛爪讬讘讜专, 讜讗"讻 爪"注 诪讚讜注 驻住拽 讛诪讞讘专 讘住转诪讗 砖讗讬谉 讬讞讬讚 讛注讜诪讚 讘砖诪讜"注 讗讜诪专 拽讚讜砖讛 讘讬讞讚 注诐 讛爪讬讘讜专 砖讗讜诪专讬诐 拽讚讜砖讛 讚住讬讚专讗. 讚诇讻讗讜专讛 讗讬 讛讜讬 讚讘专 砖讘拽讚讜砖讛 诇诪讛 讗讬谞讜 讬讻讜诇 诇讜诪专 拽讚讜砖讛 讘讬讞讚 注诐 讛爪讬讘讜专.
讜讛谞讛 讛诪讞讘专 谞诪讬 驻住拽 砖讬讞讬讚 讛诪转驻诇诇 砖讞专讬转 讜讛爪讬讘讜专 注讜诪讚 讘拽讚讜砖转 讻转专 讚诪讜住祝 讗讬谞讜 讗讜诪专 拽讚讜砖讛 注诪讛诐 讚讗讬谉 讛拽讚讜砖讜转 砖讜讜转, 讜爪"注 讚诇讻讗讜专讛 讗讬谉 讞讬诇讜拽 讘讬谉 拽讚讜砖转 谞注专讬爪讱 诇拽讚讜砖转 讻转专, 讚转专讜讜讬讬讛讜 讛讜讬讬谉 讚讘专 砖讘拽讚讜砖讛 讜讗"讻 讗诪讗讬 讗讬谞讜 讗讜诪专 拽讚讜砖讛 注诪讛诐. 讜爪"诇 讚住"诇 诇诪讞讘专 讚讗注"驻 讚转专讜讜讬讬讛讜 讛讜讬讬谉 讞诇讜转 砖诐 讚讘专 砖讘拽讚讜砖讛, 诪讻诇 诪拽讜诐 诪讻讬讜谉 砖讬砖 砖讬谞讜讬 讘谞讜住讞 讛拽讚讜砖讛 讗讬谞讜 讬讻讜诇 诇讛爪讟专祝 注诪讛诐, 讜诇驻讬"讝 讬"诇 讚讛讜讗 讛讚讬谉 诇讙讘讬 拽讚讜砖讗 讚住讬讚专讗 讚讗讬谞讜 诪爪讟专祝 注诪讛诐 诪砖讜诐 砖讬砖 砖讬谞讜讬 讘谞讜住讞 讛拽讚讜砖讛.
讗诇讗 讚诇驻讬"讝 爪"注 诪讛讬 住讘专转 讛专诪"讗 砖驻住拽 (住讬' 拽"讟 住注' 讙') 讚讗诐 讛讬讛 诪转驻诇诇 砖讞专讬转 讜讛爪讬讘讜专 讗讜诪专讬诐 拽讚讜砖转 讻转专 讚讬讻讜诇 诇讜诪专 拽讚讜砖讛 注诪讛诐 诪砖讜诐 讚讛拽讚讜砖讜转 砖讜讜转 讚拽讚讜砖转 讬"讞 讛谉. 讜爪"讘 诪讛讜 讬住讜讚 讛诪讞诇讜拽转 讘讬谉 讛诪讞讘专 讜讛专诪"讗 讛讗诐 讬讻讜诇 诇讛爪讟专祝 诇讜诪专 拽讚讜砖转 砖讞专讬转 注诐 拽讚讜砖转 讻转专. 讜讻谉 爪"注 讘砖讬讟转 讛专诪"讗 讚诪砖诪注 讚驻砖讬讟讗 诇讬讛 砖讬讞讬讚 讛注讜诪讚 讘转驻诇转讜 讗讬谞讜 诪爪讟专祝 诇讗诪讬专转 拽讚讜砖讗 讚住讬讚专讗 砖诇 讛爪讬讘讜专, 讜爪"注 讚讛专讬 诪讚讘专讬 讛专诪"讗 (住讬' 谞"讟 住注' 讙') 诪砖诪注 讚讬砖 讘' 砖讬讟讜转 讗诐 讞诇 讚讬谉 讚讘专讬诐 砖讘拽讚讜砖讛 讘拽讚讜砖讗 讚住讬讚专讗 讗讜 诇讗 讚讗讬谞讛 讗诇讗 住讬驻讜专 讚讘专讬诐 讘注诇诪讗, 讜诇讛讱 砖讬讟讛 讚讛讜讬讬谉 讚讘专讬诐 砖讘拽讚讜砖讛 爪"注 讗诪讗讬 讗讬谞讜 讬讻讜诇 诇讛爪讟专祝 诇拽讚讜砖讗 讚住讬讚专讗.
讜讛谞讛 诪拽讜专 驻住拽讜 砖诇 讛诪讞讘专 (住讬' 拽"讟 住注' 讙') 砖讬讞讬讚 讛注讜诪讚 讘转驻诇转讜 讘拽讚讜砖讛 讗讬谞讜 诪爪讟专祝 注诐 讛爪讘讜专 讛注讜诪讚讬诐 讘拽讚讜砖讗 讚住讬讚专讗, 讛讜讗 诪转砖讜讘转 讛专砖讘"讗 (讞"讗 住讬' 拽爪"讞, 讛讜讘讗 讘讘"讬 住讬' 拽"讟) 砖讻转讘 讜讝"诇, 讬讞讬讚 讛注讜诪讚 讘转驻诇讛 讜讻砖讛讙讬注 诇拽讚讜砖讛 讛讬讜 讛爪讬讘讜专 讗讜诪专讬诐 拽讚讜砖讗 讚住讬讚专讗, 讚讘专 讘专讜专 讛讜讗 砖讗讬谉 讗讜诪专 拽讚讜砖讛 注诪讛诐, 讞讚讗 砖讗讬谉 住讚专 讛拽讚讜砖讜转 讗讞讚 讜讻讜', 注讻"诇. 讜讻转讘 砖诐 讛讘讬转 讬讜住祝 讜讝"诇 讜诪讻讗谉 讬砖 诇诇诪讜讚 诇讛讗 讚讘住诪讜讱 讚讬讞讬讚 诪转驻诇诇 讬讜爪专 讜砖诇讬讞 爪讘讜专 诪讜住祝 讜讛讙讬注 诇讻转专 讚讗讬谞讜 讗讜诪专 注诪讜, 讜诪讬讛讜 讬砖转讜拽 讜讬讻讜讬谉 讘诇讘讜 讚砖讜诪注 讻注讜谞讛, 注讻"诇.
讜诇讻讗讜专讛 爪专讬讱 注讬讜谉, 讚诪讛讬讻讗 转讬转讬 诇诇诪讜讚 诪讚讘专讬 讛专砖讘"讗 讘讚讬谉 拽讚讜砖讗 讚住讬讚专讗 诇讚讬谉 拽讚讜砖转 讻转专, 讚讛讗 诇砖讬讟转 讛讬砖 讗讜诪专讬诐 砖讛讘讬讗 讛诪讞讘专 讚拽讚讜砖转 讬讜爪专 讜拽讚讜砖讗 讚住讬讚专讗 诇讗 讘注讬 注砖专讛, 诇讬讻讗 讘拽讚讜砖讛 讚住讬讚专讗 讞诇讜转 讚讬谉 讚讘专 砖讘拽讚讜砖讛 讻诇诇, 讚讗讬谞讛 讗诇讗 住讬驻讜专 讚讘专讬诐. 讜诪砖讜诐 讻讱 讛讜讗 讚诇讗 诪爪讟专驻讬 讗讛讚讚讬, 讜讗讬谞讜 诪拽讬讬诐 拽讬讜诐 讚讬谉 拽讚讜砖讛 讚转驻诇转 砖讞专讬转 注诇 讬讚讬 拽讚讜砖讛 讚住讬讚专讗, 讻讬讜谉 讚诇讗讜 砖诐 拽讚讜砖讛 注诇讛, 讜讗诐 讻谉 诪讛讬讻讗 转讬转讬 诇讞讚砖 讚讛讜讗 讛讚讬谉 讘拽讚讜砖转 讻转专 讚诪讜住祝 讚讗讬谞讛 诪爪讟专驻转 诇转驻诇转 讛讬讞讬讚 讛诪转驻诇诇 砖讞专讬转.
讜注讜讚 爪"注 讘讚讘专讬 讛讘讬转 讬讜住祝 讚诪砖诪注 砖谞拽讟 砖讛讟注诐 砖讗讬谞讜 诪爪讟专祝 诇拽讚讜砖讗 讚住讬讚专讗 讜讛"讛 砖讗讬谞讜 诪爪讟专祝 诇拽讚讜砖转 讻转专 讛讜讗 诪砖讜诐 砖讬砖 砖讬谞讜讬 讘讙讜祝 讛谞讜住讞 砖诇 讛拽讚讜砖讜转, 讚讘砖讞专讬转 讛谞讜住讞 讛讜讗 谞注专讬爪讱 讜讻讜' 讜讘诪讜住祝 讛谞讜住讞 讛讜讗 讻转专. 讜爪专讬讱 注讬讜谉 讚诇讻讗讜专讛 讛讞驻爪讗 砖诇 讛拽讚讜砖讛 讛讬讗 讗诪讬专转 讛驻住讜拽讬诐 "拽讚讜砖 拽讚讜砖 拽讚讜砖 讜讙讜' 讘专讜讱 讻讘讜讚 讛' 诪诪拽讜诪讜", 讜讗诪讬专转 "谞注专讬爪讱" 讗讜 "讻转专 讬转谞讜 诇讱" 讗讬谞讛 讞诇拽 诪注爪诐 讛讞驻爪讗 砖诇 讛拽讚讜砖讛 讜讗讬谞讛 讗诇讗 讛拽讚诪讛 诇拽讚讜砖讛, 讜讗"讻 讗诪讗讬 讗讬谉 讬讞讬讚 讛诪转驻诇诇 砖讞专讬转 讬讻讜诇 诇讛爪讟专祝 诇爪讬讘讜专 讛注讜诪讚讬诐 讘诪讜住祝 诇讜诪专 拽讚讜砖转 讻转专 注诪讛诐. 讜讻谉 爪"注 讗诪讗讬 讗讬谞讜 讬讻讜诇 诇讛爪讟专祝 诇讜诪专 拽讚讜砖讗 讚住讬讚专讗, 讚诇讻讗讜专讛 讛砖讬谞讜讬 讘拽讚讜砖讛 讚住讬讚专讗 讗讬谞讜 讘讙讜祝 讛拽讚讜砖讛 注爪诪讛 讗诇讗 讘讛拽讚诪讛 诇拽讚讜砖讛 讚讗讜诪专讬诐 "讜讗转讛 拽讚讜砖 讜讻讜' 讜拽专讗 讝讛 讗诇 讝讛 讜讗诪专", 讜讗讬诇讜 讘砖讞专讬转 讛讛拽讚诪讛 诇拽讚讜砖讛 讛讬讗 "谞注专讬爪讱 讻住讜讚 砖讬讞 讜讻讜'". 讗诪谞诐 诇讻讗讜专讛 诇讙讘讬 讙讜祝 讛拽讚讜砖讛 讚讘讗诪讬专转 "拽讚讜砖 拽讚讜砖 拽讚讜砖" 诇讬讻讗 砖讜诐 讞讬诇讜拽 讻诇诇 讘讬谞讬讛诐, 讜讗"讻 爪"注 讗诪讗讬 讗讬谞诐 诪爪讟专驻讜转 诇转驻诇转 砖讞专讬转 讜诇拽讚讜砖转 砖讞专讬转.
讛.
讘讙讚专 讚讬谉 拽讚讜砖讛 讘砖讘转 讜讘讬讜"讟
讜谞专讗讛 诇讬讬砖讘 讘讛拽讚诐 讚讘专讬 讛转讜住驻讜转 讘住谞讛讚专讬谉 (诇讝 讘 讚"讛 诪讻谞祝) 讜讝"诇 讻转讜讘 讘转砖讜讘转 讛讙讗讜谞讬诐 砖讗讬谉 讘谞讬 讗专抓 讬砖专讗诇 讗讜诪专讬诐 拽讚讜砖讛 讗诇讗 讘砖讘转 讚讻转讬讘 (讬砖注讬讛讜 讜壮:讘壮) 讙讘讬 讞讬讜转 讘砖砖 讻谞驻讬诐 诇讗讞讚, 讜讻诇 讻谞祝 讛讜讗 讗讜诪专 砖讬专讛 讗讞转 讘讬讜诐 讘砖砖转 讬诪讬 讛讞讜诇, 讜讻砖讬讙讬注 砖讘转 讗讜诪专讬诐 讛讞讬讜转 诇驻谞讬 讛诪拽讜诐, 专讘讜谞讜 砖诇 注讜诇诐 讗讬谉 诇谞讜 注讜讚 讻谞祝, 讜讛拽讚讜砖 讘专讜讱 讛讜讗 诪砖讬讘, 讬砖 诇讬 注讜讚 讻谞祝 讗讞讚 砖讗讜诪专 诇驻谞讬 砖讬专讛, 砖谞讗诪专 诪讻谞祝 讛讗专抓 讝诪讬专讜转 砖诪注谞讜 注讻"诇. 讜诪讘讜讗专 讘转讜住驻讜转 讘砖诐 转砖讜讘讜转 讛讙讗讜谞讬诐 讚讘谞讬 讗专抓 讬砖专讗诇 住讘讬专讗 诇讛讜 讚诇讗 讗诪专讬谞谉 拽讚讜砖讛 讗诇讗 讘砖讘转, 讜讻讚讬诇驻讬谞谉 诪拽专讗 讚诪讻谞祝 讛讗专抓 讝诪讬专讜转 砖诪注谞讜. 讜讻注讬谉 讝讛 诪讘讜讗专 谞诪讬 讘诪住讻转 住讜驻专讬诐 (驻专拽 讻' 讛诇' 讝'): 讛讞讝谉 爪专讬讱 诇讜诪专 讗转讛 拽讚讜砖 [拽讚讜砖讛] 讘砖诪讜谞讛 注砖专讛 砖诇 讞谞讜讻讛 讜讻谉 讘专讗砖讬 讞讚砖讬诐 讜讻谉 讘讞讜诇讜 砖诇 诪讜注讚, 诪驻谞讬 砖讻转讜讘 讘讛谉 注诇 注讜诇转 转诪讬讚, 讜转谞讬 专讘 讞讬讬讗 讻诇 讬讜诐 砖讗讬谉 讘讛 诪讜住祝 讗讬谉 讘讜 拽讚讜砖, 讞讜抓 诪谉 讛讞谞讜讻讛 砖讗祝 注诇 驻讬 砖讗讬谉 讘讛 诪讜住祝 讬砖 讘讛 拽讚讜砖, 诪驻谞讬 砖讬砖 讘讛 讛诇诇, 讜讬砖 讗讜诪专讬诐 讗祝 讘驻讜专讬诐 诪驻谞讬 砖讬砖 讘讛 诪讙讬诇讛, 注"讻. 讜诪讘讜讗专 讘诪住讻转 住讜驻专讬诐 讚讘砖讗专 讬诪讜转 讛讞讜诇 讗讬谉 讗讜诪专讬诐 拽讚讜砖讛, 诪讻讬讜谉 讚注讬拽专 讚讬谉 拽讚讜砖讛 谞转拽谞讛 注诇 砖讘转讜转 讜讬诪讬诐 讟讜讘讬诐 砖讬砖 讘讛诐 诪讜住祝, 讜讘讞谞讜讻讛 砖讗讬谉 讘讜 诪讜住祝 讗讜诪专讬诐 拽讚讜砖讛 诇驻讬 砖讬砖 讘讛 讛诇诇, 讜讬砖 讗讜诪专讬诐 讚讗祝 讘驻讜专讬诐 诪驻谞讬 砖讬砖 讘讛 诪讙讬诇讛. 讜诪讘讜讗专 讘讘专讬讬转讗 讚诪住' 住讜驻专讬诐 讚讗讜诪专讬诐 拽讚讜砖讛 讘讬讜诐 砖讬砖 讘讜 诪讜住祝 讗讜 讘讬讜诐 砖讗讜诪专讬诐 讘讜 讛诇诇, 讜诪讘讜讗专 诇讛讚讬讗 讘讘专讬讬转讗 讻讚讘专讬 讛转砖讜讘讜转 讛讙讗讜谞讬诐 砖讛讘讬讗讜 讛转讜住驻讜转 讚讘砖讗专 讬诪讜转 讛讞讜诇 住讘讬专讗 诇讛讜 讚诇讬讻讗 讚讬谉 拽讚讜砖讛.
讜讛谞讛 诇讙讘讬 驻讜专讬诐 谞讞诇拽讜 讘诪住讻转 住讜驻专讬诐 讗诐 讗讜诪专讬诐 拽讚讜砖讛 诪驻谞讬 砖讬砖 讘讛 诪讙讬诇讛 讜诪砖讜诐 讻讱 讚讬谞讜 砖讜讛 诇讞谞讜讻讛, 讗讜 诇讗. 讜谞专讗讛 诇讜诪专 讚讝讛 转诇讜讬 讘诪讞诇讜拽转 讗诪讜专讗讬诐 讘诪住' 诪讙讬诇讛 (讬讚.) 诪讗讬 讟注诪讗 讗讬谉 讗讜诪专讬诐 讛诇诇 讘驻讜专讬诐, 讚诪拽砖讬谞谉 "驻讜专讬诐 讚讗讬讻讗 谞讬住讗 诇讬诪讗, 讗诪专 专讘 讬爪讞拽 诇驻讬 砖讗讬谉 讗讜诪专讬诐 砖讬专讛 注诇 谞住 砖讘讞讜抓 诇讗专抓, 诪转拽讬祝 诇讛 专讘 谞讞诪谉 讘专 讬爪讞拽 讜讛专讬 讬爪讬讗转 诪爪专讬诐 讚谞住 砖讘讞讜爪讛 诇讗专抓 讛讜讗 讜讗诪专讬谉 讛诇诇, [讜诪砖谞讬], 讻讚转谞讬讗 注讚 砖诇讗 谞讻谞住讜 讬砖专讗诇 诇讗专抓 讛讜讻砖专讜 讻诇 讛讗专爪讜转 诇讜诪专 砖讬专讛, 诪砖谞讻谞住讜 诇讗专抓 诇讗 讛讜讻砖专讜 讻诇 讗专爪讜转 诇讜诪专 砖讬专讛, 专讘 谞讞诪谉 讗诪专 拽专讬讬转讛 讝讜 讛讬讗 讛诇讬诇讗". 讜诪讘讜讗专 讘讙诪' 讚诇砖讬讟转 专讘 讬爪讞拽 拽专讬讗转 讛诪讙讬诇讛 讗讬谞讜 诪讛讜讜讛 拽讬讜诐 砖诇 讛诇诇 讜砖讬专讛, 讜讛讗 讚讗讬谉 讗讜诪专讬诐 讛诇诇 讘驻讜专讬诐 讛讜讗 诪砖讜诐 讚讛讜讛 谞住 砖讘讞讜爪讛 诇讗专抓. 讜讗讬诇讜 专讘 谞讞诪谉 住讜讘专 讚拽专讬讗转 讛诪讙讬诇讛 注爪诪讛 讛讜讬讗 讞驻爪讗 砖诇 讛诇诇, 讜讻谉 驻住拽 讛专诪讘"诐 (驻"讙 诪讛诇' 讞谞讜讻讛 讜诪讙讬诇讛 讛"讜) 讜讝"诇 讜诇讗 转拽谞讜 讛诇诇 讘驻讜专讬诐 砖拽专讬讗转 讛诪讙讬诇讛 讛讬讗 讛讛诇诇 注讻"诇. 讜诇驻讬"讝 讬砖 诇讜诪专 讚讘讝讛 谞讞诇拽讜 讛谞讱 转专讬 讚注讜转 讘诪住讻转 住讜驻专讬诐, 讚诇砖讬讟讛 拽诪讬讬转讗, 专拽 讘讞谞讜讻讛 砖讗讜诪专讬诐 讘讛 讛诇诇 讛讜讗 讚讗讜诪专讬诐 讘讜 拽讚讜砖讛, 诪讛 砖讗讬谉 讻谉 讘驻讜专讬诐 讚诇讬讻讗 讛诇诇 讜诪砖讜"讛 讚诪讬讗 诇讬诪讜转 讛讞讜诇 讚讗讬谉 讗讜诪专讬诐 讘讛诐 拽讚讜砖讛, 讚住讘讬专讗 诇讬讛 讻专讘 讬爪讞拽 讚拽专讬讗转 讛诪讙讬诇讛 讗讬谞讛 讘转讜专转 讛诇诇 讜砖讬专讛, 讚讗讬谉 讗讜诪专讬诐 讛诇诇 注诇 谞住 砖讘讞讜抓 诇讗专抓. 讗讻谉 讛"讬砖 讗讜诪专讬诐" 砖讘诪住讻转 住讜驻专讬诐 住"诇 讚讗祝 讘驻讜专讬诐 讗诪专讬谞谉 拽讚讜砖讛 诪驻谞讬 砖讬砖 讘讛 拽专讬讗转 诪讙讬诇讛, 讚住"诇 讻专' 谞讞诪谉 讚拽专讬讬转讛 讝讜 讛讬讗 讛诇讬诇讗, 讜诪砖讜诐 讛讻讬 讚诪讬讗 驻讜专讬诐 诇讞谞讜讻讛 讜讗讜诪专讬诐 讘讜 拽讚讜砖讛 诇驻讬 砖讬砖 讘讜 拽讬讜诐 讛诇诇.
讜讛谞讛 讛诇诇 诪讛讜讜讛 拽讬讜诐 砖讬专讛 (讜讻诪砖"讻 讛专诪讘"谉 讘住驻专 讛诪爪讜讜转 砖讜专砖 讗'), 讜拽讚讜砖讛 谞诪讬 诪讛讜讜讛 拽讬讜诐 砖讬专讛, 讚拽讚讜砖讛 讛讬讗 砖讬专转 讛诪诇讗讻讬诐. 讜诪诪讬诇讗 砖驻讬专 讗诪专讬谞谉 讚讘讬诪讬诐 砖讬砖 讘讛诐 讛诇诇 讚讞诇 讘讛讜 讞讬讜讘 砖讬专讛 讞诇 讘讛诐 讚讬谉 诇讜诪专 拽讚讜砖讛. 讗诪谞诐 爪"讘 讘注讬拽专 住讘专转 讛讘专讬讬转讗 讚诪住讻转 住讜驻专讬诐 讚住"诇 讚讗诪讬专转 拽讚讜砖讛 转诇讬讗 讘讬诪讬诐 砖讬砖 讘讛谉 拽专讘谉 诪讜住祝, 讚诪讛 注谞讬谉 拽讚讜砖讛 诇拽专讘谉 诪讜住祝 讜诪讗讬 专讘讜转讗 讗讬讻讗 讘讬诪讬诐 砖讬砖 讘讛诐 诪讜住祝 讚讗讜诪专讬诐 讘讛谉 拽讚讜砖讛 讟驻讬 诪砖讗专 讬诪讬诐.
讜谞专讗讛 砖讚讬谉 讗诪讬专转 拽讚讜砖讛 转诇讜讬 讘讬讜诐 砖讞诇 讘讜 拽讚讜砖转 讛讬讜诐, 讜讛讗 讚讗诪专讬谞谉 讚转诇讜讬 讘"讬诪讬诐 砖讬砖 讘讛诐 诪讜住祝", 讛讬讬谞讜 诪砖讜诐 砖讬讜诐 砖讬砖 讘讜 诪讜住祝 讞诇讛 讘讜 拽讚讜砖转 讛讬讜诐, 讜讛拽专讘谉 诪讜住祝 诪讛讜讜讛 住讬诪谉 讜讛讬讻专 诇拽讚讜砖转 讛讬讜诐, 讜讞诇 讞讬讜讘 砖讬专讛 讘讬讜诐 砖讬砖 讘讜 拽讚讜砖转 讛讬讜诐. 讜讘讬转专 讘讬讗讜专 谞专讗讛 讚讘讙诪' 诇拽诪谉 (讚祝 诪.) 讬诇驻讬谞谉 砖爪专讬讱 诇讛讝讻讬专 讘砖讘转 讜讬讜"讟 诪注讬谉 讛诪讗讜专注 讘转驻诇讛 讜讻讚讗诪专讬谞谉 "讗诪专 拽专讗 讘专讜讱 讛' 讬讜诐 讬讜诐 讜讻讬 讘讬讜诐 诪讘专讻讬诐 讗讜转讜 讜讘诇讬诇讛 讗讬谉 诪讘专讻讬谉 讗讜转讜 讗诇讗 诇讜诪专 诇讱 讻诇 讬讜诐 讜讬讜诐 转谉 诇讜 诪注讬谉 讘专讻讜转讬讜", 讜驻讬专砖 专砖"讬 (砖诐 讚"讛 讻诇 讬讜诐 讜讬讜诐) 讜讝"诇 讘砖讘转 诪注讬谉 砖讘转 讘讬讜"讟 诪注讬谉 讬讜"讟 注讻"诇. 讜谞专讗讛 讚讚讬谉 讝讛 诇讛讝讻讬专 诪注讬谉 讛诪讗讜专注 讘转驻诇讛 讗讬谞讜 专拽 讚讬谉 讛讝讻专讛 讘诪讟讘注 讛转驻诇讛 讚砖讘转 讜讬讜"讟, 讗诇讗 讚谞讗诪专 讚讬谉 转讜住驻转 讘专讻讛 诇讛讝讻讬专 砖讘讞 砖诇 讛拽讘"讛 讜诇爪专驻讛 诇砖讘讞 砖诇 砖讘转 讜讬讜"讟, (讜讻讚讗诪专讬谞谉 讘专讜讱 讗转讛 讛' 诪拽讚砖 讛砖讘转). 讜讬诇驻讬谞谉 诪拽专讗 讚"讘专讜讱 讛' 讬讜诐 讬讜诐" 讘讻诇 讬讜诐 讜讬讜诐 转谉 诇讜 诪注讬谉 讘专讻讜转讬讜, 讚讘讬诪讬诐 砖讬砖 讘讛诐 拽讚讜砖转 讛讬讜诐 讞诇 讚讬谉 讛讜住驻转 砖讘讞 诪注讬谉 讛诪讗讜专注 讘转驻诇讛 注爪诪讛. 讜讬诇驻讬谞谉 砖注爪诐 讛转驻诇讛 讞诇讜拽讛 讘讬讜诐 砖讬砖 讘讜 拽讚讜砖转 讛讬讜诐 诪转驻诇讛 讘讬诪讬 讞讜诇. 讜讻谉 诪讜讻讞 诪讛讙诪' (诪住' 砖讘转 讚祝 讻讚.) 讚讘讬诪讬诐 砖讬砖 讘讛谉 诪讜住祝 诪讝讻讬专讬谉 诪注讬谉 讛诪讗讜专注 讘注讘讜讚讛 讜讘讘专讻转 讛诪讝讜谉, 讜爪"注 诪讛讬 讛砖讬讬讻讜转 讘讬谉 拽专讘谉 诪讜住祝 诇讛讝讻专转 诪注讬谉 讛诪讗讜专注 讘转驻诇讛 讜讘讘专讻转 讛诪讝讜谉. 讜诪讜讻讞 讻谞"诇 讚讘讬讜诐 砖讬砖 讘讜 拽讚讜砖转 讛讬讜诐 讞诇 讞讬讜讘 转讜住驻转 砖讘讞 诪注讬谉 讛诪讗讜专注 讘讘专讻讛. 讜谞专讗讛 砖讚讬谉 转讜住驻转 砖讘讞 诪注讬谉 讛诪讗讜专注 讘转驻诇讛 诪讛讜讜讛 拽讬讜诐 砖讬专讛. 讜讻谉 讗诪讬专转 讛诇诇 讚讛讜讬 讞诇讜转 砖讬专讛 诪讛讜讜讛 谞诪讬 拽讬讜诐 讛讜住驻转 砖讘讞 诇讛', 讜讞诇讛 讘讬讜诐 砖讞诇讛 讘讜 拽讚讜砖转 讛讬讜诐. 讜讗诪讬专转 讛诇诇 讘讞谞讜讻讛 谞诪讬 讛讜讬 讚讬谉 转讜住驻转 砖讘讞 诪砖讜诐 注爪诐 讛讬讜诐. 讜诇驻讬"讝 谞专讗讛 讚住"诇 诇诪住讻转 住讜驻专讬诐 讚讚讬谉 讗诪讬专转 拽讚讜砖讛 转诇讜讬 讘讬讜诐 砖讬砖 讘讜 诪讜住祝, 讜讘讞谞讜讻讛 诪驻谞讬 砖讬砖 讘讜 讛诇诇, 诪砖讜诐 讚拽讚讜砖讛 谞诪讬 讛讜讬讗 拽讬讜诐 讚转讜住驻转 砖讘讞 诇讛拽讘"讛 砖讞讬讜讘讜 转诇讜讬 讘拽讚讜砖转 讛讬讜诐. 讚讬讜诐 砖讞诇 讘讜 拽讚讜砖转 讛讬讜诐 诪讞讬讬讘 转讜住驻转 砖讘讞 讜砖讬专讛 诇讛拽讘"讛. 讜讘讗诪讬专转 拽讚讜砖讛 讬砖 拽讬讜诐 砖讬专讛 讜讻讚讻转讘讜 讛转讜住驻讜转 (住谞讛讚专讬谉 讚祝 诇讝: 讚"讛 诪讻谞祝) 砖讛拽讘"讛 诪砖讬讘 讬砖 诇讬 注讜讚 讻谞祝 讗讞讚 砖讗讜诪专 诇驻谞讬 砖讬专讛 砖谞讗诪专 诪讻谞祝 讝诪讬专讜转 砖诪注谞讜.
讗诪谞诐 讬砖 诇讚拽讚拽 讚讛转讜住' 谞拽讟讜 讚讬砖 讞讬讜讘 诇讜诪专 拽讚讜砖讛 讘砖讘转 讜诇讗 讘讞谞讜讻讛 讜驻讜专讬诐 (讻讚注转 讛诪住' 住讜驻专讬诐). 讜谞专讗讛 讚诇转讜住' 讞诇 讞讬讜讘 拽讚讜砖讛 讘砖讘转 讜讬讜"讟 诪讚讬谉 讘专讜讱 讛' 讬讜诐 讬讜诐, 讚讘讬讜诐 砖讞诇讛 讘讜 拽讚讜砖转 讛讬讜诐 讞诇 讚讬谉 诇讛讜住讬祝 讘砖讘讞 诪注讬谉 讛诪讗讜专注 讘注爪诐 讛转驻诇讛, 讜注"讻 讞诇 讞讬讜讘 拽讚讜砖讛 讘砖讘转 讜讬讜"讟, 讚拽讚讜砖讛 讛讜讬讗 转讜住驻转 砖讘讞 讜砖讬专讛 砖讞诇讛 讘注爪诐 讛转驻诇讛. 诪砖讗"讻 讚讬谉 讗诪讬专转 讛诇诇 讘讞谞讜讻讛 讜驻讜专讬诐 讚讗讬谞讜 讚讬谉 讚讞诇 讘注爪诐 讛转驻诇讛 讗诇讗 讚诪讛讜讜讛 拽讬讜诐 砖讬专讛 讘驻"注, 讜诪诪讬诇讗 住"诇 讚讗讬谉 专讗讬讬讛 诪讗诪讬专转 讛诇诇 诇讚讬谉 拽讚讜砖讛. 诪砖讗"讻 诇砖讬讟转 讛讘专讬讬转讗 讘诪住' 住讜驻专讬诐 讬"诇 讚讻诇 讬讜诐 讛诪讞讬讬讘 讘转讜住驻转 砖讘讞 诪讞讬讬讘 谞诪讬 拽讚讜砖讛, 讜讛"讛 讚讞诇 讚讬谉 拽讚讜砖讛 讘讞谞讜讻讛 讜驻讜专讬诐 讻诪讜 讘砖讘转 讜讬讜"讟.
讜.
讘讙讚专 讚讬谉 讗诪讬专转 拽讚讜砖讛 讘讬诪讬 讞讜诇
讜讛谞讛 诪谞讛讙谞讜 诇讜诪专 拽讚讜砖讛 讘讻诇 讬讜诐 (讜讚诇讗 讻砖讬讟转 讛讙讗讜谞讬诐 讜讛讘专讬讬转讗 讘诪住' 住讜驻专讬诐). 讜谞专讗讛 讚讗讬谉 讛讘讬讗讜专 讘讝讛 讚讗谞谉 讞讜诇拽讬诐 注诇 讬住讜讚 讛讚讬谉 砖讘诪住' 住讜驻专讬诐 讚拽讚讜砖讛 转诇讜讬讛 讘拽讚讜砖转 讛讬讜诐. 讚讬"诇 砖讘讬讜诐 砖讞诇 讘讜 拽讚讜砖转 讛讬讜诐 讞诇 讞讬讜讘 拽讚讜砖讛 诪讚讬谉 "讘专讜讱 讛' 讬讜诐 讬讜诐 讘讻诇 讬讜诐 转谉 诇讜 诪注讬谉 讘专讻讜转讬讜", 讚讗诪讬专转 拽讚讜砖讛 讘讬诪讬诐 讗诇讜 诪讛讜讜讛 讞诇讜转 拽讬讜诐 砖讬专讛. 诪砖讗"讻 讘拽讚讜砖讛 讛谞讗诪专转 讘讬诪讜转 讛讞讜诇 讗讬谉 讬住讜讚讛 诪讚讬谉 砖讬专讛, 讗诇讗 砖讞诇 讚讬谉 讜讞讬讜讘 讘驻"注 讛讜讗 诇讜诪专 拽讚讜砖讛. 讘专诐 讬砖 诇注讬讬谉 诪讛讜 讙讚专 讛讱 讞讬讜讘 诇讜诪专 拽讚讜砖讛 讘讬诪讜转 讛讞讜诇.
讜谞专讗讛 诇讘讗专 讚讬谉 讝讛 注驻"讬 讚讘专讬 讛住驻专讬 (讛讗讝讬谞讜 驻讬住拽讗 讗') 注讛"驻 讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜 讜讝"诇 专' 讬讜住讬 讗讜诪专 诪谞讬谉 诇注讜诪讚讬诐 讘讘讬转 讛讻谞住转 讜讗讜诪专 讘专讻讜 讗转 讛' 讛诪讘讜专讱 砖注讜谞讬诐 讗讞专讬讛诐 讘专讜讱 讛' 讛诪讘讜专讱 诇注讜诇诐 讜注讚, 转诇诪讜讚 诇讜诪专 讻讬 砖诐 讚' 讗拽专讗 讛讘讜 讙讜讚诇 诇讗诇讜拽讬谞讜 讜讻讜', 讜诪谞讬谉 砖讗讬谉 诪讝诪谞讬诐 讗诇讗 讘砖诇砖讛, 转诇诪讜讚 诇讜诪专 讻讬 砖诐 讛' 讗拽专讗, 讜诪谞讬谉 诇讗讜诪专 讬讛讗 砖诪讬讛 专讘讗 诪讘讜专讱 砖注讜谞讬诐 讗讞专讬讛诐 诇注讜诇诪讬 讜诇注讜诇诪讬 注讜诇诪讬诐 转诇诪讜讚 诇讜诪专 讛讘讜 讙讜讚诇 诇讗诇拽讬谞讜, 讜诪谞讬谉 讗转讛 讗讜诪专 砖诇讗 讬专讚讜 讗讘讜转讬谞讜 诇诪爪专讬诐 讗诇讗 讻讚讬 砖讬注砖讛 诇讛诐 谞住讬诐 讜讙讘讜专讜转 讘砖讘讬诇 诇拽讚砖 砖诪讜 讘注讜诇诐 砖谞讗诪专 讻讬 砖诐 讚' 讗拽专讗, 讜诪谞讬谉 讗转讛 讗讜诪专 砖诇讗 讬专讚 讚谞讬讗诇 诇讙讜讘 讛讗专讬讜转 讗诇讗 讻讚讬 砖讬注砖讛 诇讜 谞住讬诐 讜讙讘讜专讜转 讘砖讘讬诇 诇拽讚砖 砖诪讜 讘注讜诇诐 砖谞讗诪专 讻讬 砖诐 讛' 讗拽专讗, 讜诪谞讬谉 讗转讛 讗讜诪专 砖诇讗 讬专讚讜 讞谞谞讬讛 诪讬砖讗诇 讜注讝专讬讛 诇讻讘砖谉 讛讗砖 讗诇讗 讻讚讬 砖讬注砖讛 诇讛诐 谞住讬诐 讜讙讘讜专讜转 讘砖讘讬诇 诇拽讚砖 砖诪讜 讘注讜诇诐 砖谞讗诪专 讜讻讜' 注讻"诇.
讜诪讘讜讗专 讘住驻专讬 讚讘讛讱 拽专讗 讚"讻讬 砖诐 讛' 讗拽专讗 讛讘讜 讜讙讜' 讛爪讜专 转诪讬诐 驻注诇讜" 谞讗诪专 砖转讬 讛诇讻讜转. 讞讚讗, 诪爪讜转 诪住讬专讜转 谞驻砖 注诇 拽讬讚讜砖 讛', 讜转讜 讬诇驻讬谞谉 诪讬谞讬讛 讚讬谉 注谞讬讬讛 讘讚讘专 砖讘拽讚讜砖讛, 讚讛讬讬谞讜 砖讞诇 讞讬讜讘 注谞讬讛 讜讛砖转转驻讜转 讘讚讘专 砖讘拽讚讜砖讛, 讜谞讻诇诇 讘讝讛 讚讬谉 注谞讬讛 诇讘专讻讜 讗转 讛' 讛诪讘讜专讱 讜讗诪谉 讬讛讗 砖诪讬讛 专讘讗 讜讻讬讜爪讗 讘讝讛. 讜注驻"讬 讚讘专讬 讛住驻专讬 诪讘讜讗专 砖讞讜讘转 拽讚讜砖讛 讘砖讗专 讬诪讜转 讛讞讜诇 诪讛讜讜讛 讛诇讻讛 讘驻谞讬 注爪诪讛 砖讞诇讛 诪讚讬谉 讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜. 讗讱 讘讬诪讜转 讛讞讜诇 讗讬谉 诇拽讚讜砖讛 讞诇讜转 拽讬讜诐 砖讬专讛. 讚讬诇驻讬谞谉 诪拽专讗 "讚讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜" 讚讞诇 讞讜讘转 拽讚讜砖讛 讘拽专讬讗讛 讜注谞讬讬讛, 注诇 讬讚讬 讛"诪拽讘诇讬谉 讚讬谉 诪谉 讚讬谉", 讜讛"谞讜转谞讬诐 专砖讜转 讝讛 诇讝讛". 讻诇讜诪专 讚讻砖讗讞讚 转讜讘注 讜拽讜专讗 诇讚讘专 砖讘拽讚讜砖讛 讛砖讜诪注讬诐 讞讬讬讘讬诐 诇注谞讜转 诇讜. 讜讙诐 诇讜诇讗 讛讚讬谉 讚讘注讬谞谉 注砖专讛 讘讚讘专 砖讘拽讚讜砖讛, 诇讗 讛讬讛 砖讬讬讱 砖转转拽讬讬诐 拽讚讜砖讛 注诇 讬讚讬 讗讚诐 讗讞讚, 讚讻诇 诪讛讜转 拽讚讜砖讛 讛讜讗 诪讛 砖讗讞讚 诪讝诪讬谉 诇砖谞讬 诇砖讘讞 讘讜专讗 讛注讜诇诐 讜讛砖谞讬 注讜谞讛 诇讜. 讚拽讚讜砖讛 谞讜爪专转 诪砖谞讬诐, 讜讙诐 讗诐 诇讗 讛讬讛 讚讬谉 注砖专讛, 诇讗 讛讬讛 砖讬讬讱 砖讬转拽讬讬诐 拽讚讜砖讛 注诇 讬讚讬 讗讚诐 讗讞讚, 讚拽讬讜诐 拽讚讜砖讛 讛讜讗 讚讜拽讗 注"讬 拽专讬讗讛 讜注谞讬讬讛.
讗诪谞诐 注讚讬讬谉 讬砖 诇注讬讬谉 讘讚讘专讬 讛住驻专讬 讛谞"诇 讚讬诇讬祝 诪拽专讗 讚讻讬 砖诐 讛' 讗拽专讗 砖转讬 讛诇讻讜转: 讗) 讚讬谉 诪住讬专转 谞驻砖 注诇 拽讬讚讜砖 讛' 讻讚谞讬讗诇 讘讙讜讘 讛讗专讬讜转 讜讞谞谞讬讛 诪讬砖专讗诇 讜注讝专讬讛. 讘) 讚讬谉 拽专讬讗讛 讜注谞讬讬讛 讘讚讘专 砖讘拽讚讜砖讛. 讜爪专讬讱 讘讬讗讜专 讚诪讛讜 讛砖讬讬讻讜转 讘讬谉 讚讬谉 诪住讬专讜转 谞驻砖 注诇 拽讬讚讜砖 讛' 讜讚讬谉 注谞讬讬讛 诇讚讘专 砖讘拽讚讜砖讛.
讜诪砖诪注 讚讘讬住讜讚谉 讛诐 诪讛讜讜讬诐 讞讚 讚讬谞讗 砖诇 诪爪讜转 拽讬讚讜砖 讛' 讘专讘讬诐, 讚砖诐 讛' 诪转拽讚砖 讘专讘讬诐 注"讬 诪住讬专转 谞驻砖 诪诪砖 注诇 拽讬讚讜砖 砖诪讜 讬转讘专讱, 讜讙诐 注"讬 注谞讬讬讛 诇讚讘专 砖讘拽讚讜砖讛. 讜讻谉 诪砖诪注 诪讛讙诪' 讘诪住' 诪讙讬诇讛 (讚祝 讻讙:) 讚专' 讬讜讞谞谉 讚专砖 诪拽专讗 讚"讜谞拽讚砖转讬 讘转讜讱 讘谞"讬" 讚讗讬谉 讚讘专 砖讘拽讚讜砖讛 驻讞讜转 诪注砖专讛 讜注"讻 讗讬谉 驻讜专住讬谉 注诇 砖诪注 讘驻讞讜转 诪注砖专讛. 讜讗讬诇讜 讘诪住' 住谞讛讚专讬谉 (讚祝 注讚:) 专' 讬讜讞谞谉 注爪诪讜 讚专砖 诪讛讱 拽专讗 讞讬讜讘 拽讬讚讜砖 讛' 讘驻专讛住讬讗, 讚讘驻专讛住讬讗 讗驻讬诇讜 注诇 诪爪讜讛 拽诇讛 讬讛专讙 讜讗诇 讬注讘讜专 诪砖讜诐 砖谞讗诪专 讜谞拽讚砖转讬 讘转讜讱 讘谞"讬. 讜爪"注 讛讗讬讱 讚专砖讬谞谉 诪讞讚 拽专讗 讘' 讚讬谞讬诐 谞驻专讚讬诐. 讜诇驻讬 诪讛 砖谞转讘讗专 谞专讗讛 讚转专讜讜讬讬讛讜 讘讬住讜讚谉 讞讚 讚讬谞讗 讛诐, 讚讞诇 讞讬讜讘 诇拽讚砖 砖诐 讛' 讘专讘讬诐, 讚讬诇驻讬谞谉 诪拽专讗 讚讜谞拽讚砖转讬 讘转讜讱 讘谞讬 讬砖专讗诇 诪爪讜转 拽讬讚讜砖 讛' 讘专讘讬诐. 讜诪爪讜转 拽讬讚讜砖 讛' 讘专讘讬诐 诪转拽讬讬诪转 讛谉 注"讬 诪住讬专讜转 谞驻砖 诪诪砖, 讜讛谉 注"讬 拽专讬讗讛 讜注谞讬讬讛 讘讚讘专 砖讘拽讚讜砖讛. 讜谞专讗讛 诇讛讜住讬祝 讚诪住讬专讜转 谞驻砖 讜注谞讬讬讛 诇讚讘专 砖讘拽讚讜砖讛 讛讜讬讬谉 转专讜讜讬讬讛讜 讞诇讜转 拽讬讜诐 讚拽讘诇转 注讜诇 诪诇讻讜转 砖诪讬诐, 讜讝讛讜 讬住讜讚 讛讛诇讻讛 讚讻讬 砖诐 讛' 讗拽专讗 讛讘讜 讙讜讚诇 诇讗诇讜拽讬谞讜 诇拽讚砖 讗转 砖诐 讛' 讘专讘讬诐 注"讬 诪注砖讛 讚拽讘诇转 注讜诇 诪诇讻讜转 砖诪讬诐 讘专讘讬诐.
讜诇驻讬"讝 讬砖 诇讬讬砖讘 诪讛 砖讛拽砖讬谞讜 诇注讬诇 注诇 讛诪讞讘专 (住讬' 拽"讟 住注' 讙') 砖驻住拽 讚讬讞讬讚 讛注讜诪讚 讘转驻诇讛 讘砖讞专讬转 讗讬谞讜 诪爪讟专祝 诇讗诪讬专转 拽讚讜砖讗 讚住讬讚专讗 砖诇 讛爪讬讘讜专 讜诇拽讚讜砖转 讻转专 讘诪讜住祝 诇驻讬 砖讗讬谉 讛拽讚讜砖讜转 砖讜讜转, 讜爪"注 讚讛专讬 诇讻讗讜专讛 注讬拽专 讛讞驻爪讗 砖诇 拽讚讜砖讛 讛讬讗 讗诪讬专转 拽讚讜砖 拽讚讜砖 拽讚讜砖 讜讙讜' 讘专讜讱 讻讘讜讚 讚' 诪诪拽讜诪讜, 讜拽讚讜砖转 谞注专讬爪讱 讜拽讚讜砖转 讻转专 讜拽讚讜砖讛 讚住讬讚专讗 讗讬谞谉 讞诇讜拽讜转 讗诇讗 讘谞讜住讞 讛讛拽讚诪讛 诇拽讚讜砖讛, 讜讗诪讗讬 讗讬谞讜 讬讻讜诇 诇讛爪讟专祝 诇拽讚讜砖转谉. 讗诪谞诐 诇驻讬 诪讛 砖谞转讘讗专 诪讚讘专讬 讛住驻专讬 讚讞诇 讚讬谉 讛讝诪谞讛 讜注谞讬讬讛 讘讚讘专 砖讘拽讚讜砖讛, 谞诪爪讗 砖讛讛拽讚诪讛 讜讛拽专讬讗讛 诇拽讚砖 砖诐 讛' 讛讜讗 诪注讬拽专 讛讞驻爪讗 砖诇 拽讚讜砖讛, 讜砖驻讬专 驻住拽 讛诪讞讘专 讚讗讬谉 讛拽讚讜砖讜转 砖讜讜转 讜讗祝 拽讚讜砖转 谞注专讬爪讱 讜拽讚讜砖转 讻转专 讞诇讜拽讬谉 讛谉 诪讛讚讚讬 讘注讬拽专 讛讞驻爪讗 砖诇 讛拽讚讜砖讛, 讚讗诪讬专转 谞注专讬爪讱 讗讜 讻转专 讬转谞讜 诇讱 讗讬谞讛 讛拽讚诪讛 讘注诇诪讗, 讗诇讗 讛讜讬讗 讞诇拽 诪注爪诐 讛讞驻爪讗 砖诇 讛拽讚讜砖讛, 讚讘注爪诐 讛讞驻爪讗 砖诇 讛拽讚讜砖讛 讞诇 讚讬谉 拽专讬讗讛 诇砖讘讞 讗转 砖诐 讛'. 讜诪砖讜诐 讻讱 讗讬谉 讬讞讬讚 讛诪转驻诇诇 砖讞专讬转 诪爪讟专祝 诇拽讚讜砖讗 讚住讬讚专讗 砖诇 讛爪讬讘讜专 讗讜 诇拽讚讜砖转 讻转专 讚诪讜住祝.
讝.
讘讚讬谉 注谞讬讬转 讘砖讻诪诇"讜 诇砖诐 讛诪驻讜专砖 讜讘讙讚专 讚讬谉 讚讘专 砖讘拽讚讜砖讛
讜讛谞讛 注讬讬谉 讘住讜讙讬讬转 讛讙诪' 讘讬讜诪讗 (讚祝 诇讝.) 讚讻砖讻讛谉 讙讚讜诇 诪讝讻讬专 砖诐 讛诪驻讜专砖 讛注诐 注讜谞讬谉 讗讞专讬讜 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讜讗讬转讗 讘讙诪' "转谞讬讗 专讘讬 讗讜诪专 讻讬 砖诐 讛' 讗拽专讗 讛讘讜 讙讜讚诇 诇讗诇拽讬谞讜, 讗诪专 诇讛诐 诪砖讛 诇讬砖专讗诇 讘砖注讛 砖讗谞讬 诪讝讻讬专 砖诪讜 砖诇 讛拽讚讜砖 讘专讜讱 讛讜讗 讗转诐 讛讘讜 讙讜讚诇 讜讻讜'". 讜诪讘讜讗专 讘讙诪' 讚诪讛讱 拽专讗 讚讻讬 砖诐 讚' 讗拽专讗 讬诇驻讬谞谉 砖爪专讬讱 诇注谞讜转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗讞专讬 讛讝讻专转 讛砖诐 讛诪驻讜专砖 讘诪拽讚砖. 讜爪"注 讘讚专砖转 讛住驻专讬 讛谞"诇 讻讬 诪讛讙诪' 诪砖诪注 讚诪讛讱 拽专讗 谞诇诪讚 讚讬谉 诪住讜讬诐 讚讛讝讻专转 砖诐 讛诪驻讜专砖 讘诪拽讚砖 讛诪讞讬讬讘转 讘砖讘讞 讜注谞讬讬讛 砖诇 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讜讛讬讬谞讜 讚讜讜拽讗 讻砖诪讝讻讬专 讗转 讛砖诐 讻讻转讘讜 讘砖诐 讛讜讬"讛, 讜诇讗 讘讻讬谞讜讬讜 讘砖诐 讗讚谞讜转. 讜讗讬诇讜 讘住驻专讬 诪砖诪注 讚讗讬谉 讝讛 转诇讜讬 讚讜拽讗 讘砖诐 讛诪驻讜专砖 讛谞讝讻专 讘诪拽讚砖, 讗诇讗 砖讛讜讗 讚讬谉 讻诇诇讬 讚讻砖诪讝诪讬谉 讛砖"抓 诇砖讘讞 讗转 讛拽讘"讛 讘专讘讬诐 讻诇 讛爪讬讘讜专 爪专讬讱 诇注谞讜转 讗诪谉 讬讛讗 砖诪讬讛 专讘讗 讘拽讚讬砖, 讜拽讚讜砖 拽讚讜砖 讜讙讜' 讘拽讚讜砖讛 讜讻讬讜"讘, 讜诇讗 转诇讬讗 讘讛讝讻专转 砖诐 讛诪驻讜专砖 讘讘讬讛诪"拽.
讜注讜讚 讬砖 诇注讬讬谉 诪讛讜 讬住讜讚 讛讙讚专 讚讚讘专 砖讘拽讚讜砖讛, 讜诪讛讜 讛爪讚 讛砖讜讛 讘讬谉 讗诪谉, 讬讛讗 砖诪讬讛 专讘讗, 讘专讻讜 讜拽讚讜砖讛. 讜讻谉 讘讬"讙 诪讚讜转 诇砖讬讟讜转 讛住讜讘专讬诐 讚讬"讙 诪讚讜转 爪专讬讱 注砖专讛 讚讛讜讛 诇讬讛 讘讻诇诇 讚讘专讬诐 砖讘拽讚讜砖讛.
讜谞专讗讛 诇讜诪专 讚注讬拽专 讛讙讚专 讜讛爪讚 讛砖讜讛 讘讻诇 讚讘专 砖讘拽讚讜砖讛 讛讜讗 讘讚讜诪讛 诇注谞讬讬转 讘砖讻诪诇"讜 诇讛讝讻专转 砖诐 讛诪驻讜专砖 讘诪拽讚砖, 讚讛讬讬谞讜 砖讞诇 砖讘讞 砖诇 讛砖诐 讛诪驻讜专砖 讚讛讬讬谞讜 注爪诐 砖诐 讛讜讬"讛. 讚讛讬讻讗 讚诪砖讘讞 讗转 讛砖诐 讛诪驻讜专砖 讞诇 讘砖讘讞 讝讛 讞诇讜转 讚讬谉 讚讘专 砖讘拽讚讜砖讛 讚讘注讬 注砖专讛. 讗诪谞诐 诇讻讗讜专讛 爪"注 讘讛讙讚专讛 讝讜 讚讛专讬 诇讬讻讗 讛讝讻专转 砖诐 讛诪驻讜专砖 讘讙讘讜诇讬谉 讜讛讬讗讱 讞诇 讚讬谉 讚讘专 砖讘拽讚讜砖讛 讘讙讘讜诇讬谉.
讞.
讘讙讚专 讚讬谉 拽专讬讗转 砖诐 讛讜讬"讛 讘诇砖讜谉 讗讚谞讜转
讜谞专讗讛 诇讘讗专 讘讛拽讚诐 讛讙诪' 讘驻住讞讬诐 (讚祝 谞.) 讜讝"诇 讗诪专 专讘 谞讞诪谉 讘专 讬爪讞拽 诇讗 讻注讜诇诐 讛讝讛 讛注讜诇诐 讛讘讗, 讛注讜诇诐 讛讝讛 谞讻转讘 讘讬讜"讚 讛"讬 讜谞拽专讗 讘讗诇"祝 讚诇"转, 讗讘诇 诇注讜诇诐 讛讘讗 讻讜诇讜 讗讞讚, 谞拽专讗 讘讬讜"讚 讛"讬 讜谞讻转讘 讘讬讜"讚 讛"讬 讜讻讜', 讻转讜讘 讝讛 砖诪讬 诇注诇诐 讜讝讛 讝讻专讬 诇讚讜专 讚讜专, 讗诪专 讛拽讚讜砖 讘专讜讱 讛讜讗, 诇讗 讻砖讗谞讬 谞讻转讘 讗谞讬 谞拽专讗, 谞讻转讘 讗谞讬 讘讬讜"讚 讛"讬 讜谞拽专讗 讗谞讬 讘讗诇"祝 讚诇"转, 注讻"诇. 讜诪讘讜讗专 讘讙诪专讗 讚讘注讜诇诐 讛讝讛 拽专讬讗转 讛砖诐 讗讬谞讛 讻讻转讬讘转讜 讘诇砖讜谉 讛讜讬"讛 讗诇讗 谞拽专讗 讘讻讬谞讜讬讜 讘诇砖讜谉 讗讚谞讜转. 讜诇讻讗讜专讛 诇驻讬"讝 爪"注 讛讬讗讱 讗谞讜 讬讜爪讗讬诐 讬讚讬 讞讜讘转 拽专讬讗转 砖诪注 讻讻转讘讛, 讚讛讗 拽专讬讗转 讛砖诐 讗讬谞讛 讻讻转讘讜, 讚讛砖诐 讗讬谞讜 谞拽专讗 讻讻转讬讘转讜 讘砖诐 讛讜讬"讛 讗诇讗 讘讻讬谞讜讬讜 讘诇砖讜谉 讗讚谞讜转.
讘专诐 讬砖 诇讞拽讜专 讘讙讚专 讛讛诇讻讛 讚诇讗 讻砖讗谞讬 谞讻转讘 讗谞讬 谞拽专讗 讛谞诇诪讚 诪拽专讗 讚讝讛 砖诪讬 讜讝讛 讝讻专讬, 讚讘注讜讛"讝 讛砖诐 谞拽专讗 讘诇砖讜谉 讗讚谞讜转 讗注"驻 砖谞讻转讘 讘诇砖讜谉 讛讜讬"讛, 讛讗诐 讻砖拽讜专讗讬诐 讗转 讛砖诐 讘诇砖讜谉 讗讚谞讜转 讞诇 拽讬讜诐 讘驻谞讬 注爪诪讜 砖诇 讛讝讻专转 砖诐 讗讚谞讜转, 讜讗注"驻 砖讗讬谉 讘拽专讬讗转讜 拽讬讜诐 讜讞诇讜转 砖诇 砖诐 讛讜讬"讛, 讬爪讗 讬讚"讞 诪讙讝讬专转 讛讻转讜讘 讚讘讻诇 诪拽讜诐 砖讻转讜讘 砖诐 讛讜讬"讛 讬讜爪讗 讬讚讬 讞讜讘转讜 讘讞诇讜转 砖诐 讗讚谞讜转. 讜讘讗讜驻谉 砖讘诪拽讚砖 拽讬讜诐 拽专讬讗转 砖诪注 讻讻转讘讛 讛讜讗 注"讬 拽专讬讗转 砖诐 讛诪驻讜专砖 讻讻转讘讛, 诪讚讬谉 讝讛 砖诪讬 诇注讜诇诐. 讜讗讬诇讜 讘讙讘讜诇讬谉 讜讘讝诪谉 讛讝讛 拽讬讜诐 拽"砖 讻讻转讘讛 讞诇 注"讬 拽专讬讗转 讛砖诐 讘诇砖讜谉 讗讚谞讜转 诪讚讬谉 讝讛 讝讻专讬 诇讚讜专 讚讜专, 讜讞诇 讞诇讜转 砖诐 讗讚谞讜转 讘诪拽讜诐 砖诐 讛诪驻讜专砖. 讗讜 讚讬诇诪讗 讚讬诇驻讬谞谉 诪讛讱 拽专讗 "讚讝讛 砖诪讬 讜讝讛 讝讻专讬" - 诇讗 讻砖讗谞讬 谞讻转讘 讗谞讬 谞拽专讗 - 讚讗祝 讻砖拽讜专讗 讛砖诐 讘诇砖讜谉 讗讚谞讜转 讞诇 注驻"讬 讚讬谉 讞诇讜转 拽讬讜诐 砖诇 砖诐 讛讜讬"讛. 讜讗祝 讘讙讘讜诇讬谉 讜讘讝诪谉 讛讝讛 讬讜爪讗讬谉 讬讚讬 讞讜讘转 拽专讬讗转 砖诪注 讻讻转讘讛, 诪砖讜诐 讚讞诇 讞诇讜转 拽讬讜诐 讚砖诐 讛讜讬"讛 讗祝 讻砖诪讘讟讗 讗转 讛砖诐 讘诇砖讜谉 讗讚谞讜转.
讜谞专讗讛 讚驻诇讬讙讬 讛驻讜住拽讬诐 讘讞拽讬专讛 讝讜, 砖讛专讬 讻转讘 讛诪讞讘专 (讗讜"讞 住讬' 讛' 住注' 讗') 讜讝"诇 讬讻讜讬谉 讘讘专讻转讜 驻讬专讜砖 讛诪诇讜转, 讻砖讬讝讻讬专 讛砖诐 讬讻讜讬谉 驻讬专讜砖 拽专讬讗转讜 讘讗讚谞讜转 砖讛讜讗 讗讚讜谉 讛讻诇 讜讬讻讜讬谉 讘讻转讬讘转讜 讘讬讜"讚 讛"讗 砖讛讬讛 讛讜讛 讜讬讛讬讛 讜讻讜' 注讻"诇. 讜注讬讬谉 讘诪讙谉 讗讘专讛诐 (砖诐 住"拽 讗') 砖讘讬讗专 讚诇砖讬讟转 讛诪讞讘专 讻砖讛砖诐 谞讻转讘 讘诇砖讜谉 讛讜讬"讛 讗讘诇 谞拽专讗 讘砖诐 讗讚谞讜转 爪专讬讱 诇讻讜讬谉 讻讜讜谞转 砖诐 讛讜讬"讛 讜讻讻转讬讘转讜 讘砖诐 讛诪驻讜专砖, 讜讗讬诇讜 讻砖谞讻转讘 讜谞拽专讗 讘诇砖讜谉 讗讚谞讜转 讜讻讙讜谉 讘谞讜住讞 砖诇 讘专讻讛 砖转讬拽谞讜 讗谞砖讬 讻谞住转 讛讙讚讜诇讛 爪专讬讱 诇讻讜讜谉 讘讻讜讜谞转 砖诐 讗讚谞讜转 砖讛讜讗 讗讚讜谉 讛讻诇. 讗讻谉 讛讙专"讗 (砖诐) 讞讜诇拽 注诇讬讜 讘讝讛, 讜讝"诇 讜讬讻讜讬谉 讘讻转讬讘转讜 (讟讜专) 讜讛讜爪讬讗讜 诪讚讘专讬 讛专讘讬谞讜 讬讜谞讛 讘住驻专 讛讬专讗讛 砖讻转讘 讗爪诇 驻住讜拽 专讗砖讜谉 砖讘拽专讬讗转 砖诪注 讜讘讻诇 讗讞讚 诪讘' 砖诪讜转 讗诪讜专讬诐 讘驻住讜拽 专讗砖讜谉 讬讗专讬讱 注讚 砖讬讞砖讜讘 讛讬讛 讛讜讛 讜讬讛讬讛 讜讻讜' 讜讗讞专 讻讱 讻转讘 讜讘讻诇 驻注诐 讘讛讝讻讬专讜 砖诐 讛诪讬讜讞讚 讬讞砖讜讘 讘讜 驻讬专讜砖 拽专讬讗转讜 砖讛讜讗 讗讚讜谉 讛讻诇 讗讘诇 诪砖诪注 砖诐 砖讗讬谉 爪专讬讱 诇讞砖讜讘 讗诇讗 驻讬专讜砖 拽专讬讗转讜 专拽 讘拽专讬讗转 砖诪注 砖砖诐 讘' 讛砖诪讜转 诪讜专讬谉 注诇 讛讬讛 讛讜讛 讜讬讛讬讛 讜讻讜', 讜讻谉 注讬拽专 诇驻讬 注讜诪拽 讛讚讬谉 讻讬 讘讻诇 讛讜诇讻讬谉 讗讞专 讛拽专讬讗讛 讜讗讬谉 爪专讬讱 诇讛专讛专 讻诇诇 注诇 讛讻转讬讘讛, 讗祝 砖讬砖 讘讛讻转讬讘讛 住讜讚讜转 讙讚讜诇讜转 讜讻讜' 注讻"诇. 讜诪讘讜讗专 讘讚讘专讬 讛讙专"讗 讚讻讜讜谞讛 讝讜 砖诇 砖诐 讛讜讬"讛 砖讛讬讛 讛讜讜讛 讜讬讛讬讛 诇讗 谞讗诪专讛 讗诇讗 诇注谞讬谉 驻住讜拽 专讗砖讜谉 砖诇 拽专讬讗转 砖诪注, 诪砖讗"讻 讘砖讗专 讛讝讻专讜转 砖诇 拽专讬讗转 砖诐 讗讚谞讜转 讻讙讜谉 讘讘专讻讜转, 注讬拽专 讛讻讜讜谞讛 讘讛诐 讗讬谞讜 讗诇讗 讻讜讜谞转 拽专讬讗转 砖诐 讗讚谞讜转, 讜讗讬谉 爪专讬讱 诇讛专讛专 讻诇诇 讘讻讜讜谞转 讛砖诐 讛诪驻讜专砖.
讜诇讻讗讜专讛 讬砖 诇讜诪专 讚谞讞诇拽讜 讛诪讞讘专 讜讛讙专"讗 讘讞拽讬专讛 讛谞"诇, 讚诇砖讬讟转 讛诪讞讘专 (诇驻讬 讚注转 讛诪讙谉 讗讘专讛诐) 讞诇 拽讬讜诐 砖诇 砖诐 讛讜讬"讛 讗祝 讘拽专讬讗转 讛砖诐 讘诇砖讜谉 讗讚谞讜转, 讚讛讞驻爪讗 砖诇 讛砖诐 讛讜讗 砖诐 讛讜讬"讛. 讜注"讻 驻住拽 讛诪讞讘专 砖讘拽专讬讗转 讛砖诐 讘诇砖讜谉 讗讚谞讜转 爪专讬讱 诇讻讜讜谉 讻讜讜谞转 讛讬讛 讛讜讜讛 讜讬讛讬讛, 讚讛讬讬谞讜 讻讜讜谞转 砖诐 讛讜讬"讛 讻讚专讱 讻转讬讘转讜, 讚注讬拽专 讞诇讜转讜 讜拽讬讜诪讜 诪砖讜诐 砖诐 讛讜讬"讛 - 讚讛讜讬 讞驻爪讗 砖诇 砖诐 讛讜讬"讛. 讜讗讬诇讜 讛讙专"讗 住讜讘专 砖讞诇 讘拽专讬讗转 讛砖诐 讘诇砖讜谉 讗讚谞讜转 讞诇讜转 拽讬讜诐 讘驻"注 砖诇 砖诐 讗讚谞讜转, 讚讞诇 讞驻爪讗 砖诇 砖诐 讗讚谞讜转. 讜诪砖讜诐 讻讱 住讜讘专 砖讬讻讜讜谉 讘拽专讬讗转 讛砖诐 砖讛讜讗 讗讚讜谉 讛讻诇. 讜诇砖讬讟转 讛讙专"讗 专拽 讘拽专讬讗转 砖诪注 讘诇讘讚 爪专讬讱 诇讻讜讜谉 讘拽专讬讗转 讛砖诐 讙诐 诇讻讜讜谞转 砖诐 讛讜讬"讛. 讜谞专讗讛 讚讛讟注诐 砖讞讬诇拽 讛讙专"讗 讘拽专讬讗转 讛砖诐 讘驻住讜拽 讛专讗砖讜谉 砖诇 砖诪注 砖爪专讬讱 诇讻讜讜谉 讘讜 讙诐 讻讜讜谞转 讛讬讛 讛讜讜讛 讜讬讛讬讛, 讛讜讗 诪砖讜诐 讞诇讜转 拽讬讜诐 拽讘诇转 注讜诇 诪诇讻讜转 砖诪讬诐 砖讘拽"砖. 讚诪讚讬谉 拽讘诇转 注讜诇 诪诇讻讜转 砖诪讬诐 爪专讬讱 诇讻讜讜谉 讘讗诪讬专转 砖诐 讛' 讘驻住讜拽 讛专讗砖讜谉 讙诐 砖讛讜讗 讛讬讛 讛讜讜讛 讜讬讛讬讛. 讜诇砖讬讟转 讛讙专"讗 诪讙讝讛"讻 "讚讝讛 砖诪讬 讜讝讛 讝讻专讬" 谞诇诪讚 砖讘注讜讛"讝 讛砖诐 讛讜讬 讞驻爪讗 砖诇 砖诐 讗讚谞讜转 砖讛讜讗 砖诐 讘驻"注, 讜讞诇 拽讬讜诐 拽专讬讗讛 讻讻转讘讛 讘砖诐 讗讚谞讜转, 讜讚讬谉 讝讛 讞诇 讘讻诇 讛讘专讻讜转. 诪砖讗"讻 讘拽专讬讗转 砖诪注 讚拽讬讜诐 讻讻转讘讛 讞诇 专拽 讻砖讞诇 讞诇讜转 砖诐 讛讜讬"讛 - 讚讘拽"砖 讛砖诐 诪讛讜讜讛 讞驻爪讗 砖诇 砖诐 讛讜讬讛. 讜讗注"驻 砖谞拽专讗 讘诇砖讜谉 讗讚谞讜转 讗讬谞讜 讬讜爪讗 讬讚讬 讞讜讘转 拽专讬讗转 砖诪注 讗诇讗 讗诐 讻谉 诪讻讜讜谉 讘拽专讬讗转 讛砖诐 讘讻讜讜谞转 讛讜讬"讛. 讜谞诪爪讗 砖讞诇 拽讬讜诐 讗诪讬专转 砖诐 讛讜讬"讛 讘讘' 讗讜驻谞讬诐: 讗) 注"讬 讗诪讬专转 砖诐 讛诪驻讜专砖 讘诪拽讚砖, 讘) 注"讬 讞诇讜转 拽讬讜诐 砖诐 讛讜讬"讛 注驻"讬 讚讬谉. 讚诪讚讬谉 "讝讛 讝讻专讬 诇讚讜专 讚讜专" 讞诇 讘讙讘讜诇讬谉 讞诇讜转 讜拽讬讜诐 砖诇 砖诐 讛讜讬讛 讗注"驻 砖谞拽专讗 讘诇砖讜谉 讗讚谞讜转 讜诪砖讜诐 讚诪讛讜讜讛 讞驻爪讗 砖诇 砖诐 讛讜讬"讛. 讜讘诪拽讚砖 讘讻诇 讛讘专讻讜转 讛砖诐 讛讜讬 讞驻爪讗 砖诇 砖诐 讛讜讬"讛, 讜诇讚注转 讛讙专"讗 讘讝诪谉 讛讝讛 专拽 讘拽专讬讗转 砖诪注 讞诇讛 讞驻爪讗 砖诇 砖诐 讛讜讬"讛95.
讟.
讘讚讬谉 注谞讬讬转 讘砖讻诪诇"讜 讘诪拽讚砖 诇砖诐 讛诪驻讜专砖 讜讘讚讬谉 拽专讬讗转 讛砖诐 讘诪拽讚砖 诇讗讞专 诪讬转转 砖诪注讜谉 讛爪讚讬拽
讜讛谞讛 讬砖 诇注讬讬谉 注讜讚 讘住讜讙讬讗 讘讬讜诪讗 (讚祝 诇讝.) 讚诪讘讜讗专 砖诐 讚注谞讬讬转 讘砖讻诪诇"讜 讘诪拽讚砖 谞诇诪讚 诪拽专讗 讚"讻讬 砖诐 讚' 讗拽专讗 讛讘讜 讙讜讚诇 诇讗诇拽讬谞讜". 讗讜诇诐 讘讙诪' 转注谞讬转 (讚祝 讟讝:) 讗讬转讗: 讘诪讛 讚讘专讬诐 讗诪讜专讬诐 讘讙讘讜诇讬谉, 讗讘诇 讘诪拽讚砖 讗讬谞讜 讻谉 诇驻讬 砖讗讬谉 注讜谞讬谉 讗诪谉 讘诪拽讚砖, 讜诪谞讬谉 砖讗讬谉 注讜谞讬谉 讗诪谉 讘诪拽讚砖, 砖谞讗诪专 (谞讞诪讬讛 讟壮:讛壮) 拽讜诪讜 讘专讻讜 讗转 讛' 讗诇讜拽讬讻诐 诪谉 讛注讜诇诐 注讚 讛注讜诇诐 讜讬讘专讻讜 砖诐 讻讘讜讚讱 讜诪专讜诪诐 注诇 讻诇 讘专讻讛 讜转讛诇讛 讜讻讜' 讜讗诇讗 讘诪拽讚砖 诪讛讜 讗讜诪专, 讘专讜讱 讛' 讗诇拽讬诐 讗诇拽讬 讬砖专讗诇 诪谉 讛注讜诇诐 讜注讚 讛注讜诇诐 讘专讜讱 讙讜讗诇 讬砖专讗诇, 讜讛谉 注讜谞讬谉 讗讞专讬讜 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 注"讻. 讜驻讬专砖 专砖"讬 讜讝"诇 讜讬讘专讻讜 砖诐 讻讘讜讚讱, 讛讬讬谞讜 砖注讜谞讬谉 讗讞专讬讜 讘砖讻诪诇"讜 注讻"诇. 讜诪讘讜讗专 讚讛讗 讚讞诇讜拽 诪拽讚砖 诪讙讘讜诇讬谉, 讚讘讙讘讜诇讬谉 注讜谞讬谉 讗诪谉 讗讞专 讻诇 讘专讻讛 讜讘专讻讛 讜讗讬诇讜 讘诪拽讚砖 注讜谞讬谉 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讛讬讬谞讜 诪砖讜诐 讚讻讬讜谉 讚讘诪拽讚砖 讛讬讜 诪讝讻讬专讬谉 讗转 讛砖诐 讛诪驻讜专砖 讛讜讛 诇讬讛 讘转讜专转 "讜讬讘专讻讜 砖诐 讻讘讜讚讱", 讚讬诇驻讬谞谉 诪拽专讗 讚"讜讬讘专讻讜 砖诐 讻讘讜讚讱", 讚讛讝讻专转 砖诐 讻讘讜讚讜 讚讛讬讬谞讜 讛砖诐 讛诪驻讜专砖 诪讞讬讬讘转 讘讘专讻讛 诪讬讜讞讚转 砖诇 "讘专讜讱 砖诐 讻讘讜讚 诪诇讻讜转讜 诇注讜诇诐 讜注讚". 讗诇讗 讚诇讻讗讜专讛 爪专讬讱 注讬讜谉 讘住转讬专转 讛住讜讙讬讜转, 讚讘讙诪专讗 讘讬讜诪讗 诪砖诪注 讚注谞讬讬转 讘专讜讱 砖诐 讻讘讜讚 诪诇讻讜转讜 讗讞专 砖讛讬讛 讛砖诐 讛诪驻讜专砖 讬讜爪讗 讘拽讚讜砖讛 讜讘讟讛专讛 诪驻讬 讻讛谉 讙讚讜诇 讬诇驻讬谞谉 诪拽专讗 讚讻讬 砖诐 讚' 讗拽专讗 讛讘讜 讙讜讚诇 诇讗诇拽讬谞讜, 讜讗讬诇讜 讘诪住' 转注谞讬转 讬诇驻讬谞谉 诇讛 诪拽专讗 讚讜讬讘专讻讜 砖诐 讻讘讜讚讱 讜诪专讜诪诐 注诇 讻诇 讘专讻讛 讜转讛诇讛, 讜转专讬 拽专讗讬 诇诪讛 诇讬, 讜讛讚讘专讬诐 爪"注.
讜注讜讚 讬砖 诇讛注讬专 讚讘讙诪' 转注谞讬转 (砖诐) 诪讘讜讗专 讚讘诪拽讚砖 讗讬谉 注讜谞讬谉 讗诪谉 讗讞专 讻诇 讘专讻讛 讜讘专讻讛, 讗诇讗 讚注讜谞讬诐 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚. 讜爪专讬讱 注讬讜谉 讘讝讛, 讚讛专讬 讗讬转讗 讘讬讜诪讗 (诇讟:) 转谞讜 专讘谞谉, 讗讜转讛 砖谞讛 砖诪转 讘讛 砖诪注讜谉 讛爪讚讬拽 讗诪专 诇讛诐 讘砖谞讛 讝讜 讛讜讗 诪转, 讗诪专讜 诇讜 诪谞讬谉 讗转讛 讬讜讚注 讜讻讜' 讜诪转 讜谞诪谞注讜 讗讞讬讜 讛讻讛谞讬诐 诪诇讘专讱 讘砖诐, 注"讻. 讜驻讬专砖 专砖"讬 (讚"讛 诪诇讘专讱 讘砖诐) 讜讝"诇 诪诇讘专讱 讘专讻转 讻讛谞讬诐 讗转 讛注诐 讘砖诐 讛诪驻讜专砖 砖诇讗 讛讬讜 讻讚讗讬 注讻"诇. 讜诪讘讜讗专 讚诪砖诪转 砖诪注讜谉 讛爪讚讬拽 谞诪谞注讜 诪诇讘专讱 讘砖诐 讛诪驻讜专砖, 讜讗诐 讻谉 爪专讬讱 注讬讜谉 讘讛讗 讚转谞讬 (转注谞讬转 讟讝 讘) 讚讘诪拽讚砖 诇讗 讛讬讜 注讜谞讬谉 讗诪谉 讗诇讗 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讚讛讗 诇讗 讛讝讻讬专讜 砖诐 讛诪驻讜专砖 讘诪拽讚砖 诪砖诪转 砖诪注讜谉 讛爪讚讬拽 砖讛讜讗 讻诪讗转讬讬诐 砖谞讛 拽讜讚诐 转拽讜驻转 讛诪砖谞讛, 讜讚讜讞拽 诇讗讜拽诪讗 诇诪转谞讬转讬谉 专拽 注讚 转拽讜驻转 砖诪注讜谉 讛爪讚讬拽, 讜诪讗讬讝讛 讟注诐 诇讗 讛讬讜 注讜谞讬谉 讗诪谉 讘诪拽讚砖 讗祝 诇讗讞专 诪讬转转 砖诪注讜谉 讛爪讚讬拽, 讜爪"注.
讜讛谞专讗讛 诪讜讻讞 诪讝讛, 讚谞讛讬 讚讗讞专 砖诪转 砖诪注讜谉 讛爪讚讬拽 诇讗 讛讬讜 诪讝讻讬专讬谉 讘驻讜注诇 讗转 讛砖诐 讛诪驻讜专砖 讘诪拽讚砖, 讜讛讬讜 讗讜诪专讬诐 讗转 砖诐 讛' 专拽 讘诇砖讜谉 讗讚谞讜转, 诪讻诇 诪拽讜诐 讞诇讜拽讛 讛讝讻专转 砖诐 讗讚谞讜转 讘诪拽讚砖 诪讘讙讘讜诇讬谉, 讚讘讙讘讜诇讬谉 注讬拽专 讞诇讜转 讛砖诐 讞诇讛 讻讞诇讜转 砖诐 讗讚谞讜转, 讚讞讬讚砖讛 讛转讜专讛 讚讻诇 讗讬诪转 砖讻转讜讘 砖诐 讛讜讬"讛 讬讜爪讗讬诐 讬讚讬 拽专讬讗转讜 注诇 讬讚讬 拽专讬讗转 砖诐 讗讚谞讜转, 讜讞诇 讞诇讜转 拽讬讜诐 讘驻谞讬 注爪诪讜 讚砖诐 讗讚谞讜转, 讜讻讚谞转讘讗专 诇注讬诇 讘砖讬讟转 讛讙专"讗 讚讘砖讗专 讘专讻讜转 讗讬谉 爪专讬讱 讻诇诇 诇讻讜讬谉 诇砖诐 讛讜讬"讛, 讜住讙讬 讘讻讜讜谞转 讛砖诐 讻拽专讬讗转讜 砖讛讜讗 讗讚讜谉 讛讻诇, 讚砖诐 讗讚谞讜转 讛讜讬讗 讞驻爪讗 砖诇 砖诐 讘驻谞讬 注爪诪讜. 诪讛 砖讗讬谉 讻谉 讘诪拽讚砖 - 讚谞讛讬 讚讘驻讜注诇 诪砖诪转 砖诪注讜谉 讛爪讚讬拽 讛讬讜 讗讜诪专讬诐 讗转 讛砖诐 讘讻讬谞讜讬讜 讘拽专讬讗转 讗讚谞讜转, 诪"诪 讞诇讜转 讛砖诐 讞诇讛 诪讚讬谉 砖诐 讛讜讬"讛, 讚讘诪拽讚砖 砖诐 讛' 讞诇 讘转讜专转 讞驻爪讗 砖诇 砖诐 讛讜讬"讛.
讜诇驻讬"讝 诪讬讜砖讘 砖驻讬专 讛讗 讚讗讬爪讟专讻讬谞谉 诇转专讬 拽专讗讬 诇讬诇祝 诪讬谞讬讬讛讜 讚讬谉 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讘诪拽讚砖, 讚讘住讜讙讬讗 讚讬讜诪讗 讬诇驻讬谞谉 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 诇讛讝讻专转 讛砖诐 讛诪驻讜专砖 诪驻讬 讻讛谉 讙讚讜诇 讘讬讜诐 讛讻驻讜专讬诐, 诪讚讻转讬讘 讻讬 砖诐 讛' 讗拽专讗 讜讙讜', 讜驻住讜拽 讝讛 讗讬讬专讬 诇注谞讬谉 拽专讬讗转 讛砖诐 讛诪驻讜专砖 讻讻转讬讘转讜 讘讬讜"讚 讛"讗 讜讜讗"讜 讛"讗, 讜讬诇驻讬谞谉 诪讬谞讬讛 讚讛讝讻专转 砖诐 讛诪驻讜专砖 讘驻讜注诇 诪讞讬讬讘转 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚. 讗讻谉 讛住讜讙讬讗 讚转注谞讬转 诪讬讬专讬 诇注谞讬谉 讘专讻转 讻讛谞讬诐 讘诪拽讚砖, 讜讚讬谉 讝讛 诪讬讬专讬 讗祝 诇讗讞专 砖诪转 砖诪注讜谉 讛爪讚讬拽 砖谞诪谞注讜 诪诇讘专讱 讘砖诐 讛诪驻讜专砖, 讜讗驻讬诇讜 讛讻讬 讬诇驻讬谞谉 诪拽专讗 讚讜讬讘专讻讜 砖诐 讻讘讜讚讱 讜诪专讜诪诐 注诇 讻诇 讘专讻讛 讜转讛诇讛, 讚讗祝 讻砖讗讬谞讜 诪讝讻讬专 讘驻讜注诇 讗转 讛砖诐 讛诪驻讜专砖, 诪讻诇 诪拽讜诐 住讙讬 讘讞诇讜转 讚讬谉 砖诐 讛讜讬"讛 诇讞讬讬讘 讘注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚. 讜讗祝 讚讘驻讜注诇 砖讜讛 诪拽讚砖 诇讙讘讜诇讬谉 讚讙诐 讘诪拽讚砖 谞诪谞注讜 诪诇讘专讱 讘砖诐, 讗驻讬诇讜 讛讻讬 讘诪拽讚砖 砖诐 讗讚谞讜转 谞讗诪专转 讘转讜专转 讞诇讜转 砖诇 砖诐 讛讜讬"讛 讜讛讬讗 诪讞讬讬讘转 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚. 讚讬砖 讘' 讚讬谞讬诐 讘砖诐 讛讜讬"讛: 讗) 讞诇讜转 砖诐 讛讜讬"讛 注"讬 讗诪讬专转 砖诐 讛诪驻讜专砖, 讘) 讞诇讜转 砖诐 讛讜讬"讛 注驻"讬 讚讬谉 诪讙讝讬专转 讛讻转讜讘, 讜砖谞讬 讛拽讬讜诪讬诐 讚砖诐 讛讜讬"讛 诪讞讬讬讘讬诐 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚.
讜诇驻讬"讝 谞诪讬 诪讬讜砖讘 诪讛 砖讛拽砖讬谞讜 讚讗讬 谞讬诪讗 讚注讬拽专 讞讜讘转 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讛讜讗 诪砖讜诐 拽讚讜砖转 讛砖诐 讛诪驻讜专砖, 讗诐 讻谉 讗诪讗讬 诪砖诪转 砖诪注讜谉 讛爪讚讬拽 诇讗 讛讬讜 注讜谞讬诐 讗诪谉 讘诪拽讚砖 讗诇讗 讛讬讜 讗讜诪专讬诐 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讛诇讗 诪砖诪转 砖诪注讜谉 讛爪讚讬拽 谞诪谞注讜 诪诇讘专讱 讘砖诐 讛诪驻讜专砖. 讚讬"诇 讚讗注"驻 砖诇讗讞专 诪讬转转 砖诪注讜谉 讛爪讚讬拽 诇讗 讛讝讻讬专讜 讘驻讜注诇 砖诐 讛诪驻讜专砖 讘诪拽讚砖, 诪讻诇 诪拽讜诐 住讙讬 讘讞诇讜转 拽讬讜诐 砖诐 讛讜讬"讛 注驻"讬 讚讬谉 砖讞诇 注诇 讬讚讬 讗诪讬专转 讛砖诐 讘诇砖讜谉 讗讚谞讜转 诇讞讬讬讘 讘注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚. 讜讞讬讚讜砖 讝讛 讬诇驻讬谞谉 诇讛 诪拽专讗 讚"讜讬讘专讻讜 砖诐 讻讘讜讚讱" 讚讗祝 讞诇讜转 拽讬讜诐 砖诐 讛讜讬"讛 诪讞讬讬讘转 砖讘讞 讚"讘专讜讱 砖诐 讻讘讜讚 诪诇讻讜转讜 诇注讜诇诐 讜注讚". 讜诇讻谉 讗祝 讚诪砖诪转 砖诪注讜谉 讛爪讚讬拽 谞诪谞注讜 诪诇讘专讱 讘砖诐 讛诪驻讜专砖, 讗驻讬诇讜 讛讻讬 讛讬讜 注讜谞讬谉 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讜讻讚讻转讬讘 讜讬讘专讻讜 砖诐 讻讘讜讚讱 讜诪专讜诪诐 注诇 讻诇 讘专讻讛 讜转讛诇讛.
讬.
讘讬住讜讚 讚讬谉 讗诪讬专转 讘砖讻诪诇"讜 讘拽专讬讗转 砖诪注
讜讛谞讛 讻转讘 讛专诪讘"诐 (驻"讗 诪讛诇' 拽"砖 讛"讚) 讜讝"诇 讛拽讜专讗 拽专讬讗转 砖诪注 讻砖讛讜讗 讙讜诪专 驻住讜拽 专讗砖讜谉 讗讜诪专 讘诇讞砖 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讜讞讜讝专 讜拽讜专讗 讻讚专讻讜 讜讗讛讘转 讜讙讜' 注讚 住讜驻讛, 讜诇诪讛 拽讜专讬谉 讻谉 诪住讜专转 讛讬讗 讘讬讚讬谞讜 砖讘砖注讛 砖拽讘抓 讬注拽讘 讗讘讬谞讜 讗转 讘谞讬讜 讘诪爪专讬诐, 讘砖注转 诪讬转转讜 爪讬讜诐 讜讝专讝诐 注诇 讬讞讜讚 讛砖诐 讜注诇 讚专讱 讛砖诐, 讜砖讗诇 讗讜转诐 讜讗诪专 诇讛诐 讘谞讬 砖诪讗 讬砖 讘讻诐 驻住诇讜转 讜讻讜' 注谞讜 讻讜诇诐 讜讗诪专讜 砖诪注 讬砖专讗诇 讛' 讗诇拽讬谞讜 讛' 讗讞讚 讜讻讜', 驻转讞 讛讝拽谉 讜讗诪专 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 诇驻讬讻讱 谞讛讙讜 讻诇 讬砖专讗诇 诇讜诪专 砖讘讞 砖砖讘讞 讘讜 讬砖专讗诇 讛讝拽谉 讗讞专 驻住讜拽 讝讛, 注讻"诇. (讜诪拽讜专 讛专诪讘"诐 诪住讜讙讬讬转 讛讙诪' 驻住讞讬诐 谞讜 讗) 讜爪"注 讗诪讗讬 讗讬谉 讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讞砖讬讘讗 讻讛驻住拽 诇讙讘讬 诪爪讜转 拽专讬讗转 砖诪注, 讚讛专讬 讘拽"砖 讘注讬谞谉 拽专讬讗讛 讻讻转讘讛. 讜讛专讬 讛专诪讘"诐 拽讘注 砖讙' 驻专砖讬讜转 讛谉 注讬拽专 讛讞驻爪讗 砖诇 拽"砖 (讻诪讘讜讗专 讘驻"讗 砖诐 讛"讘), 讜讗讬诇讜 讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讛讘讬讗 讛专诪讘"诐 讻讛诇讻讛 谞驻专讚转 (砖诐 讛"讚), 讜诪砖诪注 讚住"诇 讚讘砖讻诪诇"讜 讗讬谞讜 诪讙讜祝 讛讞驻爪讗 讚拽专讬讗转 砖诪注, 讗诇讗 诪讛讜讜讛 讞诇讜转 拽讬讜诐 砖讘讞 讘驻"注. 讜讻谉 讬砖 诇讚拽讚拽 诪诇砖讜谉 讛专诪讘"诐 (驻"讗 诪讛诇' 拽"砖 讛"讚) 砖讻转讘 "讜讞讜讝专 讜拽讜专讗 讻讚专讻讜 讜讗讛讘转 讜讻讜'". 讜诪砖诪注 讚拽专讬讗转 讜讗讛讘转 讗讬谞讛 讛诪砖讱 诇讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗诇讗 讞讝专讛 诇拽专讬讗转 砖诪注, 讚讘砖讻诪诇"讜 诪讛讜讜讛 拽讬讜诐 讘驻"注. 讜讻谉 诪砖诪注 诪诇砖讜谉 讛专诪讘"诐 "诇驻讬讻讱 谞讛讙讜 讻诇 讬砖专讗诇 诇讜诪专 砖讘讞 砖砖讘讞 讘讜 讬砖专讗诇 讛讝拽谉 讗讞专 驻住讜拽 讝讛" 讚讛讜讬 拽讬讜诐 砖讘讞 讘驻"注 讜讗讬谞讜 讞诇拽 诪讛讞驻爪讗 砖诇 拽"砖 注爪诪讛. 讜诇驻讬"讝 爪"注 讗诪讗讬 诇讗 讛讜讬 讛驻住拽.
讜注讜讚 讬砖 诇转诪讜讛 讚讗讬 谞讬诪讗 讚讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗讬谞讜 讻诇诇 诪讙讜祝 讛讞驻爪讗 讚拽专讬讗转 砖诪注, 讗诇讗 讚讛诪讞讬讬讘 诇讜诪专 讘砖讻诪诇"讜 讛讜讗 注爪诐 讗诪讬专转 驻住讜拽 讝讛 讚砖诪注 讬砖专讗诇, 讗诐 讻谉 诇讻讗讜专讛 讛讬讛 诪谉 讛讚讬谉 讚讻诇 讛讬讻讗 砖讗讜诪专讬诐 驻住讜拽 讝讛 讬转讞讬讬讘讜 讘讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讜讙诐 讻砖讗讬谉 讗诪讬专转讜 讘转讜专转 拽讬讜诐 诪爪讜转 拽专讬讗转 砖诪注. 讜讛讗 诪讬诇转讗 讚驻砖讬讟讗 讚讻诇 砖讗讬谞讜 诪讻讜讬谉 讘拽专讬讗转讜 诇爪讗转 讞讜讘转 拽专讬讗转 砖诪注 诇讬讻讗 讻诇诇 讚讬谞讗 讚讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讜讻诪讘讜讗专 诇讛讚讬讗 讘讚讘专讬 讛专诪讘"诐 (住讚专 讛转驻诇讜转) 讜讝"诇 诇驻讬讻讱 讗谞讜 讞讬讬讘讬谉 诇讛讜讚讜转 诇讱 讜诇砖讘讞讱 讜诇驻讗专讱 讜讻讜', 讜讞讬讬讘讬谉 讗谞讜 诇讜诪专 诇驻谞讬讱 讘讻诇 讬讜诐 注专讘 讜讘讜拽专 砖诪注 讬砖专讗诇 讛' 讗诇拽讬谞讜 讛' 讗讞讚, 讗砖专讬谞讜 诪讛 讟讜讘 讞诇拽谞讜 讜讻讜', 讗砖专谞讜 砖讗谞讜 诪砖讻讬诪讬谉 讜诪注专讬讘讬谉 讘讻诇 讬讜诐 转诪讬讚 注专讘 讜讘讜拽专 讜讗讜诪专讬诐 砖诪注 讬砖专讗诇 讛' 讗诇拽讬谞讜 讛' 讗讞讚. 讗转讛 讛讜讗 拽讜讚诐 砖谞讘专讗 讛注讜诇诐 讜讻讜' 注讻"诇. 讜诪讘讜讗专 诇讛讚讬讗 讘讚讘专讬 讛专诪讘"诐 讚讘讗诪讬专转 砖诪注 讬砖专讗诇 诇驻谞讬 驻住讜拽讬 讚讝诪专讛 讗讬谉 讗讜诪专讬诐 讻诇诇 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 诪讻讬讜谉 砖讗讬谉 拽专讬讗转讜 诇砖诐 拽讬讜诐 诪爪讜转 拽专讬讗转 砖诪注. 讜诪讘讜讗专 诇讛讚讬讗 讚讚讬谉 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讛讜讗 讚讬谉 诪住讜讬诐 讘拽讬讜诐 诪爪讜转 拽专讬讗转 砖诪注, 讜诇讗 砖讬讬讱 讘讗诪讬专转 讛驻住讜拽 讘注诇诪讗. 讜讻谉 诪讘讜讗专 讘讟讜专 (讗讜"讞 住讬' 诪"讜) 讜讝"诇 讗讘诇 讗谞讞谞讜 注诪讱 讘谞讬 讘专讬转讱 讘谞讬 讗讘专讛诐 讗讜讛讘讱 讜讻讜' 讜讗讜诪专讬诐 砖诪注 讬砖专讗诇 讛' 讗诇拽讬谞讜 讛' 讗讞讚, 讜专讘讬谞讜 讬讛讜讚讛 讛讞住讬讚 讛讬讛 专讙讬诇 诇讜诪专 讗讞专讬讜 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讜讛讬讛 诪讻讜讬谉 诇爪讗转 讘讜 讬讚讬 讞讜讘转 拽专讬讗转 砖诪注, 诪砖讜诐 砖驻注诪讬诐 讻砖注讜砖讬谉 拽专讜讘抓 诪转注讻讘讬诐 诪拽专讬讗转 砖诪注 注讚 讗讞专 讝诪谞讛 讜讻讜' 注讻"诇. (讜讻谉 讻转讘 讛专诪"讗 讘讛讙"讛 砖诐). 讜诪讘讜讗专 诇讛讚讬讗 讚讗诪讬专转 讘砖讻诪诇"讜 转诇讜讬讛 讘讞诇讜转 拽讬讜诐 诪爪讜转 拽"砖, 讜专拽 讘讙讜讜谞讗 砖诪讻讜讬谉 诇爪讗转 讘讛 讬讚讬 讞讜讘转 诪爪讜转 拽专讬讗转 砖诪注 讛讜讗 讚讗讜诪专讬诐 讘专讜讱 砖诐 讻讘讜讚 诪诇讻讜转讜 诇注讜诇诐. 讜讛"谞 讞讝讬谞谉 讘讗诪讬专转 砖诪注 讬砖专讗诇 讘注砖专讛 讚诪诇讻讜讬讜转 讘转驻诇转 专讗砖 讛砖谞讛, 讜讘讗诪讬专转 砖诪注 讬砖专讗诇 讘拽讚讜砖讛 讚诪讜住祝, 讜讻讬讜爪讗 讘讝讛, 讚诇讗 诪爪讬谞讜 讘讛诐 讻诇诇 讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚. 讗讻谉 诇砖讬讟转 讛专诪讘"诐 讚讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 砖讬住讜讚讜 诪转拽谞转 讬注拽讘 讗讬谞讜 诪讙讜祝 讛拽讬讜诐 讚诪爪讜转 拽专讬讗转 砖诪注, 讗诇讗 讚讛诪讞讬讬讘 讛讜讗 注爪诐 讗诪讬专转 驻住讜拽 讚砖诪注 讬砖专讗诇, 爪"注 讗诐 讻谉 讗诪讗讬 转诇讬讗 讛讱 讚讬谞讗 讘拽讬讜诐 诪爪讜转 拽专讬讗转 砖诪注.
讜谞专讗讛 注"驻 诪讬 砖谞转讘讗专 诇注讬诇 (讘讗讜转 讟') 讚讞诇 讚讬谉 讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗讞专 讗诪讬专转 砖诐 讛诪驻讜专砖 讜讻谉 诇讗讞专 讞诇讜转 拽讬讜诐 砖诐 讛讜讬"讛 诪讙讝讬专转 讛讻转讜讘 讚讜讬讘专讻讜 砖诐 讻讘讜讚讱, 讚注谞讬讬转 讘砖讻诪诇"讜 讗讞专 驻住讜拽 专讗砖讜谉 砖诇 拽专讬讗转 砖诪注 讞讚 讚讬谞讗 讛讜讗 注诐 讚讬谉 注谞讬讬转 讘砖讻诪诇"讜 讘诪拽讚砖 诇讗讞专 诪讬转转 砖诪注讜谉 讛爪讚讬拽, 讚讘转专讜讬讬讛讜 讬住讜讚 讚讬谉 注谞讬讬转 讘砖讻诪诇"讜 讛讜讗 诪砖讜诐 讚讞诇 讞诇讜转 拽讬讜诐 砖诇 讛砖诐 讛诪驻讜专砖 讗注"驻 砖讗讜诪专 讛砖诐 讘诇砖讜谉 讗讚谞讜转, 讜讞诇讜转 拽讬讜诐 砖诐 讛讜讬"讛 诪讞讬讬讘 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚. 讜谞专讗讛 诇讛讘讬讗 专讗讬讬讛 诇讻讱 诪讚讘专讬 讛讙专"讗 (讗讜"讞 住讬诪谉 讛') 讚讞诇讜拽 讚讬谉 讛讝讻专转 讛砖诐 讘驻住讜拽 专讗砖讜谉 砖诇 拽专讬讗转 砖诪注, 诪讚讬谉 讛讝讻专转 讛砖诐 讘讘专讻讜转 讜讘砖讗专 诪讬诇讬 讘讚讬谉 讻讜讜谞转 讛砖诐, 讚讘拽"砖 讞讬讬讘 诇讻讜讜谉 诇砖诐 讛讜讬"讛. 诪砖讗"讻 讘砖讗专 讘专讻讜转 诪讻讜讜谉 诇砖诐 讗讚谞讜转. 讚谞讛讬 讚讘讻讜诇讛讜 讗讬谉 拽专讬讗转讜 讻讻转讬讘转讜, 讚讻转讬讘转讜 讛讜讗 讘砖诐 讛讜讬"讛 讜讗讬诇讜 拽专讬讗转讜 讘诇砖讜谉 讗讚谞讜转, 诪讻诇 诪拽讜诐 讞诇讜拽 讘讝讛 讚讬谉 讛讝讻专转 讛砖诐 讘驻住讜拽 专讗砖讜谉 讚拽专讬讗转 砖诪注 诪砖讗专 讛讝讻专讜转, 讚讘拽"砖 讛砖诐 讗讬谞讜 讞诇 讘转讜专转 砖诐 讗讚谞讜转, 讗诇讗 讚讞诇 讻讞诇讜转 砖诇 砖诐 讛讜讬"讛. 讜诪砖讜"讛 讞诇 讚讬谉 注谞讬讬转 讘砖讻诪诇"讜 诇驻住讜拽 专讗砖讜谉 砖诇 砖诪注.
讜诇驻讬"讝 讬砖 诇讬讬砖讘 诪讛 砖讛拽砖讬谞讜 讗诪讗讬 讗讬谉 讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 诪讛讜讜讛 讛驻住拽 诇讙讘讬 诪爪讜转 拽"砖 讻讻转讘讛, 讚讬"诇 讚诇注讜诇诐 讻讜诇讬 注诇诪讗 诪讜讚讜 讚讘砖讻诪诇"讜 讗讬谞讜 讞诇拽 诪讙讜祝 讛讞驻爪讗 讚拽"砖, 讜讗讬谞讜 讗诇讗 砖讘讞 诇讛讝讻专转 砖诐 讛诪驻讜专砖 讜诪砖讜诐 讛讻讬 爪专讬讱 诇讗诪专讜 讘诇讞砖 讻讚讗讬转讗 讘驻住讞讬诐 砖诐 (谞讜.), "讘讗讜转讛 砖注讛 驻转讞 讬注拽讘 讗讘讬谞讜 讜讗诪专 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讗诪专讬 专讘谞谉 讛讬讻讬 谞注讘讬讚, 谞讗诪专讜讛讜 诇讗 讗诪专讜 诪砖讛 专讘讬谞讜, 诇讗 谞讗诪专讜讛讜 讗诪专讜 讬注拽讘, 讛转拽讬谞讜 砖讬讛讜 讗讜诪专讬诐 讗讜转讜 讘讞砖讗讬 讜讻讜'". 讜诇讻讗讜专讛 爪专讬讱 注讬讜谉 讘注讬拽专 讛砖拽诇讗 讜讟专讬讗 讘讙诪专讗 讚诪讛 诇讬 讗诐 诪砖讛 讗诪专讜 讗讜 讗诐 讬注拽讘 讗诪专讜. 讜注讜讚 爪专讬讱 注讬讜谉 讘诪住拽谞转 讛讙诪专讗 砖讛转拽讬谞讜 砖讬讛讜 讗讜诪专讬诐 讗讜转讜 讘讞砖讗讬, 讚诇讻讗讜专讛 讗讬讝讛 驻砖专讛 讛讬讗 讝讜 诇讗讜诪专讜 讘诇讞砖. 讜讛谞专讗讛 诇讜诪专 讘讝讛, 讚讻讜讜谞转 讛讙诪专讗 讚诪砖讛 诇讗 讗诪专讜, 讛讬讬谞讜 讚讻讬讜谉 讚诪砖讛 诇讗 讗诪专讜 讘驻专砖转 拽专讬讗转 砖诪注 讛讻转讜讘讛 讘转讜专讛, 讗诐 讻谉 讛专讬 讗讬谉 讝讛 讘讻诇诇 讛讞驻爪讗 讚拽专讬讗转 砖诪注 讻讻转讘讛. 讜讛讬讬谞讜 讚拽讗 驻专讬讱 讘讙诪专讗 讚讛讬讻讬 谞讬诪专讬谞讛讜 讛讗 诇讗 讗诪专讜 诪砖讛, 讜诪诪讬诇讗 诇讗 讛讜讛 诇讬讛 讘讻诇诇 拽专讬讗转 砖诪注 讻讻转讘讛, 讜砖诇讗 诇讗诪专讜 谞诪讬 讗讬 讗驻砖专 讚讛讗 讬注拽讘 讗诪专讜, 讜诪住拽讬谞谉 讘讙诪' 讚讘砖讻诪诇"讜 诇讗 谞讗诪专 讘转讜专转 讞诇拽 诪讙讜祝 讛讞驻爪讗 讚拽专讬讗转 砖诪注 讻讻转讘讛 砖讛专讬 诪砖讛 诇讗 讗诪专讜, 讜讻诇 讗诪讬专转讜 讗讬谞讜 讗诇讗 诪砖讜诐 讞讬讜讘 砖讘讞 讘驻谞讬 注爪诪讜 诪砖讜诐 砖诐 讛诪驻讜专砖, 讜诪诪讬诇讗 爪专讬讱 诇讗诪专讜 讘诇讞砖, 讻讚讬 砖讬讛讗 谞讬讻专 讚讗讬谞讜 谞讗诪专 讘转讜专转 讞诇拽 诪讙讜祝 讛拽讬讜诐 讚拽专讬讗转 砖诪注 讗诇讗 讚拽讬讜诐 讘驻谞讬 注爪诪讜 讛讜讗 诪转拽谞转 讬注拽讘 讗讘讬谞讜 注"讛. 讜诪讜讻讞 诇讛讚讬讗 诪住讜讙讬讬转 讛讙诪专讗 讻砖讬讟转 讛专诪讘"诐 讚讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 诇讗 谞拽讘注讛 讻讞诇拽 诪注爪诐 讛诪讟讘注 讚拽专讬讗转 砖诪注, 讗诇讗 讚讛讜讬讗 讞诇讜转 讗诪讬专转 砖讘讞 讘驻谞讬 注爪诪讜 讛讜讗 诇砖诐 讛诪驻讜专砖 讜讻讚诪讜讻讞 诪讛讗 讚讬注拽讘 讗诪专讜. 讜专讗讬讬讛 诇讝讛 讚讗讬 讘砖讻诪诇"讜 讛讜讬 拽讬讜诐 讘诪爪讜转 拽"砖 注爪诪讛 讜讚讬谉 讘注爪诐 讗诪讬专转 驻住讜拽 专讗砖讜谉, 讗诐 讻谉 讘谞讬讜 砖诇 讬注拽讘 砖讗诪专讜 驻住讜拽 专讗砖讜谉 讛诐 讛讬讜 爪专讬讻讬诐 诇讗诪专讜, 讜诪讛讗 讚讬注拽讘 讗讘讬谞讜 驻转讞 讜讗诪专 讘砖讻诪诇"讜 诪讜讻讞 讚讛讜讬 砖讘讞 讘驻谞讬 注爪诪讜 诇讛讝讻专转 砖诐 讛诪驻讜专砖.
讜讬转讻谉 诇讛讜住讬祝 讚讗注"驻 讚讗讬谉 讗诪讬专转 讘砖讻诪诇"讜 诪爪讟专驻转 诇讞驻爪讗 讚拽专讬讗转 砖诪注 讻讻转讘讛, 诪讻诇 诪拽讜诐 讬砖 诇讜诪专 讚讗讬谉 讗诪讬专转 讘砖讻诪诇"讜 讞诇讜转 讚讬谉 讜拽讬讜诐 讘驻谞讬 注爪诪讜 诇讜诪专 讚讘专讬 砖讘讞 诇砖诐 讛诪驻讜专砖, 讗诇讗 讚诪讛讜讜讛 谞诪讬 讞诇拽 诪注爪诐 拽讬讜诐 诪爪讜转 拽专讬讗转 砖诪注 诪讚讗讜专讬讬转讗. 讜讛讘讬讗讜专 讘讝讛 讛讜讗 讚讬砖 砖谞讬 拽讬讜诪讬诐 讘诪爪讜转 拽专讬讗转 砖诪注: 讗) 讚讬谉 拽专讬讗讛 讻讻转讘讛, 讘) 讚讬谉 拽讘诇转 注讜诇 诪诇讻讜转 砖诪讬诐 讛诪转拽讬讬诪转 讘拽专讬讗转 驻住讜拽 专讗砖讜谉, 讜谞讛讬 讚讗讬谉 讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 诪讻诇诇 讙讜祝 讛拽专讬讗讛 讻讻转讘讛, 诪讻诇 诪拽讜诐 注"讬 砖讘讞 讘砖讻诪诇"讜 诇砖诐 讛诪驻讜专砖 诪爪讟专祝 讜诪砖诇讬诐 讗转 讛拽讬讜诐 砖诇 拽讘诇转 注讜诇 诪诇讻讜转 砖诪讬诐 砖讘驻住讜拽 专讗砖讜谉. 讜谞专讗讛 讚讝讛讜 讚讬诇驻讬谞谉 诪讛讗 讚讬注拽讘 讗讘讬谞讜 讗诪专讜, 讻诇讜诪专 砖讗讬谉 拽讘诇转 注讜诇 诪诇讻讜转 砖诪讬诐 砖讘驻住讜拽 专讗砖讜谉 砖诇讬诪讛 讗诇讗 注诇 讬讚讬 讗诪讬专转 讘砖讻诪诇"讜. 讜讛讟注诐 砖转拽谞讜 诇讜诪专 讘砖讻诪诇"讜 讘诇讞砖 讛讬讬谞讜 讻讚讬 砖讬讜讻专 砖讗讬谉 讗诪讬专转 讘砖讻诪诇"讜 诪讻诇诇 诪爪讜转 拽专讬讗讛 讚拽"砖 讻讻转讘讛, 讗诇讗 讚讞诇讛 讻讞诇拽 诪拽讬讜诐 拽讘诇转 注讜诇 诪诇讻讜转 砖诪讬诐 砖讘驻住讜拽 专讗砖讜谉.
讜讛谞讛 谞讞诇拽讜 讛驻讜住拽讬诐 讗诐 讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 诪注讻讘转 讘拽讬讜诐 诪爪讜转 拽"砖 讗讜 诇讗. 讚注讬讬谉 讘讘"讞 (住讬' 住"讗) 讜讝"诇 讜讟注诪讜 讚拽专讬讗转 砖诪注 讚讗讜专讬讬转讗 诇讗 讬爪讗 讬讚讬 讞讜讘转讜 讗诐 诇讗 讗诪专讜, 讗讘诇 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗讬谞讛 讗诇讗 转拽谞讛 讻讬讜谉 讚讗诪专讬讛 讬注拽讘, 讛诇讻讱 讗讬谉 诪讞讝讬专讬谉 讗讜转讜, 注讻"诇. 讗讱 讛诪讙谉 讗讘专讛诐 (讗讜"讞 住讬' 住"讗 住"拽 讬"讗) 讻转讘 讜讝"诇 讜讗诐 诇讗 讗诪专 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗讬谉 诪讞讝讬专讬谉 讗讜转讜 [讘"讞 讜砖诇讟讬 讛讙讘讜专讬诐], 讜诇讘讜砖 讻转讘 砖讗驻讬诇讜 讗诪专讜 讜诇讗 讗诪专讜 讘讻讜讜谞讛 爪专讬讱 诇讞讝讜专, 讜讻谉 诪砖诪注 专讬砖 住"讜, 注讻"诇. 讜诪讘讜讗专 讚诇砖讬讟转 讛诇讘讜砖 诇讗 专拽 讗诪讬专转 讘砖讻诪诇"讜 诪注讻讘转 讗诇讗 讗驻讬诇讜 讗诐 诇讗 讻讬讜谉 讘讜 爪专讬讱 诇讞讝讜专, 砖讚讬谉 讗诪讬专转讜 讜讻讜讜谞转讜 讞诪讜专讛 讻拽专讬讗转 讛驻住讜拽 讛专讗砖讜谉 注爪诪讜. 讜讛诪讙谉 讗讘专讛诐 讻转讘 讚讻讚讘专讬 讛诇讘讜砖 诪讜讻讞 讘专讬砖 住讬诪谉 住"讜, 讜讻讜讜谞转讜 诇诪讛 砖讻转讘 讛诪讞讘专 砖诐 讜讝"诇 讜讘讗诪爪注 [讛驻专拽] 砖讜讗诇 讘砖诇讜诐 诪讬 砖讛讜讗 讬专讗 诪诪谞讜 讜讻讜' 讜诪砖讬讘 砖诇讜诐 诇讗讚诐 谞讻讘讚, 讜讗驻讬诇讜 讘讗诪爪注 讛驻住讜拽, 讞讜抓 诪驻住讜拽 砖诪注 讬砖专讗诇 讜讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 砖诇讗 讬驻住讬拽 讘讛诐 讻诇诇, 讗诐 诇讗 诪驻谞讬 砖讬专讗 砖诪讗 讬讛专讙谞讜, 注讻"诇. 讜讛诪讘讜讗专 讘讚讘专讬 讛诪讞讘专 砖讚讬谉 讗诪讬专转 讘专讜讱 砖诐 讻讘讜讚 讞诪讜专 讻讚讬谉 讗诪讬专转 驻住讜拽 专讗砖讜谉 讚拽"砖 诇注谞讬谉 讛讗讬住讜专 诇砖讗讜诇 诪驻谞讬 讛讬专讗讛 讜诇讛砖讬讘 诪驻谞讬 讛讻讘讜讚.
讜讘讗诪转 讚讬砖 诇讛讜讻讬讞 讻讚讘专讬 讛诇讘讜砖 诪讚讘专讬 讛专诪"讗 (住讬' 诪"讜 住注' 讟') 砖讻转讘 讜讝"诇 讜讟讜讘 诇讜诪专 讘砖讞专讬转 讗讞专 砖诪注 讬砖专讗诇 讜讙讜' 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚, 讻讬 诇驻注诪讬诐 砖讜讛讬谉 注诐 拽专讬讗转 砖诪注 诇拽专讜转讛 砖诇讗 讘讝诪谞讛 讜讬讜爪讗 讘讝讛 注讻"诇. 讜诪砖诪注 讚住"诇 诇专诪"讗 讚讘砖讻诪诇"讜 诪注讻讘 讘拽讬讜诐 诪爪讜转 拽专讬讗转 砖诪注, 讜讻讚注转 讛诇讘讜砖. 讜爪"注 讚讗驻讬诇讜 讗讬 谞讬诪讗 讚住"诇 讚诪爪讜转 拽专讬讗转 砖诪注 讚讗讜专讬讬转讗 讛讬讗 诪转拽讬讬诪转 讘驻住讜拽 专讗砖讜谉 讘诇讘讚 讜讻砖讬讟转 讛专诪讘"谉 诪讚讜注 爪专讬讱 诇讜诪专 讘砖讻诪诇"讜 讘讻讚讬 诇爪讗转 讬讚讬 讞讜讘转 拽专讬讗转 砖诪注.
讜注讬讬谉 讘讘讬讗讜专 讛讙专"讗 (砖诐) 讻转讘 讜讝"诇 讜讟讜讘 讻讜' 讻讬 讘诇讗 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗讬谞讜 讗诇讗 讻住讬驻讜专 讚讘专讬诐 讘注诇诪讗 注讻"诇. 讜诪拽讜专 讚讘专讬 讛讙专"讗 讛讜讗 讘讘讬转 讬讜住祝 (住讬' 诪"讜) 砖讻转讘 注诇 诪讛 砖讻转讘 讛讟讜专 讚专讘讬谞讜 讬讛讜讚讛 讛讞住讬讚 讛讬讛 专讙讬诇 诇讜诪专 讗讞专讬讜 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讜讻讜', 讜讻转讘 讛讘讬转 讬讜住祝 讜讝"诇, 讻诇讜诪专 讚讻砖讗讬谞讜 讗讜诪专 讗诇讗 砖诪注 讬砖专讗诇 诇讘讚 谞专讗讛 砖讗讬谞讜 讗诇讗 住讬驻讜专 讚讘专讬诐 砖讗讜诪专讬诐 讬砖专讗诇 讻砖诪讬讬讞讚讬诐, 讗讘诇 讻砖讗讜诪专 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 谞专讗讛 砖讛讜讗 诪讻讜讬谉 注讻砖讬讜 诇讬讬讞讚, 讜诪砖讜诐 讛讻讬 诪讘专讱 砖诐 讻讘讜讚 诪诇讻讜转讜 注讻"诇. 讗诪谞诐 讚讘专讬讛诐 爪"注 讗诪讗讬 诇讗 住讙讬 讘讻讜讜谞讛 讙专讬讚讗 诇讛讞讬诇 注诇 拽专讬讗转讜 讞诇讜转 砖诐 拽专讬讗转 砖诪注, 讜诇讻讗讜专讛 住讙讬 讘讝讛 砖诪转讻讜讬谉 诇爪讗转 讬讚讬 诪爪讜转 拽专讬讗转 砖诪注, 诇讗驻讜拽讬 砖诇讗 讬讛讗 讻住讬驻讜专 讚讘专讬诐 讘注诇诪讗.
讜谞专讗讛 诇转专抓 注"驻 诪讛 砖谞转讘讗专 砖讗诪讬专转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 诪注讻讘转 讘拽专讬讗转 砖诪注 诪砖讜诐 讚讘谞讜讙注 诇拽专讬讗转 砖诐 讛' 讘驻住讜拽 专讗砖讜谉 讚拽专讬讗转 砖诪注, 讗祝 注诇 驻讬 砖讘驻讜注诇 讛讜讗 谞拽专讗 讘砖诐 讗讚谞讜转 讻讻讬谞讜讬讜, 诪讻诇 诪拽讜诐 讘注讬拽专 讞诇讜转讜 讜拽讬讜诪讜 讞诇 拽讬讜诐 砖诇 砖诐 讛讜讬"讛. 讚讬诇驻讬谞谉 诪讛讗 讚讬注拽讘 讗诪专 讘砖讻诪诇"讜 讗讞专 砖讘谞讬讜 拽专讗讜 拽专讬讗转 砖诪注 讚砖诐 讛' 砖讘驻住讜拽 讚砖诪注 讬砖专讗诇 讞诇 讘转讜专转 讞诇讜转 砖诇 砖诐 讛诪驻讜专砖. 讜讗诪讬专转 讘砖讻诪诇"讜 诇砖诐 讛诪驻讜专砖 诪讛讜讜讛 讞诇拽 诪拽讬讜诐 拽讘诇转 注讜诇 诪诇讻讜转 砖诪讬诐 砖讘拽专讬讗转 砖诪注. 讜讬砖 诇注讬讬谉 讗讬讱 讞诇 讞诇讜转 拽讬讜诐 砖诇 砖诐 讛讜讬"讛 讘驻住讜拽 讛专讗砖讜谉 讘拽专讬讗转 讛砖诐 讘诇砖讜谉 讗讚谞讜转. 讜讬"诇 砖讞诇讜转 砖诐 讛讜讬"讛 讞诇讛 注"讬 讻讜讜谞转讜 讘拽专讬讗转 讛砖诐 砖诪转讻讜讜谉 诇砖诐 讛讜讬"讛 讜讻讚讘讬讗专 讛讙专"讗. 讜讬砖 诇讛讜住讬祝 讚讘讗诪讬专转 讘砖讻诪诇"讜 谞诪讬 讞诇 讞诇讜转 砖诐 讛讜讬"讛 讘讗诪讬专转 讛砖诐, 讚讗诪讬专转 讘砖讻诪诇"讜 诪讜讻讞转 砖讛砖诐 诪讛讜讜讛 讞诇讜转 砖诐 讛讜讬"讛 讛诪讞讬讬讘 砖讘讞 砖诇 讘砖讻诪诇"讜. 讜谞诪爪讗 讚讗诪讬专转 讘砖讻诪诇"讜 诪讛讜讜讛 讞诇拽 讚拽讘诇转 注讜诪"砖 讚驻住讜拽 专讗砖讜谉 砖诇 砖诪注, 讜诇讻谉 住"诇 诇诇讘讜砖 砖讻讜讜谞讛 诪注讻讘转 讘讗诪讬专转 讘砖讻诪诇"讜. 讜谞专讗讛 讚诪砖讜诐 讻讱 住讜讘专 讛专诪"讗 讚讗诪讬专转 讘砖讻诪诇"讜 诪注讻讘转 讘拽讬讜诐 诪爪讜转 拽专讬讗转 砖诪注 讛诪转拽讬讬诪转 讘驻住讜拽 讛专讗砖讜谉 讚拽"砖, 讚讘砖讻诪诇"讜 诪注讻讘 讘拽讘讬注讜转 讞诇讜转 砖诐 讛诪驻讜专砖 讚讞诇 讚讘驻住讜拽 讛专讗砖讜谉96.
讜诇驻讬"讝 讬"诇 讚拽"砖 注爪诪讛 谞讞砖讘转 诇讚讘专 砖讘拽讚讜砖讛 诪砖讜诐 讚讗讬转 讘讛 拽讬讜诐 砖讘讞 诇砖诐 讛诪驻讜专砖. 讜讬砖 诇讜诪专 讚讝讛讜 讛讘讬讗讜专 讘诪讛 砖讻转讘 专讘讬谞讜 讬讜谞讛 (讚祝 讬讙: 讘讚驻讬 讛专讬"祝 讚"讛 讜谞拽讚砖转讬) 讚拽专讬讗转 砖诪注 讛讜讬 讚讘专 砖讘拽讚讜砖讛 诪砖讜诐 讚讬砖 讘讛 拽讘诇转 注讜诇 诪诇讻讜转 砖诪讬诐. 讚专"诇 讚拽"砖 讛讜讬讗 讚讘专 砖讘拽讚讜砖讛 诪砖讜诐 讚讗讬转 讘讛 砖讘讞 诇讞诇讜转 砖诐 讛诪驻讜专砖 砖讞诇 注驻"讬 讚讬谉 讘驻住讜拽 讛专讗砖讜谉 讚拽"砖 诪砖讜诐 诪爪讜转 拽讘诇转 注讜诇 诪诇讻讜转 砖诪讬诐. 讜讝讛讜 专讗讬讬讛 诇讚讘专讬谞讜 讚讬住讜讚 讚讬谉 讚讘专 砖讘拽讚讜砖讛 讛讜讬 砖讘讞 诇讞诇讜转 砖诐 讛诪驻讜专砖 (讜讻诪砖"谞 诇注讬诇, 住讜祝 讗讜转 讝').
讬讗

讘讙讚专 讚讬谉 讚讘专 砖讘拽讚讜砖讛 讘拽讚讜砖讛, 拽讚讬砖, 讜讘专讻讜
讜谞专讗讛 讚拽讚讜砖讛 砖讘转驻诇讛 讛讜讬讗 讘讻诇诇 讚讘专讬诐 砖讘拽讚讜砖讛, 诪砖讜诐 砖讗谞讜 讗讜诪专讬诐 "谞拽讚砖 讗转 砖诪讱 讘注讜诇诐 讻砖诐 砖诪拽讚讬砖讬诐 讗讜转讜 讘砖诪讬 诪专讜诐", 讜讛讻讜讜谞讛 讘讝讛 讚谞讛讬 讚讘注讜诇诐 讛讝讛 讗讬谉 讛砖诐 谞拽专讗 讻讻转讘讜, 讗诇讗 讘讻讬谞讜讬讜 讘诇砖讜谉 讗讚谞讜转, 诪讻诇 诪拽讜诐 讗谞讜 诪爪专驻讬谉 讜诪讻讜讜谞讬诐 讗转 拽讚讜砖转谞讜 诇拽讚讜砖转 讛诪诇讗讻讬诐 讘注讜诇诐 讛讘讗, 讚讘注讜讛"讘 拽专讬讗转讜 讛讬讗 讻讻转讘讜 讘砖诐 讛诪驻讜专砖, 讜谞转讞讚砖 讚讗谞讜 讬讻讜诇讬诐 诇拽讚砖 讜诇砖讘讞 讗诪讬专转 砖诐 讛讗讚谞讜转 讘注讜讛"讝 讻诪讜 砖讛诪诇讗讻讬诐 诪拽讚砖讬诐 讗转 砖诐 讛诪驻讜专砖 讘砖诪讬 诪专讜诐. 讜谞诪爪讗 讚讘讗诪讬专转 谞拽讚砖 讗转 砖诪讱 讘注讜诇诐 讜讻讜' 讗谞讜 诪讘讗专讬诐 讗转 注讬拽专 讞诇讜转 砖诐 讛' 砖讘拽讚讜砖讛 讚诪讛讜讜讛 注驻"讬 讚讬谉 讞诇讜转 砖诇 砖诐 讛讜讬"讛, 讜拽讚讜砖讛 讛讬讗 砖讘讞 诇砖诐 讛诪驻讜专砖, 讜诪砖讜"讛 拽讚讜砖讛 讛讜讬讗 讚讘专 砖讘拽讚讜砖讛.
讜讻谉 讬"诇 诇注谞讬谉 拽讚讬砖 讚讛讜讬 砖讘讞 诇砖诐 讛诪驻讜专砖, 讚讛专讬 注讬拽专 讛讞驻爪讗 讚拽讚讬砖 讛讜讗 注谞讬讬转 讬讛讗 砖诪讬讛 专讘讗 讜讻讜'. 讜讛谞讛 讘注讬拽专 讻讜讜谞转 "讬讛讗 砖诪讬讛 专讘讗" 谞讞诇拽讜 讛转讜住' 讜讛诪讞讝讜专 讜讬讟专讬, 讗诐 讛讜讬讗 转驻诇讛 注诇 讛注转讬讚 砖讬讜砖诇诐 砖诪讜 诇注转讬讚 诇讘讜讗, 讗讜 讚拽讗讬 注诇 拽讬讚讜砖 砖诪讜 讛诪驻讜专砖 讘讛讜讜讛, 讜讻诪讜 砖讻转讘讜 讛转讜住驻讜转 诇注讬诇 (讙 讗 讚"讛 讜注讜谞讬谉 讬讛讗 砖诪讬讛 讛讙讚讜诇 诪讘讜专讱) 讜讝"诇 诪讻讗谉 讬砖 诇住转讜专 诪讛 砖驻讬专砖 讘诪讞讝讜专 讜讬讟专讬 讬讛讗 砖诪讬讛 专讘讗 砖讝讜 转驻诇讛 砖讗谞讜 诪转驻诇诇讬谉 砖讬诪诇讗 砖诪讜 讻讚讻转讬讘 (砖诪讜转 讬状讝:讟状讝) 讻讬 讬讚 注诇 讻住 讬 - 讛 砖诇讗 讬讛讗 砖诪讜 砖诇诐 讜讻住讗讜 砖诇诐 注讚 砖讬诪讞讛 讝专注讜 砖诇 注诪诇拽, 讜驻讬专讜砖讜 讻讱 讬讛讗 砖诪讬讛 砖诐 讬 - 讛 专讘讗, 讻诇讜诪专 砖讗谞讜 诪转驻诇诇讬谉 砖讬讛讗 砖诪讜 讙讚讜诇 讜砖诇诐, 讜诪讘讜专讱 诇注讜诇诐 讛讜讬 转驻诇讛 讗讞专转 讻诇讜诪专 讜诪讘讜专讱 诇注讜诇诐 讛讘讗. 讜讝讛 诇讗 谞专讗讛 诪讚拽讗诪专 讛讻讗 讬讛讗 砖诪讬讛 讛讙讚讜诇 诪讘讜专讱, 诪砖诪注 讚转驻诇讛 讗讞转 讛讬讗 讜讗讬谞讜 专讜爪讛 诇讜诪专 砖讬讛讗 砖诪讜 讙讚讜诇 讜砖诇诐, 讗诇讗 讬讛讗 砖诪讜 讛讙讚讜诇 诪讘讜专讱, 注讻"诇. 讗讱 诪讻诇 诪拽讜诐 谞专讗讛 讚诇讻讜诇讬 注诇诪讗 讻讜讜谞转 讬讛讗 砖诪讬讛 专讘讗 诪转讬讬讞住转 诇砖诐 讛诪驻讜专砖 讚讛讬讬谞讜 砖诐 讛讜讬"讛, 讜诪砖讜诐 讛讻讬 拽讚讬砖 谞讻诇诇 讘转讜专转 讚讘专 砖讘拽讚讜砖讛.
讜谞专讗讛 讚讘专讻讜 讗转 讛' 讛诪讘讜专讱 谞诪讬 拽讗讬 注诇 讛砖诐 讛诪驻讜专砖, 讜讻讚讗讬转讗 讘讙诪专讗 (讬讜诪讗 住讟 讘), 讜讬讘专讱 注讝专讗 讗转 讛' 讛讗诇拽讬诐 讛讙讚讜诇, 诪讗讬 讙讚讜诇, 讗诪专 专讘 讬讜住祝 讗诪专 专讘 砖讙讚诇讜 讘砖诐 讛诪驻讜专砖, 专讘 讙讬讚诇 讗诪专 讘专讜讱 讛' 讗诇讜拽讬 讬砖专讗诇 诪谉 讛注讜诇诐 讜注讚 讛注讜诇诐, 注"讻. 讜讘驻砖讟讜转 诪讘讜讗专 讘讙诪' 讚诪讛讱 拽专讗 讬诇驻讬谞谉 讚讘讘讬转 讛诪拽讚砖 讻砖讛讬讜 讗讜诪专讬诐 讘专讻讛 讗讜 讘专讻讜 讗转 讛' 讛诪讘讜专讱, 诇讗 讗诪专讜 讗转 砖诐 讛' 讘诇砖讜谉 讗讚谞讜转, 专拽 讘砖诐 讛诪驻讜专砖. 讗讻谉 专讘讬谞讜 讞谞谞讗诇 讙专住 砖诐 "讻转讬讘 讜讬讘专讱 注讝专讗 讗转 讚' 讛讗诇拽讬诐, 诪讗讬 讗诪专, 专讘 讬讜住祝 讗诪专 讘专讜讱 讛诪讘讜专讱 [讻诇讜诪专 讘专讻讜 讗转 讛' 讛诪讘讜专讱 讘诇砖讜谉 讗讚谞讜转], 讗诪专 诇讬讛 专讘 讚讬诪讬 讗讬诪讗 砖讘讬专讻讜 讘砖诐 讛诪驻讜专砖 [讛讬讬谞讜 讘砖诐 讛诪驻讜专砖 讻讻转讘讜], 讗诪专 诇讬讛 讗讬谉 讗讜诪专讬诐 砖诐 讛诪驻讜专砖 讘讙讘讜诇讬谉". 讜讘讘讬讗讜专 讛住讜讙讬讗 诇驻讬 讙讬专住转 讛专"讞 谞专讗讛, 讚讗讘讬讬 住讘专 讚拽讬讜诪讗 讚讛讱 拽专讗 讚"讜讬讘专讻讜 讗转 讛' 讛讗诇拽讬诐 讛讙讚讜诇" 谞转拽讬讬诪讛 讻驻砖讜讟讜, 注诇 讬讚 讗诪讬专转 砖诐 讛' 讛诪驻讜专砖 砖讝讛讜 '砖诐 讛讙讚讜诇'. 讜讗讬诇讜 专讘 讚讬诪讬 住"诇 讚讻讬讜谉 讚讗讬谉 砖诐 讛诪驻讜专砖 谞讗诪专 讘讙讘讜诇讬谉 注诇 讻专讞讱 讛讻讜讜谞讛 讚'讜讬讘专讱 注讝专讗 讗转 砖诐 讛' 讛讗诇拽讬诐 讛讙讚讜诇', 讛讜讗 砖讘讬专讻讜 讚讜讜拽讗 讘诇砖讜谉 讝讛 砖诇 "讘专讻讜 讗转 砖诐 讛' 讛诪讘讜专讱", 讜讗注"驻 讚讘驻讜注诇 诪讻谞讬诐 讗转 砖诐 讛' 讘讻讬谞讜讬讜 讘诇砖讜谉 讗讚谞讜转 诪讻诇 诪拽讜诐 讞诇 讞诇讜转 拽讬讜诐 讚砖诐 讛诪驻讜专砖. 讜注诇 讬讚 砖诪讘专讻讬诐 砖诪讜 讘诇砖讜谉 "砖诐 讛' 讛诪讘讜专讱" 讛专讬 讝讛 诪讜讻讞 讚讻讜讜谞转讜 诇砖诐 讛讜讬"讛. 讜诪讘讜讗专 讚讘专讻讜 讗转 讛' 讛诪讘讜专讱 讘讬住讜讚讜 诪讛讜讜讛 砖讘讞 诇砖诐 讛诪驻讜专砖, 讜诪砖讜诐 讛讻讬 讛讜讬 讚讘专 砖讘拽讚讜砖讛.
讜讛谞讛 讬诇驻讬谞谉 讘住驻专讬 (驻' 讛讗讝讬谞讜 驻讬住拽讗 讗'), 诪讛讗 讚讻转讬讘 讻讬 砖诐 讛' 讗拽专讗 讛讘讜 讙讜讚诇 诇讗诇拽讬谞讜, 讗转 讞讜讘转 讛注谞讬讬讛 讜砖讘讞 诇讻诇 讚讘专 砖讘拽讚讜砖讛. 讜爪"注 讚讘讬讜诪讗 (讚祝 诇讚.), 转谞讬讗 专讘讬 讗讜诪专 讻讬 砖诐 讛' 讗拽专讗 讛讘讜 讙讜讚诇 诇讗诇拽讬谞讜, 讗诪专 诇讛谉 诪砖讛 诇讬砖专讗诇 讘砖注讛 砖讗谞讬 诪讝讻讬专 砖诪讜 砖诇 讛拽讚讜砖 讘专讜讱 讛讜讗 讗转诐 讛讘讜 讙讜讚诇, 讜诪讘讜讗专 讘讙诪专讗 讚讛讱 拽专讗 讚讻讬 砖诐 讛' 讗拽专讗 诇讚专砖讗 讗讞专讬转讗 讛讜讗 讚拽讗转讬, 讜讻讚讬诇驻讬谞谉 诪讬谞讬讛 讚讬谉 注谞讬讬转 讘专讜讱 砖诐 讻讘讜讚 诪诇讻讜转讜 诇注讜诇诐 讜注讚 讗讞专讬 砖讛讬讜 砖讜诪注讬诐 讗转 讛砖诐 讛诪驻讜专砖 讬讜爪讗 诪驻讬 讻讛谉 讙讚讜诇, 讜诪砖诪注 讘讙诪专讗 讚注讬拽专 讞讜讘转 注谞讬讬讛 诇讚讘专讬诐 砖讘拽讚讜砖讛 讛讬讬谞讜 讚讜讜拽讗 诇砖诐 讛诪驻讜专砖, 讜讗讬诇讜 讘住驻专讬 诪砖诪注 讚拽讗讬 讗讻诇 讚讘专讬诐 砖讘拽讚讜砖讛, 讜讗祝 讘砖诐 讛' 讛谞拽专讗 讘诇砖讜谉 讗讚谞讜转. 讗讜诇诐 诇驻讬 讛诪讘讜讗专 讬"诇 讚讘讗诪转 讙诐 讛住驻专讬 诇讗 驻诇讬讙 讘讛讗 讚注讬拽专 讞讜讘转 注谞讬讬讛 诇讚讘专讬诐 砖讘拽讚讜砖讛 讛讜讗 讚讜讜拽讗 诇砖诐 讛诪驻讜专砖, 讜谞讛讬 讚讘讚讘专讬诐 砖讘拽讚讜砖讛 砖讘讙讘讜诇讬谉 讗讬谉 砖诐 讛' 谞拽专讗 讘驻讜注诇 讻讻转讘讜 讘砖诐 讛讜讬"讛 讗诇讗 专拽 讘讻讬谞讜讬讜 讘砖诐 讗讚谞讜转, 诪讻诇 诪拽讜诐 讗讬谉 讛砖诐 讞诇 诪讚讬谉 讞驻爪讗 讚砖诐 讗讚谞讜转 讘驻谞讬 注爪诪讜, 讗诇讗 讚讞诇讛 讞诇讜转 拽讬讜诐 砖诇 砖诐 讛诪驻讜专砖, 讜诪砖讜诐 讛讻讬 讞诇 讞诇讜转 讚讬谉 讚讘专讬诐 砖讘拽讚讜砖讛, 讚讬诇驻讬谞谉 诪拽专讗 讚讻讬 砖诐 讛' 讗拽专讗 讜讙讜' 讚讗祝 讻砖讗讬谉 讛砖诐 谞拽专讗 讻讻转讬讘转讜 讘砖诐 讛讜讬"讛, 住讙讬 讘讞诇讜转 拽讬讜诐 讚砖诐 讛诪驻讜专砖 诇讞讬讬讘讜 讘讞讜讘转 注谞讬讬讛. 讜谞诪爪讗 诇驻讬 讝讛 讚讚专砖转 讛住驻专讬 讜讚专砖转 讛讙诪专讗 讘讬讜诪讗, 讛谉 讚专砖讗 讗讞转, 讚谞诇诪讚 诪诪谞讛 讞讜讘转 讛砖讘讞 诇砖诐 讛诪驻讜专砖 讘讻诇 讗讜驻谉 砖谞拽专讗 讘诪拽讚砖 讜讘讙讘讜诇讬谉97.
讬讘

讘讚讬谉 拽专讬讗转 砖诪注 讘讬讞讬讚 讜讘讚讬谉 讗诪讬专转 拽讚讜砖转 讬讜爪专 讘讬讞讬讚 讜讗诪讬专转 讬"讙 诪讚讜转
讜讛谞讛 讘注讬拽专 诪讛 砖谞转讘讗专 讚讬住讜讚 讙讚专 讚讘专 砖讘拽讚讜砖讛 转诇讜讬 讘讞诇讜转 砖诐 讛讜讬"讛 讜诪砖讜诐 讻讱 拽"砖 讞砖讬讘讗 讚讘专 砖讘拽讚讜砖讛, 诇讻讗讜专讛 讬砖 诇讛拽砖讜转 讘讝讛, 讚讗诐 讻谉 讗诪讗讬 诇讬讻讗 讛讱 讻诇诇讗 讚讗讬谉 讚讘专 砖讘拽讚讜砖讛 讘驻讞讜转 诪注砖专讛 讘驻住讜拽 专讗砖讜谉 讚拽专讬讗转 砖诪注, 讚讛专讬 诇讚注转 讛讙专"讗 讗注"驻 讚讘砖讗专 诪讬诇讬 住讙讬 讘讻讜讜谞转 讛砖诐 讻拽专讬讗转讜 讜讻讻讬谞讜讬讜 讘诇砖讜谉 讗讚谞讜转, 诪讻诇 诪拽讜诐 讘驻住讜拽 专讗砖讜谉 讚拽专讬讗转 砖诪注 讘注讬谞谉 讻讜讜谞转 砖诐 讛' 讻讻转讬讘转讜 讘砖诐 讛诪驻讜专砖, 诪砖讜诐 讚讞诇讜拽 驻住讜拽 专讗砖讜谉 讚拽专讬讗转 砖诪注 诪砖讗专 讘专讻讜转 讚砖诐 讛' 谞讗诪专 讘讜 讘转讜专转 讞诇讜转 拽讬讜诐 砖诐 讛讜讬"讛, 讜讗诐 讻谉 爪"注 诪讚讜注 驻住讜拽 专讗砖讜谉 讚拽"砖 谞讗诪专 讘讬讞讬讚讜转. 讜谞讛讬 讚诇讻转讞讬诇讛 诪爪讬谞讜 讘拽专讬讗转 砖诪注 谞诪讬 讚讗讬谉 驻讜专住讬谉 注诇 砖诪注 讘驻讞讜转 诪注砖专讛, 讜讻讚转谞谉 讘诪讙讬诇讛 (讻讙:) 讜讬诇驻讬谞谉 诇讛 诪讜谞拽讚砖转讬 讘转讜讱 讘谞讬 讬砖专讗诇 讚讗讬谉 讚讘专 砖讘拽讚讜砖讛 讘驻讞讜转 诪注砖专讛, 诪讻诇 诪拽讜诐 讘讚讬注讘讚 拽"砖 谞拽专讗转 讙诐 讘讬讞讬讚.
讜讬"诇 讚讻诇 讛讱 讻诇诇讗 讚讗讬谉 讚讘专 砖讘拽讚讜砖讛 讘驻讞讜转 诪注砖专讛, 讛讬讬谞讜 讚讜讜拽讗 讘讚讘专 砖讗讬谞讜 讞驻爪讗 砖诇 转讜专讛 砖讘讻转讘, 讗讘诇 讘讞驻爪讗 砖诇 转讜专讛 砖讘讻转讘 谞拽讟讬谞谉 讚讻诇 讛讬讻讗 砖拽讜专讗 讗转 讛驻住讜拽讬诐 讻讻转讘谉 讗驻砖专 诇讗讜诪专谉 讗祝 讘讬讞讬讚, 诪讻讬讜谉 讚讻拽专讬讗转 驻住讜拽讬诐 讘转讜专讛 讘注诇诪讗 讛讜讗. 讜讛讻讬 诪讘讜讗专 诇讛讚讬讗 讘砖讜诇讞谉 注专讜讱 (讗讜"讞 住讬' 谞"讟 住注' 讙') 诇注谞讬谉 拽讚讜砖转 讬讜爪专 讜讝"诇 讬砖 讗讜诪专讬诐 砖讛拽讚讜砖讛 砖讘讬讜爪专 讬讞讬讚 讗讜诪专讛 诇驻讬 砖讗讬谞讛 讗诇讗 住讬驻讜专 讚讘专讬诐, 讜讬砖 讗讜诪专讬诐 砖讬讞讬讚 诪讚诇讙讛 讜讗讬谞讛 谞讗诪专转 讗诇讗 讘爪讘讜专, 讜讬砖 诇讞讜砖 诇讚讘专讬讛诐 讜诇讬讝讛专 砖讬讞讬讚 讬讗诪专谞讛 讘谞讬讙讜谉 讜讘讟注诪讬诐 讻拽讜专讗 讘转讜专讛 注讻"诇. 讜诪讘讜讗专 讘讚讘专讬 讛诪讞讘专 讚讗祝 诇讛讱 砖讬讟讛 讚拽讚讜砖转 讬讜爪专 讛讜讬讗 讞诇讜转 讚讘专讬诐 砖讘拽讚讜砖讛, 诪讻诇 诪拽讜诐 砖专讬 诇讬讞讬讚 诇拽专讜转讛 讘谞讬讙讜谉 讜讟注诪讬诐 讻拽讜专讗 讘转讜专讛, 讚诇讗 讙专注 诪拽讜专讗 驻住讜拽讬诐 讘注诇诪讗. 讜注诇 讻专讞讱 讛讘讬讗讜专 讘讝讛 讚讞诇讜转 讚讬谉 讚讘专 砖讘拽讚讜砖讛 讞诇 讚讜讜拽讗 讻砖谞讗诪专转 讘转讜专转 砖讘讞 诇砖诐 讛诪驻讜专砖 讘注砖专讛, 诪讛 砖讗讬谉 讻谉 讻砖讛讬讗 谞讗诪专转 讘转讜专转 拽专讬讗转 驻住讜拽讬诐 讘注诇诪讗 诇讗 谞讞砖讘 诇讚讘专 砖讘拽讚讜砖讛 讜砖驻讬专 讗诪专讬谞谉 诇讛 讗祝 讘讬讞讬讚.
讗诪谞诐 讛讬转专 讝讛 砖讬讬讱 专拽 诇注谞讬谉 讚讘专讬诐 砖讘拽讚讜砖讛 讗砖专 讘谞讜住祝 诇讞诇讜转 讚讬谉 讚讘专 砖讘拽讚讜砖讛 讛诐 驻住讜拽讬诐 讛讻转讜讘讬诐 讘转讜专讛. 诪讛 砖讗讬谉 讻谉 讘拽讚讬砖 讜讘专讻讜 讚诇讬讻讗 讘讛讜 拽讬讜诐 拽专讬讗转 讚讘专讬诐 砖讘讻转讘, 讜讻诇 讗诪讬专转诐 讗讬谞讛 讗诇讗 讘转讜专转 拽讬讜诐 讚讘专 砖讘拽讚讜砖讛, 讘讝讛 讜讜讚讗讬 讗诪专讬谞谉 讚讗讬谉 讚讘专 砖讘拽讚讜砖讛 驻讞讜转 诪注砖专讛. 讗讜诇诐 爪"注 讚拽讚讜砖讛 讛讜讬 讞诇讜转 砖诐 讚讘专 砖讘拽讚讜砖讛 讗注"驻 砖讬住讜讚讛 诪拽讚讜砖转 讛诪诇讗讻讬诐 "拽讚讜砖 拽讚讜砖 拽讚讜砖 讛' 爪讘讗 - 讜转 讜讻讜'" 讚驻住讜拽 讛讜讗 讘讬砖注讬讛讜 (讜, 讙) 讜讛讜讬 讞诇讜转 讚讘专讬诐 砖讘讻转讘, 讜讗"讻 爪"注 讗诪讗讬 讗讬谉 拽讚讜砖讛 谞讗诪专转 讗祝 讘讬讞讬讚.
讜谞专讗讛 讚讛讘讬讗讜专 讘讝讛 讻讬 讛驻住讜拽 砖诇 拽讚讜砖讛 诪转讞讬诇 诪"讜拽专讗 讝讛 讗诇 讝讛 讜讗诪专 拽讚讜砖 拽讚讜砖 拽讚讜砖 讜讙讜'", 讜讗讬诇讜 讗谞谉 诪讞诇拽讬谉 讗转 讛驻住讜拽, 讻诪讜 砖讻转讘 讛诪讞讘专 讚讛砖诇讬讞 爪讘讜专 讗讜诪专 讜拽专讗 讝讛 讗诇 讝讛 讜讗诪专, 讜讛拽讛诇 注讜谞讬谉 拽讚讜砖 拽讚讜砖 拽讚讜砖 讜讙讜'. 讜诇讻讗讜专讛 讬砖 诇讛拽砖讜转 讚讛讗 讻诇 驻住讜拽讗 讚诇讗 驻住拽讬讛 诪砖讛 讗谞谉 诇讗 驻住拽讬谞谉. 讜讘讛讻专讞 讛讘讬讗讜专 讘讝讛 讛讜讗 讚讘讗诪转 拽讚讜砖讛 讗讬谞讛 谞讗诪专转 诪讚讬谉 '讚讘专讬诐 砖讘讻转讘', 讚讗诐 讛讬讜 讗讜诪专讬诐 讗讜转讜 讘转讜专转 转讜专讛 砖讘讻转讘 讛讬讛 爪专讬讱 诇讜诪专 讻诇 讛驻住讜拽, 讜讛讬讛 讞诇 注诇 讝讛 讛讚讬谉 讚讻诇 驻住讜拽讗 讚诇讗 驻住拽讬讛 诪砖讛 讗谞谉 诇讗 驻住拽讬谞谉. 讜注诇 讻专讞讱 爪"诇 讚谞讗诪专 讛讬转专 诪讬讜讞讚 诇讜诪专 讞爪讬 讛驻住讜拽 诪讚讬谉 砖讬专讛 讜砖讘讞 讜诇讗 讘转讜专转 拽专讬讗转 讛驻住讜拽 讻讻转讘讛. 讜讛讻讬 谞诪讬 诇注谞讬谉 讛驻住讜拽 讛砖谞讬 砖诇 拽讚讜砖讛 砖讗讜诪专讬诐 "讘专讜讱 讻讘讜讚 讛' 诪诪拽讜诪讜", 砖讬住讜讚讜 诪讚讻转讬讘 (讬讞讝拽讗诇 讙', 讬"讘) "讜讗砖诪注 讗讞专讬 拽讜诇 专注砖 讙讚讜诇 讘专讜讱 讻讘讜讚 讛' 诪诪拽讜诪讜", 讜诪讛讗 讚讗谞谉 驻住拽讬谞谉 讜讛拽讛诇 讗讜诪专讬诐 住讬驻讗 讚拽专讗 讚"讘专讜讱 讻讘讜讚 讛' 诪诪拽讜诪讜", 诪讜讻讞 诪讝讛 讚讗讬谉 讝讛 谞讗诪专 诪讚讬谉 讚讘专讬诐 砖讘讻转讘, 讗诇讗 讛讜讗 讚讬谉 讛讬转专 诪住讜讬诐 诇讗诪专讜 讘爪讘讜专 诪讚讬谉 砖讬专讛 讜砖讘讞 诇砖诐 讛诪驻讜专砖, 讜砖驻讬专 讞讬讬诇 注诇讛 讛讻诇诇 讚讗讬谉 讚讘专 砖讘拽讚讜砖讛 讘驻讞讜转 诪注砖专讛.
讜讛注讜诇讛 诪讻诇 讝讛 讛讜讗 讚讛讗 讚讗讬谉 拽讚讜砖讛 谞讗诪专转 讘讬讞讬讚讜转, 讛讬讬谞讜 诪砖讜诐 讚讗注"驻 讚诪讬诇讬 讚拽讚讜砖讛 讛诐 驻住讜拽讬 转讜专讛 砖讘讻转讘, 诪讻诇 诪拽讜诐 讻讬讜谉 砖讗讬谉 讗讜诪专讬诐 讗转 讛驻住讜拽讬诐 讘砖诇讬诪讜转谉 讻讻转讘谉, 砖讛专讬 诪驻住拽讬谉 讗转 讛驻住讜拽讬诐 讜讗讜诪专讬诐 专拽 讞爪讬 讛驻住讜拽, 诪砖讜诐 讛讻讬 讛专讬 讛谉 诪讜驻拽注讬谉 诪转讜专转 讞驻爪讗 砖诇 "讚讘专讬诐 砖讘讻转讘", 讜谞讗诪专讬谉 讘转讜专转 砖讬专讛 讜砖讘讞 诇砖诪讜 讛讙讚讜诇 讬转讘' 讜诪砖讜诐 讛讻讬 讞讬讬诇 讘讛讜 讞诇讜转 讚讬谉 "讚讘专 砖讘拽讚讜砖讛" 砖讗讬谞讜 讘驻讞讜转 诪注砖专讛.
讜讻谉 讛讜讗 讛讘讬讗讜专 讘砖讬讟讜转 讛驻讜住拽讬诐 讚讗诪讬专转 讬"讙 诪讚讜转 讛讜讬讗 讚讘专 砖讘拽讚讜砖讛 讜讗讬谉 诇讗诪专谉 讘驻讞讜转 诪注砖专讛, 讜讻诪讜 砖驻住拽 讘砖讜"注 (讗讜"讞 住讬' 转拽住"讛) 讜讝"诇 讗讬谉 讛讬讞讬讚 专砖讗讬 诇讜诪专 砖诇砖 注砖专讛 诪讚讜转 讚专讱 转驻诇讛 讜讘拽砖转 专讞诪讬诐 讚讚讘专 砖讘拽讚讜砖讛 讛诐 讗讘诇 讗诐 讘讗 诇讗讜诪专诐 讚专讱 拽专讬讗讛 讘注诇诪讗 讗讜诪专诐 注讻"诇. 讜讛讘讬讗讜专 讘讝讛 讛讜讗 讚谞讛讬 讚讬"讙 诪讚讜转 讬住讜讚谉 诪驻住讜拽讬诐 砖讘转讜专讛, 诪讻诇 诪拽讜诐 讗讬谉 讗谞讜 讗讜诪专讬诐 讗转 讛驻住讜拽讬诐 讻爪讜专转谉, 讚讛讗 讛驻住讜拽 诪转讞讬诇 诪"讜讬注讘讜专 讛' 注诇 驻谞讬讜 讜讬拽专讗 讛' 讛' 讜讙讜'", 讜注诇 讬讚讬 讛驻住拽转 讛驻住讜拽 诇砖转讬诐, 讚讛砖诇讬讞 爪讘讜专 讗讜诪专 "讜讬注讘讜专 讛' 注诇 驻谞讬讜 讜讬拽专讗" 讜讗讬诇讜 讛爪讘讜专 注讜谞讬诐 "讛' 讛' 讜讙讜'", 讛专讬 讝讛 谞注拽专 诪转讜专转 讚讘专讬诐 砖讘讻转讘, 讜讘讻诇诇 讚讘专讬诐 砖讘拽讚讜砖讛 讛讜讗 讚讞砖讘讬谞谉 诇讬讛. 讜讻诪讜 讻谉 讞讝讬谞谉 讚讛驻住讜拽 讛讗讞专讜谉 砖诇 讬"讙 诪讚讜转 诪住转讬讬诐 讘"讜谞拽讛 诇讗 讬谞拽讛 讜讙讜'", 讜讗谞讜 诪驻住讬拽讬谉 讘'讜谞拽讛', 讜注诇 讻专讞讱 讚诇讗讜 讘转讜专转 拽专讬讗转 讛驻住讜拽 讛讜讗 讗讜诪专讜, 讚讻诇驻讬 拽专讬讗讛 讻讻转讘讛 驻砖讬讟讗 讚讛'诇讗 讬谞拽讛' 诪讞讜讘专 讘讞讚讗 诪讞转讗 诇'讜谞拽讛', 讜诪讜讻专讞 诪讝讛 讚讘转讜专转 "讬"讙 诪讚讜转 砖诇 专讞诪讬诐" 讛讜讗 讗讜诪专谉, 讜讘'诪讚讜转' '谞拽讛' 讛讜讛 诇讬讛 诪讚讛 讗讞转, 讜'诇讗 讬谞拽讛' 诪讬诇转讗 讗讞专讬转讗 讛讬讗, 讚'讜谞拽讛' 讛讬讗 讛诪讚讛 讛讗讞专讜谞讛 砖诇 讬"讙 诪讚讜转. 讜砖驻讬专 诪讘讜讗专 讛讗 讚驻住拽讜 讛驻讜住拽讬诐 讚讬"讙 诪讚讜转 砖诇 专讞诪讬诐 爪专讬讻讬谉 注砖专讛, 讻讬讜谉 讚讗讬谞谉 谞拽专讗讜转 讻讚专讱 拽专讬讗转 驻住讜拽讬诐 讻爪讜专转谉 讜讻讻转讘谉 讗诇讗 讘转讜专转 讬"讙 诪讚讜转, 讜讛讜讛 诇讬讛 讚讘专 砖讘拽讚讜砖讛 砖讗讬谞讜 讘驻讞讜转 诪注砖专讛.
讜讗讬谉 诇讛拽砖讜转 注诇 讝讛 讚讛讗 讘讘专讻转 讻讛谞讬诐 讗讜诪专讬诐 讛驻住讜拽讬诐 讘砖诇讬诪讜转诐 讻讻转讘谉 讜讻诇砖讜谞谉 讘转讜专讛, 讜讗"讻 讗诪讗讬 讗讬谉 讘专讻转 讻讛谞讬诐 讘讬讞讬讚, 讚讬注讜讬讬谉 讘讚讘专讬 讛专"谉 讘诪讙讬诇讛 (讚祝 讻讙:) 讜讝"诇 讜讗讬谉 谞讜砖讗讬谉 讗转 讻驻讬讛诐 驻讞讜转 诪注砖专讛 讚讻转讬讘 讜讬砖讗 讗讛专谉 讗转 讬讚讬讜 讗诇 讛注诐 讜讬讘专讻诐, 讜讻转讬讘 讻讛 转讘专讻讜 讗转 讘谞讬 讬砖专讗诇 讗诪讜专 诇讛诐, 讜讘谞讬 讬砖专讗诇 注砖专讛 诪砖诪注 讻讚讬诇驻讬谞谉 讘讙诪专讗 诇注谞讬谉 讚讘专 砖讘拽讚讜砖讛 诪讚讻转讬讘 讜谞拽讚砖转讬 讘转讜讱 讘谞讬 讬砖专讗诇 讜讻讜' 注讻"诇. 讜讛诪讘讜讗专 讘讚讘专讬 讛专"谉 讚讛讗 讚讗讬谉 谞讜砖讗讬谉 讗转 讻驻讬讛诐 讘驻讞讜转 诪注砖专讛 诇讗讜 诪讚讬谉 讚讘专讬诐 砖讘拽讚讜砖讛 讗转讬谞谉 注诇讛, 讗诇讗 讚讬谉 诪住讜讬诐 讛讜讗 讘讛诇讻讜转 讘专讻转 讻讛谞讬诐 讚讟注讜谉 注砖专讛, 讜讬诇驻讬谞谉 诇讛 诪讻讛 转讘专讻讜 讗转 讘谞讬 讬砖专讗诇. 讗讘诇 诪讚讬谉 '讚讘专讬诐 砖讘拽讚讜砖讛' 砖驻讬专 砖专讬 诇讗诪专讛 讗祝 讘讬讞讬讚, 砖讛专讬 讬砖 讻讗谉 拽专讬讗转 驻住讜拽讬诐 讻讻转讘谉.
讜讗注"驻 讚拽专讬讗转 砖诪注 讛讜讬讗 讚讘专 砖讘拽讚讜砖讛, 诪讚讞诇 讘讛 讞诇讜转 拽讬讜诐 砖讘讞 砖诇 砖诐 讛诪驻讜专砖 (讜讻讚谞转讘讗专 诇注讬诇 讘讚讘专讬 讛讙专"讗), 诪讻诇 诪拽讜诐 拽专讬讗转 砖诪注 讞诇讜拽讛 诪砖讗专 讚讘专讬诐 砖讘拽讚讜砖讛 讚讞诇 讘讛 谞诪讬 讚讬谉 拽专讬讗讛 讻讻转讘讛. 讜讝讛讜 注讬拽专 诪爪讜转 拽专讬讗转 砖诪注 诇拽专讜转 讛驻专砖讬讜转 讻讻转讘谉 讘转讜专讛, 讜诪讗讞专 砖讛讬讗 谞拽专讗转 讘转讜专转 转讜专讛 砖讘讻转讘 讻讻转讘讛 讜讻爪讜专转讛 讘讻诇 讚拽讚讜拽讬讛 (注讚 讻讚讬 讻讱 砖讛诪讞讘专 讗讜"讞 住讬诪谉 住"讗 住注' 讻"讚 讜注讜讚 驻讜住拽讬诐 讛讘讬讗讜 诪谞讛讙 诇拽专讜转 拽专讬讗转 砖诪注 讘讟注诪讬诐, 讜讛讬讬谞讜 讻讬讜谉 讚讬住讜讚 讛诪爪讜讛 讛讜讗 诇拽专讜转讜 讘转讜专转 转讜专讛 砖讘讻转讘) 讜诇讻谉 砖专讬 诇拽专讜转 拽"砖 讘讬讞讬讚讜转 讜讗讬谉 爪专讬讱 注砖专讛. 讜谞讛讬 讚诪爪讚 讞诇讜转 拽讬讜诐 拽讘诇转 注讜诇 诪诇讻讜转 砖诪讬诐 砖讘拽专讬讗转 砖诪注 讞诇 讘拽专讬讗转 砖诪注 讞诇讜转 讚讬谉 "讚讘专 砖讘拽讚讜砖讛", 砖讛专讬 注讬拽专 讻讜讜谞转 注讜诇 诪诇讻讜转 砖诪讬诐 诪讬讜住讚转 注诇 拽讚讜砖转 讛砖诐 讛诪驻讜专砖, 讜讻诪讘讜讗专 诪讚讘专讬 讛讙专"讗 讚讻讜讜谞转 砖诐 讛讜讬"讛 诪注讻讘转 讘驻住讜拽 砖诪注 讬砖专讗诇, 讜诪砖讜"讛 拽"砖 讛讜讬 讘讻诇诇 讚讘专 砖讘拽讚讜砖讛, 讜讻讚诪砖诪注 诪讛诪砖谞讛 讘诪讙讬诇讛 讚讻诇诇讛 诇驻专讬住转 砖诪注 讘讛讚讬 砖讗专 讚讘专讬诐 砖讘拽讚讜砖讛, 诪讻诇 诪拽讜诐 砖驻讬专 诪讜转专 讜讞讜讘讛 诇拽专讜转讛 讗祝 讘讬讞讬讚讜转, 诪讻讬讜谉 讚诪诇讘讚 讛拽讬讜诐 讚拽讘诇转 注讜诇 诪诇讻讜转 砖诪讬诐 谞讻诇诇 讘讛 谞诪讬 拽讬讜诐 砖诇 转诇诪讜讚 转讜专讛 讜拽讬讜诐 拽专讬讗讛 讻讻转讘讛, 讜拽"砖 诇讗 讙专注讛 诪拽专讬讗转 砖讗专 驻住讜拽讬诐 讜驻专砖讬讜转 砖讘转讜专讛 讚砖专讬 讘讬讞讬讚.
讬讙

讘讬住讜讚 讙讚专 拽讚讜砖转 讬讜爪专, 拽讚讜砖转 讛注诪讬讚讛, 讜拽讚讜砖讛 讚住讬讚专讗
讜讛谞讛 谞转讘讗专 讚讬住讜讚 讙讚专 讚讘专 砖讘拽讚讜砖讛 讛讜讗 讛讬讻讗 讚讛砖讘讞 诇讛' 讬转' 诪转讬讬讞住 诇讞诇讜转 拽讬讜诐 砖诐 讛诪驻讜专砖 讚讛讬讬谞讜 砖诐 讛讜讬"讛. 讜讘拽讚讜砖讛 注诇 讬讚讬 讛拽讚诪转 讛砖"抓 砖诪拽讚讬诐 讜讗讜诪专 "谞拽讚砖 讗转 砖诪讱 讜讻讜' 讘注讜诇诐 讻砖诐 砖诪拽讚讬砖讬诐 讗讜转讜 讘砖诪讬 诪专讜诐" 诪转讘讗专 讘讝讛 讻讜讜谞转 讛拽讚讜砖讛 砖讛讜讗 诇砖诪讜 讛讙讚讜诇 讻讻转讘讜 讻驻讬 砖讛讜讗 谞拽专讗 讘注讜诇诐 讛讘讗. 讜讝讛讜 诪讛 砖讗讜诪专讬诐 "谞拽讚砖 讗转 砖诪讱 讘注讜诇诐 讻砖诐 讻砖诐 砖诪拽讚讬砖讬诐 讗讜转讜 讘砖诪讬 诪专讜诐 讜讻讜'", 讜讛讬讬谞讜 砖讗谞讜 诪爪专驻讬诐 拽讚讜砖转谞讜 诇拽讚讜砖转 讛诪诇讗讻讬诐 砖讘讬住讜讚讛 讛讬讗 砖讬专 讜砖讘讞 诇砖诐 讛诪驻讜专砖. 讜注驻讬"讝 谞专讗讛 诇讘讗专 讗转 讚讘专讬 讛讙专注"讗 讝爪"诇 (讘讛讙讛讜转讬讜 诇砖讜"注 讗讜"讞 住讬诪谉 拽爪"讛 住注讬祝 讗') 砖讻转讘 诇讛拽驻讬讚 讻诪谞讛讙讬谞讜 注诇 驻讬 讻转讘讬 讛讗专讬"讝诇 砖讙诐 讛拽讛诇 讬拽讚讬诪讜 讜讬讗诪专讜 "谞拽讚砖 讗转 砖诪讱 讘注讜诇诐" 拽讜讚诐 讗诪讬专转 "拽讚讜砖 拽讚讜砖 拽讚讜砖 讜讙讜'". 讜爪"讘 讚讗讬 谞讬诪讗 讚讗诪讬专转 谞拽讚砖 讜讻讜' 讛讜讗 讛讝诪谞转 讛砖"抓 诇注谞讬讬转 讚讘专讬 砖讘讞 讜诪砖讜诐 讚讘注讬谞谉 谞讟讬诇转 专砖讜转 讝讛 诇讝讛 讜讻讚讻转讬讘 "讜拽专讗 讝讛 讗诇 讝讛 讜讗诪专", 讗诐 讻谉 讛专讬 讻诇 注讬拽专 讗诪讬专转 谞拽讚砖 讜讻讜' 诇讗 砖讬讬讻讗 讗诇讗 诇讛砖诇讬讞 爪讘讜专 砖讛讜讗 诪讝诪讬谉 讗转 讛拽讛诇 诇拽讚砖 讗转 砖诪讜 讬转', 讜诪讚讜注 谞讬诪讗 砖讙诐 讛拽讛诇 讬讗诪专讜 "谞拽讚砖 讗转 砖诪讱 讘注讜诇诐 讜讻讜'".
讗讜诇诐 诇驻讬 讛诪讘讜讗专 讬"诇, 讚谞讛讬 讚"谞拽讚砖 讗转 砖诪讱" 讗讬谞讜 诪讻诇诇 讙讜祝 讛讞驻爪讗 讚拽讚讜砖讛 讜讗讬谞讛 讗诇讗 讛拽讚诪讛 讜谞讟讬诇转 专砖讜转 讘注诇诪讗, 诪讻诇 诪拽讜诐 讛专讬 讝讛 诪注讻讘 讘讞诇讜转 拽讬讜诐 讚讬谉 拽讚讜砖讛, 诪讻讬讜谉 讚诪诇讘讚 诪讛 砖讬砖 讘讝讛 谞讟讬诇转 专砖讜转 诇拽讚讜砖讛, 讛专讬 讘讝讛 诪转讘讗专 砖讻讜讜谞转 讛拽讚讜砖讛 讛讬讗 诇砖讘讞 讚讜拽讗 讗转 讛砖诐 讛诪驻讜专砖, 讚专拽 注诇 讬讚讬 讝讛 讞诇 讘讛 讚讬谉 "讚讘专 砖讘拽讚讜砖讛", 讜诪砖讜"讛 讗祝 讛拽讛诇 讬讻讜诇 诇讗讜诪专讜.
讜讛谞讛 讬砖 讙' 拽讚讜砖讜转: 讗) 拽讚讜砖转 讬讜爪专, 讚讛讜讗 住讬驻讜专 讚讘专讬诐 注诇 拽讚讜砖转 讛诪诇讗讻讬诐, 讘) 拽讚讜砖转 讛注诪讬讚讛 讚讛讬讬谞讜 拽讚讜砖讛 讚转驻诇转 砖诪讜谞讛 注砖专讛, 讙) 拽讚讜砖讗 讚住讬讚专讗 讜讛讜讗 讛拽讚讜砖讛 砖诇 讜讘讗 诇爪讬讜谉.
讜谞专讗讛 讚讗祝 诇砖讬讟转 讛专讗砖讜谞讬诐 砖谞拽讟讜 诇讛诇讻讛 讚讗讬谉 爪专讬讱 诇讜诪专 拽讚讜砖转 讬讜爪专 讘注砖专讛, 诪砖讜诐 讚诇讗 讛讜讬 讗诇讗 住讬驻讜专 讚讘专讬诐 讘注诇诪讗, 诪讻诇 诪拽讜诐 驻砖讬讟讗 讚拽讚讜砖转 讬讜爪专 谞转拽谞讛 讻讞诇拽 诪注爪诐 讛讘专讻讛 砖诇 讬讜爪专 讗讜专. 讜诪砖诪注 讚拽讚讜砖转 讬讜爪专 讛讜讬讗 讛拽讚诪讛 诇拽讚讜砖讛 讚砖诪讜谞讛 注砖专讛, 讜诇讻讱 讛谞讛讬讙讜 讝讗转 讘讘专讻转 讬讜爪专. 讜爪专讬讱 注讬讜谉 诪讛讜 讛转讻诇讬转 讚住讬驻讜专 讝讛 讚拽讚讜砖转 讛诪诇讗讻讬诐, 讜讗讬讱 住讬驻讜专 拽讚讜砖转 讛诪诇讗讻讬诐 诪讛讜讜讛 讛拽讚诪讛 诇拽讚讜砖转 讛注诪讬讚讛. 讜讻诪讜 讻谉 爪专讬讱 诇讘讗专 诪讛 转驻拽讬讚讜 砖诇 拽讚讜砖讗 讚住讬讚专讗, 讜讗讬讱 讛讬讗 诪砖转诇讘转 讜诪砖诇讬诪讛 讗转 住讚专 讛拽讚讜砖讛 砖诇 转驻诇转 讬"讞, 讚拽讚讜砖讗 讚住讬讚专讗 讞诇拽 讛讜讗 诪注爪诐 讛拽讬讜诐 讚转驻诇讛 讚讗讜诪专讬诐 讗讞专讬讛 拽讚讬砖 转转拽讘诇.
讜讛谞专讗讛 讘讝讛 讚讬砖 砖谞讬 讚讬谞讬诐 讘拽讚讜砖讛, 讜讻讚讬诇驻讬谞谉 诇讛 讘讙诪专讗 诪转专讬 拽专讗讬. 讚讛谞讛 讘讞讜诇讬谉 (讻讗:) 讬诇驻讬谞谉 诇讛 诪讚讻转讬讘 (讗讬讜讘 诇状讞:讝壮): "讘专谉 讬讞讚 讻讜讻讘讬 讘讜拽专 讜讬专讬注讜 讻诇 讘谞讬 讛讗诇拽讬诐", 讜讗讬诇讜 讘讙诪' 专讗砖 讛砖谞讛 (诇讘.) 讜讘诪讙讬诇讛 (讬讝:) 讗讬转讗 诪谞讬谉 砖讗讜诪专讬诐 拽讚讜砖讜转 砖谞讗诪专 讛讘讜 诇讛' 讻讘讜讚 砖诪讜 讛砖转讞讜讜 诇讛' 讘讛讚专转 拽讜讚砖, 注"讻. 讜谞专讗讛 讚谞转讘讗专 讘讝讛 砖讬砖谞诐 砖谞讬 讚讬谞讬诐 讘拽讚讜砖讛 讜转专讜讜讬讬讛讜 讬住讜讚谉 讘拽讚讜砖转 讛诪诇讗讻讬诐: 讗) 讚讬谉 拽讚讜砖讛 讛谞诇诪讚转 诪讜讬专讬注讜 讻诇 讘谞讬 讛讗诇拽讬诐, 讚专讬砖讗 讚拽专讗 "讘专谉 讬讞讚 讻讜讻讘讬 讘讜拽专" 拽讗讬 注诇 讬砖专讗诇, 讜讗讬诇讜 住讬驻讗 讚拽专讗 "讜讬专讬注讜 讻诇 讘谞讬 讛讗诇拽讬诐" 拽讗讬 注诇 讛诪诇讗讻讬诐, 讜讬诇驻讬谞谉 诪讙讝讛"讻 "讘专谉 讬讞讚" 讚拽讚讜砖转 讬砖专讗诇 谞讗诪专转 讚讜讜拽讗 讘讬讞讚 注诐 拽讚讜砖转 讛诪诇讗讻讬诐, 讻讬 讗谞讜 诇讘讚 讗讬谞谞讜 讬讻讜诇讬诐 诇讜诪专 拽讚讜砖讛, 砖讛专讬 讗讬谞谞讜 专砖讗讬诐 诇讘讟讗 讗转 讛砖诐 讛诪驻讜专砖, 讚讗谞讜 诪讘讟讗讬诐 讗转 讛砖诐 讘诇砖讜谉 讗讚谞讜转 讜讗"讻 讗讬讱 讞诇 讞诇讜转 拽讚讜砖讛 注诇 讛砖诐, 讚拽讚讜砖讛 讛讬讗 砖讘讞 诇砖诐 讛诪驻讜专砖, 讜专拽 注诇 讬讚讬 砖讗谞讜 诪讻讜讜谞讬诐 讜诪爪专驻讬诐 讗转 拽讚讜砖转谞讜 诇砖讬专转 讛诪诇讗讻讬诐 讞诇 讞诇讜转 砖诐 讛诪驻讜专砖 讜砖驻讬专 讗诪专讬谞谉 拽讚讜砖讛. 讜诇讜诇讗 讛拽讚诪转 "谞拽讚砖 讗转 砖诪讱 讘注讜诇诐 讻砖诐 砖诪拽讚讬砖讬诐 讗讜转讜 讘砖诪讬 诪专讜诐" 诇讗 讛讬讛 讞诇 讘讝讛 转讜专转 拽讚讜砖讛 讜讚讘专 砖讘拽讚讜砖讛, 砖讛专讬 讞住专 砖诐 讛诪驻讜专砖, 讜专拽 注诇 讬讚讬 讗诪讬专转 谞拽讚砖 讜讻讜', 砖讘讝讛 讗谞讜 诪爪专驻讬谉 讗转 拽讚讜砖转谞讜 讘注讜诇诐 讛讝讛 诇拽讚讜砖转 讛诪诇讗讻讬诐 讘砖诪讬 诪专讜诐 砖诪拽讚砖讬诐 讗讜转讜 讘砖诐 讛诪驻讜专砖, 讜专拽 注诇 讬讚讬 讝讛 诪转拽讬讬诐 讚讬谉 拽讚讜砖讛 诇砖诐 讛诪驻讜专砖 讛谞诇诪讚 诪"讘专谉 讬讞讚 讜讙讜'", 讜讞诇讛 讘拽讚讜砖讛 讞诇讜转 讚讬谉 讚讘专 砖讘拽讚讜砖讛.
讜谞专讗讛 讚讝讛讜 讛讬住讜讚 讚拽讚讜砖转 讬讜爪专, 讚讛讜讬讗 住讬驻讜专 讚讘专讬诐 注诇 拽讚讜砖转 讛诪诇讗讻讬诐 讛诪拽讚讬砖讬诐 诇砖诐 讛诪驻讜专砖 讜讻讚讗诪专讬谞谉 "讜讻诇诐 驻讜转讞讬诐 讗转 驻讬讛诐 讘拽讚讜砖讛 讜讘讟讛专讛 讜讻讜' 讜诪拽讚讬砖讬诐 讜诪诪诇讬讻讬诐 讗转 砖诐 讛拽诇 讛诪诇讱 讛讙讚讜诇 讛讙讬讘讜专 讜讛谞讜专讗 拽讚讜砖 讛讜讗" 讚讛讬讬谞讜 砖诪砖讘讞讬诐 讗转 砖诐 讛诪驻讜专砖. 讜注讬"讝 讗谞讜 谞讜讟诇讬诐 专砖讜转 诇拽讚砖 讗转 砖诐 讛讗讚谞讜转 讘注讜诇诐. 讜讝讛讜 谞诪讬 讬住讜讚 讛注谞讬谉 砖诇 拽讚讜砖转 讛注诪讬讚讛 讚砖讞专讬转, 讚注诇 讬讚讬 讗诪讬专转 "谞拽讚砖 讜讻讜'" 讬砖 爪讬专讜祝 诇砖讬专转 讛诪诇讗讻讬诐 讜讞诇讛 专砖讜转 诇讜诪专 拽讚讜砖讛 注诇 砖诐 讛讗讚谞讜转 讘注讜诇诐 讛讝讛.
讗讱 拽讚讜砖转 讻转专 讚诪讜住祝 讞诇讜拽讛 讘讝讛 诪拽讚讜砖转 讛注诪讬讚讛 讚砖讞专讬转, 讚讘诪讜住祝 讛谞讜住讞 砖诇 '讻转专' 砖讜谞讛 讘诪讛讜转讜, 砖讛专讬 讘拽讚讜砖转 讻转专 (讻谞讜住讞 讛诪讞讘专) 讗讜诪专讬诐: "讻转专 讬转谞讜 诇讱 讛诪讜谞讬 诪注诇讛 注诐 注诪讱 讬砖专讗诇 拽讘讜爪讬 诪讟讛", 讻诇讜诪专 砖讘讗讜转讜 讛讻转专 诪诪砖 诪转讗讞讚讬诐 讛诪讜谞讬 诪注诇讛 注诐 注诪讱 讬砖专讗诇, 讜讬讞讚 讻讜诇诐 拽讚讜砖讛 诇讱 讬砖诇砖讜. 讛专讬 诇讛讚讬讗 讚讞诇讜拽讛 拽讚讜砖转 诪讜住祝 诪拽讚讜砖转 砖讞专讬转 讜转专讬 拽讚讜砖讜转 讞诇讜拽讜转 讛谉 讘注爪诪讜转谉, 讚讘拽讚讜砖转 砖讞专讬转 讗讬谉 讗谞讜 讗讜诪专讬诐 讗诇讗 "讻砖诐 砖诪拽讚讬砖讬诐 讗讜转讜 讘砖诪讬 诪专讜诐" 讜讛讬讬谞讜 讚讬谉 专砖讜转 诇讜诪专 拽讚讜砖讛 诪砖讜诐 砖讞诇 爪讬专讜祝 讘注诇诪讗 讘讬谉 拽讚讜砖转谞讜 诇拽讚讜砖转 讛诪诇讗讻讬诐, 讗讘诇 讘讬住讜讚谉 拽讚讜砖转 讬砖专讗诇 讜拽讚讜砖转 讛诪诇讗讻讬诐 砖转讬 拽讚讜砖讜转 讛谉, 讚讛拽讚讜砖讛 砖诇谞讜 讘注讜诇诐 讛讝讛 讛讜讗 讘砖诐 讗讚谞讜转, 讜讗讬诇讜 拽讚讜砖转 讛诪诇讗讻讬诐 讛讜讗 讘砖诐 讛诪驻讜专砖, 讜专拽 讞诇 爪讬专讜祝 讘注诇诪讗 讘讬谉 砖转讬 讛拽讚讜砖讜转. 诪砖讗"讻 讘拽讚讜砖转 诪讜住祝 讚讻转专 讗讞讚 讛讜讗, 讜讻驻讬 砖诪诪砖讬讻讬诐 "讬讞讚 讻讜诇诐 拽讚讜砖讛 诇讱 讬砖诇砖讜", 讜讛讬讬谞讜 讚讞诇讛 拽讚讜砖讛 讗讞转 诇砖诐 讛诪驻讜专砖 砖诐 讛讜讬"讛.
讜讘讘讬讗讜专 讛讚讘专讬诐 谞专讗讛 讚讬住讜讚 讛谞讱 砖转讬 拽讚讜砖讜转 讚砖讞专讬转 讜诪讜住祝 讬住讜讚谉 诪讛谞讬 转专讬 讬诇驻讜转讜转, 讚讘砖讞专讬转 讬住讜讚讜 诪拽专讗 讚"讘专谉 讬讞讚 讜讙讜'", 讚讬诇驻讬谞谉 诪讬谞讛 讚谞讬转谞讛 专砖讜转 诪讬讜讞讚转 诇爪专祝 讗转 拽讚讜砖转谞讜 砖讘注爪诐 讛讬讗 拽讚讜砖讛 讜砖讘讞 诇砖诐 讗讚谞讜转 讘注讜讛"讝 诇拽讚讜砖转 讛诪诇讗讻讬诐 砖诪拽讚砖讬诐 诇砖诪讜 讛诪驻讜专砖 讘注讜讛"讘. 讜注"讬 讛爪讬专讜祝 诇拽讚讜砖转 讛诪诇讗讻讬诐 砖讛讬讗 讘砖诐 讛诪驻讜专砖 讞诇 讚讬谉 讚讘专 砖讘拽讚讜砖讛 讘拽讚讜砖转谞讜 讚讛讜讬讗 砖讘讞 诇砖诐 讛诪驻讜专砖. 诪砖讗"讻 讘诪讜住祝 谞转讞讚砖讛 讛诇讻讛 讘驻谞讬 注爪诪讛 诇讜诪专 拽讚讜砖讛 讗讞转 讬讞讚 注诐 讛诪诇讗讻讬诐 诇砖诐 讛诪驻讜专砖, 讜讚讬谉 讝讛 讬诇讬驻谞谉 诇讛 诪"讛讘讜 诇讛' 讻讘讜讚 砖诪讜 讜讙讜". 讜讛讙讚专 讘讝讛 讛讜讗 讚讞诇 砖讘讞 诇砖诐 讛诪驻讜专砖 诪砖讜诐 讚讘拽专讬讗转 讛砖诐 讘诇砖讜谉 讗讚谞讜转 讞诇 讞诇讜转 拽讬讜诐 讚砖诐 讛诪驻讜专砖. 讜讚讬谉 诪住讜讬诐 讝讛 讚拽讚讜砖讛 谞讜讛讙 专拽 讘诪讜住祝 讜诇讗 讘砖讞专讬转. 讜谞诪爪讗 讚拽讚讜砖讛 讚砖讞专讬转 讜拽讚讜砖讛 讚诪讜住祝 讛讜讬讬谉 转专讬 拽讚讜砖讜转 讘驻谞讬 注爪诪谉 砖讞诇讜拽讜转 讛谉 讘注爪诪讜转谉.
讜诇驻讬 讝讛 诪讬讜砖讘 诪讛 砖讻转讘 讛诪讞讘专 (讗讜"讞 住讬诪谉 拽"讟 住注讬祝 讙') 砖讻砖讬讞讬讚 注讜诪讚 讘转驻诇转 砖讞专讬转 讜讛爪讘讜专 讗讜诪专 拽讚讜砖转 讻转专 砖讗讬谞讜 讬讻讜诇 诇讜诪专 拽讚讜砖讛 讘讬讞讚 注诪讛诐 诇驻讬 砖拽讚讜砖讜转 讞诇讜拽讜转 讛谉 讜讗讬谉 讛拽讜讚讜砖转 诪爪讟专驻讜转. 讜诇注讬诇 (讗讜转 讘') 转诪讛谞讜 讘讝讛 讚讛讗 诇注谞讬谉 注讬拽专 讛讞驻爪讗 讚拽讚讜砖讛 砖讛讜讗 讗诪讬专转 讛驻住讜拽讬诐 讚拽讚讜砖 拽讚讜砖 讜讙讜' 讜讘专讜讱 讛' 诪诪拽讜诪讜, 讘讝讛 讛专讬 诇讬讻讗 砖讜诐 砖讬谞讜讬 讘讬谉 拽讚讜砖讛 讚砖讞专讬转 讜拽讚讜砖讛 讚诪讜住祝, 讜诪讛 诇讬 诪讛 砖谞讜住讞 讛讛拽讚诪讛 砖诇 讛砖诇讬讞 爪讘讜专 讞诇讜拽讜转. 讗讜诇诐 诇驻讬 诪讛 砖谞转讘讗专 讗转讬 砖驻讬专, 讚讗诪讬专转 '谞拽讚砖' 讘砖讞专讬转 讜'讻转专' 讘诪讜住祝 诇讗 讛讜讬 讛拽讚诪讛 讜谞讟讬诇转 专砖讜转 讘注诇诪讗, 讗诇讗 讛讜讗 诪注讬拽专 讛讞驻爪讗 讚拽讚讜砖讛, 讚注诇 讬讚讬 讝讛 诪转讘讗专 注讬拽专 讻讜讜谞转 讜讞诇讜转 讛拽讚讜砖讛. 讜谞转讘讗专 砖注诇 讬讚讬 讞讬诇讜拽 讛谞讜住讞讗讜转 讘讛拽讚诪转 讛砖诇讬讞 爪讘讜专 诇拽讚讜砖转 砖讞专讬转 诇讘讬谉 拽讚讜砖转 诪讜住祝, 讘讜拽注转 讜注讜诇讛 讞讬诇讜拽 讬住讜讚讬 讘注爪诐 讞诇讜转 拽讬讜诐 讚讬谉 拽讚讜砖转谉, 讚讛讜讬讬谉 转专讬 讞驻爪讗 砖诇 拽讚讜砖讛, 讚讘砖讞专讬转 讛讜讬讗 讞驻爪讗 砖诇 拽讚讜砖讛 砖诇 砖诐 讗讚谞讜转 讛谞诇诪讚 诪'讘专谉 讬讞讚' 讜讘诪讜住祝 讛讜讬 讞驻爪讗 砖诇 拽讚讜砖讛 砖诇 砖诐 讛讜讬"讛 讛谞诇诪讚 诪"讛讘讜 诇讛' 讻讘讜讚 砖诪讜", 讜转专讬 拽讚讜砖讜转 讞诇讜拽讜转 讘注爪诪讜转谉 讛谉 讜讛专诪"讗 砖住讜讘专 砖拽讚讜砖讛 讗讞转 讛谉, 讛讬讬谞讜 诪砖讜诐 砖讛专诪"讗 诇讗 讗诪专 谞讜住讞 '讻转专', 讜讛'谞注专讬爪讱 讜谞拽讚讬砖讱 讻住讜讚 砖讬讞 砖专驻讬 拽讜讚砖' 讛讜讗 专拽 讻诪讜 砖讬讞 砖专驻讬 拽讜讚砖, 讚讜诪讬讗 讚谞讜住讞 讚谞拽讚砖, 讗讘诇 讗讬谉 讝讛 讘驻讜注诇 讗讜转讛 拽讚讜砖讛 诪诪砖 讻拽讚讜砖转 讛诪诇讗讻讬诐 讜诪砖讜诐 讛讻讬 讻转讘 讛专诪"讗 砖拽讚讜砖转谉 砖讜讛.
讜诇驻讬"讝 谞专讗讛 诇讘讗专 注谞讬谉 讙' 讛拽讚讜砖讜转 砖诇 砖讞专讬转, 讗) 拽讚讜砖转 讬讜爪专, 讘) 拽讚讜砖转 讛注诪讬讚讛, 讙) 拽讚讜砖讗 讚住讬讚专讗. 讚讛谞讛 拽讚讜砖转 讬讜爪专 砖讬专转 讛诪诇讗讻讬诐 讛讬讗, 讜转讬拽谞讜讛 讞讻诪讬诐 讻讚讬 砖讘砖注转 讛转驻诇讛 讘砖注讛 砖讗谞讜 讗讜诪专讬诐 拽讚讜砖讛 讜诪爪专驻讬诐 讗转 拽讚讜砖转谞讜 诇拽讚讜砖转 讛诪诇讗讻讬诐, 讜讗谞讜 讗讜诪专讬诐 讻砖诐 砖诪拽讚讬砖讬诐 讗讜转讜 讘砖诪讬 诪专讜诐, 讛讻讜讜谞讛 讛讬讗 诇砖讬专转 讛诪诇讗讻讬诐 讻驻讬 砖讗诪专谞讜 讘诪讟讘注 讛讘专讻讛 砖诇 讘专讻转 讬讜爪专. 讜拽讚讜砖转 讛注诪讬讚讛 讛讬讗 爪讬专讜祝 砖诇 拽讚讜砖转 讬砖专讗诇 讛谞讗诪专转 讘诇砖讜谉 讗讚谞讜转 诇拽讚讜砖转 讛诪诇讗讻讬诐 讛谞讗诪专转 讘砖诐 讛诪驻讜专砖. 讜讗讬诇讜 讘拽讚讜砖讗 讚住讬讚专讗 谞专讗讛 讚谞讻诇诇 讻诇 讙' 讛拽讬讜诪讬诐, 讗) 拽讚讜砖转 讛诪诇讗讻讬诐, 讚讛讗 驻讜转讞讬诐 讘"讜讗转讛 拽讚讜砖 讜讻讜' 讜拽专讗 讝讛 讗诇 讝讛 讜讗诪专 拽讚讜砖 拽讚讜砖 讜讻讜' 讜诪拽讘诇讬谉 讚讬谉 诪谉 讚讬谉 讜讗诪专讬谉 拽讚讬砖 讘砖诪讬 诪专讜诪讗 注诇讗讛 讘讬转 砖讻讬谞转讬讛", 讚讛讬讬谞讜 拽讚讜砖转 讛诪诇讗讻讬诐 砖讝讛讜 讛注谞讬谉 砖诇 讛拽讚讜砖讛 讘拽讚讜砖转 讬讜爪专 讗讜专. 讘) 拽讚讜砖转 讬砖专讗诇, 讜讻驻讬 砖讗讞专 讻讱 讗谞讜 讗讜诪专讬诐 "拽讚讬砖 注诇 讗专注讗 注讜讘讚 讙讘讜专转讬讛", 讝讛讜 拽讚讜砖转 讛注讜诇诐 讛讝讛 砖讛讜讗 讘砖诐 讗讚谞讜转, 讜讻讚讗讬转讗 讘讙诪专讗 诇讗 讻讛注讜诇诐 讛讝讛 讛注讜诇诐 讛讘讗 讚讘注讜讛"讝 讛砖诐 讘诇砖讜谉 讗讚谞讜转 讜讝讜讛讬 拽讚讜砖讛 诪讚讬谉 "讘专谉 讬讞讚 讜讻讜' 讜讬专讬注讜 讻诇 讘谞讬 讛讗诇讜拽讬诐", 讙) 拽讚讜砖讛 讗讞转 砖诇 砖专驻讬 诪注诇讛 讬讞讚 注诐 拽讘讜爪讬 诪讟讛 诇砖诐 讛讜讬"讛, 讛谞讻诇诇 讘"拽讚讬砖 诇注诇诐 讜诇注诇诪讬 注诇诪讬讗", 砖谞诇诪讚 诪讛讘讜 诇讛' 讻讘讜讚 砖诪讜. 讜讘拽讜讚砖讛 讚住讬讚专讗 讞讜讝专讬诐 注诇 讻诇 讙' 拽讚讜砖讜转, 讜诇讻谉 诇讻诪讛 专讗砖讜谞讬诐 谞拽专讗 住讚专 拽讚讜砖讛 (注讬讬谉 讘专诪讘"诐 驻"讟 诪讛诇' 转驻诇讛 讛诇' 讛' - 讜') 讚讻讜诇诇 讘转讜讻讜 住讚专 砖诇 讙' 拽讚讜砖讜转 - 拽讚讜砖转 讛诪诇讗讻讬诐, 拽讚讜砖转 砖诐 讛讗讚谞讜转 砖讘注讜讛"讝 讜拽讚讜砖转 砖诐 讛讜讬"讛 讘砖诪讬 诪专讜诪讗. 讜专拽 注诇 讬讚讬 讙' 拽讚讜砖讜转 讗诇讜 谞砖诇诐 讚讬谉 讞讜讘转 拽讚讜砖讛 砖讘住讚专 讛转驻诇讛.
讬讚

讘讬讗讜专 讛讚讬谉 砖讗讬谉 诇讞诇讜抓 讛转驻讬诇讬谉 注讚 诇讗讞专 讜讘讗 诇爪讬讜谉
讜诪讬讜砖讘 砖驻讬专 注驻"讬 讝讛 讚讘专讬 讛专讗砖讜谞讬诐 讜讛驻讜住拽讬诐 讚住"诇 讚拽讚讜砖讛 讚住讬讚专讗 诪讬砖讱 砖讬讬讻讗 诇注讬拽专 住讚专 讛转驻诇讛 注爪诪讛, 注讚 讻讚讬 讻讱 砖讗住讜专 诇讞诇讜抓 讗转 讛转驻讬诇讬谉 拽讜讚诐 讙诪专 拽讚讜砖转 讜讘讗 诇爪讬讜谉, 讜诇讻讗讜专讛 讛讚讘专讬诐 爪专讬讻讬诐 讘讬讗讜专. 讗讜诇诐 讛讘讬讗讜专 讛讜讗 讚讻诇 注讜讚 砖诇讗 讗诪专 拽讚讜砖讛 讚住讬讚专讗 注讚讬讬谉 诇讗 讛砖诇讬诐 拽讬讜诐 住讚专 讛拽讚讜砖讜转 砖讘讻诇 讬讜诐, 讚诇讗 拽讬讬诐 拽讚讜砖转 砖诐 讛讜讬讛 讛谞诇诪讚 诪拽专讗 讚讛讘讜 诇讛' 讻讘讜讚 砖诪讜. 讜讛专讬 注讬拽专 拽专讗 讚讛讘讜 诇讛' 讻讘讜讚 砖诪讜 诇讗 拽讗讬 讚讜讜拽讗 注诇 砖讘转 讜讬讜诐 讟讜讘 砖讗讜诪专讬诐 讘讛诐 拽讚讜砖转 讻转专, 讜驻砖讬讟讗 讚讛讜讗 讛讚讬谉 砖讘讬诪讜转 讛讞讜诇 谞诪讬 讞诇 讚讬谉 讛讘讜 诇讛' 讻讘讜讚 砖诪讜 讚讘注讬谞谉 诇拽讚砖 砖诐 讛讜讬"讛. 讜注诇 讻专讞讱 讚讚讬谉 拽讚讜砖讛 诪住讜讬讬诪转 讝讜 诪转拽讬讬诪转 讘讻诇 讬讜诐 讜讬讜诐 注诇 讬讚讬 拽讚讜砖讗 讚住讬讚专讗. 讜讻诇 注讜讚 诇讗 拽讬讬诐 讚讬谉 拽讚讜砖讛 讘砖诇诪讜转讛 讛讜讬 讞住专讜谉 讘拽讬讜诐 讚讬谉 转驻诇讛. 讜注驻讬"讝 讬砖 诇讘讗专 讚讘专讬 讛讙诪' (住讜讟讛 诪讟 讗) "讜讗诇讗 注诇诪讗 讗诪讗讬 拽讗 诪拽讬讬诐 讗拽讚讜砖讗 讚住讬讚专讗 讜讗讬讛讗 砖诪讬讛 专讘讗 讚讗讙讚转讗". 讜爪"讘 诪讗讬 砖谞讗 拽讚讜砖讛 讚住讬讚专讗 诪砖讗专 拽讚讜砖讜转 砖讘讝讻讜转讛 讛注讜诇诐 拽讬讬诐. 讜讬"诇 讚专拽 讘拽讚讜砖讗 讚住讬讚专讗 讛谞讗诪专转 讘讻诇 讬讜诐 讜讬讜诐 讬砖 讘讛 讞诇讜转 拽讬讜诐 讚拽讚讜砖转 砖诐 讛讜讬"讛, 砖讝讛讜 讛诪讚专讙讛 讛讙讘讜讛讛 讘讬讜转专 砖诇 拽讚讜砖讛 注讚 讻讚讬 砖讗讬谉 讻诇 讛讘讚诇 讘讬谉 拽讚讜砖转谞讜 诇拽讚讜砖转 讛诪诇讗讻讬诐. 讜讚诪讬讗 诇讬讛讗 砖诪讬讛 专讘讗 讛诪讻讜讜谉 谞诪讬 诇砖诪讜 讛诪驻讜专砖 讛讙讚讜诇 讜讛谞讜专讗, 讜注诇 讻谉 注讚讬驻讗 拽讚讜砖讗 讚住讬讚专讗 讟驻讬 诪砖讗专 拽讚讜砖讜转 注讚 砖讻诇 拽讬讜诐 讛注讜诇诐 注讜诪讚 讘讝讻讜转讛.
讜诇驻讬"讚 谞专讗讛 砖讛讟注诐 讚讗讬谉 讗讜诪专讬诐 "讜讘讗 诇爪讬讜谉" 讘砖讘转 讘砖讞专讬转 讻讘砖讗专 讬诪讜转 讛讞讜诇 讛讜讗 诪砖讜诐 讚拽讬讜诐 讚讬谉 拽讚讜砖转 砖诐 讛讜讬"讛 讛谞诇诪讚 诪讛讘讜 诇讛' 讻讘讜讚 砖诪讜 诪转拽讬讬诪转 注诇 讬讚讬 拽讚讜砖转 '讻转专' 砖讘诪讜住祝. 讗讻谉 讻诇 讝讛 谞讬讞讗 诇驻讬 谞讜住讞 讛诪讞讘专, 讗讱 诇专诪"讗 砖讙诐 讘诪讜住祝 讗谞讜 讗讜诪专讬诐 谞注专讬爪讱 讜谞拽讚讬砖讱, 讗讻转讬 爪专讬讱 注讬讜谉 诪讗讬 砖谞讗 砖讘转 砖讗讬谉 拽讚讜砖讗 讚住讬讚专讗 谞讻诇诇转 讘住讚专 讛转驻诇讛. 讜讗砖专 谞专讗讛 讘讝讛 注诇 驻讬 讚讘专讬 讛专诪讘"诐 讘讛诇讻讜转 转驻诇讛 (驻"讟 讛"讛) 砖讻转讘 讜讝"诇 讜讗讞专 砖讬砖诇讬诐 讻诇 讛转驻诇讛 讬砖讘 讜讬驻讜诇 注诇 驻谞讬讜 讜讬讟讛 诪注讟 讛讜讗 讜讻诇 讛爪讘讜专 讜讬转讞谞谉 讜讛讜讗 谞讜驻诇 讜讬砖讘 讜讬讙讘讬讛 专讗砖讜 讛讜讗 讜砖讗专 讛注诐 讜诪转讞谞谉 诪注讟 讘拽讜诇 专诐 诪讬讜砖讘 讜讗讞专 讻讱 讬注诪讜讚 砖诇讬讞 爪讘讜专 诇讘讚讜 讜讗讜诪专 拽讚讬砖 驻注诐 砖谞讬讬讛 讜讛诐 注讜谞讬诐 讻讚专讱 砖注讜谞讬谉 讘转讞诇讛 讜讗讜诪专 讜讛讜讗 专讞讜诐 讜讻讜' 转讛诇讛 讜讻讜' 讛讜讗 注讜诪讚 讜讛诐 讬讜砖讘讬诐 讜讛诐 拽讜专讬讗诐 注诪讜, 讜讗讞专 讻讱 讗讜诪专 讜讘讗 诇爪讬讜谉 讙讜讗诇 讜讻讜' 讜讗谞讬 讝讗转 讜讻讜' 讜讗转讛 拽讚讜砖 讜拽专讗 讝讛 讗诇 讝讛 讜讗诪专 拽讚讜砖 讜讙讜诪专 讛拽讚讜砖讛 讜讛诐 注讜谞讬谉 拽讚讜砖 拽讚讜砖 砖诇砖 驻注诪讬诐 讜讻讜' 注讻"诇. 讜讬砖 诇讚拽讚拽 讘讚讘专讬 讛专诪讘"诐 讚讻讬讬诇 诇讛 诇"讜讘讗 诇爪讬讜谉" 讘讛诇讻讛 讗讞转 讘讛讚讬 转讞谞讜谉, 讜诪砖诪注 诪讚讘专讬 讛专诪讘"诐 讚讜讘讗 诇爪讬讜谉 讞讚 诪讬诇转讗 讛讜讗 注诐 转讞谞讜谉, 讜讗诪讬专转 讜讘讗 诇爪讬讜谉 讛讜讗 讚讬谉 讘转讞谞讜谉. 讜诇驻讬"讝 讬转讻谉 讚诇讻谉 讗讬谉 讗讜诪专讬诐 讜讘讗 诇爪讬讜谉 讗讞专 砖诪讜谞讛 注砖专讛 砖讞专讬转 讚砖讘转 砖讛专讬 讗讬谉 讗讜诪专讬诐 转讞谞讜谉 讘砖讘转 讜讬讜诐 讟讜讘98.
讜注"驻 诪讛 砖谞转讘讗专 讬砖 诇转专抓 讗转 讚讘专讬 讛专诪"讗 砖讻转讘 (讗讜"讞 住讬' 讻"讛 住注' 讬"讙) 讚讙' 拽讚讜砖讜转 讛谉 讜诇讗 讚' 拽讚讜砖讜转, 讜讛拽砖讬谞讜 (讘讗讜转 讗') 讚爪"注 讗诪讗讬 讛砖诪讬讟 讗转 讘专讻讜 诪诪谞讬谉 讛拽讚讜砖讜转, 讚讛讗 讘专讻讜 谞诪讬 讘讻诇诇 讚讘专讬诐 砖讘拽讚讜砖讛 讛讜讗 讚讛讜讬讗. 讜讬"诇 讚讗祝 讗诐 讘驻讜注诇 讬砖 讚' 拽讚讜砖讜转 诪讻诇 诪拽讜诐 诪注讬拽专 讛讚讬谉 讛讜讬讬谉 专拽 讙' 讞诇讜讬讜转 讜讞驻爪讗 砖诇 拽讚讜砖讜转: 讗) 拽讚讜砖转 讛诪诇讗讻讬诐 - 拽讚讜砖转 讬讜爪专, 讘) 拽讚讜砖转 砖诐 讗讚谞讜转 讚讛讬讬谞讜 拽讚讜砖转 讛注诪讬讚讛, 讙) 拽讚讜砖转 砖诐 讛讜讬"讛 讬讞讚 注诐 讛诪诇讗讻讬诐 讚讛讬讬谞讜 拽讚讜砖讛 讚住讬讚专讗. 讜讻讜讜谞转 讛专诪"讗 讗讬谞讜 讗诇讗 讚诪拽讬讬诐 拽讬讜诐 转驻诇讛 讘砖诇讬诪讜转 讘诪讛 砖谞砖诇诐 讛拽讬讜诐 讚讙' 拽讚讜砖讜转. 讜诇讗 讗讬讻驻转 诇谉 讙诐 讗诐 讘驻讜注诇 讬讛讬讜 诪讗讛 拽讚讜砖讜转, 讚诪讻诇 诪拽讜诐 注诇 驻讬 注讬拽专 讛讚讬谉, 诪爪讚 讞诇讜转 砖诐 拽讚讜砖讛, 讬砖 专拽 讙' 讞诇讜转 砖诐 拽讚讜砖讜转, 拽讚讜砖转 讛诪诇讗讻讬诐, 拽讚讜砖转 讗专注讗, 讜拽讚讜砖转 砖诐 讛诪驻讜专砖. 讜讗讬诇讜 讘专讻讜 讜拽讚讬砖 谞讻诇诇讬诐 讘讞诇讜转 讚讬谉 拽讚讜砖讛 诇砖诐 讛诪驻讜专砖 (讻讚谞转讘讗专 诇注讬诇 讘讗讜转 讬"讗) 讜讗讬谞诐 讞驻爪讗 砖诇 拽讚讜砖讛 讘驻"注, 讜诪砖讜诐 讛讻讬 诇讗 诪谞讗诐 讛专诪"讗.
讟讜

讘讬讗讜专 砖讬讟转 讛专诪讘"诐 讘拽讚讜砖讛 讚住讬讚专讗
讜讛谞讛 讛拽砖讬谞讜 讘砖讬讟转 讛专诪讘"诐 (讘讗讜转 讘') 诪讗讬 砖谞讗 讚讘拽讚讜砖讛 讚住讬讚专讗 住讜讘专 讛专诪讘"诐 砖讛讞讝谉 讗讜诪专 讗转 讛拽讚讜砖讛 讻讜诇讛 讜讛爪讬讘讜专 讞讜讝专 讗讞专讬讜 拽讚讜砖 拽讚讜砖 拽讚讜砖, 讜讗讬诇讜 讘拽讚讜砖转 讛砖诪讜谞讛 注砖专讛 讛讞讝谉 诪讝诪讬谉 讗转 讛爪讬讘讜专 诇讜诪专 拽讚讜砖讛 讜讛谉 讗讜诪专讬诐 拽讚讜砖讛 讜讛讜讗 拽讜专讗 注诪讛诐 拽讚讜砖 拽讚讜砖 拽讚讜砖. 讜谞专讗讛 讚讘拽讚讜砖转 讛注诪讬讚讛 讞诇 讚讬谉 砖诇讬讞 爪讬讘讜专 讜诪讛诇讻讜转 砖"抓 讛讜讗 讚讛砖"抓 爪专讬讱 诇转讘讜注 讜诇讛讝诪讬谉 讗转 讛爪讬讘讜专 诇注谞讜转 拽讚讜砖讛, 讜诇讻谉 讛砖"抓 讗讜诪专 "讜拽专讗 讝讛 讗诇 讝讛 讜讗诪专" 讜讛爪讬讘讜专 注讜谞讛 "拽讚讜砖 拽讚讜砖 拽讚讜砖 讜讻讜'". 讗诪谞诐 讘拽讚讜砖讛 讚住讬讚专讗 讞诇 拽讬讜诐 拽讚讜砖转 讗讚谞讜转 讜拽讚讜砖转 砖诐 讛诪驻讜专砖, 讜讻砖讗讜诪专 "拽讚讜砖 拽讚讜砖 拽讚讜砖" 讘拽讚讜砖转 讜讘讗 诇爪讬讜谉 讗讬谞讜 诪讜讻讞 讚讛讜讬 讞诇讜转 拽讬讜诐 拽讚讜砖转 砖诐 讛诪驻讜专砖 讗诇讗 注"讬 讛转专讙讜诐, 讚讛转专讙讜诐 拽讜讘注 讚拽讚讜砖 讗讞讚 讛讬讗 拽讬讜诐 拽讚讜砖转 讛诪诇讗讻讬诐, "拽讚讬砖 讘砖诪讬 诪专讜诪讗", 讜拽讚讜砖 砖谞讬 诪讛讜讜讛 拽讬讜诐 拽讚讜砖转 砖诐 讗讚谞讜转, "拽讚讬砖 注诇 讗专注讗 注讜讘讚 讙讘讜专转讬讛", 讜拽讚讜砖 讛砖诇讬砖讬 讻谞讙讚 拽讚讜砖转 砖诐 讛讜讬"讛, "拽讚讬砖 诇注诇诐 讜诇注诇诪讬 注诇诪讬讗". 讜讻转讘 专讘 谞讟讜专讗讬 讙讗讜谉 "转讬拽谞讜 住讚专 拽讚讜砖讛 砖诇 讜讘讗 诇爪讬讜谉 砖诇讗 转讬拽谞讜讛 讗诇讗 讻讚讬 砖讬讛讬讜 讻诇 讬砖专讗诇 注讜住拽讬诐 讘转讜专讛 讜讗讜诪专讬诐 拽专讬讗转讜 讜转专讙讜诪讜 讻讚讬 砖讬讘讬谞讜 讛讻诇 讜讻讬讜谉 砖谞讜讛讙 讘讻诇 讬砖专讗诇 讘转诇诪讬讚讬诐 讜注诪讬 讛讗专抓 砖注讜住拽讬诐 讘转讜专讛 讜讬砖 讻讗谉 砖转讬讬诐 拽讚讜砖转 讛砖诐 讜转诇诪讜讚 转讜专讛 讞讘讬讘 讛讜讗" (讜注讬讬谉 讘专砖"讬 住讜讟讛 讚祝 诪讟. 讚"讛 讗拽讚讜砖讗 讚住讬讚专讗). 讜诪讘讜讗专 讚"讜讘讗 诇爪讬讜谉" 讛讜讬 拽讬讜诐 拽讚讜砖讛 讜转诇诪讜讚 转讜专讛, 讜诇讻讗讜专讛 讻诇 拽讚讜砖讛 讛讜讬讗 拽讬讜诐 拽讚讜砖讛 讜转诇诪讜讚 转讜专讛 讜诪讛讬 讛专讘讜转讗 讚拽讚讜砖讛 讚住讬讚专讗. 讜谞专讗讛 讚拽讚讜砖转 讛注诪讬讚讛 讛讜讬讗 讞诇讜转 转讜专讛 砖讘讻转讘 讗诪谞诐 讘拽讚讜砖讛 讚住讬讚专讗 讞诇 讞诇讜转 拽讬讜诐 诇讬诪讜讚 转讜专讛 砖讘注诇 驻讛, 讚专拽 注"讬 讛转专讙讜诐 讜转讜专讛 砖讘注"驻 谞拽讘注 讚讛讜讬讗 讞诇讜转 讙' 拽讚讜砖讜转.
讜注驻讬"讝 谞专讗讛 讚讘拽讚讜砖转 讛注诪讬讚讛 讛砖"抓 讗讬谞讜 讗诇讗 砖诇讬讞 爪讬讘讜专 砖诪讝诪讬谉 讛注诐 诇拽讚砖 讗转 讛砖诐. 讘专诐 讘拽讚讜砖讛 讚住讬讚专讗 讛砖"抓 讗讬谞讜 专拽 砖"抓 讗诇讗 讞诇 讘讜 讗祝 讚讬谉 诪转讜专讙诪谉 讜诪诇诪讚 转讜专讛, 砖诪转专讙诐 讗转 讛拽讚讜砖讛 讻讚讬 砖讬讘讬谞讜 讛讻诇, 讜讞诇 讚讬谉 诇讬诪讜讚 转讜专讛 讘讬谉 专讘 讜转诇诪讬讚 讘拽讚讜砖讛 讚住讬讚专讗. 讜谞专讗讛 讚诇讻谉 讚拽讚拽 讛专诪讘"诐 (驻"讟 诪讛诇' 转驻诇讛 讛诇' 讛' - 讜') 砖专拽 讛砖"抓 讗讜诪专 讗转 讛转专讙讜诐 讘"讜讘讗 诇爪讬讜谉" 诪砖讜诐 讚讛转专讙讜诐 讛讜讬 拽讬讜诐 诇讬诪讜讚 转讜专讛 讜讗讬谉 讚讬谉 注谞讬讬讛 讘诇讬诪讜讚 转讜专讛 讗诇讗 讚讬谉 诇讬诪讜讚 讜讞讝专讛 砖讛专讘 诪住讚专 讗转 讛讚讘专讬诐 讜讗讞"讻 讛转诇诪讬讚讬诐 讞讜讝专讬诐. 诪砖讗"讻 讘砖诪讜谞讛 注砖专讛, 讚讛讜讬讗 拽讚讜砖讛 诪转讜专讛 砖讘讻转讘 讞诇 讚讬谉 砖"抓 讙专讬讚讗 砖诪讝诪讬谉 讗转 讛注诐 诇拽讚砖 讗转 讛砖诐 讜讞诇 讘拽讚讜砖讛 讚讬谉 注谞讬讬讛 砖诇 讛爪讬讘讜专. 讗诪谞诐 讘拽讚讜砖讛 讚住讬讚专讗 讞诇 讘砖"抓 讞诇讜转 砖诐 诪转讜专讙诪谉 砖诪转专讙诐 讗转 讛拽讚讜砖讛 讻讚讬 诇讛讘讬谉 讗转 讛注诐 讜讚讬谞讜 讻讚讬谉 诪转讜专讙诪谉 讘拽专讬讗转 讛转讜专讛, 讚拽讬讬"诇 砖讗讬谉 诪驻住讬拽讬谉 讘讗诪爪注 讛转专讙讜诐. 讜诇讻谉 住"诇 诇讛专诪讘"诐 讚讘拽讚讜砖讛 讚住讬讚专讗 讛讞讝谉 讙讜诪专 "拽讚讜砖 拽讚讜砖 拽讚讜砖" 讜讛爪讬讘讜专 讞讜讝专 讗讞专讬讜, 诪砖讗"讻 讘砖诪讜谞讛 注砖专讛 讛砖"抓 诪讝诪讬谉 讗转 讛爪讬讘讜专 "讜拽专讗 讝讛 讗诇 讝讛 讜讗诪专" 讜讛谉 注讜谞讬诐 "拽讚讜砖 拽讚讜砖 拽讚讜砖", 讜讗讞"讻 讛讜讗 讞讜讝专 注诇 讛拽讚讜砖讛.
注"讻 注谞讬谉 讚讘专 砖讘拽讚讜砖讛
转讜住' 讚"讛 注讚 砖讬讙讬注. 讜讝"诇 讜讻转讘 专砖"讬 讘住讜讻讛 驻专拽 诇讜诇讘 讛讙讝讜诇 (讚祝 诇讞:) 讚讗讚诐 讛诪转驻诇诇 讜砖诪注 诪驻讬 讛讞讝谉 拽讚讬砖 讗讜 拽讚讜砖讛 讗讬谞讜 讬讻讜诇 诇讛驻住讬拽 讜诇注谞讜转 注诐 讛爪讬讘讜专 讗诇讗 讬砖转讜拽 讜讬诪转讬谉 诪注讟 讚砖讜诪注 讻注讜谞讛 讜讻讜', 讜专"转 讜专"讬 讛讬讜 讗讜诪专讬诐 讚讗讚专讘讛 讗讬 砖讜诪注 讻注讜谞讛 讛讜讬 讛驻住拽讛 讗诐 砖讜转拽 注讻"诇. 讜讗砖专 谞专讗讛 诇讜诪专 讘讘讬讗讜专 讚讘专讬讛诐, 讚专砖"讬 住讜讘专 转专转讬, 讗) 砖诪讚讬谉 砖讜诪注 讻注讜谞讛 讬讜爪讗 讬讚"讞 拽讚讜砖讛, 讘) 讚砖讜诪注 讻注讜谞讛 诇讗 讞砖讬讘 讛驻住拽 讘转驻诇转讜 讜讬讜爪讗 讬讚"讞 转驻诇讛. 讜讬砖 诇讛住转驻拽 讘讘讬讗讜专 砖讬讟转 专"转 讜讛专"讬 讛讗诐 讞讜诇拽讬诐 注诇 专砖"讬 讘转专转讬 讚住"诇 讚讗讬 讗驻砖专 诇爪讗转 讬讚"讞 讚讘专 砖讘拽讚讜砖讛 诪讚讬谉 砖讜诪注 讻注讜谞讛. 讜注讜讚 住"诇 讚讘砖讜诪注 讻注讜谞讛 讞诇 讛驻住拽 讘转驻诇转讜, 讗讜 讚讬诇诪讗 讚讞讜诇拽讬诐 注诇 专砖"讬 讘讞讚讗 讚住"诇 讚讗讬 讗驻砖专 诇爪讗转 讬讚"讞 拽讚讜砖讛 注"讬 砖讜诪注 讻注讜谞讛. 讜诪砖诪注 诪诇砖讜谉 讛转讜住' 砖讻转讘讜 讚"讗讚专讘讛 讗讬 砖讜诪注 讻注讜谞讛 讛讜讬 讛驻住拽讛 讗诐 砖讜转拽" 讚住"诇 讚诪注讬拽专 讛讚讬谉 讬讻讜诇 诇爪讗转 讬讚"讞 拽讚讜砖讛 注"讬 砖讜诪注 讻注讜谞讛 讗诇讗 讚讞诇 讛驻住拽 讘转驻诇转讜 诪讗讞专 讚拽讬讬诐 拽讬讜诐 砖诇 拽讚讜砖讛 讘讗诪爪注 转驻诇转讜. 讜讗讬 砖讜诪注 诇讗讜 讻注讜谞讛 诇讗 讛讜讬 讛驻住拽 讘转驻诇转讜, 诪讚诇讗 拽讬讬诐 砖讜诐 拽讬讜诐 讘讗诪爪注 讛转驻诇讛, 讚砖诪讬注讛 讘注诇诪讗 诇讗 讛讜讬 讛驻住拽.
讜谞专讗讛 讚诇砖讬讟转 专砖"讬 专拽 注"讬 讚讬讘讜专 讞诇 讛驻住拽 讘转驻诇转讜, 讜讘砖讜诪注 讻注讜谞讛 诇讗 讛讜讬 讛驻住拽 诪砖讜诐 讚诇讬讻讗 讚讬讘讜专. 诪砖讗"讻 转讜住' 住"诇 讚诪讻讬讜谉 砖诪拽讬讬诪讬诐 诪爪讜转 拽讚讜砖讛 讘砖诪讬注讛, 注爪诐 拽讬讜诐 讛诪爪讜讛 砖诇 拽讚讜砖讛 讘讗诪爪注 转驻诇转讜 讞砖讜讘 讛驻住拽. 讜谞专讗讛 讚诇专"转 讝讜讛讬 讛诇讻讛 诪住讜讬诪转 讘转驻诇讛 讛诪讛讜讜讛 注诪讬讚讛 诇驻谞讬 讛', 讜诪砖讜诐 讻讱 讙诐 拽讬讜诐 诪爪讜讛 诪讚讬谉 砖讜诪注 讻注讜谞讛 讘讗诪爪注 讛转驻诇讛 讛讜讬 讛驻住拽. 诪砖讗"讻 讘砖讗专 讛诪爪讜讜转 讻讙讜谉 讘讛诇诇 讜拽专讬讗转 砖诪注 讜拽专讬讗转 讛诪讙讬诇讛 讗祝 专"转 住讜讘专 讚拽讬讜诐 诪爪讜讛 诪讚讬谉 砖讜诪注 讻注讜谞讛 诇讗 讛讜讬 讛驻住拽, 讚讞诇 讛驻住拽 专拽 讘讚讬讘讜专. 讜诇驻讬"讝 谞专讗讛 砖讗诐 讛诪转驻诇诇 讬拽讬讬诐 诪爪讜讛 讘注转 砖诪转驻诇诇 讜诇讗 讬讚讘专99, 诇转讜住' 讛讜讬 讛驻住拽 讚注爪诐 拽讬讜诐 诪爪讜讛 讗讞专转 讘注转 砖诪转驻诇诇 讛讜讬 讛驻住拽. 诪砖讗"讻 诇砖讬讟转 专砖"讬 讚诇讗 讛讜讬 讛驻住拽, 讚专拽 讗诐 诪讚讘专 讘讗诪爪注 讛转驻诇讛 讞砖讬讘 讛驻住拽.
转讜住' 讚"讛 注讚 砖讬讙讬注. 讘讗"讚. 讜讝"诇 讜讬"诇 讚诇讻转讞讬诇讛 讗讬谉 诇注砖讜转 讻谉 讚注谞讬讬讛 讞砖讬讘讗 讟驻讬 讛讬讚讜专 诪爪讜讛 注讻"诇. 讜谞专讗讛 讘讘讬讗讜专 讚讘专讬 讛转讜住' 砖讚讬谉 讝讛 谞讗诪专 讘拽讚讜砖讛 讚讜拽讗, 讻讬 讬砖 讘讛 讞讬讜讘 讜拽讬讜诐 砖诇 讜拽专讗 讝讛 讗诇 讝讛 讜讗诪专, 讜讞诇 讘讛 讚讬谉 砖诇 注谞讬讬讛, 讗讘诇 讘砖讗专 讚讘专讬诐 讗讬谉 讛注讜谞讛 注讚讬祝 诪砖讜诪注 讻注讜谞讛. 讜讛谞讛 诪爪讬谞讜 讘拽讚讜砖 砖诪讟注诐 专讜讘 注诐 讛讚专转 诪诇讱 注讚讬祝 讚讬谉 砖讜诪注 讻注讜谞讛 砖讗讞讚 讬讜爪讬讗 讗转 讛专讘讬诐 诪砖讬讗诪专 讻诇 讗讞讚 讜讗讞讚 拽讚讜砖 讘注爪诪讜. 讜讬"诇 讚讛讟注诐 讘讝讛 讛讜讗 诪砖讜诐 讚讘拽讚讜砖 讗讬谉 讚讬谉 注谞讬讬讛 讻讘讚讘专 砖讘拽讚讜砖讛. 诪讗讬讚讱 讘拽讚讬砖 讜讘拽讚讜砖讛 讜讘讻诇 讚讘专 砖讘拽讚讜砖讛 讬砖 诪注诇讛 讜讛讬讚讜专 诇注谞讜转 讻注谞讬讬转 讛诪诇讗讻讬诐 讘砖讬专转诐 讜诇讗 诇爪讗转 诪讚讬谉 砖讜诪注 讻注讜谞讛 讘诇讘讚. 讜讛讜讗 讛讚讬谉 讘讛诇诇 砖讞诇 讘讜 讚讬谉 拽专讬讗讛 讜注谞讬讬讛 讘讛讜讚讜 诇讛' 讻讬 讟讜讘 讻讬 诇注讜诇诐 讞住讚讜.
转讜住' 讚"讛 讗讬谉 讬讞讬讚 诪转驻诇诇 拽讚讜砖讛 讜讝"诇 讜讻谉 讛诇讻讛 讗讘诇 讛诪转驻诇诇 讬"讞 注诐 讛讞讝谉 诇讻砖讬讙讬注 砖"抓 诇拽讚讜砖讛 讬讗诪专 注诐 讛砖诇讬讞 爪讘讜专 谞拽讚砖 讜讻诇 讛拽讚讜砖讛 诪砖诇诐 讬讻讜诇 诇注谞讜转 注诐 讛爪讘讜专 讚讗讬谉 讝讛 拽专讜讬 讬讞讬讚 注讻"诇. 讜谞专讗讛 诇讜诪专 讘讘讬讗讜专 讚讘专讬讛诐 讚讬砖 砖转讬 讛诇讻讜转 讘转驻诇讛 讘爪讬讘讜专: 讗) 讞诇讜转 讚讬谉 转驻诇讛 讘爪讬讘讜专 砖诪转拽讬讬诐 讻砖注砖专讛 讘谞讬 讗讚诐 诪转驻诇诇讬诐 转驻诇转 砖诪讜谞讛 注砖专讛 讘诇讞砖 讘诪拽讜诐 讗讞讚, 讘) 讞诇讜转 讚讬谉 转驻诇转 讛爪讬讘讜专 砖诪转拽讬讬诐 注"讬 讞讝专转 讛砖"抓 讚讛讜讬讗 转驻诇讛 讗讞转 砖诇 讻诇 讛爪讬讘讜专 讘讬讞讚. 讜讗诐 讗讚诐 诪转驻诇诇 讘爪讬讘讜专 转驻诇讛 讘诇讞砖 讜诇讗 砖诪注 讞讝专转 讛砖"抓 拽讬讬诐 讞诇讜转 讚讬谉 转驻诇讛 讘爪讬讘讜专 讗讘诇 讗讬谞讜 诪拽讬讬诐 讞诇讜转 拽讬讜诐 转驻诇转 讛爪讬讘讜专100, 讜讘注专讘讬转 讚诇讬转 讘讛 讞讝专转 讛砖"抓 讗讬讻讗 专拽 讞诇讜转 拽讬讜诐 转驻诇讛 讘爪讬讘讜专.
讜诇驻讬"讝 谞专讗讛 讚转讜住' 住"诇 讚讚讬谉 拽讚讜砖讛 转诇讜讬 讘讞诇讜转 砖诐 转驻诇讛 讘爪讬讘讜专 讜诇讗 讘讞诇讜转 砖诐 转驻诇转 讛爪讬讘讜专, 讜诪砖讜"讛 讛诪转驻诇诇 注诐 讛讞讝谉 讗讜诪专 拽讚讜砖讛 讘讬讞讚 注诐 讛讞讝谉 讜讛爪讬讘讜专. 讚讛诪转驻诇诇 讬"讞 注诐 讛讞讝谉 诪拽讬讬诐 专拽 讞诇讜转 讚讬谉 转驻诇讛 讘爪讬讘讜专 讜讗讬谉 注诇 转驻诇转讜 讞诇讜转 砖诐 转驻诇转 讛爪讬讘讜专. 讚讞诇讜转 砖诐 转驻诇转 讛爪讬讘讜专 讞诇讛 专拽 讘讞讝专转 讛砖"抓 砖诪转驻诇诇 转驻诇讛 砖谞讬讬讛 讘注讚 讻诇 讛爪讬讘讜专, 讜讗讬诇讜 讛诪转驻诇诇 讬讞讚 注诐 讛讞讝谉 诪诇讛 讘诪诇讛 诪转驻诇诇 转驻诇转 讬讞讬讚 注讘讜专 注爪诪讜, 讜讗讬谞讜 诪爪讟专祝 注诐 讛爪讬讘讜专 诇拽讬讜诐 转驻诇转 讛爪讬讘讜专 砖诪转拽讬讬诐 讘讞讝专转 讛砖"抓101. 讜讛谞讛 驻住拽 讛专诪"讗 (住讬' 拽讻"讚 住注' 讘') 讚讘砖注转 讛讚讞拽 诪转驻诇诇讬诐 "讛讬讬讻注 拽讚讜砖讛", 讻诇讜诪专 砖讛讞讝谉 诪转驻诇诇 诪讬讚 讘拽讜诇 专诐 讜讛爪讬讘讜专 诪转驻诇诇讬诐 注诪讜 诪诇讛 讘诪诇讛 讜讗讜诪专讬诐 拽讚讜砖讛 注诐 讛讞讝谉 注讚 诇讗讞专 讛拽诇 讛拽讚讜砖. 讜谞专讗讛 讚讛专诪"讗 住讜讘专 讚拽讚讜砖讛 转诇讜讬讛 讘转驻诇讛 讘爪讬讘讜专 讜诇讗 讘讞诇讜转 砖诐 转驻诇转 讛爪讬讘讜专. 讜谞专讗讛 注讜讚 讚拽讚讜砖讛 讛讬讗 讞诇拽 讜拽讬讜诐 诪讛砖诪讜谞讛 注砖专讛, 讗诇讗 讚讬砖 讚讬谉 砖讗讬谞讛 谞讗诪专转 讗诇讗 讘爪讬讘讜专, 讜注"讻 讛讬讞讬讚 讛诪转驻诇诇 讘诇讞砖 讗讬谞讜 讗讜诪专 拽讚讜砖讛 讘转驻诇转讜102.
讜诇驻讬"讝 讬砖 诇讘讗专 诪讛 砖谞拽讟讜 讛驻讜住拽讬诐 (注讬' 诪砖谞"讘 住讬' 拽讻"讚 住"拽 讟') 讚讻砖诪转驻诇诇讬诐 讛爪讬讘讜专 注诐 讛讞讝谉 诪诇讛 讘诪诇讛 讗讜诪专讬诐 "诇讚讜专 讜讚讜专 谞讙讬讚 讙讚诇讱" 讜诇讗 讗转讛 拽讚讜砖, 诪砖讜诐 砖讛讟注诐 砖讛讞讝谉 讗讜诪专 诇讚讜专 讜讚讜专 讜讻讜' 讛讜讗 讻讚讬 诇砖诇讘 讜诇爪专祝 讗转 讛拽讚讜砖讛 诇讘专讻转 讛砖诐, 讜讗讬谞讜 谞讜住讞 砖诇 拽讚讜砖讛 讘驻"注 诇讞讝谉. 讚讛拽讚讜砖讛 讛讬讗 讞诇拽 诪讙讜祝 讛讘专讻讛 讜注"讻 讗祝 讛诪转驻诇诇 讘诇讞砖 诪诇讛 讘诪诇讛 注诐 讛讞讝谉 讬讗诪专 谞讜住讞 诇讚讜专 讜讚讜专 讜讻讜' 讜诇讗 讗转讛 拽讚讜砖, 讜注讬"讝 讛拽讚讜砖讛 诪爪讟专驻转 诇讙讜祝 讛讘专讻讛 注爪诪讛 砖诇 拽讚讜砖转 讛砖诐. 讚拽讚讜砖讛 讗讬谞讛 讛讝讻专讛 讘注诇诪讗 讗诇讗 讞诇拽 诪注爪诐 讛讘专讻讛 讚讘专讻转 讛砖诐.
90 讜讻谉 诪讘讜讗专 诪讚讘专讬 讛专砖讘"讗 讘住讜讙讬讬谉 讚"讛 诪专 住讘专 讜讝"诇 转诪讬讛讗 诇讬, 讜讛诇讗 诪砖谞讛 砖诇讬诪讛 讘诪讙讬诇讛 讗讬谉 驻讜专住讬谉 砖诪注 讜讻讜' 驻讞讜转 诪注砖专讛, 讜讟注诪讗 诪砖讜诐 拽讚讜砖 讚讗讬转 讘讬讛, 讜专讘 讛讜谞讗 讚讗诪讜专讗 讛讜讗 诪驻诇讬讙 讗诪转谞讬转讬谉. 讜专讗讬转讬 讘驻讬专讜砖讬 专砖"讬 讝"诇 讚讛讻讗 讛讻讬 拽讗诪专, 讬讞讬讚 砖诪转驻诇诇 讘转讜讱 讛爪讬讘讜专 讗讜诪专 拽讚讜砖 注讻"诇.
91 讬转讻谉 讚专"诇 讚讬砖 讘拽"砖 拽讬讜诐 拽讘诇转 注讜诪"砖 讚讛讜讬 拽讬讜诐 讚讘专 砖讘拽讚讜砖讛 讜注讜讚 拽讬讜诐 讚转"转 讚讗讬谞讜 讚讘专 砖讘拽讚讜砖讛.
92 讜讬转讻谉 诇讞诇拽 讚砖讗谞讬 拽讚讬砖 讚注讜谞讬谉 讬讛讗 砖诪讬讛 专讘讛 讘拽讜诇 专诐, 讜诪砖讜"讛 讛讜讬 讚讘专 砖讘拽讚讜砖讛 讛谞讗诪专 注"讬 讛爪讬讘讜专. 诪砖讗"讻 拽讚讜砖讛 讗诇讬讘讗 讚专讘 讛讜谞讗 讚讗讬谞讛 谞讗诪专转 讘拽讜诇 专诐, 讜讻讚讗讬转讗 讘讙诪' 讚诇讻讜"注 诪驻住拽 诇讗 驻住讬拽 诇注谞讜转 注诐 讛爪讬讘讜专 讘拽讜诇 专诐, 讜诪砖讜"讛 诇讗 谞拽讟讬谞谉 讻讜讜转讬讛, 讚谞讛讬 讚讛拽讚讜砖讛 谞讗诪专转 诇专讘 讛讜谞讗 注"讬 讛讬讞讬讚 讛诪转驻诇诇 讘爪讬讘讜专 讗讱 讗讬谞讛 谞讗诪专转 注"讬 讛爪讬讘讜专 讜讚讘专 砖讘拽讚讜砖讛 讗讬谞讜 讗诇讗 讚讘专 讛谞讗诪专 注"讬 讛爪讬讘讜专 讘拽讜诇 专诐.
93 谞专讗讛 讚讬砖 讙' 讗讜驻谞讬 讗诪讬专转 "讛讬讬讻注 拽讚讜砖讛": 讗) 讛讬讞讬讚 讗讜诪专 拽讚讜砖讛 讻砖诪转驻诇诇 注诐 讛砖"抓 诪诇讛 讘诪诇讛 讻爪讬讜专 讛专讬"祝 讘) 注砖专讛 讗谞砖讬诐 诪转讞讬诇讬诐 诇讛转驻诇诇 砖诪"注 讘讬讞讚 讘诇讞砖 讜讗讜诪专讬诐 拽讚讜砖讛 讘讬讞讚 讘拽讜诇 专诐 讜讻爪讬讜专 讚讛专诪"讗 讙) 讛讬讞讬讚 诪转驻诇诇 诇讘讚讜 讜讗讜诪专 拽讚讜砖讛 注诐 讛爪讬讘讜专 讘拽讜诇 专诐 讜讗讞"讻 诪转驻诇诇讬谉 讛爪讬讘讜专 (讜讻讚诪讜讘讗 讘诪"讘 住"拽 讞'). 讜讛谞讛 讘砖谞讬 讛讗讜驻谞讬诐 讛专讗砖讜谞讬诐 砖诇 讛专讬"祝 讜讛专诪"讗 讬转讻谉 砖讗诪谞诐 讬砖 拽讬讜诐 讚转驻诇讛 讘爪讬讘讜专 讘讛讚讬 拽讚讜砖讛, 讻讬 讘爪讬讜专 讚讛专讬"祝 讛讬讞讬讚 诪爪讟专祝 讗转 转驻诇转讜 注诐 讞讝专转 讛砖"抓 讜转驻诇转 讛爪讬讘讜专, 讜讘爪讬讜专 讚讛专诪"讗 讛爪讬讘讜专 讗讜诪专讬诐 拽讚讜砖讛 讻砖诪转驻诇诇讬诐 讘讬讞讚 转驻诇讛 讘爪讬讘讜专. 讜讘讻谉 讗讬谉 讛讻专讞 诇讜诪专 讚拽讚讜砖讛 诪讛讜讜讛 拽讬讜诐 讬讞讬讚, 讚讛讗 注讻"驻 讬砖 拽讬讜诐 转驻诇转 爪讬讘讜专. 讜讗讬诇讜 讘爪讬讜专 砖讘诪砖谞讛 讘专讜专讛 讛讬讞讬讚 讗讜诪专 拽讚讜砖讛 讘转驻诇转 讬讞讬讚 砖诇讜, 讗诇讗 砖讗讜诪专讛 讘爪讬讘讜专, 讜诪讻讗谉 诪讜讻讞 讚拽讚讜砖讛 诪讛讜讜讛 拽讬讜诐 讘转驻诇转 讛讬讞讬讚 讜讘转谞讗讬 砖转讗诪专 讘爪讬讘讜专. 讗讱 专讘讬谞讜 讝爪"诇 讛讬讛 谞诪谞注 讘注爪诪讜 诪诇讛转驻诇诇 讘讗讜驻谉 讝讛 讜讛拽驻讬讚 诇讛转驻诇诇 "讛讬讬讻注 拽讚讜砖讛" 讻讛专诪"讗 讚讛讬讬谞讜 讘讛讚讬 注砖专讛 诪转驻诇诇讬诐 讻讚讬 砖转转拽讬讬诐 拽讬讜诐 转驻诇讛 讘爪讬讘讜专 讘砖注转 拽讚讜砖讛.
94 砖讬注讜专 讝讛 谞讗诪专 注"讬 专讘讬谞讜 诇注"谞 讗讘讬讜 诪专谉 讛讙专"诪 讝爪"诇 讘讬讜诐 讛讬讗专爪讬讬讟, 讙' 砖讘讟 砖谞转 转砖讻"讜.
95 讜注"注 讘专砖讬诪讜转 砖讬注讜专讬诐 注诪"住 砖讘讜注讜转 讞"讘 讘注谞讬谉 砖诪讜转 砖讗讬谉 谞诪讞拽讬谉 讗讜转 讙' - 讚'.
96 讜诇驻讬诪砖"谞 讘砖讬注讜专讬诐 讚讞诇 讞讬讜讘 讗诪专讬转 讘砖讻诪诇"讜 讻砖讘讞 诇讞诇讜转 砖诐 讛诪驻讜专砖 讚讘驻住讜拽 讛专讗砖讜谉 讚拽"砖 讬砖 诇注讬讬谉 讛讗诐 专拽 讛拽讜专讗 注爪诪讜 爪专讬讱 诇讜诪专 讘砖讻诪诇"讜, 讗讜 讗祝 讛砖讜诪注 讗转 讞讘讬专讜 拽讜专讗 讛驻住讜拽 讛专讗砖讜谉 讚拽"砖 爪专讬讱 诇讜诪专 讘砖讻诪诇"讜, 讚讛专讬 讬注拽讘 讗讘讬谞讜 注谞讛 诇讘谞讬讜 讘砖讻诪诇"讜 讜讗"讻 讬"诇 讚讗祝 讛砖讜诪注 讗转 讞讘讬专讜 拽讜专讗 讛驻住讜拽 讛专讗砖讜谉 讗讜诪专 讘砖讻诪诇"讜. 讘专诐 讬转讻谉 诇讞诇拽 讚讚讜拽讗 讬注拽讘 讗讘讬谞讜 注谞讛 讘砖讻诪诇"讜 诇拽"砖 砖诇 讘谞讬讜, 诪砖讜诐 讚讻砖讗诪专讜 "砖诪注 讬砖专讗诇" 讛转讻讜讜谞讜 诇讬砖专讗诇 讗讘讬讛诐 讜讻讚讗讬转讗 讘诪讚专砖 (讘"专 驻爪"讞), 讜诪讗讞专 砖讛转讻讜讜谞讜 诇讬砖专讗诇 讗讘讬讛诐 讞诇 注诇讬讜 讞讬讜讘 注谞讬讬讛 诪讚讬谉 讚讘专 砖讘拽讚讜砖讛. 讚讘砖讘讞 诇砖诐 讛讜讬"讛 讞诇 讚讬谉 拽专讬讗讛 讜注谞讬讬讛 诪讚讬谉 讚讘专 砖讘拽讚讜砖讛, 讜注"讻 注谞讛 讬注拽讘 讗讘讬谞讜 讘砖讻诪诇"讜. 诪砖讗"讻 讘拽"砖 讚注诇诪讗 砖讗讜诪专讜 讛讬讞讬讚 诇注爪诪讜 讗讬谉 讘讛 讚讬谉 拽专讬讗讛 讜注谞讬讬讛, 讜诪砖讜"讛 讗讬谉 讛砖讜诪注 讞讬讬讘 诇讜诪专 讘砖讻诪诇"讜. 讜讘讻讱 谞诪讬 诪讘讜讗专 讛讬讗讱 讬讞讬讚 拽讜专讗 拽"砖 讚讗注"驻 讚拽"砖 诪讛讜讜讛 讚讘专 砖讘拽讚讜砖讛 讜讗讬谉 讚讘专 砖讘拽讚讜砖讛 驻讞讜转 诪注砖专讛 讬"诇 讚诇讬讻讗 讘拽"砖 讚讬谉 拽专讬讗讛 讜注谞讬讬讛 讜诇讻谉 讗讬谉 讘讛 讚讬谉 讚讘注讬 注砖专讛. 讘专诐 讘拽专讬讗转 驻住讜拽 讛专讗砖讜谉 讞诇 讞诇讜转 讚砖诐 讛讜讬"讛 讜诪砖讜"讛 讗祝 讛拽讜专讗 拽"砖 诇注爪诪讜 讞讬讬讘 诇砖讘讞 讗转 讛砖诐 讜诇讜诪专 讘砖讻诪诇"讜. 讜讬转讻谉 砖讗诐 谞讗诪专转 拽"砖 讘注砖专讛 讚讗讝讬 讞诇 讚讬谉 拽专讬讗讛 讜注谞讬讬讛 诪讚讬谉 讚讘专 砖讘拽讚讜砖讛 讜讛砖讜诪注 讬转讞讬讬讘 诇注谞讜转 讘砖讻诪诇"讜. 讜讬砖 诇讛住转驻拽 讚讗诐 谞讬诪讗 讚讛砖讜诪注 讞讬讬讘 诇注谞讜转 讘砖讻诪诇"讜 诇拽专讬讗转 驻住讜拽 讛专讗砖讜谉 讚讞讘讬专讜 讛讗诐 讬讻讜诇 诇注谞讜转 讘砖讻诪诇"讜 讘拽讜诇 专诐, 讚讬转讻谉 讚专拽 讛拽讜专讗 拽"砖 爪专讬讱 诇讜诪专 讘砖讻诪诇"讜 讘讞砖讗讬 诇讛专讗讜转 讚讘砖讻诪诇"讜 讗讬谞讜 讞诇拽 诪注爪诐 讛讞驻爪讗 讚拽"砖 讻讻转讘讛. 诪砖讗"讻 讛砖讜诪注 砖注讜谞讛 讘砖讻诪诇"讜 诪讚讬谉 砖讘讞 诇砖诐 讛讜讬"讛 讬讻讜诇 诇讜诪专 讘砖讻诪诇"讜 讘拽讜诇 专诐, 讜爪"注.
97 讜注讬讬谉 诇注讬诇 讘讗讜转 讟'.
98 讜讬转讻谉 诇讛讜住讬祝 讘讬讗讜专 讘讝讛, 讚讘转讞谞讜谉 讞诇 讞诇讜转 讘讬讟讜诇 讛讬砖讜转 讚讛讗讚诐 诇讙诪专讬, 讚讝讛讜 讛讬住讜讚 砖诇 谞驻讬诇转 讗驻讬诐. 讜讘诪拽讜诐 讘讬讟讜诇 讛讬砖讜转 讘注讜讛"讝 讞诇讛 拽讚讜砖转 注讜讛"讘 讜拽讚讜砖转 讛诪诇讗讻讬诐 讛诪拽讚砖讬诐 讗转 讛砖诐 讛诪驻讜专砖 讘讬讞讚 注诐 讘谞"讬 讘拽讚讜砖讗 讚住讬讚专讗. 讜诪砖讜"讻 讘砖讘转 诪拽讚砖讬诐 讗转 讛砖诐 讛诪驻讜专砖 讘拽讚讜砖转 讻转专 讘讬讞讚 注诐 讛诪诇讗讻讬诐 讜讘诇讬 转讞谞讜谉 讚砖讘转 注爪诪讛 讛讜讬讗 诪注讬谉 注讜讛"讘.
99 讜讻讙讜谉 砖讬讟讜诇 诇讜诇讘 讘讗诪爪注 转驻诇转讜.
100 注讬讬谉 讘砖讬注讜专讬诐 诇注讬诇 讚祝 讘. 讚"讛 讘注谞讬谉 砖讜诪注 讻注讜谞讛 讘拽"砖 讜转驻诇讛 讗讜转 讘', 讜讘讚祝 讘. 讚"讛 讜专讘讬谞讜 讛讗讬 讙讗讜谉 讜讻讜' 讗讜转 讚', 讜讘讚祝 讻讗. 讚"讛 讘注谞讬谉 转驻诇转 谞讚讘讛 讘砖讬讟转 讛转讜住' 讗讜转 讘', 讜诇拽诪谉 讚祝 讻讜: 讘转讜住' 讚"讛 讟注讛.
101 爪注"拽 讘讚讘专讬 专讘讬谞讜 讝爪"诇 讚诇讻讗讜专讛 诪讗讞专 砖讛爪讟专祝 诇砖"抓 诇注谞讬谉 拽讬讜诐 转驻诇讛 讘爪讬讘讜专 讜谞讞砖讘 讻讗讬诇讜 讛转驻诇诇 讘注砖专讛 诇诪讛 讗讬谞讜 诪爪讟专祝 谞诪讬 诇转驻诇转 讛砖"抓 诇注谞讬谉 讞诇讜转 拽讬讜诐 讚转驻诇转 讛爪讬讘讜专. 讜爪"诇 讚讞诇讜转 拽讬讜诐 转驻诇转 讛爪讬讘讜专 讞诇讛 专拽 讘讞讝专转 讛砖"抓 讛诪转驻诇诇 转驻诇讛 砖谞讬讬讛 注讘讜专 讻诇 讛爪讬讘讜专 砖讛转驻诇诇讜 讘讬讞讚.
102 诪砖诪注 讻讗谉 讚专讘讬谞讜 讝爪"诇 专"诇 讚拽讚讜砖讛 诪讛讜讜讛 拽讬讜诐 讘诪爪讜转 砖诪讜"注 讚讬讞讬讚, 讗诇讗 讚讬砖 转谞讗讬 讚讗讬谞讛 谞讗诪专转 讗诇讗 讘爪讬讘讜专. 讘专诐 注爪诐 讛拽讬讜诐 讛讜讗 拽讬讜诐 讞讜讘转 讬讞讬讚 讜讝讛讜 讬住讜讚 讛讚讬谉 讚"讛讬讬讻注 拽讚讜砖讛". 讜诇讻讗讜专讛 讬转讻谉 诇讜诪专 诇讛讬驻讱 讚拽讚讜砖讛 诪讛讜讜讛 拽讬讜诐 讚爪讬讘讜专, 讜注讬讬谉 诇注讬诇 讘砖讬注讜专讬诐 (讚祝 讻讗: 讚"讛 讗诪专 专讘 讛讜谞讗) 讜讘讛注专讛 砖诐.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

